ان الحمد لله نحمده ونستعين به ونستهديه ونستغفره ونعوذ بالله من شرور انفسنا انفسنا ومن سيئات اعمالنا. انه من يهده الله فلا مضل له. ومن يضلل فلن تجد له هاديا مرشدا. يا
ايها الذين امنوا اتقوا الله حق تقاته. ولا تموتن الا وانتم مسلمون. يا ايها الناس اتقوا ربكم الذي خلقكم من نفس واحدة وخلق منها زوجها. وبث منهما رجالا كثيرا ونساء
واتقوا الله الذي تساءلون به والارحام ان الله كان عليكم رقيبا. يا ايها الذين امنوا اتقوا الله وقولوا قولا سديدا. يصلح لكم اعمالكم. يا ايها الذين امنوا اتقوا الله وقولوا قولا
شديدا يصلح لكم اعمالكم ويغفر لكم ذنوبكم. ومن يطع الله ورسوله فقد فاز فوزا عظيما اللهم صل على الحبيب محمد وعلى ازواجه امهات المؤمنين وعلى ذريته وال بيته انك حميد مجيد. اما بعد. اخواني واحبابي في الله
يعني حدس موقف ما بين ابو بكر وعمر سيدنا عمر زعل سيدنا ابو بكر في حاجة. فالنبي عليه الصلاة والسلام غضب لغضب ابي بكر. رضي الله عنه وارضاه. النبي غضب من سيدنا عمر لغضب ابي بكر. فسيدنا عمر جري على النبي عليه الصلاة والسلام. وهو يقول للنبي يا رسول الله وهل
رفعني الله الا بك. وهل نجاني الله الا بك؟ يا رسول الله انا من غيرك ما ساويش حاجة. هل رفعني الله الا بك؟ ده انا لو من ارتفع بسبب سنتك وبسبب اتباعك. ده انا لو مقامي ارتفع بسبب اتباعك. انا رسول الله كل رفعة في حياتي بسببك انت يا رسول الله
وعرف عن اللهو الا بك. هو ده. الشعار اللي الام عايزة ترجع تستحضره تاني يا اخواني. هل رفعنا الله الا برسول الله صلى الله عليه وسلم. لو عايز ايمانك يرتفع السر في اتباع سنة النبي عليه الصلاة والسلام. لو عايزين الامة ترتفع تاني. ويبقى لها مقام
رفعة ما بين امم العالم تاني. السر سنة النبي عليه الصلاة والسلام. لو عايز ربنا يرفع عنك البلاء. اتبع سنة النبي عليه الصلاة والسلام. لو عايز ربنا يرفعك في الفهم في العزم في القيمة في القدر في المقام لو عايز ربنا يرفعك في الفردوس الاعلى. لو عايز ربنا يرفعك
في قدرك عند الله. لو عايز ربنا يرفع ذكرك في السماوات وسط ملائكة الملأ الاعلى. السر في اتباع سنة النبي عليه الصلاة والسلام. عشان كده السنة يعني ايه السنة؟ يعني الطريقة. يعني انا عايز طريقة انجح بها السنة. عايز طريقة اعيش سعيد بها السنة. يعني ايه سنة النبي عليه
الصلاة والسلام. وهل رفعنا الله الا برسول الله؟ وهل رفع هي الامة دي كان لها زكر؟ هي الامة دي كان لها قيمة؟ هو هات الغنم والقبائل المتناحرة والرايات الحمر وعبدة الاوسان. والجهل والحروب الاهلية والغارات
هو كان الامة دي تساوي شيء في تاريخ ولا جغرافيا. قبل النبي عليه الصلاة والسلام فما رفعنا الله الا بمحمد عليه الصلاة والسلام عليه الصلاة والسلام. اكتر شخصية مؤثرة في التاريخ. سيدنا محمد عليه الصلاة والسلام اتباعه. الصحابة عملوا
وراه ابن مسعود وهو بيجهر بالقرآن في الكعبة ابو جهل طير له ودنه. ضربه قطع ودنه. يعني تخيل بني ادم كده ودنه قدامه اذنه الخارجية دي طايرة قدامه. ويكمل القراية ويقول لئن شئتم لاغادينهم بها. اروح بكرة وودن التانية فقيرة للي
حصل لودني الاولانية. سيدنا الزبير ابن العوام من التعزيب في اول مكة جا له مرض في صدره. سيدنا مصعب ابن عمير من المقاطعة اللي امه عملتها له جلده طشر. سيدنا خباب ام عمار كانت بتكويه ضهره اتكوى بالنار. زنيرة اتعمت وعمر ابن الخطاب بيعزبها
ام شريك اتطلقت. سمية اتقتلت وابو جهل بيعذبها. استحمله ازاي ده؟ النبي عليه الصلاة والسلام اكثر شخصية مؤثرة في التاريخ اكتر واحد اقنع اتباعه انهم يضحوا بعمرهم عشان ربنا وعشان الاسلام. عليه الصلاة والسلام. لو انت الوقت تستحمل اللي الصحابة
استحملوه عشان الاسلام. تصبر على اللي صبر وعليه عشان الاسلام. ومش بس اكتر شخصية مؤثرة. مش بس التأسير. التغيير. اكتر شخصية مغيرة في التاريخ النبي عليه الصلاة والسلام يا اخواني
لما هاجر ليثرب لما هاجر قبل ما يبقى اسمها المدينة المنورة. قبل ما يبقى اسمها طيبة. ايام ما كانت يثرب. ايام ما كانت قرية زراعية يعني قرية يعني قرية صغيرة كده من آآ يعني يعني كل اهلها فقراء كل اهلها عالة مليانة حرب اهلية
لي بقى لها تمانين سنة ما بين الاوس والخزرج. البيوت كلها مقتلة في بعض. كل واحد عامل حصن وقاعد فيه الحصون في يثرب ممكن اكتر من عدد الحصون في الجزيرة العربية كلها. كل عيلة عاملة لها حصن من كتر الحرب الاهلية اللي بين الناس وبعضها. بلد فقيرة
بلد اليهود متحكمين في اقتصادها. بلد غلبانة خالص. النبي عليه الصلاة والسلام راح. عليه الصلاة والسلام. راح يسرب. لقاها مدمرة سياسية الناس كلها كارهة بعض. مدمرة اجتماعيا حرب اهلية طاحنة. مدمرة ماديا واقتصاديا. النبي عليه الصلاة والسلام قال لهم بعد تمن سنين
في فتح مكة الم اتيكم عالة فاغناكم الله به! ده انتم كنتم عالة! ده انتم كنتم عالة على الناس ولا كان معكم اي فلوس ولا بقيتم مليونيرات بسبب الجهاد في سبيل الله وبسبب الاسلام. وبلد مدمرة صحيا كان المدينة اسمها ارض الوباء. ارض الوباء يعني ايه؟ كان
فيها وباء زي كورونا كده ربنا يحفزنا جميعا وباء متوطن. ابو النبي مات في هزا الوباء ابو النبي عليه الصلاة والسلام مات في هزا الوباء. فكانت ارض مدمرة. النبي عليه الصلاة والسلام النهاردة ما عدش ينفع بقى ان يعني كان في مكة يجي له صحابي يقول له ما عييش
فلوس يقول له ادعي لك. انما النهاردة انت بقيت حاكم دولة. ما في نجاحك في العبادة ونجاحك في الدعوة. ما لوش دعوة الوقتي. الوقتي فيه ناس هتقول لك اعطني من
لله. انت يا راجل ماسك اقتصاد ده! النبي بقى حاكم يا جماعة. النبي عليه الصلاة والسلام بقى مسئول. عمل ايه عليه الصلاة والسلام؟ اول حاجة عمل روتين القطر عارفين شروطين القطر اللي جنبنا عمل الشريطين قبل ما ينزل القطر بتاع الاصلاح والنهضة. اي اصلاح من غير شريطين القطر هيفشل
ولا هيبقى له قيمة. اصلاح اي الاول الشريطين. الشريطين بتوع القطر. اللي القطر بتاع الاصلاح هينزل عليهم. الصلة بالله والصلة ببعض بناء المسجد التربية الايمان. الصلاة عودة الناس الى الله. التوبة. الان ما فيش اصلاح من غير ربنا. والصلة
بعض المؤاخاة الاواصر الاجتماعية الاول الناس تحب بعض. عمل الشريطين دول وبعد كده نزل قطر الاصلاح بقى اول حاجة اول حاجة الاصلاح الاجتماعي. اول حاجة النبي عليه الصلاة والسلام اول كلمة قالها اول ما دخل المدينة ايها الناس. افشوا السلام. السلام
يا رسول الله ده احنا بقينا بقى لنا تمانين سنة في حرب ودم وعداء. والاوس مقتلين في الخزرج والاهزرج. سلام افشوا طول ما انت ماشي السلام عليكم. السلام عليكم. السلام عليكم. السلام عليكم. طول ما انتم ماشيين. السلام. الناس تلاقي عهد جديد بعد عهد الحرب بعهد السلام
اطعموا الطعام. يا رسول الله احنا فقراء اصلا. كل واحد يا دوبك بيأكل نفسه ومراته وعياله بالعافية. بالعافية. اطعموا الطعام. اكلوا بعض واعزموا ووصلوا الارحام. روحوا بقى الاواصر اللي انتم قطعتوها في التمانين سنة حرب اوصلوا. صلوا الارحام
وصلوا بالليل والناس نيام. واوعوا تنسوا بقى السر اللي بينكم وبين ربنا. تدخلوا الجنة بسلام. يعني في الاخرة سلام وفي الدنيا افشوا السلام سلام. النبي من اولها بيقول لهم انا جاي لكم سلام الدنيا والاخرة. انا جاي لكم بالسلام وهو السلامة الكاملة في
والاخرة. هو ده الدين. النبي عليه الصلاة والسلام. الاول حاجة عملها الاصلاح الاجتماعي. اول حاجة الناس تحب بعض. الناس ترجع تتعاطف. الناس ما تبقاش حوش بتقطع في بعض. الناس ترجع تاني تشيل اللقمة من بوقها وتحطها في بق بعض. لما حصل ده. تاني خطوة الاصلاح الصحي
لان واحد مريض هيعمل ايه واحد مريض هينتج ازاي يعني في الطب عندنا في امراض الكلى والحاجات اللي تبعها يقول لك المواطن في امريكا الدولة معينة له خمسين الف دولار في السنة ميزانية كل فرد في العلاج
يعني ايه ؟ خمسين الف دولار لكل فرد. وفي بريطانيا تلاتين الف جنيه استرليني. يعني تلات تربع مليون جنيه. ليه ؟ يقول لك لان المواطن لو سليم وصحته سليمة لا عنده دوخة ولا عنده هبوط ولا عنده مرض ولا ولا نايم في السرير واشتغل طول السنة هيكسبني كدولة
تلت تربع مليون جنيه خمسين الف دولار. يبقى المواطن ده هيكسبني المبلغ ده يبقى نصرف عليه المبلغ ده سنويا عشان يبقى سليم فايق وقوي. متخيل! الصحة! حاجة مهمة جدا! هينتج ازاي من غير صحة! طب كانت مشكلة الوباء. والوباء ده الوقتي ليه؟ لا كان فيه لقاح
ولا كان في دراسات معملية طب نعمل ايه الحاجة اللي مش قادرين عليها ربنا يقدر عليها. اللي جابه يشيله. زي ما جه احد اطباء العرب بص على خاتم النبوة للنبي عليه الصلاة والسلام. فقال له اني طبيب اشوف لك ده ايه؟ النبي عليه الصلاة والسلام قال له ايه؟ قال له طبيبها الذي وضعها
لو مرض يشفيها اللي جابها. اللي جابه يشيله. اللي قدر المرض هو اللي قادر يقدر الشفاء طبيبها الذي وضعها. فالنبي عليه الصلاة والسلام رفع ايده لربنا وقال اللهم انقل الوباء من يثرب او من المدينة الى الجحر
يا رب انقل الوباء عننا. لما ربنا يرى الناس بتحب بعض. والناس بتتعاطف وبتطعم بعض وبتسلم على بعض. الحب بيصنع المعجزات فربنا خلص المدينة من الوباء الى زلك اليوم. معجزة معجزة يا اخوانا النبي عليه الصلاة والسلام كان استجابة الدعاء عنده معجزة. النبي يدعي ربنا
ان الكورونا تتشال عن مصر. الكورونا تتشال عن مصر. يعني النبي دعا ربنا ان الوباء يتشال على المدينة ووباء المدينة كان اخطر من كورونا ميت مرة كورونا نسبة الموت مسلا طبيا اتنين في المية ولا حاجة ربنا يعافينا جميعا يا رب. الوباء ده يعني ناس كتير جدا كانت بتموت فيه. والنبي عليه الصلاة والسلام دعا ربنا
النبي عليه الصلاة والسلام دعا لام ابي هريرة وكانت كافرة تشتم النبي. بالهداية ربنا هداه. النبي عليه الصلاة والسلام دعا القبيل الدوس لما جا له الطفيل ابن عمرو الدوسي قال له ادعو الله على دوس ادعو عليهم دول زناة كفرة. النبي رفع ايده. وقال اللهم اهد دوسا وائت بهم. ربنا هداهم. النبي عليه الصلاة والسلام
دعا لعمر بن الخطاب اللهم اهد احب العمرين اليك وكان عمر بن الخطاب من صناديد الكفر من كتر تعزيبه للصحابة زنيرة عمت وهو بيعزبها النبي عليه الصلاة والسلام دعا بزهاب السحر لما اليهود سحروه. فدعا ثم دعا ثم دعا فشفاه الله في نفس الليلة. النبي عليه
عليه الصلاة والسلام لما السماء اكدبت وانحلت دعا الله بالمطر. فنزل المطر اسبوع كامل. لحد ما الاراضي كانت هتغرق. سم دعا الله بصرف حوالينا لا علينا فصرفه الله. النبي عليه الصلاة والسلام دعا لابن عباس. اللهم فقهه في الدين وعلمه التأويل. بقى اعزم شخصية في تاريخ
الاسلام في تفسير القرآن. النبي عليه الصلاة والسلام دعا لانس بن ما لك وكان طفل. اللهم اكثر ما له وولده. بقى من اكتر اهل الدنيا المال والولد رضي الله عنه وارضاه. النبي عليه الصلاة والسلام كان دعاءه رهيب عليه الصلاة والسلام. مستجاب الدعاء عليه الصلاة والسلام. ودي من معجزات النبي عليه الصلاة والسلام. فالنبي
دعا الله ان يذهب الله الوباء. الناس تستاهل اه الناس بدأت تحب في بعض وترجع لربنا. فرفع الله الوباء معجزات. لو رجعنا السنة ربنا يعمل لنا معجزات. طب وبعد كده
بعد كده استنى بقى. قبل ما ندخل في الاصلاح السياسي والاقتصادي. الاول آآ غير اسم البلد. غير اسم يسرب يسرب تسريب عليكم اليوم يثرب يعني من لا تسريب يعني ما فيش نوم ولا عتاب. يسرب كلمة وحشة اصلا. يعني كلمة مش حلوة. عارفين زي ميت الغرا
كده عندنا جنب المنصورة لما كان اسمها ميت الغرقة. غيروا اسمها بقت ميت الكرما. يعني في اسماء وحشة. فيثرب كات اسم وحش اصلا. فالنبي عليه الصلاة والسلام يا ترى هيسميها ايه؟ المدينة يعني ايه المدينة؟ يعني انا هاوريكم المدنية اللي يا رسول الله ما كل العالم مدن لا اسماء
لا مسميات. الاسلام والسنة هتوريكم المدنية اللي بحق وحقيقي. هتوريكم يعني ايه التطور المدني اللي بحق وحق حقيقي ما يجيش حد من الغرب الوقتي يقول لنا آآ انتم اسلاميين ولا مدنيين؟ لا ده الاسلام ده دين المدنية ودين الحضارة ودين التطور
ودين الرقي ودين الانجاز. الاسلام غير العالم. سماها المدينة. وبعد كده الاصلاح السياسي كتب الدستور ودي حاجة ما كانتش موجودة في العالم اصلا واتفق مع اليهود على الدستور وعمل دستور حكم العلاقات في المدينة كلها. وبعد كده الاصلاح الاقتصادي عمل سوء اسلامية لان اليهود كانوا مسيطرين على
فلوس فجاب مكان وعملوا مكان تجاري وسوق تجارية والصحابة بدأوا يتاجروا فيه عشان الفلوس ترجع في ايد المسلمين. عشان يبقى لقمة عيشهم في ايديهم. مش في ايد اعدائهم. تخيلوا يا اخواننا النبي عليه الصلاة والسلام قلب المدينة. النبي عليه الصلاة والسلام حولها من حاجة لا شيء
ولا لها قيمة اصلا عالة الى بلد خرج منها قيادة الكرة الارضية الف وتلتميت سنة. الف وتلتميت سنة اطول عمر عمر دولة حكمت وقادت العالم. ولسه بازن الله سبحانه وتعالى الاسلام قادم كمان. النبي عليه الصلاة والسلام اكتر شخصية مغيرة كلمة سنة دي مش
كلمة سهلة. كلمة سنة واتباع السنة. النبي عليه الصلاة والسلام الصادق المصدوق ما فيش كلمة قالها من الصدق. ما فيش كلمة يقول لعثمان بشروا عثمان بالجنة على بلوى تصيبه. هو هو هيدخل الجنة بس
في مصيبة تحصل له ويمسك الخلافة وتحصل المصيبة ويتقتل عثمان ايه ده! هو النبي كان النبي بيكلم كل اللي قاله حصل يشوف عمار ابن ياسر ويحة عمار تقتله الفئة الباغية. فئة ايه يا رسول الله وباغية تمر الايام. ويحصل الاقتتال ما بين سيدنا علي وسيدنا معاوية
عمار يقاتل في جيش سيدنا علي ويتقتل. سبحان الله! يشوف آآ ام حرام بنت بلحان. يقول اول زمرة يركبون البحر. يعني مش بس هيخرجوا في الفتوحات الاسلامية في البر. ده انتم كمان هتركبوا البحر. ما كانش في حاجة اسمها ركوب بحر في الوقت ده. ده كلام ما بعد المعجزات. لما
في عهد عمر بن الخطاب راح معاوية بن ابي سفيان يقنع عمر بفتح قبرص قال له هنعمل مراكب ونركب. سيدنا عمرو ابن العاص قال لعمر اياك ان تطيعه يا امير المؤمنين. فانما من يركب البحر كدود على عود. قال له بحر مين؟ ده البحر ده
مهلك يا ماما ركب اي كلام بقى وما فيش حاجة اسمها بحر. قال له كانك جبت عود عود خشب وحطيت عليه دود. لو هزيته الدود يقع قال لك الناس اللي راكبة المراكب دي يا عمر ابن الخطاب عاملة زي دود على عود لو البحر جه يمين ولا شمال كله يقع يموت. عمر ما رضاش جه عثمان
فضل معاوية بن ابي سفيان يقنع عثمان قال له بشرط ان انت نفسك تبقى راكب مركب معهم. سيدنا معاوية وافق وعمل المراكب ونزل بنفسه الامة كلها نزلت معه كان موقف رهيب سيدنا معاوية رضي الله عنه وارضاه. مؤسس دولة
من اعزم دول الجهاد في في التاريخ الاسلام كله دولة الاموية. تاني دولة حملت راية الجهاد بعد الخلافة الراشدة. الدولة الاموية كانت كل صيف وكل شتا لازم غزوة واسلام وفتح اسلامي. سيدنا معاوية فعمل الجيش ده كان فيه مين بقى ؟ ام حرام بنت ملحان اللي من سنين سيدنا محمد
الامام فحلم باول جيش طالع في البحر وبيركب البحر عشان يفتح فتوحات اسلامية. فصحي فرحان. فام حرام قالت له ادعو الله ان اكون منهم يا رسول الله. فالنبي عليه الصلاة والسلام قال لا انت منهم. ام حرام ركبت في الجيش ده. ولاول ما نزلت وقصتها الدابة فنالت الشهادة في
في سبيل الله. بشرى رسول الله صلى الله عليه وسلم. ما فيش حاجة قالها ما حصلتش. ما فيش. قال صنفان من امتي لم ارهما كاسيات عاريات. رؤوسهن كاسنمة البغض كاشفين شعرهم ولابسين لبس ضيق اوي بادي واستريتشات في اللحزة دي لم يكن على وجه الجزالة العربية من اولها لاخرها واحدة
ناشفة شعرها ولا مرات ابو جهل ولا مرات ابو لهب. نساء ابو جهل وابو لهب والمشركات كانوا بيلبسوا حاجة زي اللي بيسموها دلوقتي سبانيش. اللي هي تبقى حتة كده من القصة باينة او او حتى مش باينة والطرحة نازلة على ضهرها. عشان كده ربنا قال وليضربن بخمورهن الخمر اللي هي اغطية
خاص لطرح على جيوبهن على صدرك. نزلي الطرحة على صدرك ما تنزليهاش على ضهرك. لان هم كانوا بيغطوا راسهم بس بينزلوا الطرحة على الضهر. اللي هي اسمها سبانج. ده مرات ابو جهل ومرات ابو لهب كان ده اللبس. ما كانش فيه حاجة اسمها قاعدة تكشف شعرها مستحيل. النبي عليه الصلاة والسلام قال هييجي بقى من امتي. ستات كات في
شعرهم ولابسين ومش لابسين. كاسيات عاريات. بضعة ايه ده! واتحققت. وحصلت النبي عليه الصلاة والسلام قال للصحابة تفتحون ارضا يذكر فيها القيراط. المصريين دايما آآ فدانين وتلات قراريط. اربع فدانين وست قراريط. وفتحت مصر ما فيش حاجة قالها عليه الصلاة والسلام
قال للسيدة فاطمة قبل ما يموت انها اول واحدة هتلحق به. اول واحدة من اهله ماتت بعد موته هي السيدة فاطمة. رضي الله عنها وارضاها. قال لابو زر اعيش وحيدا وتموت وحيدا وعاش لوحده. ومات لوحده في الربظ. ما في ايه ده! احنا ماشيين ورا مين؟ احنا لازم نعرف مين هو النبي عليه الصلاة والسلام
احنا لازم نعرف يعني ايه سنة. وعرف عني الله الا بك يا رسول الله. الكلمة دي الامة لازم تعتنقها ولازم تؤمن بها لا طريق للرفعة مرة اخرى. لا طريق لرفعة الايمان الا باتباع سنة النبي عليه الصلاة والسلام. لا طريق لرفعة الامة اقتصاديا وسياسيا الا باتباع سنة
النبي عليه الصلاة والسلام لا طريق لرفعة الامة اجتماعيا ونهضويا الا باتباع سنة النبي عليه الصلاة والسلام. لا طريق للرفعة في مقامات الجنة. محمد والطريق الوحيد للجنة عليه الصلاة والسلام. ما فيش طريق محمد وطرق تانية. هو الطريق الوحيد للجنة. يعني اتباعك للنبي عليه الصلاة والسلام دي قضية جنة ونار. محمد هو الطريق لانك
وعرف عني الله الا بك. الامة اللي كانت شوية رعاة غنم همج رعاع وتحولت الى حضارة وخلافة وقادة العالم الف سنة الامة دي ما كانتش شيء قبل محمد عليه الصلاة والسلام. عليه الصلاة والسلام. علمنا الحياة. علمنا كل حاجة. علمنا
دنيا والدين مش الدين بس. احنا ساعات بناخد من سنة النبي حتة ونعتبر ان هي دي السنة. لا لا. النبي علمنا كل حاجة. حبيب الله محمد عليه الصلاة والسلام كل شيء حتى في الدنيا الاخذ بالاسباب. النبي عليه الصلاة والسلام في احد يقول الراوي ظاهر رسول الله
صلى الله عليه وسلم يوم احد بين ذرعين. يعني كل الصحابة لابسين درع. لابس درع كده. المفروض بقى النبي اللي قاعد يصلي نص الليل. المفروض بقى النبي عليه الصلاة والسلام
اللي بقى يقول يا عائشة ان عيني تنام ولا ينام قلبي. انا قلبي عايش مع ربنا طول الليل. المفروض النبي عليه الصلاة والسلام ينزل المعركة بقى. ترعي ايه؟ دروع ايه اللي البسها
وحديد الا تسلح به من السيوف. انا ربنا معي. وربنا هينزل لي ملايكة. والله هو اللي قادر يحميني. وايه يعني لو مت شاهد في لله. المفروض ينزل كده تفاجأ ان كل الجيش نازل بدرع. والنبي عليه الصلاة والسلام نازل بدرعين. ظاهر بين درعين. اكتر واحد في الدنيا
هي خد بالاسباب هو النبي عليه الصلاة والسلام. عشان نفهم الدين. عليه الصلاة والسلام. انا مش عايز لسانك يبطل معي عليه الصلاة والسلام. عشان نفهم الدين يا جماعة. عشان افهم ان المزاكرة عبادة. ان التجارة عبادة. ان العمل عبادة. ما دام ما شاغلكش عن الدين والعبادة. ان سعيك على شفاء مرضك
عبادة ان سفرك لدكتور في مصر عشان تتعالج عبادة. انك انت محاولة حل مشاكلك وتغيير عيوب شخصيتك وعلاج مشاكلك النفسية والمالية والاجتماعية عبادة. النبي عليه الصلاة والسلام كان يأخذ بالاسباب ظاهر بين ذرعيه. يعني النبي عليه الصلاة والسلام بيقول للامة كلها
خدوا بالاسباب. وفي نفس الوقت كان اكتر شخصية فدائية في الامة. في وسط الحرب كل الجيش انفض عن النبي عليه الصلاة والسلام. والنبي بقى لوحده. والمشركين تلات تلاف مشرك مين على النبي عليه الصلاة والسلام؟ النبي عمل ايه بقى ؟ هرب جري ما خلاص مقتول مقتول كده. كل اللي كان بيقف حوالين النبي كان بيتقطع حتت. انس ابن النضر دخل اتقطع
بضع وسبعين حتة. طلحة بن عبيد الله وقف قدام النبي عليه الصلاة والسلام. اتخد بضع وستين ضربة وطعنة ورامية. وانقز اعجوبة كل اللي وقف حوالين النبي اتقطع. عليه الصلاة والسلام. والنبي عليه الصلاة والسلام شف ربنا بيقول ايه في اللحزة دي. استصعدونا ولا تلونا على احد. الصحابة بيجروا
بيجروا في كل الاتجاهات يهربوا من المعركة. والرسول يدعوكم. الرسول عليه الصلاة والسلام واقف شغال في الدعوة. واقف في نادي في اخراكم طلع النبي على صخرة النبي عليه الصلاة والسلام بالدرعين جه يطلع الصخرة ما قدرش. بسبب الجراح وسقل الحديد. طلحة بن عبيد الله
عمل زي سلم كده يعني وطى والنبي طلع عليه على الصخرة وفضل ينادي في الصحابة. طب يا رسول الله انت كده بتكشف نفسك للمشركين اكتر. والرسول يدعوك في اخراكم بينادي من مؤخرة الجيش ارجعوا جاهدوا في سبيل الله. الرسول شغال في الدعوة. حتى وهو بيموت! حتى وهو في الخطر ده
الرسول قل هزه سبيلي ادعو انا هعيش عليها واموت عليها. عليه الصلاة والسلام اعيش على الدعوة الى الله واموت على الدعوة الى الله. اكتر شخصية فدائية وفي نفس في الوقت كان اكتر شخصية عليه الصلاة والسلام آآ آآ بتأخز بالاسباب في فتح مكة. الرسول كان وسط الكاتبة الخضراء. ايه الكاتبة الخضراء اللي لما
كم شافت رعد؟ قال خلاص مستحيل حد يواجه الجيش بتاع محمد النهاردة في فتح مكة. الكاتبة الخضراء دي كلها حديد من فوقها لتحتها حديد لا يظهر الا الحدق. العينين بس اللي باينة. مغفر آآ بيضة. آآ دروع دروع مغطية
جسم من فوق لتحته ابو سفيان بص ايه ده! ما فيش حد يقدر يقف في وش دول في الدنيا! دول كانوا مين ؟ الرسول والمهاجرين والانصار. اعلى الناس ايمانا كانوا
جيشهم اعلى الناس اغزم بالاسباب. انت كل ما ايمانك يزيد اخزك بالاسباب هيزيد. لان ربنا حكيم. وربنا اقام الدنيا على سنن وقوانين انت ايمانك بالله بيخليك تصل الى الله بالاسباب. بازن الله وقبل كل ده. طبعا بدعاء النبي عليه الصلاة والسلام شخصية عظيمة. شخصية علمتنا
الحياة مش بس علمنا ازاي نصلي. ولا بس علمنا ازاي نصوم. ولا بس علمنا ازاي نغتسل من الجناب عليه الصلاة والسلام. ولا بس علمنا ازاي نقوم الليل النبي علمنا ازاي نعيش؟ ازاي نفرح؟ ازاي ندحك؟ ازاي جسمنا يبقى سليم؟ صحابي آآ رضي الله عنه وارضاه يقول ما رأيت
من ذي لمة من ذي لمة في حلة حمراء احسن من رسول الله بعيد كن ما بين المنكبين. الصحابة مش بس انبهروا بصلاته وعبادته وزهده وجهده في الدين. الصحابة انبهروا بشكل النبي. الصحابة
بشكل عضلات جسم النبي عليه الصلاة والسلام. بيقول ما رأيت من ذي لمة لمة. يعني شعر النبي عليه الصلاة والسلام كان بيطوله لحد كتافه عليه الصلاة والسلام. النبي كان مطول شعره عليه الصلاة والسلام وكان بيدهنه. يعني زي الشباب الوقتي اللي يحط جل ويحط كريم. ويحط آآ عطور. النبي عليه الصلاة والسلام كان بيكرم شعره عليه الصلاة والسلام جدا
كان يدينه فشعر النبي كان طويل. فالصحابي بيقول لقيت النبي وشه جميل وشعره لحد كتافه عليه الصلاة والسلام. في حلة حمراء. الحلة الحلة اللي هي البدلة. البدلة يعني جاكيت وبنطلون. زمان البدلة يعني رداء وايزار. يعني طقم. يعني النبي عليه الصلاة والسلام ده مش طقم. يعني النبي مش اي حاجة كده اي ازار له
واي رداء لون والدنيا لا لا لا حلة حمراء. حمراء فيها خطوط مسودة كده مش حمراء خالصة يعني. آآ عليه الصلاة والسلام يعني لابس طقم جميل والنبي عليه الصلاة والسلام بقى كان اه يعني ما بين البياض والسمار يعني ابيض بيشب حمرة. عليه الصلاة والسلام. فاللون جميل. والطقم جميل. والشعر جميل. اه بيقول بعيد
ما بين المنكبين. يعني ايه باعد ما بين المنكبين؟ عارفين اللي بيشيلوا بيشيلوا حديد؟ تلاقي صدره عريض كده وعضلاته طالعة كده بعيد ما بين المنكبين سدره عريض كده عليه الصلاة والسلام عضلات بقى النبي عليه الصلاة والسلام. وهو عنده خمسين سنة عمل حاجة ما فيش بطل عالم
في الجري الوقت يقدر يعملها. عمل ايه؟ عمل ايه؟ رحلة الطائف. مشي تسعين كيلو متر على رجليه. ده البراثون العالمي واربعين كيلو مية خمسة وتسعين متر. اتنين واربعين كيلو. الماراثون العالمي. النبي اكتر من ضعف الماراثون عليه الصلاة والسلام. على رجليه. والمرة
العالمي تلاقي الناس واقفة طول الطريق للمتسابقين يدوهم عصاير ويدوهم ماية ويدوهم بتاع. النبي عليه الصلاة والسلام لو حد بيدي له عصير ولا حد اصلا راضي عليه الصلاة والسلام. ايه القوة دي ؟ وهو عنده خمسة وخمسين سنة يعني وهو في الخمسينات يعني. سابق السيدة عائشة وهي عندها تلتاشر اربعتاشر
سنة وسبقها وسبقها عليه الصلاة والسلام. ولما النبي يسيب السيدة عائشة تتسابق يبقى معناها النبي عليه الصلاة والسلام يعني مش بيعارض ان المرأة نفسها تمارس رياضة. لو بصورة امنة. النبي عليه الصلاة والسلام حتى الاطفال. حتى الاطفال. برة في المانيا الستات اه
يلعبوا رياضة السيد واحد صاحبي بيقول لي الست هناك بتروح تولد في المستشفى تقوم من بعدها واخدة العيل وماشية على رجليها. هنا نايمة ما فيش صحة. ما النبي عليه اطفال عايزين يجاهدوا معه. فممنوع السن ما مش اي حد يتقبل. النبي كان يعمل لهم مسابقة مصارعة. مصارعة حرة. اللي يعرف
اقف يصرع ويفوز في المصارعة الحرة حتى وهو طفل يخرج مع النبي عليه الصلاة والسلام في الجهاد في سبيل الله. النبي شجع الاطفال على الرياضة. النبي عليه الصلاة والسلام النبي عليه الصلاة والسلام شخصية يا اخوانا
احنا بناخد حتة من السنة وبس قيام النبي. صيام النبي وما اعظمها طبعا. آآ عبادة النبي. ايمان النبي. انما النبي وصناعة الحياة النبي والفرحة النبي وبناء جسمك ده من السنة ده من السنة
المؤمن القوي خير واحب الى الله من المؤمن الضعيف. مش ده كلام النبي عليه الصلاة والسلام؟ اما تبقى قوي وصحتك قوية. انت تقدر تخدم الدين والدعوة وتقدر تعبد وتقوم الليل بدل ما احنا بقينا عاملين زي الفراخ البيضا. اللي ينغزها تقوم مفرفرة في الارض. ما فيش صحة اصلا. ما فيش اهتمامك بصحتك ده
اللي علمه لك النبي عليه الصلاة والسلام اهتمامك بنضافتك كفاية كفاية ان النبي قال ان اللي يتوضا ابواب الجنة التمانية تتفتح له. انت انت مدرك يعني ايه ايه ارفع راسك قدام اديان العالم كلها. قل لهم احنا دينا بيقول ان اللي ينضف ابواب الجنة التمانية تتفتح له. فيه دين قال لك ان ابوك
طب الجنة التمانية وابواب السماوات تتفتح لك. لو انت عملت حاجة فيها نضافة. ايه الطهارة دي كما قال النبي صلى الله عليه وسلم؟ طهروا هذه الاجساد. طهركم الله هو العرب ما كانش عندهم الكلام ده اصلا. العرب كانوا يروحوا يصلوا الجمعة مع النبي ريحة الواحد تدخل تضرب تبوز المسجد كله. النبي عليه الصلاة والسلام بيتكلم على النضافة
النبي عليه الصلاة والسلام بيتكلم عن الجمال ان الله جميل يحب الجمال. النبي حول اهتمامك بجمالك لعبادة اهتمامك بجمال لبسك. النبي عليه الصلاة والسلام كان يضع الدهن والزيت يعني زي الوقت الكريمات النبي عليه الصلاة والسلام يا اخوانا احنا واخدين حتة من النبي وسايبين حتت
النبي عليه الصلاة والسلام كان مهتم بصحيحه وهو عنده تسعة وخمسين سنة. تسعة وخمسين سنة يطبع يكشف كتفه اليمين. ها ويطوف حواليه الكعبة في عمرة القضاء عليه الصلاة والسلام. ليه يعني يكشف؟ عشان العضلات عضلات البايسيبس والترايسيبس والدلتويد والاتيسماسدور زي
العضلات بقى اللي مالية الحتة دي. النبي عليه الصلاة والسلام يعمل عرض عضلات هو والف وربعميت صحابي في عمرة القضاء. دلوقتي بقى الحمد لله لما بنروح عمرة ونكشف الكتف اليمين عرض دهون عالمي. كل واحد اللهم بارك دهون قد كده. ايه يا عم في ايه؟ يا عم دي سنة. يا عم ده النبي عليه الصلاة والسلام
صحيح البخاري قال من علامات سوء الامة يظهر فيهم السنن. لما تلاقي الدهن زاد مش العضلات اللي زايدة يبقى الامة خلاص بدأت تنحرف عن الدين ايه الدين ده! وايه السنة دي! وايه الجمال ده
وايه الشياكة دي! النبي عليه الصلاة والسلام يهتم بالشياكة. يهتم بالصحة. يهتم بالنضافة. النبي عليه الصلاة والسلام كان مهتم بصحة عينيه. كان يحط الاثم اسمه ده كحل عشان الحفاز على على البصر قبل ما ينام. النبي عليه الصلاة والسلام كان يهتم بصحة سنانه. يستعمل السواك زي فرشة السنان الوقت. وفرشة السنان بالنية
ينفع دلوقتي حكم السواك. لان السواك مش الاراك مش العود ده. السواك هي اي حاجة تنضف بها سنانك. يعني السنة تنضيف السنان ها النبي عليه الصلاة والسلام كان يهتم بصحة صوته في في في خطبة الوداع قال لهم خبأت لكم صوتي ثلاث. انا بقى لي تلات ايام ما باتكلمش عشان اعرف اخطب
النهاردة ما كانش فيه ميكروفونات ولا مايكات. النبي عليه الصلاة والسلام مش مش يعني في جزء عن محمد احنا مش عارفينه. في جزء كبير في حياة رسول لله احنا مش عارفينه نرجع تاني وعرف عني الله الا بك. كلمة سيدنا عمر بن الخطاب لن نرتفع دنيا ولا دين الا بالعودة
الى سنة حبيب الله محمد عليه الصلاة والسلام الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله
اللهم صلي على عبدك ونبيك محمد صلى الله عليه وسلم. في الاولين والاخرين وفي كل وقت وحين. اللهم صلي وسلم وزد وبارك على حبيب قلوبنا وطبيب قلوبنا وشفيعنا يوم العرض عليك محمد صلى الله عليه وسلم. اللهم صل وسلم وزد وبارك على حبيبك محمد عدد خلقك ورضا نفسك وزنة
في عرشك ومداد كلماتك. اللهم صل على الحبيب محمد عدد قطر الامطار وعدد ورق الاشجار. وعدد مكاييل البحار وعدد ما عليه الليل واضاء عليه النهار. عليه الصلاة والسلام. يقول انس رضي الله عنه لما دخل رسول الله المدينة اضاء
امنها كل شيء. كل حاجة نورت. ولما مات رسول الله صلى الله عليه وسلم اظلم فيها كل شيء. كل حاجة ضلمت. عايز نور خلي النبي في حياتك. وفيكم رسول الله فيكم اللي المفروض النبي ده جواك. المفروض سنة النبي دي جوة قلبك. المفروض ان انت شاربها
المفروض ان حب رسول الله ده متوغل جوة قلبك وحياتك بتحبه ؟ بتحب النبي عليه الصلاة والسلام بجد؟ فعلا معزم سنة النبي عليه الصلاة والسلام فين الدليل؟ انت لما حبيت صاحبك عملت قلبت نفسك عشانه وشلت الفلوس من جيبك ولما وقع لما حبيت ابوك لما حبيت مراتك
لما حبيت ابنك حياتك اتغيرت. انت حياتك كلها بيتحكم فيها الحب. انت حبك لابنك ممشيك داير في الدنيا زي اللي بيدور في ساقية بتحبه عايز تجيب له حاجته وعايز تريحه. حبك لمراتك خلاك تصرف خمستاشر سنة من شبابك في عقد عمل عشان تعرف تجيب لها
تعرف تتجوزها حبك لشهادة خلاك من وانت عندك خمس سنين لحد وانت عندك خمسة وعشرين سنة وسطك مثني على الكتاب ليل نهار حبك لكرسي خلاك شغال ليل نهار عشان تترقى. انت الحب هو اللي بيتحكم في حياتك. حب النبي عليه الصلاة والسلام عمل ايه في حياتك؟ حب رسول الله
غير فيك ايه ؟ عمل فيك ايه ؟ قال رسول الله صلى الله عليه وسلم فوالذي نفسي بيده. والله والله العظيم النبي بيقسم الصادق المصدوق مش محتاج يطلب بس بيبصم عشان يفهمك خطورة الوضع. فوالذي نفسي بيده لا يؤمن احدكم. ايمانك مش هيكمل. حتى اكون احب
الي حتى اكون احب اليه من اهله وماله والناس اجمعين. مش هتبقى من عند ربنا الا لو ان هتحب النبي اكتر من اهلك اكتر من ولادك. اكتر من مراتك اكتر من امك اكتر من ابوك. والمال ومالك
تحب النبي اكتر من الفلوس ده الفلوس دي سند. ده الفلوس دي امان المستقبل. حب رسول الله ربنا يسندك به اكتر ما الفلوس تسندك في حياتك والناس اجمعين. فلان الزريف صاحبي اللطيف. شلتي الجميلة. زمايلي في الشغل ولا في الدراسة والناس
انا بتونس من الناس. حبي لاهلي حب حنان ورأفة. حبي للمال. حب اعتداد واعتزاز وامان. حبي للناس ونس كل انواع الحب لازم تحب النبي عليه الصلاة والسلام اكتر منها رسول الله صلى الله عليه وسلم. ايه علامة حبك لرسول الله؟ اول علامة لحبك لرسول الله كسرة الصلاة عليه. هو اللي بيحب حد على طول في سيرته
اما نبقى قاعدين تلاتة اربعة صحاب كده كل واحد فينا ايه ده الواد ابني مش عارف عمل ايه اليوم التاني انا ابني بقى عمل ايه التالت انا ابني بقى هو ما حدش سامع التاني هو
كل واحد مستني اللحزة اللي هيتكلم فيها عن ابنه بيحبه! انت مستني اللحزة اللي تصلي فيها على الرسول عليه الصلاة والسلام! بتحبه! النبي عليه الصلاة والسلام صاحي يقوم الليل في نص الليل
لا ابي ابن كعب صاحي يقوم الليل وهو كمان. فابي بن كعب بيسأل النبي عليه الصلاة والسلام سؤال كده بقى يعني كبار طلبة النبي عليه الصلاة والسلام. وفي وقت ما حدش صاحي فيه
فبيقول له يا رسول الله اني اكثر من الصلاة عليك. انا بصلي عليك كتير. كل شوية يقول عليه الصلاة والسلام. فكم اجعل لك من صلاتي؟ انا عندي ورد كده ساعة
كده كل ليلة دعاء بارفع ايدي واقعد ادعي. يا رب اديني يا رب اشفيني يا رب اكرمني يا رب ارفعني. يا رسول الله الورد ده اخليه صلاة عليك منه قد ايه
النبي عليه الصلاة والسلام قال له ما شئت. قال له اجعل لك ربع صلاتي؟ اصلي عليك كل يوم مسلا ميت مرة يا رسول الله؟ اه كل ليلة ميت مرة؟ قال له ما شئت وان زدت
فهو خير لك. كل ما هتزود صلاة عليه كل ما الخير هيزيد في حياتك كل ما وان زدت من الصلاة عليه فهو خير لك. الخير هيزيد والعافية هتزيد. واحد في مسجد آآ عندنا آآ يعني
يعني اب فاضل كده يعني وسنه كبير فجه لواحد حبيبنا قال له انت مش ملاحظ ان انا بقالي مدة والراجل كان عنده سكر وتعبان ومضاعفات ومشاكل صحية قال له مش
تلاحظ ان انا بقى لي مدة لا بشتكي من سكر ولا بشتكي من صحة ولا بشتكي من اي حاجة. قال له اشمعنى قال له بقى لي مدة ادمنت الصلاة على رسول الله صلى الله عليه وسلم
ربنا عافاه بسبب الصلاة على الصلاة على رسول الله دي لها معجزات لها اسرار. قال له طب اجعل لك نصف صلاتي ما دام الخير هيزيد في حياتي بقى. ما هو انا بدعي
عشان الخير ييجي. طب يعني كمان الصلاة على الرسول خير من الدعاء يعني الصلاة على الرسول بتجيب خير اكتر من اللي الدعاء بيجيبه. قال له طب اخلي لك نص صلاتي. قال له ما شئت. وان زدت فهو خير لك. يعني خلي متين صلاة عليك مسلا. قال له
اجعل لك ثلثي صلاتي. يعني اصلي عليك تلتميت ربعميت مرة. قال له ما شئت. وان زدت فهو خير لك. قال له اجعل لك صلاتي كلها؟ طب يا رسول الله بدل ورد الدعاء اخليه ورد صلاة على الرسول عليه الصلاة والسلام. بدل ما بامسك كتيب الدعاء للقحطاني مسلا كل ليلة. واجيبه مسلا في نص ساعة
اقعد نص ساعة اصلي عليك كل يوم يا رسول الله؟ قال رسول الله صلى الله عليه وسلم لما قال له اجعل لك صلاتي كلها؟ قال اذا تكفى همك ويغفر ذنبك. همومك تروح وزنبك يتغفر. الله اكبر. اللهم صل على محمد. شف هتعبر عن حبك للنبي بايه
من اتباعه من سماع كلامه من تقليد شكله ولبسه وحياته وصفاته من القراية كتاب في السيرة او كتاب في السنة انك تقرا قاعد مدايق يا عم اكتب كده على جوجل اخلاق الرسول واقعد اقرا اقعد اقرا عن محمد عشان تحبه ده انت مش هتحبه غير لما تعرفه عليه الصلاة والسلام حب مبني
على معرفة النهاردة يوم الجمعة وده اكتر يوم النبي عليه الصلاة والسلام اتكلم فيه عن فضل الصلاة عليه عليه الصلاة والسلام وعن ان ربنا موكل ملائكة يوم الجمعة بالزات عشان يبلغوا النبي مين اللي هيصلي عليه اكتر ؟ فالنهارده دا عيد الصلاة على رسول الله. والنهارده دي مسابقة الصلاة على رسول الله. صلى الله عليه وسلم. هنصلي عليه
اي صيغة عاد عليه الصلاة والسلام. عليه الصلاة والسلام. اللهم صل على محمد وعلى ال محمد. اي صيغة؟ اي صيغة تصلي بها على حبيب الله محمد عليه الصلاة والسلام؟ كتر
واوعى تنسى كلمة النبي وان زدت ها فهو خير لك. اللهم صل على الحبيب محمد. اللهم صل على نبينا محمد اللهم صل على خير خلقك واطهر خلقك محمد. اللهم صل على سيد ولد ادم محمد عليه الصلاة والسلام
اللهم صل على الحبيب محمد. صلاة تفرج بها كربنا. اللهم صل على الحبيب محمد. صلاة تلم بها شعثنا. اللهم صل على الحبيب محمد صلاة توسع بها ارزاقنا. اللهم صل على الحبيب محمد. صلاة تشفي بها امراضنا. اللهم صل على الحبيب محمد
صلاة تعافينا بها في ابداننا. اللهم صل على الحبيب محمد صلاة تؤدي بها عنا ديوننا. اللهم صل على الحبيب محمد صلاة تغفر بها ذنوبنا وتعتق بها من النار رقابنا وتسكنا بها في جواره في الفردوس الاعلى. اللهم صل على
حبيبي محمد صلاة ترضى بها عنا وترضينا وترضى عنا يا رب العرش الكريم. اللهم زدنا ولا تنقصنا واكرمنا ولا تهنا واعطنا ولا تحرمنا. واثرنا ولا تؤثر علينا. وارضنا وارض عنا. اللهم اهدنا ويسر الهدى الينا. اللهم اشفنا. اللهم
اللهم عافنا. اللهم وسع ارزاقنا. اللهم ادع عنا ديوننا. اللهم اكرمنا واعطنا. اللهم اتنا في يا حسنة وفي الاخرة حسنة وقنا عذاب النار. اللهم اصلح اولادنا واصلح ازواجنا. اللهم فرج كربنا
اللهم اكشف الهم والغم عنا. اللهم اشفنا وعافنا يا ارحم الراحمين. اللهم يا مقلب القلوب ثبت قلوبنا على دينك اللهم يا مصرف القلوب صرف قلوبنا على طاعتك. اللهم اهدنا وسددنا. اللهم استعملنا ولا تستبدل بنا. اللهم استعملنا ولا تستبدل بنا
اللهم استعملنا ولا تستبدل بنا برحمتك يا ارحم الراحمين. سبحانك اللهم وبحمدك اشهد ان لا اله الا انت استغفرك واتوب اليك. وصلى الله الله على الحبيب محمد عليه الصلاة والسلام
