في ونستهديه ونستغفره ونعوذ بالله من شرور انفسنا ومن سيئات اعمالنا. اللهم انا نعوذ بك من شرور انفسنا ومن سيئات اعمالنا انه من يهده الله فلا مضل له. ومن يضلل فلن تجد له هاديا مرشدا
يا ايها الذين امنوا اتقوا الله حق تقاته. ولا تموتن الا وانتم مسلمون. يا ايها الناس اتقوا ربكم الذي خلقكم من نفس واحدة وخلق منها زوجها وبث منهما رجالا كثيرا ونساء
واتقوا الله الذي تساءلون به والارحام. ان الله كان عليكم رقيبا. يا ايها الذين امنوا اتقوا الله وقولوا قولا سديدا. يصلح لكم اعمالكم. ويغفر لكم ذنوبكم. ومن يطع الله ورسوله فقد فاز. ومن يطع الله ورسوله فقد فاز فوزا عظيما. اللهم صل على حبيب قلوبنا. اللهم
اللهم صلي على من ارسلته رحمة للعالمين. اللهم صلي على شفيعنا يوم الدين. اللهم صلي وسلم وزد وبارك على محمد عليه افضل الصلوات من رب العالمين الى يوم الدين. نشهد انه رسول الله حقا. نشهد انه بلغ الرسالة وادى
هان ونصح للامة وكشف الله به الغمة. فجزاه الله عنا خير ما جزى نبيا عن امته. او رسولا عن دعوته ورسالته عليه افضل الصلوات من رب العالمين الى يوم الدين. اما بعد اخواني واحبابي في الله اكتر حاجة ممكن تغير حياة الانسان تماما وتغير طاقة
وتغير عافية الانسان في مواجهة الحياة. هي معرفة الله سبحانه وتعالى. ان الانسان يتعرف الى الله. ان الانسان يتصل باسماء الله وصفاته ان انت تبقى دايما فاكر من هو الله. اكبر سبب للسعادة في الحياة. اكبر سبب للفرح في الحياة. كل اسم من اسماء ربنا
سبب من اعظم اسباب الفرح في الحياة. اسم الله الجبار. لما نفسيتك تتكسر. وتلاقي نفسك مضطر انك تمد ايدك تاخد دواء نفسي من جواك ربنا اللي يقدر يجبر كسر نفسيتك. لو قلبك اتكسر في حدس من احداس الحياة. الله اللي يقدر يجبر كسر قلبك
والله القهار مش اسم بيخوفك. اسم بيفهمك ان انت لو مع الله. الله يقهر اي عدو يقف امامك في ذات الله سبحانه وتعالى كل اسم من اسماء الله مفتاح من مفاتيح خزاين الله. مفتاح من مفاتيح السعادة. مفتاح من مفاتيح الفرج. مفتاح من مفاتيح العزيمة
والمدد والقوة في مواجهة الحياة. عشان كده شف حبيبي الله محمد عليه الصلاة والسلام. شف احوال النبي عليه الصلاة والسلام بسبب معرفة الله تقول السيدة عائشة كان اذا قام وثب كان اذا قام لما ييجي يقوم من النوم عليه الصلاة والسلام بقى مش يقعد على السرير كده شوية او يقعد على
كده شوية وبعد كده يبدأ بقى يقوم واحدة واحدة. وبعد كده ها الدنيا شقى وياللا نقوم وخلاص كان اذا قام وثب. فلا والله ما ليه؟ ما فيش لحظة تضيع. لان الوصول الى الله عايز عمرك. الوصول الى الله عايز ليلك ونهارك. الوصول الى الله عايز قلبك وتركيزك
فمن اول لحظة ما فيش لحظة تضيع كان اذا قام وذنب ده دي اول لحظة في يوم النبي عليه الصلاة والسلام. طب اخر لحظة في يوم النبي عليه الصلاة والسلام يا عائشة
عيني تنام ولا ينام قلبي. انا قلبي عايش مع اسماء الله وصفاته. قلبي عايش مع جلال الله سبحانه وتعالى. عندي عايش مع اسم الله الملك مالك الملك سبحانه وتعالى. انت لما تكون هتقعد مع ملك من الملوك يا ترى هيديني ايه؟ يا ترى عطاءات ملكية هو الملك لما بيدي بيدي الف ولا
ميت الف ولا متين الف الملك لما بيدي بيدي عطاءات ملكية. الملك لما بيعين بيعين تعيينات ملكية. الملك لما بيرفع بيرفع رفع ملك فملوك الاتصال بالملوك بيرفعك رفع ملكي. مش بيرفعك رفع عادي. بيرفعك مسافات فلكية في كل حاجة في حياتك. كفاية اسم الله
كفاية انك تعيش مع ملكوت الله. ومع ملك الله ومع عرش الله. كفاية انك انت تعيش مع اسم الله اللي مش هيضيع لك دعوة ومش هيضيع لك سجدة ومش هيضيع لك ركعة ومش هيضيع لك يوم اللي هيبر عبادتك. وهيبر دعاءك
البر راجل البر راجل الاحسان المنهمر. فما بالك بالخالق البر سبحانه وتعالى؟ عشان كده انه هو البر الرحيم. ورد الامام ابو حنيفة كان يقرأها طيلة الليل سنوات طويلة. ليه؟ اسم الله البار. اسم يغير حياتك كلها. النبي عليه الصلاة والسلام اول لحظة في
توبوا كان ازا قام وثب واخر لحزة في يومه ولا ينام قلبي. انا قلبي موصول بالله. النبي عليه الصلاة والسلام عند الكعبة يصلي لله. ييجي عقبة ابن ابي معيط يخنقه فيجب النبي صلى الله عليه وسلم لركبتيه. النبي يقع يغمى عليه. يغشى عليه. يدخل في اغماء عليه الصلاة والسلام. بسبب الخنقة بتاعة عقبة ابن ابي معيط
اول ما يفوق وراه الدنيا والعة والناس بتضرب في بعض. ما هو النبي عليه الصلاة والسلام له انصاره وله اعداءه. فالكل ماسك بيضرب في بعضه بسبب الموقف اللي عمل عقبة بن ابي معيط النبي لم يلتفت عليه الصلاة والسلام الله اكبر واكمل الصلاة. ليه ؟ ما فيش حاجة تعطلني عنك يا رب. ما فيش حاجة هتوقفك
عن الانطلاق اليك. والوصول اليك يا رب. السيدة عائشة حتى مس جلدي جلدا. واحد مع زوجته الحبيبة الجميلة الشابة. فيقول لها اتعبد لربي. لا زوجة هتعطلني عن الوصول الى الله. ولا دنيا هتعطلني عن الوصول الى الله. ما لي وللدنيا. ومال الدنيا ومالي
ولا اي ولا ابتلاء يوم موت ولده. يوم موت السيدة رقية. يوم موت السيدة زينب. يوم موت سبعة من ابناء النبي عليه الصلاة والسلام اللي يموت له واحد ولا اتنين ولا تلاتة ده ضهره يتقطم. النبي مات له سبعة عليه الصلاة والسلام. ما فيش يوم اتعطل عن ربنا. ما فيش يوم اتعطل عن قيام نصف الليل
كل ده ليه ؟ كل ده عشان معرفة الله. بتدي قوة في مواجهة الحياة لا يتخيلها احد. ولا يتصورها احد، وايدهم بروح منه راح الاتصال باسماء الله الحسنى معرفة ربنا هي اكبر فرحة في الوجود. اعظم فرحة في الوجود انك تعرف ربنا. وانك انت قلبك يعرض
دايما عليه اسماء الله الحسنى وصفاته. مش فرحة واحدة ان زوجها راجل عظيم يا ما هنا يا ما هناك. مش فرحة واحد ان ابوه الملك الفلاني ولا راجل الاعمال الملياردير الفلاني. فرحتك ان ربنا العظيم ده الجميل ده ذو الجلال والاكرام ده. ملك الملوك ده
ربك انت. هو وليك انت. هو متولي امرك انت. هو سندك انت. هو القريب المجيب منك انت. فرحتك. مش آآ لما دول يفتخروا انهم من العيلة الفلانية او دول يفتخروا ان هم عملوا كذا. انت تفتخر ان كل مريض في الوجود. شوفي اللي شفاه هو ربي
وكل ضال في الوجود هدي اللي هداه وربي وكل عطشان في الوجود روي اللي رواه وربي وكل جائع في الوجود اطعم اللي اطعمه ربي وكل مكروب في الوجود فرج عنه اللي فرج عنه هو ربي. انك انت تفرح بالله. الفرح برحمة الله سبحانه وتعالى
انك انت تفرح قد ايه ربنا رحمن رحيم. ربنا بدأ كل سورة من سور القرآن بسم الله الرحمن الرحيم. بدأ الفاتحة الحمد لله رب العالمين الرحمن الرحيم. الرحمن لما انت تعرف يعني ايه الرحمن الرحيم؟ فين كده لما انت بتقول في الفاتحة الرحمن الرحيم؟ يقول الله اثنى علي عبدي
اول ما بتقول بعدها على طول ما لك يوم الدين يقول الله فوض الي عبدي. لما عرفت رحمته قد ايه مش فوضت له امر رزقك. مش فوضت له طول عمري شفاء امراضك. مش فوضت له امر اللي عايزين يزلموك. ده انت فوضت له عمر خمسين الف سنة في اهوال يوم القيامة. فوضت له
الاخرة لما عرفت رحمته قد ايه. انت فضلت طول عمرك مفوض لوالدك ووالدتك اكلك وتعليمك ولبسك وشربك وسكنك وفسحتك في الاجازة ومصروفك. ليه؟ لانك انت عارف هم رحماء بك قد ايه. الرحمة ان مش لما تطلبها تديك
الرحمة ان من غير ما تطلب. انا مشغول بك اصلا. انا بافكر لك انا بارتب لك انا بدبر لك. انت فوضت كل حاجة في حياتك لوالدك ووالدتك لما شفت رحمتهم بك قد ايه ؟ طب لما تعرف الرحمن الرحيم. سبحانه وتعالى. رحمته في كل حاجة في حياتك. رحمته
من اول لحظة في خلقك لاخر لحظة مما خلق الله العرش سبحانه وتعالى. العرش ده اكبر مخلوق في الوجود. العرش ده مش قد المنصورة مسلا ولا قد الكرة الارضية وعلى قد ما جرت التبانة ولا قد المية وستين مليار سنة ضوئية للعلماء جابوهم بالتلسكوبات. ولا قد التلسكوبات الضوئية والالكترونية
عرش الله السماوات السبعة كلها زي خاتم اترمى في الصحراء الشرقية بالنسبة للكرسي والكرسي موضع القدمين فالكون كله تحت موضع قدمي الرب والكرسي زي خاتم او غويشة اترمت في الصحراء الشرقية بالنسبة
العرش. بالنسبة لعرش الله. يبقى انت عارف يعني ايه عرش الله. ده اكبر مخلوق في الوجود. ده اضخم مخلوق في الوجود. ده اعظم مخلوق في الوجود وانت بتقول يا رب العرش العزيم المفروض كل زرة في قلبك وكيانك وروحك ترتجف وانت بتفتكر يعني ايه العرش العظيم ورب العرش
العرش العظيم. ايه اللي بعد كده ربنا ما يقدرش يديه لك؟ لما خلق الله العرش. المفروض يتكتب جملة على العرش. تبقى هي شعار الملك كله. تبقى هي الشعار يعني مسلا في المحكمة يقول لك العدل اساس الملك. هي كلمة مكتوبة في كل محكمة. وراه كل قاضي ومستشار. وهو بينطق وراه مكتوب العدل اساس الملك. طيب
دلوقتي بقى العرش ده المفروض يتكتب عليه ايه؟ يا ويله اللي هيعصيني. يا ويله اللي هيتمرد علي. يا ويله اللي هيعرض عني. او حتى يتكتب العدل اساسا الملك حاجة كده ولكن تخيل ماذا كتب الله على العرش؟ الله سبحانه وتعالى يكتب على عرشه رحمتي سبقت غضبي
رحمتي سبقت غضبي. المفروض انك انت بتعصي ربنا. المفروض ينزل عقوبة ذنوب تفاجأ ان بينزل رزق. تفاجئ ان بينزل بركة. تفاجئ ان بينزل هداية يا رب ده المفروض ينزل الغضب برحمتي سبقت غضبي. الله سبحانه وتعالى لما خلق ادم فعطس ادم فعلمته الملائكة ان
نقول الحمد لله. فقال الحمد لله. فقال الله يرحمك ربك. يرحمك الله. اول كلمة الانسان سمعها بودنه من ربنا كان كلمة الرحمة. ولذلك خلقهم. اول كلمة واول معاملة ما بين الله وما بين الانسان. حينما قال الانسان الحمد لله
قال الله يرحمك الله وهو ده اول سورة الفاتحة. اول اية في الفاتحة الحمد لله. رب العالمين الحمد طالع من العبد لله. تاني اية في الفاتحة الرحمن رحيم. اول ما يطلع منك الحمد والثناء وتوجه القلب الى الله بالحب والتعظيم. ينزل من ربنا الرحمات تنهمر عليك على طول. انت
اللي في ايدك حياتك تتملى رحمات. لو انت اقبلت بقلبك على الله سبحانه وتعالى. رحمة ربنا. رحمة ربنا في كل حاجة. رحمة ربنا في جسمك. وانت قاعد دلوقتي انت قاعد دلوقتي هادي خالص كده انت مش حاسس جسمك ده من جوع بيحصل فيه ايه ؟ انت مش حاسس جسمك ده من جوة كمية النشاط المذهل عشان من
رحمة ربنا تبقى انت قاعد هادي وساكن ومستقر. كمية الحرارة اللي بتنبعث جوة جسمك بس. كل نص ساعة زرات الايه تي بي. اللي جوة الالف مليار خلية اللي في جسمك يكفوا ان اتنين كيلو لبن يغلوا كل نص ساعة. يعني انت المفروض تغلب نفسك كده. تخيل انت ده لولا العرق كان البني ادمين ولعوا
طبيا وعلميا لولا العرق كان الانسان ولع مكانه. حتى ان العلماء تساءلوا انت جسمك مليان اكسجين. والاكسجين ده هو اللي بيولع الدنيا كلها هو الحريقة. انت مليان نار جواك. وجسمك مليان كربون. ده اساس جسمك كله كربون. والكربون ده الفحم اللي بيولع اصلا. يعني انت عشان
اذا تساءل اكبر علماء العالم هو الانسان ما بيتحرقش وهو نايم ليه؟ هو الانسان ما بيولعش مع نفسه ليه؟ اكسجين مع كربون الاتنين في غاية النشاط والفاعلية جوة جسمك. وانت قاعد ساكت كده وهادئ هذه من اعظم المعجزات الطبية. ان جسم الانسان لا
تشتعل في العلماء قالوا المفروض البني ادم وقعد مكانه كده يولع في مكانه. ازاي ؟ اكسجين وكربون خلاص القصة خلصت. مين اللي رحمك؟ مين اللي خلاك جسمك في قمة النشاط الداخلي وانت في قمة الاستقرار الخارجي بالمنزر ده. ما بين كل عضلة والدنيا ربنا حاطط لك حتة دهن كده. اه يسموها برسا حتة
دهن كده لولا الدهن ده كان احتكاك العضلات في بعض اصلا يعمل التهابات جبارة. انت عشان تخطي خطوة واحدة برجليك لقدام متين عضلة في جسمك جسمك بيتحركوا في كل خطوة ميتين عضلة في جسمك بيتحركوا. تخيل المتين عضلة دول كانوا هيبقوا متين خراج يعني
بالم رهيب لو كان بس المسافات ما بين العضلات والاحتكاكات دي ما فيش بينها هزه العوازل من عند الله سبحانه وتعالى. لو قلبك ده ما فيش غشاء او رأتك ما فيش غشاء حواليها. كان القلب ده يقعد يحتك باللي حواليه لحد ما يلتهب كل نبضة من ميت الف نبضة تبقى الم لا يطاق
كل نفس والرئة بتتسع وتتقفل كان يبقى الم لا يطاق. مين اللي رحمك؟ وغطى لك كل حاجة جوة جسمك بحيس انك انت تبقى ما انتاش حاسس. يعني حتى في الطوب تعريف المرض يقول لك ايه هو تعريف المرض؟ اجمل تعريف للمرض في الطب. يقول لك هو الاحساس بالعضو. انك انت بدأت تحس بصابعك
صبعي بيوجعني يبقى صبعك ده بقى وعريض. اه يا جمبي يبقى كلتك بقت مريضة. اه يا بطني يبقى معدتك ما تمرش. قال لك طول ما انت مش حاسس بحاجة انت
كده سليم. اول ما تحس يبقى انت كده مرضت. انت مش حاسس جوة جسمك في ايه ؟ ايه اللي بيحصل ؟ عينيك نشاط الجبار اللي في العين. العين دي بتفتح وبتقفل في اليوم ميت الف
في مرة عضلات العين اللي شغالة ليل نهار دي بيقولوا المجهود اللي بتبزله في اليوم الواحد يعادل انك انت تمشي تسعين كيلو متر على رجليك في اليوم الواحد عضلات العين بس وانت قاعد تبص يمين وشمال وقدام وانا قاعد ابص لك الوقتي وعنيا تضيق وتوسع مع النور اللي داخل
كمية عينيك دي بتترش وبتتبخ مية بس بتتغسل كده وبتترش يوميا حوالي عشرين الف مرة. عشرين الف مرة عليك دي بتاخد دش كده وبتتغسل يوميا بالغدد الدمعية. وتيجي المساحات بتاعة العين اللي اسمها الجفون توما. كمية نشاط رهيب. مخك ميت
تريليون اتصال يعني ميت الف مليار اتصال في السانية الواحدة. يعني عدد الاتصالات ما بين خلايا المخ ممكن اكتر من عدد الاتصالات ما بين البشر كلهم على وجه الارض كبدك وانت قاعد دلوقتي بيؤدي خمسمية وزيفة. قلبك اللي قد قبضة الايد. اللي ما يجيش تلتميت جرام بيضخ يوميا تمن
قاف لتر دم ورئتك الغلبانة دي بترشح يوميا تمن تلاف لتر دم بتأكسده وكلتك دهي دمك ستة وتلاتين مرة في اليوم. بتفلتر تمن تلاف لتر دم. انت متخيل! انت متخيل جسمك ده كمية النشاط المهولة اللي جواه. وانت ماشي
ما انتاش مدرك قد ايه جسمك ده شغال. قد ايه كبدك ده بيقوم بخمسميت وزيفة في نفس الوقت. وانت قاعد كده في غاية الهدوء. جسمك النواة بتاعة الخلية النواة بتاعة الخلية ده المصنع اللي بيصنع كل حاجة. انت كبدك ده من يوم ما بتتولد لحد ما بيموت انت مش عندك كبد واحد حوالي متين كبد
كبدك ده بيموت ويتجدد حواليه متين مرة. كلتك دي حوالي تلتميت كلى. انت بتاخد من ربنا مش كلى واحدة. انت بتاخد من ربنا من يوم ما بتتولد لحد ما تموت حاول
تلتميت كلى. انت بتاخد من ربنا من يوم ما بتتولد لحد ما تموت حوالي متين وخمسين جهاز هضمي. معدة وامعاء. الكلام ده كله قعد يتجدد. قاعد يتجدد باستمرار ساندوير على طول على طول. كل سانية مية خمسة وعشرين مليون خلية بتموت جوة جسمك وتتولد تاني. اتولد تاني
بقى بتتكون تاني ازاي؟ قال لك الخلايا دي بروتين. طب ايه مصنع البروتين؟ قال لك النواة اللي هو النوايا جواه. قال لك طب المصنع ده بيكون كل سانية مية خمسة وعشرين مليون خلية كل الخلية مليون جزيء. كل سانية جسمك ده فيه عشر تلاف نوع بروتين. كلهم بيتصنعوا في النواة
عمرك شفت مكنة في مصنع بتطلع عشر تلاف منتج؟ عشر تلاف منتج من مكنة واحدة النواة دي نشاط رهيب. نشاط جبار الجسم بتاعك وانت قاعد كده ها دلوقتي انت لا تدرك كمية النشاط الداخلي الرهيبة وكمية ملايين كرات الدم الحمراء كله
في سانية بتتكون جوة النخاع العضم. كل سانية ملايين كرات الدم الحمرا. جسمك ده ضخ شغال قلبك ميت الف نبضة في اليوم. لا يتوقف عن العمل لحزة لحزة من وانت عندك ايام في بطن الام لحد ما يبقى عندك مية سنة ومية وخمسين سنة لا يتوقف عن العمل لحزة. كل النشاط الداخلي ده
عشان انت تبقى مرتاح وانت برة. عشان تبقى انت هادي كده. عشان يبقى انت كده ايه آآ الدنيا جسمك ده مليان كهربا. ما بتتكهربش ليه ؟ ما فيش سلكين بيلمسوا في بعض ويحصل لك قفلة من جوة ليه ؟ جسمك ده كل التقنيات الحديسة اللي وصل لها الانسان موجودة في جسمك من يوم ما ربنا خلقك. الاتصالات السلكية
الاتصالات اللاسلكية والشفرات الكيميائية والكهربا جميع انواع الاتصالات على وجه الارض موجودة جوة جسمك. لا تدري كم التي وضعها الله بداخلك. رحمة الله جوة جسمك. رحمة الله حواليك بقى. رحمة الله في الكون من حواليك. رحمة ربنا لو كانت الشمس اقرب شوية كان زماننا
كان زمان دماغنا دي طب لو كانت الشمس ابعد شوية كانت بقى تجيب فريزر. كنا قعدنا وعشنا جوة تلاجة. طب لو كان الغلاف الجوي اللي لو الجازبية اقل شوية كان الاكسجين طلع لفوق كنا نطينا عشان نشم الهوا. طب لو كانت الجازبية اتقل شوية الاكسجين كان رسب لتحت
وطينا زي الانعام عشان نشم الهوا. تخيل كل حاجة حواليك مترتبة عشان تبقى انت قاعد مرتاح. في قمة الراحة. في قمة ربنا رحمك. ربنا غرقك رحمات. ويجي واحد يقول لك انا يائس. انا محبط. انا حزين. انا مهموم. انا انا
عايز انتحر انا انت مش حاسس ربنا رحمك قد ايه. انت اصل انا عندي مشكلة. المشكلة الفلانية ربنا ما حلهاليش ليه؟ حل لك ايه؟ زي اللي يقول لك طب انت بتقول
رحمة ربنا والابتلاء. والمصايب اللي في الدنيا والمشاكل. يا عم مشاكل مين يا عم! دنية ايه اللي انت بتتكلم عنها! تعال حط الدنيا وتعال حط الاخرة وشوف الاول اوزن الحساب وبعد كده اتكلم عن الابتلاء. عشان تعرف سيدنا ايوب ليه في الاخر؟ قال ما الثانية الضر. اشد ابتلاء على وجه الارض
في الاخر قال مسني. مصر اشد ابتلاء. اولاده كلهم ماتوا. فلوسه كلها اتحرقت. ارضه كلها راحت. جسمه كله اصيب وابتلي. بقى عاجز بقى ما يقدرش يدخل الخلاء غير وهو متسند. تمنتاشر سنة كل الناس هربت منه ورفضته واتكلمت عليه. عليه الصلاة والسلام. وفي الاخر بيقول مسني
مساني ليه؟ اما تفهم القضية يعني اتنين ماشيين واحد ماشي على رجليه والدنيا حر وعرقان ومتبهدل وآآ تعبان ولكن هو رايح لقصر منيف مليان كل انواع النعيم والملاذات. وواحد تاني راكب عربية سي مية وتمانين ومشغل التكييف والازاز مشبر
والدنيا جوة روقان الروقان. ولكن واخدينه عشان يتشنق. فيه حبل اعدام هيتشنق في نهاية الطريق اللي هو ماشي فيه ده. فهي دي القضية. قضية انت بص الواحد بيعصي ربنا او بيكفر بالله هو مستريح ليه؟ وانا تعبان ليه؟ اما يكفيك ان يكون نهاية تعبك والجنة؟ نهاية تعبك عشان كده النبي
عليه الصلاة والسلام يقول الدنيا سجن المؤمن وجنة الكافر. سجن المؤمن وجنة الكافر. احد علماء المسلمين الامام الرازي. راح لواحد يهودي في غلبان بقى ايام عز الاسلام. فبيقول له نبيكم يقول عليه الصلاة والسلام الدنيا سجن المؤمن وجنة الكافر. جن الكافر ليه؟ ده انا مش لاقي اكل. وسجن مؤمن مين؟ ده انت بقى
ده انت الدنيا كلها بين ايديك. فين السجن ده؟ فقال ما ينتظرني من النعيم. ان مت على الاسلام بالمقارنة بما انا فيه انا فيه سجن. لو انا فكرت في اللمسة دي. وما ينتظرك من العذاب. ان مت على الكفر بالله. بالمقارنة بما انت فيه فما انت فيه جنة
الدنيا سجن المؤمن وجنة الكافر. لازم المقياس ده الاول يتحقق. لازم المقياس ده الاول يتحرر. انت الرحم بتاعك خمسة وسبعين سنتي رحم الام. خمسة وسبعين سنتي مكعب وان كان طبعا بيتمدد تمدد مرعب في الحمل. الجنين وهو جوة الرحم ده. الجنين وهو في هزه المرحلة جوة الرحم هو
قاعد مرتاح جدا وقاعد باشا وقاعد فاكر ان الدنيا كلها يعني الدنيا كلها في ايديه لما يخرج بقى ويكبر يقولوا له ترجع رحم الام تاني يقول لهم ارجع ارجع للخنقة والحبسة والكتمة والموت ده ازاي ؟ ما اقدرش ارجع انما وهو موجود فيه الاول كان متهيأ له ان ده كل حاجة. هي دي الدنيا بالزبط. انت بيتهيأ لك ان الدنيا
في كل حاجة. فاذا عاينت الاخرة ورأيتها واسم الله الرحمن الرحيم يخليك اصلا تفرح بالموت. وتحب الموت لانك انت رايح للرحمن الرحيم. ازا كان في رحماته في الدنيا في دار العصيان. فما هي رحمته في دار البر؟ فما هي رحماته بعد الموت؟ سبحانه وتعالى. النبي، صلى الله عليه وسلم،
قل ان الله خلق الرحمة يوم خلق السماوات والارض مائة جزء. خد بالك الرحمة نوعين. فيه رحمة زاتية رحمة زات الله لا حدود لها دي لا ميت جزء ولا مليار جزء ولا دي رحمة زات الله. وفيه رحمة مخلوقة. هي دي بقى اللي النبي عليه الصلاة والسلام بيتكلم عنها. زي ما نتكلم عن خزاين الله كده
خزاين ربنا مليانة. تخيل خزاين بيل جيتس وخزاين اغلى. مية ملياردير في العالم جواها ايه؟ امال خزاين ربنا فيها ايه؟ كل مجوهرات والاميرات من خزاين ربنا. كل فلوس البنوك المركزية في الدول من خزاين ربنا. كل فلوس البورصات والاسهم والبنوك من خزاين ربنا. كل
فانت خزاين ربنا ده الغنى المخلوق. ده الغنى الزاتي ده حاجة تانية. ده ده الغنى المخلوق. اللي هو لا شيء بالنسبة للغنى الزاتي فالنبي هنا بيتكلم عن الرحمة المخلوقة عليه الصلاة والسلام. خلق الله الرحمة يوم خلق السماوات والارض مائة جزء. كل جزء طباقه ما بين السماء والارض
كل جزء زي ما بين السما والارض كده. فانزل في الارض جزءا واحدا. الميت جزء ده نزل في الكرة الارضية واحد في المية منه. ويوم القيامة تسعة وتسعين جزءا. يعني تخيل انت بقى الواحد في المية ده
الرحمة المخلوقة نزل الارض الارض بقى لها ملايين السنين الارض دي قسمها بقى على كل عصور الارض ملايين السنين. قسم الواحد في المية دي يبقى العصر بتاعنا ده نصيبنا من الواحد في المية قد ايه ؟ حاجة بسيطة اوي اوي اوي اوي. وبعد كده بقى العصر ده قسم بقى الحسنتوفة اللي من الواحد في المية على
المتين السبعة مليار بني ادم والجن والعشرين مليون نوع كائن حي والقطط والحيوانات ودي كلها مليانة رحمة هي كمان. وبعد كده تعال بقى قسمها شف قلب الام بقى. اللي بتخلع القرنية بتاعتها عشان تزرعها لحد من عيالها عشان هو يشوفها
تعيش عميا. ما بقي لها من العمر. شف بقى قلوب الامهات بقى وقلوب الاباء. وقلوب الدكاترة اللي بيجروا على المرضى يغيثوهم في مستشفيات الطوارئ. وقلوب كل اللي عمله الجمعيات الخيرية ومنظمات الاغاثة وقلوب الانبياء والرسل مية اربعة وعشرين الف نبي ورسول بكل ما كان فيها من رحمة وقلوب
كل داعية مشفق على الناس ان ينقذوا في الدنيا والاخرة. وكل انواع الرحمات اللي في كل ده ايه؟ انت انت متخيل كل ده نصيب مين ده ده من سنتوفة من سنتوفة مين واحد في المية. من رحمة الله المخلوقة. امال يوم القيامة الرحمة يبقى شكلها ايه؟ امال التسعة وتسعين جزء
فعشان كده الاشد من الغفلة عن عذاب الله. الغفلة عن رحمة الله. الاشد من ان الانسان يبقى غافل عن ربنا يعمل فيه ايه لو عصاه ان الانسان يبقى غافل ربنا ممكن يعمل له ايه لو اطاعه. ربنا ممكن يغير له ايه لو
اقبل عليه. ربنا ممكن يدي له ايه لو وقف على بابه. ربنا ممكن يمنحه ايه ويمده بايه؟ لو اخلص له في الدعاء والذكر دي اشد نوع من انواع الغفلة. الغفلة عن رحمة الله. الغفلة عن عطاء الله. الغفلة عن كرم الله. سبحان
وتعالى كل حاجة الجنة رحمة من رحمات ربنا. لما اثر من اثار بني اسرائيل لما واحد يأتي ليدخل الجنة يوم القيامة فيقول الله اه ادخلوا عبد ربنا خمسميت سنة. فيقول الله للملائكة ادخلوا عبدي الجنة برحمتي. تخبط كلمة برحمتي دي في ودنه فيقول لا يا رب ادخلني
الجنة بعملي. ده انا اشتغلت خمسميت سنة. ده انا قطعت سجاجيد صلاة خمسميت سنة قاعد اصلي لك واصوم لك واعبدك. واعتكف ورمضان وتراويح وتهجد ختمات قرآن يا رب بعملي. يا رب ادخلني الجنة بعملي. فيقول الله للملائكة زنوا نعمة البصر امام الخمسمائة
عبادة اللي عبدها لي. فترجح نعمة البصر على على كل الخمسميت سنة يا عبادي. فيقول الله ادخلوا عبدي النار بعدلي فيقول رحمتك يا رب. رحمتك يا رب. ساعتها يا رب ان ما فيش حد اصلا هيدخل الجنة غير برحمة الله سبحانه وتعالى. وليس بالعمل وليس
ليس بالعدل وليس لو الميزان هو نهاية يوم القيامة كانت بقت مصيبة. لان الميزان انت هتعرف حقيقة وزنك عند ربنا. الميزان هو معاملة الله بالعدل. اما في العرض على الله في معاملة الله بالفضل اني سترتها عليك في الدنيا وانا اغفرها لك اليوم. ما فيش الكلام ده على الميزان. الميزان انت بتتوزن بحق وحقيقي. عينيك توزن ايه
بصيت لحرام ولا بصيت للمصحف وابنك توزن ايه سمعت كليبات واغاني ولا سمعت قرآن لسانك يوزن ايه؟ ذكرت الله ولا اغتبت ونميت؟ رجليك توزن مشيت للقهوة والكافيه ولا مشيت للمسجد ودروس الدين؟ كل قلبك يوزن ايه؟ شبهات وشكوك خواطر الحادية ولا
قيم وايمان واخبات وانابة وتعظيم واجلال لله. انت هتعرف حقيقة وزنك بالظبط صحيفتك تجسد الاعمال. حسنات وسيئات وتعرف فلو كان الميزان نهاية يوم القيامة كانت بقت مصيبة. لان الميزان هو الحساب بالعدل. ولكن بعدها فيه حاجة اسمها العرض على الله. للحساب بالفضل. ولكن ربنا يرحمه
سبحانه وتعالى. عشان كده هي دي بقى فاذا قال العبد ما لك يوم الدين قال الله فوض الي عبدي. اللي يعرف رحمة ربنا يفوض له كل اموره في والاخرة. بيفوض له كل شيء في الدنيا والاخرة. رحمة ربنا. رحمة ربنا في كل حاجة حواليك. كلمني عن رحمة ربنا في بداية الكون. لما اول كلمة سمعتها
يرحمك الله. رحمة ربنا في الابتلاء. الابتلاء ده فرامل ربانية. لولا الابتلاء تلات اربع اللي قاعدين قدامي الوقتي والله ما كانوا دخلوا جامع. والله ولا انا كان زماني على هذا المنبر اصلا لولا الابتلاءات التي قادنا الله بها اليه. والتي ايقظنا الله بها من الغفلات. والتي اغاثنا الله
بها من الانحرافات. والتي اتى الله بها بقلوبنا على بابه. لولا الابتلاء والمرض والمشاكل والمشكلة اللي عندك في البيت والمشكلة لولا الابتلاء تسعين في المية من اللي قاعدين في الجامعة ولا كانوا دخلوها اصلا. فالابتلاء ده رحمة. نص اهل الجنة مش داخلينها غير بسبب الابتلاءات
الابتلاء ده رحمة من ربنا. سبحانه وتعالى. وفي النهاية ايه هي الدنيا اصلا؟ ده فيه شجرة واحدة في الجنة يسير الراكب تحتها مية سنة. مية الانسان لا يقطع ظلها. لا يقطعها. تجنة عرضها السماوات والارض. يقول لك انا عشان كده سيدنا ايوب بيقول مسني الضر. ما السانية الضر ما
الاول الدنيا من الاخرة. مش بس شف حكمة الابتلاء. ايه هي الدنيا دي اصلا بالنسبة للاخرة؟ حتى تحدث يعني سوء ظن في قلبك تجاه الله سبحانه وتعالى انت عارف ربنا عدلك ايه في الجنة دنيا ايه دنية ايه اللي انت بتتكلم عنها الاول وبعد كده تعالى شوف كمان حكمة الابتلاء فتعرف كم رحمة الله سبحانه وتعالى رحمة ربنا
عند الموت لو آآ الملايكة بتيجي الاول بيض الوجوه كأن وجوههم الشمس. وبعد كده ييجي ملك الموت يجلس عند رأسك. فيقول ايتها الروح الطيبة اخرجي الى رب راض غير غضبان. العلماء قالوا لو ملك الموت كان جه الاول. يعني كان كان الواحد مات من الجعزة. هو كده كده ميت. لو ملك الموت
هو اللي جه الاول. فقال لك ليه الملايكة بتيجي الاول؟ قال لك ليطمئن العبد الاول. لما يلاقي المنزر الجميل ده مبيد الوجوه ووجوههم الشمس ويجلسون مد يوم فلما ييجي ملك الموت يعرف ان الموت ده هو القنطرة اللي بينه وبين اعظم رحمات الله. يقوم يطمن قال لك انما لو كان ملك الموت جه الاول كان الموت ده بقى فزع رهيب
كان الموت ده بقى رعب رهيب. انما ربنا يطمنك الاول تتنزل عليهم الملائكة الا تخافوا ولا تحزنوا. وابشروا بالجنة نحن اولياؤكم في الحياة الدنيا وفي الاخرة وبعد كده يجي ملك الموت. تقوم ما تتجاعزش عند الموت. ما تفزعش عند الموت ان كنت مؤمنا موقنا بالله سبحانه وتعالى
فحتى عند الموت رحمة. حتى في القبر لما يفسح لك مد بصرك. لما يفتح باب الى الجنة رحمة. يوم القيامة. التسعة وتسعين جزء من رحمة ربنا دول تخيل انت كده الدنيا دي كلها جزء. يعني يعني امي دي جزء. امال ربنا يعمل معه ايه؟ عشان كده احد السلف قال لو كان حسابي بيد
امي وابي لاخترت ان يكون بيد الله. فان الله ارحم بي من امي وابي. يعني الكلام ده كلام دعوة وعاظ بقى وناس قاعدة توعظ وخلاص مش وعاظ. ده حديث النبي عليه الصلاة والسلام
في صحيح مسلم والبخاري. حديس النبي في البخاري ومسلم لما المرأة اللي في السبي تاه ابنها منها قعدت تدور عليه بجنون. فلما لقته جرت وحطته حضنها وقعدت تحضنه وتبوسه وتعيط وتبكي حلاقة ابنها. فالنبي عليه الصلاة والسلام ما سابش المشهد. قال لهم اترون هذه
ولدها في النار. يعني تتخيلوا كده يا ابو بكر وعمر ان ممكن الست دي تقوم مولعة الفرن بتاع البوتاجاز كده. وبدل ما تحط صينية فراخ جواها تقوم رامية ابنها جواها وقافلة عليه الفرن. مش ممكن يا رسول الله! مستحيل! فقال لا الله ارحم بعبده من هذه بولدها
رحمته الحديس ده يعني ممكن ايه يعني لو الانسان بس مش عارف باقي الاحاديس بتاعة الترهيب الحديس ده اصلا ممكن يخليه يعني عايش عيد كده لوحده بس لله ارحم بعبده من هذه بولدها. وكذلك الله لا يلقي حبيبه في النار. فده يوم القيامة
عشان كده النبي عليه الصلاة والسلام قال ما من احد منكم يدخل الجنة بعمله. قالوا ولا انت يا رسول الله؟ يا اللي ليل نهار عبادة وقيام نصف الليل ومية وتلاتين غزوة
صرية في تسع سنين في المدينة جهاد وموتت نفسك في العبادة وفي الدعوة وفي التربية وفي الجهاد وفي ادارة الدولة وفي بناء الكوادر التربوية والادارية اللي هتشيل الدين من بعدك. وموتت نفسك في مواجهة اليهود والمنافقين. وابو جهل ولا انت يا رسول الله؟ قال
ولا انا الا ان يتغمدني الله برحمته. ان ربنا سبحانه وتعالى زي ما السيف يتحط في الغمد كده يتغمر لو ربنا غمرني وغمر كل عضو من اعضاء جسم في رحمته ساعتها ممكن ادخل الجنة. اما بدون رحمة الله فلا نعيم في دنيا ولا نعيم في اخرة
الفرح بالله سبحانه وتعالى. الفرح برحمته الواسعة. رحمته في الكون. رحمته في جسمك. رحمته في القدر. لو كان ربنا عرفك انت هتموت امتى ؟ لو كان ربنا عرفك انت هتموت ازاي ؟ كنت انت عرفت تعيش اصلا؟ كنت انت عرفت الام والاب مين اللي ملى قلب اللي حواليك حب لك اصلا
وانت لسة طفل مولود وميت ايد بتشيلك اسبوع واعملوا له مين اللي فرح الناس؟ مين اللي خلاك مصدر فرحة؟ في قلوب ناس كتير قوي من اللي حواليك. مين اللي قال
ملئ القلوب اللي رحمة ربنا في الشريعة الاسلامية. لما غابت الحدود الحدود الشديدة. اقطع اتسرق واعمل. طب لما غابت الحدود الحدود ولى اللي دبح واحد في عز النهار في اسكندرية وفصل رقبته عن جسمه قدام ولاده وقدام اهله
صورة في الجرايد وعلى النت ولا حد قدر ينطق معه في حاجة. نقول لا شد بقى. الحدود ولا اللي جابت جوزها قعدت تطعنه بالسكينة دبحته وموتته والحفرت تحت السرير وحدفنته وردمت عليه والسرير اللي فوق جسته كل يوم بتجامع فيه عاشقها
الزنا الا شد الحدود ولا ده؟ اللي شد الحدود ولا اللي سرق طفلة واغتصبها وبعد كده دبحها وخد اعضائها باعها ورمى الجزء اللي باقي من جسمها في الزبالة. اللي شد الحدود ولا ده. رحمة الله في الشريعة. رحمة الله في شرع الله. الذي لما غاب ولما غاب
حدوده بقيت تحس ان اللي بيجرموا مجانين. هو بالنسبة له كل اللي انت بترضعه ده مش راضي به. الله هو الذي يعلم ما الذي يرضع وازع عند طائفة من البشر انت ممكن تكون مش منها. بس انت مش حاسس بها. وما انتش فاهمها. وما انتش عارف هي بتفكر ازاي. من الذي يعني من
الارحم بخلقه من الارحم بالناس هل الله سبحانه وتعالى ام البشر رحمة ربنا في كل شيء في الدنيا وفي الاخرة وفي الموت وفي القبر وفي الجنة الفرح بالله والفرح باسماء الله سبحانه وتعالى هو اعظم سمات المؤمن الموقن بالله قل قولي هذا واستغفر الله لي ولكم
الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. لبيك يا ربنا وسعديك والخير كل الخير في يديك. والشر ليس اليك والشر ليس اليك. انا بك واليك تباركت وتعاليت
نستغفرك ونتوب اليك. الحمد لله حمدا كثيرا طيبا مباركا فيه. غير مكفي ولا مكفور ولا مودع ولا مستغن عنه ربنا اللهم اطعمت وسقيت واغنيت واقنيت وهديت واجتبيت فلك الحمد على ما اعطيت. اللهم صل وسلم وزد وبارك على حبيب قلوبنا وطبيب
قلوبنا وشفيعنا يوم العرض عليك محمد. صلى الله عليه وسلم. اخواني واحبابي في الله. الفرحة هي سمت الانسان اللي عارف ربنا. يا فرحة كل فقير بالله. يا فرحة كل يتيم بالله. يا فرحة كل مظلوم بالله. يا فرحة كل مبتلى بالله. من وجد الله مهما فقد فقد
السعادة. الانسان اللي عارف ربنا او الانسان اللي الابتلاء قاده الى معرفة ربنا بيفرح بالابتلاء لانه كان السبب انه عارف ربنا. عرف من هو الله غافر الذنب وقابل التوب شديد العقاب ذي الطول غافر الذنب. واحد بيسرق منك المحفظة وانت واقف اتوبيس. فانت مش بس
يعني ايه؟ يعني هو صعب عليك؟ ده انت سايبه عشان لو انت اتكلمت ممكن اللي حواليك يعرفوا ان هو حرامي. وبعد كده بعد ما اطمنت ان هو سرق بدأت تستر اسار رجليه عشان لو حد اكتشف ان هو حرامي ما حدش يعرف يوصل له. هي دي المغفرة اصلا. هو ده المعنى اللغوي للمغفرة. ان انت
انت بتعصيه هو وبيستر عليك. وبيستر على اسار جريمتك وبيحميك من المعصية اللي انت بتعصي بها. وبيحميك من شر ومش بس كده وقابل التوب. التوب جمع التوبة. يعني لو عصيت ربنا ووقعت وبعد كده قمت ووقعت وقمت الف مرة وكل
مرة ترجع وتتوب يقبل توبتك. طب انا كده مش بستهزأ بربنا لأ مش بتستهزأ بربنا. كل ما تقع قم وقابل هو يا عم قابل. يعني ربنا سماء قابل التوب هو هيقبل هو قابل منك انك كل ما تقع قم بس وارجع لي. بس اهم حاجة اوقات قم وارجع. اه مكسوف ارجع. مكسوف اصلي ازاي وانا
لسه عامل مصيبة قم بس وصل. يا عم استغفر ازاي! انا عارف ان انا هاقع تاني. قم بس واستغفر. هو قابل. قابل التوبة. بس في نفس الوقت شديد العقاب العقاب السمع عقاب لانه يعقب المعصية. في ديلها على طول. الحاجة الوحشة بقى جاية في ديل الايه؟ جاية في ديل اللزة والشهوة الحرام
خد بالك بقى لو ما توبتش شديد العقاب. طب لو تبت في الطول. زي الذي يطول بانعامه كل احتياج لك في الحياة اه هيقول لك ده دي طويلة يا عم ده دي طايلة. ده يا عم ذي الطول الذي ان اسبغ عليك نعمه ادهش الخلق
اجمعين ذي الطول بيرغبك. يا رب انت بتقول في الطول. في القرآن في اية قابل التوب وغفر الذنب للعصاة. امال يا رب الطائعين اذا كانت دي رحمتك بالعاصي. تبسط يدك بالليل ليتوب مسيء النهار. فماذا تفعل لمطيع النهار
فماذا تفعل لذاكر النهار! فما اذا كنت تبسط يدك بالنهار ليتوب مسيء الليل. فماذا تفعل لقائم الليل فماذا تفعل لعابد الليل؟ اذا كانت دي رحمة ربنا بالعاصي. اومال رحمة ربنا بالطائع؟ اومال
رحمة ربنا بالمقبل على الله سبحانه وتعالى. انك تفرح تفرح ان ربنا هو السلام. اللي يقدر يعيشك في سلام. اللهم انت السلام ومنك السلام. اللي يقدر يعيشك في سلام ويموتك في سلام. انك تفرح ان ربنا هو المؤمن اللي انت امن في العلاقة به طول ما انت عايش. مش هتصحى
الصبح تلاقي الكلام اتغير ولا تلاقي المعاملة اتغيرت زي معاملتك مع اي بشر انا رجعت في كلامي ربنا ما بيرجعش في كلامه. ربنا اللي وعدك به كلام سائلنا ربي على صراط المستقيم
ربنا على صراط مستقيم في معاملته لك. انت على صراط مستقيم في معاملتك ليه؟ انك انت تفرح. ان ربك سبحانه وتعالى هو الجبار اللي يقدر ويجبر كسرك ولا حد يقدر يجبر كسر قلبك ولا نفسيتك غير ربنا. ولا حد يقدر يجبرك في الدنيا غير ربنا. انك تفرح ان ربنا الرشيد الحكيم
لما تشوف خطة ربنا في الجسم. خطة ربنا في الغدد اللعابية. خطة ربنا في الغدد الصماء وتوزيعها. خطة ربنا في تظبيط السكر في جسمك. في بيت القلوية والحموضة بتاعة الدم خطة ربنا في تظبيط نسبة الماية في جسمك في تظبيط الضغط بتاعك. خطة ربنا في ادارة وتدبير امور
تقول يا رب يا رب انا باسلم لك خطتي في ادارة حياتي. دير لي حياتي يا رب. دبر لي امري يا رب. لما تشوف لما اتصال بالله الحكيم الحكيم اللي ما فيش زرة في الكون ما بيحكمهاش. ما فيش. البنت اللي ماشية بشعرها في الشارع هو انت محكومة بقانون الجازبية. ومحكومة
بقوانين الطاقة والحرارة. وانت محكومة بالف قانون. اشمعنى شعرك اللي مش عايزاه يتحاكم بالله؟ الحاكم الذي يغير ولا انت مع الشمس محكومة بقوانين الفيزيا والكيميا. القمر محكوم بقوانين الجازبية والروابط. الغلاف الجوي ما فيش زرة في الكون
مش محكومة بقوانين الله الحكيم الذي حكم كل ذرة في الكون. لماذا؟ لماذا؟ ان الحكم الا لله. الشاب اللي بيعصي ربنا له الحكم عليك في حياتك. البنت اللي مش راضية تستسلم لحكم الله في الحجاب. الحاكم اللي مش راضي يستسلم لحكم الله في تطبيق الشريعة في القانون
اللي مش طايقين الحكم الا لله. اما تعيش مع اسماء الله كلها. الله المعطي. انت مستني عطاءات ملكية من الله. الله الرحمن. انت مستني امداد عظيم من الله. الله الكريم. ربنا لما بيدي بيدي لو كان ربنا اتكلتك مش محتاج غير نص كلى بس. ربنا اداك اتنين مليون
فلتر ترشيح ليه؟ الكلى فيها مليون فلتر ترشيح. انت محتاج نص مليون. انت ليه خدت اربع اضعاف الرئة كان ممكن تاخد رئة واحدة وكانت يكفيك اوي لما بيدي بيدي. لما بيدي بيكرم. لما بيدي بيفيض وبيتجلى بكرمه على اوليائه سبحانه وتعالى. اخواني واحبابي في الله
معرفة ربنا المفروض تغير حياتنا. زي النبي عليه الصلاة والسلام. لما خنقوه عند الكعبة فقام ولم يلتفت. ما فيش وقت. انا جاي الدنيا دي عشان اوصل لك يا رب ما عنديش وقت النبي عليه الصلاة والسلام لما عقبة رمى عليه صلاة الجزور ثبت ساجدا. فضل ساعة ساعتين ساجد والدنيا مقلوبة
فاطمة تيجي تشيل صالة الجزور من على ضهره. والصحابة مش قادرين يعملوا حاجة. وعقبة يجري يروح مدبح يجيب صلاة جزور والنبي ساجد. انا مش يا عم ما يرموش انا مكمل. انا يا رب مش هاقطع حاجة في الكعبة. قالوا له لو نزلت هنضربك يتعرضوا له بالضرب مرة. يتعرضوا له
هو مصمم ليه ورد العبادة بتاعي هو ده هو ده الجسر اللي هوصل منه لربنا. ما فيش حد هيعطلني عن ربنا. ستاير البيت ستائر حلوة كده السيدة عائشة تركبها يلاقي نفسه في الصلاة كده عليه الصلاة والسلام يعني ايه الستاير شغلته سنة يقول لها اميطي عنك كرامك هذا شيلي شيلي مش حاجتنا دي ما لي
الدنيا ومالي للدنيا ومالي. آآ ذريني اتعبد لربي. ما فيش حاجة تعطلني عن ربنا. لا ابتلاء يعطلني عنه. ولا اي حاجة تعطلني عنه. انا منطلق. انا جاي الدنيا عشان اوصل له. انا جاي الدنيا دي عشان اعرفه. انا جاي الدنيا دي عشان اعبده. انا جاي الدنيا دي عشان عمري كله يبقى عشانه. اخواني واحبابي في الله. ما اجمل الحياة! وما
واعظم فرح الانسان الذي يعرف في الله. يا فرحة قلوب المؤمنين يا رب. يا فرحة قلب كل مريض وكل مبتلى يا رب. يا فرحة قلب كل مكسور كل مسكين يا رب يا فرحة قلوب المؤمنين الموقنين الصديقين يا رب. الانسان لما ابن القيم شاف ابن تيمية في الرؤيا بعد موته فقال له انا
ايه التوكل على الله فقال له ابن تيمية اما انا فمذهبي الفرح بالله. ان انا عايش فرحان بربنا سبحانه وتعالى. عايز رحمة ربنا شف بقى يعني الرحم وشف ارحامك على قد ما هتوصل ارحامك على قد ما رحمة ربنا هتنالك. الناس اللي مقاطعين ارحامهم في رمضان. عزمت قرايبك مرة
عزمت اتصلت بقرايبك في رمضان. باركت لهم ولا عيدت عليهم ولا سلمت عليهم ولا كلفت نفسك تزور حد منهم. ما هو اما بين ان اصل من وصلك. الرحمن بيقول للرحم. الرحمن بيقول للرحم. انا هوصل اللي هيوصلك. وهاقطع اللي هيقطعك. هاقطع عنه
عطائي وخيري اما ترضين ان اصل من وصلك؟ اوصلت رحمك في رمضان؟ ولا هي مكالمتين بتوع اول يوم العيد الصغير واول يوم العيد الكبير وخلاص اتصلت بقرايبك في رمضان وصلتهم اتصلت بولاد عمتك وولاد خالتك وكل بقى من لك من من الاقارب هل
اتصلت بهم ليصلك الرحمن برحماته سبحانه وتعالى. اللهم ارحمنا فانك بك بنا راحم. اللهم ارحمنا فانك بنا راحم. ولا تعذبنا فانت علينا قادر. اللهم اهدنا سبل السلام. اللهم اخرجنا من الظلمات الى النور. اللهم تولى امرنا. انت ولينا في الدنيا والاخرة. يا ارحم الراحمين
يا رب العرش العظيم يا رب العالمين يا سلام يا مؤمن يا مهيمن يا مالك الملك يا ملك الملوك يا حكيم يا رشيد يا يا جبار يا ارحم الراحمين. اللهم اجبر كسرنا. اللهم اجبر كسرنا. اللهم اجبر ضعفنا. اللهم اجبر نقصنا. اللهم ايدنا بروح
منك. اللهم امدنا بمدد من عندك. اللهم استخرج منا بلطفك بلطفك ورفقك ما يرضيك عنا. اللهم اقمنا على مرادك منا. اللهم قوي في رضاك عزمنا. رب زدنا علما. رب زدنا فهما. رب زدنا عزما. رب زدنا ايمانا ويقينا. اللهم لا تجعل في قلوبنا
ولا تجعل همنا الا رضاك. ولا تجعل توكلنا الا عليك. ولا تجعل رغبتنا الا اليك. يا مالك الملك وحدك يا من بيدك الامر وحدك يا رب العالمين يا رب المشارق والمغارب يا رب العرش العظيم اللهم صلنا اليك اللهم صلنا اليك
اللهم خذ بنواصينا اليك. اخذ الكرام عليك يا ارحم الراحمين. يا اكرم من اعطى. يا ارحم من سئل. يا اجود من اللهم زدنا ولا تنقصنا. اللهم زدنا ولا تنقصنا. اللهم اكرمنا ولا تهنا. اللهم اعطنا ولا تحرمنا
اللهم آثرنا ولا تؤثر علينا يا املنا الوحيد ويا ركننا الشديد يا رجاء قلوبنا يا لهفة قلوب المؤمنين يا رجاء قلوب الموقنين. يا فرحة قلوب الصديقين. يا ارحم الراحمين. اللهم احي قلوبنا
معرفتك. اللهم احي قلوبنا بمعرفتك. اللهم اضئ قلوبنا بنور القرآن. واشرح صدورنا بنور القرآن. وسكنه نفوسنا بنور القرآن. اللهم ايدنا بروح منك. اللهم اهدنا وسددنا. اللهم الهمنا رشدنا. واعذنا من شر انفسنا
اذا اللهم انا نسألك من الخير كله عاجله واجله. ما علمنا منه وما لم نعلم ونعوذ بك من الشر كله عاجله واجله. ما علمنا منه وما لم نعلم وانت المستعان. وعليك البلاغ. ولا حول ولا قوة الا بك. اللهم انا نسألك
من كل خير خزائنه بيدك. ونعوذ بك من كل شر خزائنه بيدك. اللهم انا نسألك علما نافعا ورزقا طيبا وعملا متقبلا يا رب رمضان بارك لنا في رمضان. بارك لنا في ايامه ولياليه. اللهم ما انزلته على عبادك الصالحين المؤمنين الموقنين. في شهر
رمضان في ليله ونهاره من فتوحات ونفحات وعطاءات فاجعل لنا منها اعظم حظ ونصيب يا رب يا رب ولا تجعلنا من المحرومين. اجعلنا من الفائزين بليلة القدر هذا العام. اعتق رقابنا من النار. اعتق رقابنا من النار. اعف عنا واغفر لنا
وارحمنا يا رجاء قلوبنا ويا لهفة نفوسنا ويا املنا الوحيد ويا ركننا الشديد تولى امرنا يا رب العرش العظيم. تولى يا رب العرش العظيم. تولى امرنا يا رب العرش العظيم. اللهم لا تحرمنا من خير ما عندك بسوء ما عندنا. اللهم لا تحرمنا من خير
جودك وكرمك وعطائك وهباتك ونفحاتك. بمعاصينا وذنوبنا وسيئاتنا. انك ارحم الراحمين. سبحانك اللهم اشهد ان لا اله الا انت استغفرك واتوب اليك
