ونستعين به ونستهديه ونستغفره. ونعوذ بالله من شرور انفسنا ومن سيئات اعمالنا انه من يهده الله فلا مضل له. ومن يضلل فلن تجد له هاديا مرشدا. يا ايها الذين امنوا اتقوا الله
الله حق تقاته ولا تموتن الا وانتم مسلمون. يا ايها الناس اتقوا ربكم الذي خلق من نفس واحدة وخلق منها زوجها وبث منهما رجالا كثيرا ونساءا واتقوا الله الذي تساءلون به والارحام. ان الله كان عليكم رقيبا
ايها الذين امنوا اتقوا الله وقولوا قولا سديدا. يصلح لكم اعمالكم. ويغفر لكم ذنوبكم ومن يطع الله ورسوله فقد فاز فوزا عظيما. اللهم صل على الحبيب محمد وعلى ازواجه امهات المؤمنين
وعلى ذريتي وال بيته انك حميد مجيد. اما بعد. اخواني واحبابي في الله. اتنين شباب ماشيين مع بعض. فواحد بيقول للتاني انا نفسي اتجوز بس هتجوز ازاي ؟ ده انا مطلوب مني شقة ومطلوب مني شبكة ومطلوب مني مهر. ومطلوب مني عفش. ومطلوب مني قايمة. ومطلوب مني فرح
ومطلوب مني هدايا. ومطلوب مني مصاريف شهر عسل. ومطلوب مني اعمل ايه؟ قال له يا عم يا عم انت مطول السكة على نفسك كده ليه ما تروح تضرب لك ورقتين عرفي وهتعيش احلى متعة في الدنيا وببلاش. قال له ببلاش بس اللي انت بتقوله ده حرام. قال له ما
الحرام هو الحل. انت لو انت اتبعت سكة الحلال وانت شاب متخرج. مطلوب منك مبالغ قد الجبل عشان تتجوز جوازة حلوة يا عم ورقتين عرف اضربهم وخلص نفسك. ولو حرام ما عدش فيه حل انك تستمتع غير الحرام. ما عدش فيه حل انك تعيش غير الحرام
ما عدش فيه حل اتنين شباب ماشيين مع بعض. فواحد بيقول لصاحبه شفت البنت المتبرجة دي جميلة ازاي ؟ وشفت البنت دي جميلة ازاي ؟ وشفت قال له خد بالك كل
من دول في الحلال بنص مليون جنيه. في الحرام بقى والعياذ بالله. على النت شات اتكلمت. عملت علاقة ببلاش بس ده حرام. ما هو انت لو عايز تتجوز واحدة حلوة ان شاء الله بعد خمسين سنة شغل ممكن انك توصل لده. انما ممكن بكرة الحرام يبقى هو
واحدة ومامتها قاعدين مع بعض. فالبنت بتقول لمامتها يا ماما انا بقى لي خمس سنين متخرجة. انا كده مش هتجوز ولا ايه ؟ قالت لها يا بنتي نزلي قصة من تحت الطرحة او شيل الطرحة خالص. انزلي هاتي لك بنطلون جينز استريتش. يا بنتي لاغي واتعرفي وصاحبي واتكلمي وفكيها شوية
ايه ده! يا ماما بس ده حرام. يا بت ما انت لو ما عملتيش كده مش هتتجوزي طول عمرك. ولو ده حرام بقى الحرام هو الحل. ما هو عمرها هتتجوزي ازاي
في الزمن اللي احنا عايشين فيه ده اتنين موزفين في مصلحة حكومية واحد بيقول للتاني اعمل ايه ؟ انا عندي اربع عيال اربع عيال هجيب لهم طريف منين ؟ هم ومامتهم وكسوة الصيف والشتا والعلاج والدوا ، ده روشتة الدكتور دلوقتي كشف الدكتور بقى بخمسميت جنيه. امال روشتة
الدكتور بكم؟ غير المصاريف غير مصاريف التعليم. غير مصاريف الدروس غير الاكل والشرب. قال له يا عم فكها شوية يا عم. يا عم مش هقول لك خد رشوة استغفر الله. خد دخان. خد اصطباحة. يا عم ده انت لو وقفت على مسرح في مهرجان هتاخد دخانك الفين جنيه في الليلة. يا عم بس
ده حرام والله لو ده الحرام بقى. انس انك هتعرف تعيش من غير ما تمد ايدك على المال الحرام. ويبقى الحرام هو الحل. يا جماعة يا جماعة ده بقى فكر
ناس كتير اوي في المجتمع ان الحرام هو الحل هتجوز ازاي ؟ هجيب متعة انا عايز اتمتع. انا بشوف على السوشيال ميديا اجمل بنات في الدنيا. انا بشوف على السوشيال ميديا اجمل متعة في الدنيا. انا عايز اتمتع
لو بالحلال عمري ما هاوصل لحاجة. يبقى الحرام بقى هو الحل. فيه مزارق رهيب من ارتكاب الحرام وفكر الحرام. ارتكاب الحرام ان واحد وقع قدام شهوته. انما فكر الحرام ان بقى فيه ناس في المجتمع الوقتي فاكرة ان مستحيل تعيش من غير الحرام. مستحيل من غير
المتعة الحرام. الفسحة الحرام. الصحبة الحرام. العلاقة الحرام. المال الحرام. الاساليب الحرام للوصول والنجاح والمراكز حتى في الامتحانات ان الامتحان يتسرب وبالحرام ادخل وانجح واجيب مجموعة واجيب تقدير ده بقى فكر ناس
كتير في مجتمع تقدر تقول ان هو بقى فكر مجتمع خد بالك خد بالك قال الله عز وجل قل لا يستوي الخبيث والطيب ولو اعجبك كثرة لو انت قدامك الحرام كتير ومتوفر والحلال قليل. والحلال صعب. خد بالك لا يستويان. الخبيس والطيب. ما يستويوش في
الطعم ما يستاوش في البركة. ما يستووش في السعادة اللي هتيجي من وراهم. مش بس ما يستويش في الميزان. ما يستويوش لا دنيا ولا اخرة خد بالك خد بالك الله سبحانه وتعالى يقول ولو انهم اذ ظلموا انفسهم جاؤوك فاستغفروا الله واستغفر لهم الرسول
لوجدوا الله عرفت ما انتاش لاقي ربنا ليه ؟ عرفت لما وقعت في زنقة مش لاقي ربنا معك ليه ؟ لوجدوا الله امتى استغفروا الله. لما الانسان يستغفر لما الانسان يتوب من الفكر الحرام. مش بس من ارتكاب الحرام. ساعتها هتلاقي ربنا معك في كل مشكلة
ساعتها هتلاقي ربنا معك في كل ابتلاء. ساعتها لو الفرج ما نزلش اللطف هينزل. ساعتها هتلاقي ربنا معك في حياتك. هتلاقي ربنا معك في تربية ابنك هتلاقي ربنا معك في هدية بنتك. هتلاقي ربنا معك في بركة رزقك. هتلاقي ربنا سبحانه وتعالى معك في اختيارات حياتك. هتلاقي ربنا
انت معك في مرضك هتلاقي ربنا معك في ابتلاءاتك وازماتك. لوجدوا الله رح دور على الخبيس بقى. رح دور على الحرام. رح دور على المتعة الحرام هتخسر ربنا. شف بقى ايه اللي انت هتكسبه بعد ما خسرت ربنا. خد بالك. خد بالك الله سبحانه وتعالى يقول وترى كثيرا منهم
يسارعون ده ده وصف المجتمع بتاعنا دلوقتي في سورة المائدة. وترى كثيرا موزفين كتير ده فكرهم. شباب جامعة كتير ده فكرهم. بنات السوشيال ميديا كتير ده فكرهم. وترى كثيرا منهم يسارعون. بقت مسابقة في الاثم والعدوان واكلهم السحر. لبئس ما كانوا
لولا ينهاهم الربانيون والاحبار عن قولهم الاثم واكلهم السحر لبئس ما كانوا يصنعون. وقالت اليهود يد الله مغلولة هو الوقتي كانوا بياكلوا حرام. ايه اللي خلى الموضوع يتطور ويبقى يد الله مغلولة. واحد بيعمل حاجة حرام. ايه اللي خلاه بعد كده بقى بيتكلم على
ربنا بقى عنده الحاد. بقى عنده شكوك في الدين. بقى متجرأ على الله. بقى بيطعن في البخاري ومسلم. اصل الحرام ما بيقفش عند حد اوعى تفتكر ان ارتكاب المعصية مصيبته هو مجرد المعصية. ده ربنا بيقول وجزاء سيئة سيئة مثلها زي اللي بيشد حبل
بيشد معصية بيتفتح عليه ابواب المعصية اللي اسوأ. واسود لحد ما عيشته بتبقى سواد والعياز بالله. القلب من جوة بيسود والوش من برة بيسود والحياة بتضلاب من قدام عينه. خد بالك. خد بالك انك انت عمرك اوعى تفتكر ان الجنيه الحرام اللي انت قبلته ده
تفتكر ان الجنيه الحرام ده ما كانش رزقك. ده كان رزقك. بس انت اللي استعجلت تاخده في الحرام. اصلك مستحيل تاخد من خزاين ربنا حاجة مش من رزقك. مش ربنا اللي يعمل معه كده. قال الله عز وجل واسألهم عن القرية التي كانت حاضرة البحر زي اسكندرية كده
بلد على الساحل وحاجة بقى اخر حضارة واخر تحضر از تأتيهم حيتانهم يوم سبتهم الشراعة السبت ده اللي حرام فيه الصيد. ربنا ما قالش استأتيهم الحيتان. قال استأتيهم حيتانهم هي بتاعته. هي مكتوب عليها اسمه
هي في اللوح المحفوظ من قبل ما يتخلق بخمسين الف نسمة رزقه. ولكن استعجلوا عليها في الحرام. فخدوها في الحرام وكانوا صبروا لو كانوا اتقوا الله لو كانوا تعففوا عن المال الحرام. كانت نفس الحيتان بجت لهم في الرزق الحلال
اوعى تفتكر يا كل شاب مشيت مع بنت في الحرام ولا عملت علاقة محرمة مع واحدة على السوشيال ميديا؟ اوعى تفتكر ان اللي انت خدته في العلاقة الحرام ده مش رزقك وخدته من ربنا من خزاين الله. يعني رغم ارادة اللي خلقها دي رزقك. بس انت استعجلت وخدتها في الحرام
كانت هتيجي لك في الحلال. انت خدتها في الحرام. كل متعة خدتها في الحرام كانت رزقك بس انت استعجلت وخدتها في الحرام. كل فسحة استعجلت وخدتها في الحرام كانت في رزقك. انت اللي استعجلت وخدتها في الحرام. كل جنيه خدته بالحرام. كان رزقك. انت اللي استعجلته وخدته في
كل حاجة في الدنيا كل شهوة قضيتها في الحرام. كانت رزقك انت اللي استعجلت. عايزين نصدق ربنا خد بالك خد بالك ان ربنا ما حرمش طلب الدنيا. ربنا ما حرمش ان الدنيا تتطلب ولكن ربنا قال لك اطلبها صح. هو ايه اللي خلى الناس تتجه للحرام؟ ان الناس
عايزة الدنيا ولكن عايزاها غلط. عايزاها بالدراع. والدنيا عند ربنا. سبحانه وتعالى. عشان كده الصحابة طلبوا الدنيا. الله سبحانه وتعالى يقول تراهم ركعا سجدا قاعدين يصلوا ويعبدوا ويصوموا. ليه؟ يبتغون فضلا من الله. عايزين الفضل ده دنيا واخرة
عايز يا رب وسع لي رزقي يا رب. اشفيني يا رب. بارك لي في عيالي يا رب. خل مراتي تحمل كمان يا رب ويبقى عندي عيال كتير يا رب. يا رب
وسع لي انا عايز الدخل الشهري بتاعي يزيد يا رب. انا عايز اخد ماجستير ولا دكتوراه في تخصصي يا رب. افتح لي ابواب شغل حلال يا رب. هو عايز هو مش
هو المتدين مش عايز دنيا. والعاصي عايز دنيا. المتدين عايز دنيا زيه زي العاصي. بس الفرق بين المتدين والعاصي ان العاصي طلب الدنيا غلط. ففي النهاية النهاية سودا. انما المتدين طلب الدنيا صح. طلبها من اللي في ايديه
طلبها بالطاعة. تراهم ركاعا سجدا. العبادة دي كلها ليه؟ يبتغون فضلا من الله. يبقى بيعبد عشان ربنا يتفضل عليه دنيا واخرة عشان ربنا يفتحها عليه دنيا واخرة. خد بالك الاخطر مليون مرة من ارتكاب الحرام هو فكر الحرام. ان يبقى
واحد معتقد ان بدون حرام عمره ما هيعيش دي مصيبة. دي مصيبة ده بينه وبين الضلال والعياذ بالله. خطوة واحدة. اللي بيفكر بالطريقة ان ما كانش فعلا جوة الضلال بالفكر ده زي واحد ضرب مراته. مسك مراته ضربها علقة. فانت بتتكلم معه. ففي واحد يقول لك ايه والله ساعة ضعف
واستغفر الله العزيم وانا بتوب لربنا اصلا باللي انا عملته. وازاي اضربها وواحد قال لك بص يا عم الستات لو ما اتضربتش كل يومين بجد الست عمرها ما تستقيم الفرق بين ده وده ايه ؟ الاولاني زلم مراته او اعتدى عليها لو بدون حق. التاني عنده فكر انه يضرب
هو ده الفرق بين ارتكاب الحرام وفكر الحرام. عشان كده الله سبحانه وتعالى بيجيب للامة كل شوية فرصة ان اللي عنده فكر الحرام ده يفوح انا دلوقتي في رجب يا جماعة احنا خلاص وداعا رجب. احنا في في اللحظات الاخيرة من رجب. احنا في اخر اتنين وسبعين ساعة من رجب. ويوم الاتنين الجاي بازن
يوم الاتنين الجاي يعني مع صلاة مغرب الحد. لان الليل بيبدأ قبل النهار. يعني شعبان هيبدأ مع غروب شمس يوم الحد من اول مغرب الحد ان شاء الله بازن الله يبقى ده شعبان. ويوم الاتنين ده واحد شعبان ده اول نهار في شعبان هيبدأ شعبان بازن الله. وبعد
كده بعدها بتسعة وعشرين يوم او تلاتين يوم الله اعلم يأتي رمضان. انت فرصة انك تفوق. في فرصة انك تتغسل عارف المريض اللي بيروح يغسل كلى؟ عارف غسيل الكبد؟ عارف ايام كورونا لما بدأوا يتكلموا كمان عن غسيل الرئة. عارف في غسيل قلب
فيه غسيل ضمير. فيه غسيل نية. فيه غسيل بصيرة. فيه غسيل فطرة. انك انت تتغسل من التاني. انك انت ربنا جايب المواسم دي عشان الامة تفوق اللي عنده فكرة الحرام يفوق. رجب وما ادراك ما رجب. انت عارف يعني ايه رجب؟ عارف الشهر اللي احنا فيه ده الصغيرة برة رجب كبير
جوة رجب رجب ده رجب ده حرمة من حرمات الله. يعني ايه حرمة؟ يعني تخيل لو واحد شرب كاس خمرة هنا في القاهرة مصيبة طب لو شرب كاس الخمرة في الكعبة؟ يا نهار اسود! ده ده ميت الف مصيبة. ابن عباس وابن عمر وابن مسعود بيقولوا انها بميت الف ضعف. المعصية
في الحرم المكي ميت الف ضعف. اهي دي معنى كلمة حرمة. انك انت ما عادتش المعصية مجرد معصية. ده المعصية بقت افتراء على حرمة الملك زي واحد عنده قصر اداه لواحد ملك القصر الواحد. قال له كل جنين واشجار الفواكه اللي فيه كل منها زي ما انت عايز. كل
الطبخ والتلاجات والاكل. كل زي ما انت عايز. كل اوض النوم والانتراهات. نام واستريح زي ما انت عايز. انما الاوضة دي اوعى تدخلها. الاوضة دي فيها حريم الملك حريم السلطان اوعى تدخل الاوضة دي. اوعى تقرب منها. تخيل بقى لو كل القصر والجناين دي ما عجبتوش. واللي عجبه اوضة
السلطان. دخل على حريم الملك وبدأ يتعرض لهم. الملك يعمل فيه ايه ؟ حرمات الله آآ حرمات الله عاملة زي قطط حريم الملك كده بس ربنا اغير ملك. وربنا اعز ملك. وربنا اقدر ملك. فاللي بيعصي ربنا في رجب وفي الاشهر الحرم او اللي بيحصل
ربنا في مكة والحرم المكي ده حرم زماني وده حرم مكاني. ده واحد بيعتدي على حرمة الله. واحد على حرمة ملك الملك سبحانه وتعالى زي في فرق بين واحد سرق واحد في اتوبيس وواحد سرق رئيس جمهورية. هو هي دي سرقة ودي سرقة
ولكن حرمة رئيس دولة او ملك دولة غير حرمة حد تاني. فالعقوبة هنا غير العقوبة هنا هي بالزبط دي. المعصية برة الاشهر الحرم مرة رجب دي معصية. معصية ولكن المعصية في رجب دي اكتراء على حرمة ملك الملك سبحانه وتعالى. فدي بقت
مصيبة بقى عشان كده بقت كارسة في القانون يقول لك في حاجة اسمها عقوبات مشددة. يعني ايه عقوبات مشددة؟ يعني يقول لك لما بيكون الحرمة المقترح عليها زيادة اوي كان عندنا في المنصورة واحد يعني وقع في زنا في نهار رمضان مع واحدة المهم يعني قبضوا عليه. فالقاضي قال تلات
سنين سجن بسبب كزا. قال وتلات سنين سجن تأديب وتهزيب واصلاح. لان ده كان في نهار رمضان. وتلات سنين لان حرمة الجريمة بقت شدد فبالتالي بقت العقوبة مشددة. عشان كده العلماء قالوا ان المعصية في رجب بتغلص وتضاعف عقوبتها
تغلظ قدرها ويشدد عقوبتها. لان هي في رجب. ففي رجب ربنا بيفرملك. في رجب ربنا بيقول لك راجع نفسك. في راجع طب ربنا بيقول لك فق المعصية ما عادتش مجرد معصية. زي بعض السلف اللي سابوا السكن في مكة. ليه؟ يقول لك ما هو الطاعة بميت الف بس المعصية
ميت الف ده على قول يعني لابن عباس وابن عمر وابن مسعود قال لأ بس مش بميت الف معصية بميت الف ضعف يعني المعصية بمعصية ولكن الصغننة بقت كبيرة قوي. اضرب في ميت الف بقى. فقال لك لأ ما انا ممكن اعمل صحيح جلسة الضحى بميت الف جلسة ضحى. ويوم الصيام
بميت الف يوم صيام. ايوة ولكن المعصية بميت الف ضعف. قال لك لا يا عم لا يعدل السلامة شيء فهرب من الحرم المكي اللي هو مكة. انما انت تهرب من الحرم الزباني فين؟ تهرب من رجب فين؟ ده قدر ربنا مكتوب عليك انك تعيش في الزمن ده. يبقى ازا ده
ربنا بيفرمل الامة في رجب. ربنا بيرجعنا له في رجب. ربنا بيفوقنا. سيدنا عمر بن الخطاب رضي الله عنه وارضاه كان يقول لان اعصي الله سبعين معصية خارج مكة احب الي من ان اعصي معصية واحدة في مكة
المعصية في الحرم سواء مكاني او زماني مصيبة. افتراء على حرمة الملك. فدي فترة وقفة. فترة ففترة خوف ييجي بعدها شعبان بقى. وما ادراك ما شعبان؟ شعبان اللي هيبدأ يوم الاتنين الجاي ده. شعبان اللي هيبدأ بقى من مصايب الامة اللي ابتليت بها
الامة الوقتي وده دي مشكلة كبيرة اوي يا جماعة. مشكلة عند الدعاة وعند الناس. مشكلة عندنا وعند كل الناس. مشكلة اختزال شعبان في ليلة النصف من شعبان. ليلة النصف من شعبان دي ليلة. ليلة. ليلة مغفرة. الله سبحانه وتعالى بيمن بها على الامة. عشان قبل ما ترفع الاعمال في نهاية
شعبان يبقى انت يعني لو كنت عملت زنوب وعليك كتير فربنا بيديك فرصة للمغفرة. وعشان ما يدخلش رمضان وانت صحيفتك ملوثة فدي فرصة من ربنا. انما شعبان هناك في ما هو اخطر من هذا. شعبان يا جماعة شعبان شهر لا يحتمل ان انت عارف يعني ايه
هتترفع في يوم من ايامه انت مش عارف امتى. ليلة من الليالي شعبان هترفع فيه الصحابة؟ طب امتى؟ مش عارف. النبي عليه الصلاة والسلام كان بيصوم شعبان كله. كان يصوم شعبان
كل ما رأيت نبي الله يصوم شهرا اكثر من شعبان. السيدة عائشة تقول كان يصوم شعبان الا قليلا. عليه الصلاة والسلام. اصحاب النبي يقولون كان يصل شعبان برمضان. يعني شعبان ورمضان كانوا عند النبي رمضانين. الاتنين صيام وقيام. بس هو يعني ايه يصومه شعبان
تعبان الا قليلا. يعني برة شعبان كان بيصوم اتنين وخميس. يبقى بيفطر تلات تيام ويصوم يوم. جوة شعبان بتتعكس بقى. بدل ما بيفطر خمس تيام في الاسبوع يصوم خمس تيام في الاسبوع. يبقى العكس الا قليلا. يعني كل تلات اربع تيام كده يفضل له يوم. كل تلات اربع تيام يفضل له يوم
خد بالك معي ليه ؟ اصل انت عارف يعني ايه ؟ فيه فيه يعني محل اكل مشهور كده اسمه هارت اتاك. يقول لك انت من الاكل اللي هتاخده ممكن يجي لك سكتة قلبية. شعبان نهار تاتاك. شعبان ده لو واحد جا له سكتة قلبية من فهم ايه اللي بيحصل في شعبان مش هيبقى قليل عليه. اي موظف
سنويا بيترفع عنه حاجة اسمها التقرير السري. التقرير السري ده اللي بيتوقف عن الموظف ده يترقى ولا لأ ؟ الموزف ده ياخد علاوة ولا لأ ؟ الموزف ده اترفد او يهدد بالرفض ولا لأ ؟ الموزف ده يطلع ولا ينزل ولا يسبت مكانه؟ شعبان ده شهر رفع التقرير السري بتاعك. تقرير سري عن السنة
كلها. يعني الورقة بتاعة امتحان السنة دي كلها هتترفع في شعبان. عارف يعني ايه؟ عارف يعني ايه هتترفع. التقرير التقرير السري بتاع الموزف ده بيبقى شامل لجميع وجوه تقييم الموزف في العمل. انت يترفع عنك تقرير فوق ما تتخيل. فوق ما تتصور
انت تفاصيل التفاصيل انت عدى عليك تلتمية بقى لك حداشر شهر. فيه ناس بقى لها حداشر شهر بتخربها. عشان كده ربنا من لطفه ما قالكشي ان قال لك قد ترفع فيه الاعمال. يعني رفع الاعمال في شهر. يعني انت واخد شهر فرصة انك تصلح مشاكل حداشر شهر
الصحيفة لو اترفعت بالمشاكل اللي فيها بالذنوب اللي فيها دي مصيبة يا جماعة. دي مصيبة بحق وحقيقي. اخطر من اي مصيبة ممكن تحصل في الدنيا ازاي ده فضيحة. هو ربنا اعلم. بس صحيفة ترفع وهتغلق وتختم ولا تفتح الا ساعة العرض على الله يوم القيامة. دي مصيبة
سنة من عمرك. ربنا مديك شعر تصلحها. يعني اضرب على اليوتيوب كده. اضرب في السيرش كده. آآ زاكرت اخر شهر وجبت تسعة وتسعين في المية هتلاقي كتير طلبة كتير يقول لك انا انا اخر شهر في سانوية عامة شددت وجبت تسعة وتسعين في المية. انا اخر شهر في الدكتوراة اول ما
ماجستير صحيح انا كنت قبلها نص نص بس شديت شدة محترمة وطلعت الاول على الدراسات العليا. انا اخر شهر في الكلية شديت عوضت كل اللي انا وقعت فيه طول السنة هو انا ممكن اعوض مشاكل حداشر شهر في شهر؟ اه ممكن. اه ممكن بس لو الشهر ده بقى شهر
ركز بقى. عشان كده شعبان وزيفته في اسمه. شعبان يعني ايه شعبان في اللغة؟ شعب الصدع الصدع لما حاجة تتصدع وتتشق. شعب اي اصلح الصدع. شعبان شهر اصلاح تصدعات دينك. شعبان شهر ترميم تشققات
دينك. شعبان شهر تصليح خراب حداشر شهر. من المعاصي قبله. وشعب دي من التفرق. يقول لك التشعب شعب الايمان في شعبان هو شهر شعب الايمان. شهران شعبان شهر التشعب في العمل الصالح. عشان كده ابن حجر العسقلاني كان يقول التشهد
من التجمع فشعبان سمي شعبان لاجتماع الاعمال الصالحة فيه. شعب الايمان بقى انت في شعبان قناص. شعبان صبويش. شعبان صبوي عارف بتاع الصبوي لعبة الصبي وقعد يجيب كل يقش كل اللي في طريقه. انت في شعبان بقى ما بتسبش طاعة تتعرض عليك ليه ؟ ما هي اصل هي طالعة لربنا
انت انت لازم تختمها حلو. ما ينفعش تسيب صحيفتك كده. ده ده مصيرك. ده مستقبلك. الصحيفة دي هيترتب عليها في دنيتك قبل اخرتك. اخطر من اللي بيترتب على السانوية العامة في الدنيا. بعد السانوية العامة لما بيدخل طب ده بيدخل هندسة. ده مرحلة تانية. ده مرحلة تالتة
ده ما لحقش حاجة. كزلك شعبان. شعبان الصحيفة اللي بترفع لربنا دي هيترتب عليها ربنا هيعاملك ازاي السنة الجاية. بل هيترتب عليها ربنا هيعاملك ازاي في رمضان ازاي هيفتح عليك ولا لأ ؟ هيترتب عليه. ربنا هيفتح عليك في رزقك ولا لأ ؟ هتأس صحيفة دي هتفرق. لو
حلوة طلعت تلاقي نفسك بتترقى. هتلاقي صدق ربنا. صدق ربنا تعيش احلى حياة. صدق ربنا وعيش وانت بتعامله. ربنا صادق الوعد وانا الصادقون ربنا لا يكذب. ربنا لا يخلف الوعد. ان ربي على صراط مستقيم. ربنا ما بيغيرش كلامه. صدق ربنا. وايضا
بكل كلمة ربنا قالها. ما دام ربنا سبحانه وتعالى قال لك عاملني وشف انت هتكسب قد ايه. صدقوا الشيطان الشيطان يا جماعة في شعبان ده بيبقى مجنون عامل زي المجنون بالزبط. مجانين شعبان. شعبان ده الشياطين بتتجنن ليه ؟ لانه بقى له حداشر شهر موت نفسه عشان انت
هتبوز الصحيفة. فانت في شعبان ربنا عرفك بقى ميعاد رفعها. وعرفك ميعاد رفعها من قبلها بشهر. ليه؟ عشان تصلح زي الخيبان طول السنة طب خد بالك الامتحان بعد شهر. صلح بقى. صلح اللي بيجيبوا امتياز دول نصين نص منهم بيزاكر طول السنة ونص منهم
موت نفسه في الشهر الاخير. يبقى انت تقدر تعوض تقدر تعوض. فالشيطان بيبقى مجنون في شعبان. انت هتضيع لي شقى عمري معك طول السنة! انا هفضل حداشر شهر. وانت تيجي تفوق في يا جماعة شعبان اخطر من رمضان. رمضان اعظم من شعبان. رمضان سوابه اعلى من شعبان. ولكن شعبان
اخطر من رمضان. شعبان ده نهاية السنة. السنة التكليفية. ورمضان بداية السنة التكليفية. فلو شعبانك صح هتبقى خد خاتمة صح للسنة. ولو رمضانك صح هتبقى بداية صح للسنة التكليفية اللي
فمجرد ان شعبان عندك سليم ورمضان سليم يبقى انت بدأت السنة صح وختمتها صح وما دام البداية صح والخاتمة يبقى كل اللي بينهم صح بازن الله. عشان كده دول الشهرين اللي النبي عمل فيهم ايه ؟ وصلهم الاتنين رمضان. الاتنين صيام وقيام
قيام خطر كبير جدا انك تختزل شعبان في ليلة النصف من شعبان. خطر كبير جدا ان ترفع اعمالك في يوم ما كنتش صايم فيه. مشكلة مشكلة ليه ؟ هي ليه مشكلة؟ مشكلة لان لو اترفعت اعمالك وانت صايم زي ما النبي عليه الصلاة والسلام كان بيقول احب ان يرفع من وانا صايم ؟ حتة خبطة
حتة جون خبطة عمر. تخيل كده لو رفعت اعمالك في ليلة انت صايم وقايم. يعني نهاية السنة صيام وقيام ضربة معلم. خبطة عمر في الاخر. عشان كده شعبان لا يحتمل ان صلاة فجر واحدة تروح عليك في في في الجماعة. ليه؟ لان صلاة
الفجر دي الوحيدة بقيام ليلة. فانت لو رفعت الاعمال في ليلة انت مش مصلي فيها الفجر راح منك قيام ليلة بعدم صلاة الفجر في جماعة طب لو العشاء مش في جماعة؟ راح منك نص قيام ليلة. طب لو انتش مصلي قيام ليلة ليلتها؟ مشكلة يا جماعة مشكلة. عايزين نفوق. شعبان ده شهر صيام وقيام
النبي كان بيقضيه زي رمضان. زي رمضان. النبي كان بيوصله برمضان. ما هي بقى همة لله بقى. همة. علو همة قال الله عز وجل فنادته الملائكة وهو قائم يصلي في المحراب. طيب لو لو ربنا قال
الملائكة ان الله يبشرك بيحيى. كان حصل حاجة ولا كان حد مننا خد باله من الفرق. يبقى معنى ان كلمة ينفع تتحزف وانت ما كنتش مش هتحس بحاجة ان الكلمة دي ما اضيفتش غير لدلالة. ما هو ما فيش كلمة في القرآن الا معجزة. فربنا بعد ما قال فنادته الملائكة قال تلات كلمات. وهو قائل
اتنين يصلي تلاتة في المحراب. هو يعني اللي ما بيفهمش يفهم. اللي ما بيفهمش يفهم. يعني لما اقول لك ده فلان ده ربنا فتح عليه في الرزق وهو شغال في الدعوة. ومجتهد في الامر بالمعروف والنهي عن المنكر. وبيزكر الناس بالله. يا عم ما هو كله كلمة واحدة. وكله نفس
المعنى عشان اللي ما بيفهمش يفهم. اللي ما بيفهمش ان الدعوة من اعظم اسباب سعة الرزق يفهم. فربنا بيكلم الناس بيقول لهم الملائكة اسمع وهو قائم. مش واخد بالك؟ يصلي. لسة ما فهمتش في المحراب. يعني ايه ؟ افهم العبادة بتعمل ايه في الانسان. افهم انت
ضيع عمرك قد ايه بضعف العبادة. افهم انت خسران من عطاءات ربنا رايح عليك قد ايه من نفحات الله وعطاءاته. بسبب ضعف همتك العبادة افهم دي. تخيلوا واحد كده مسافر على طريق سافر بعيد. فلما اسلي نفسي على الطريق قام مطلع الموبايل وبدأ يكلم بقى ايه؟ محمد واحمد ومحمد
وكل اصحابه ويضحك ويهزر ويهرج وينكت ويفتكر القديم والجديد وبعد ما تعب بقى قفل التليفون بقى ساب التليفون جنبه وهو بيشد على الطريق الصحراوي العربية عطلت. فبيطلع التليفون عشان يتصل بحد يستنجد به. بولس نجدة اسعاف على الطريق. بيطلع تليفون
الرصيد خلص. قهرته ايه؟ ان الرصيد ده ما راحش في اي حاجة. ده راح في اي كلام. ده قاعد بقى له ساعتين يتكلم ويضحك مع ده ومع ده ومع ده. وفي الاخر هيتزنق على دقيقة واحدة. دقيقة واحدة رصيد ينقص بها من المصيبة اللي وقع فيها وما عدش معك
ما تضيعش عمرك. ما تضيعش عمرك. انت عامل زي عربية فيها عشرين لتر بنزين. مش هتقدر تعمل كل المشاوير اللي انت عايزها. انت لازم تركز عشان تعمل حاجة. انت جاي هنا عشان تعمل حاجة في الدين. لازم تركز. عشان كده يا اخواني في الله. لازم نبدأ بدري. احنا لازم نجتهد في رجب. عشان رجب موسم
عبادة زي ما قال جمهور الفقهاء. موسم عبادة. ولان رجب بتضاعف فيه عقوبة المعاصي. ولازم نجتهد في شعبان. لان شعبان بترفع فيه مال السنة الى الله؟ فشعبان ده نهاية السنة بتاعتك فق قبل آآ قبل طلوع تسلم الورقة بتاعة الامتحان انت عارف ان في شهر
اتصحح فيه اخطاء الورقة. انت بقى لك حداشر شهر بتجاوب ما لها اخطاء. التلتمية خمسة وستين فجر اللي هيترفعوا لربنا. انت عارف ان فيه منهم على الاقل فجر انت ما صلتهمش. الف وتمنميت فريضة اللي هيترفعوا عن ربنا. انت عارف ان فيهم على الاقل تسعميت فريضة ما صلتهمش في جماعة
ما اصلا انت عارف كويس جدا. انت ده احنا بنتكلم في الفرائض. يقول حبيب الله محمد صلى الله عليه وسلم ينصرف احدكم من صلاته ولم يكتب له له الا عشرها تسعها ثمنها سبعها سدسها خمسها ربعها. هو فيه ايه؟ هو هو ربنا بيحاسبني في
طلب التسع والعشر؟ ايوة يا حبيبي. تلاقي الصحيفة طالعة كده فلان في صلاة الضهر في اليوم الفلاني في الركعة التانية في السجدة الاولى ما كانش خاشع. هو بجد! الصلاة لا تحتمل انك انت تعمل فيها كده. فمتخيل بقى صحيفة طالعة لربنا سبحانه وتعالى. فشعبان عايز
ولكن انت بتجتهد في رجب وشعبان كمان لان هم دول البوابة لرمضان. هم دول الطريق لرمضان. رمضان اكبر فرصة تغيير في حياتك تراويح رمضان لوحدها كافية انها تغير حياتك. دعاء رمضان لوحده كافي انه يغير حياتك. اعتكاف العشرة
اواخر في رمضان كافي انه يغير حياتك. انا واقف على منبر رسول الله. كل اللي في الدعوة الى الله ربنا فتح على يعني واحد زي به يعني ويعني وربنا سبحانه وتعالى منته علينا عزيمة جميعا. كل ده كان بسبب اعتكاف واحد صح. والواحد في تالتة كلية
قعد عشر تيام يقرا قرآن بس مركز تركيز كامل. كل ما حدس في حياة الواحد من بعد الاعتكاف ده لحد النهاردة بسبب الاعتكاف ده. بسبب الاعتكاف الجد يعني ايه؟ يعني اعتكاف رمضان لوحده يغير حياتك. رمضان ده ماراثون يا اخواننا. رمضان مش لعبة. اقل يوم في رمضان العبادة فيه بتبقى زعلان
انك ما عبدتش هي حلم بالنسبة لك باقي السنة. اقل يوم في رمضان اللي انت عملت فيه ايه؟ صمت النهار وصليت الحداشر ركعة تراويح. انما يا عيني ما يا عيني ما قعدتش جلسة الضحى. يا عيني ما ما قعدتلكش تلات اربع ساعات ما بين الضهر والمغرب تقرا قرآن! يا عيني! غافل يعني ده الغافل
بتاع رمضان. يعني الغافل بتاع رمضان اللي ما عملش غير ان هو صام وصلى التراويح. تخيل انت بقى لو في يوم عادي صمت يوم عادي في الحداشر شهر التقديم. صمت
قمت وصليت حداشر ركعة قيام ليل. ده انت تاخد نوبل. فرمضان فعلا ماراثون. رمضان فعلا حاجة عالية. اوعى تستقل ويديها لك ان رمضان الدنيا فيه سهلة؟ لا لا لا رمضان عايز استعداد. عايز استعداد لان رمضان عالي. رمضان عارف ليفل الوحش. ها انت داخل ليفل الوحش بقى. انت داخل
انت داخل ليفل تاني خالص. فانت لازم استعداد من الاحاديس اللي ابهرت الواحد لما تيجي تتدبر فيها حديس رسول الله صلى الله عليه وسلم. ان الله وملائكته يصلون على المتسحر. لأ انا مش بتكلم على اية سورة الاحزاب. ان الله وملائكته يصلون على النبي
ايه سورة الاحزاب؟ انا باتكلم عن حديس سابت عن النبي عليه الصلاة والسلام تاني. ان الله وملائكته يصلون على المتسحرين. المتسحر ده اللي قاعد ياكل ويشرب قبل الفجر عشان هيصوم بكرة. وقفت قدام الحديس قلت يا رب سبحان الله! ده الراجل ده لسة لا جاع ولا عطش. ده الراجل ده بياكل بياكل. يعني الراجل ده لسة ما ما
اصلا وبدأت جوايز الصيام من وهو بيتسحر! اومال لما يصوم! الله! وبعد كده! هو الرسول اللي قال ان ربنا وملائكته بيصلوا على المتسحرين ما قالش ان ربنا وملائكته بيصلوه على الصائمين. يعني سواب السحور. ممكن يبقى اعلى من سواب
صيام انت عارف يعني ايه ؟ هو ايه السحور ده اصلا؟ هي ايه فكرة السحور؟ السحور ده الاستعداد هو مين اللي بيتسحر ؟ اللي بيتسحر اللي بيستعد للصيام وبصدق ناوي انه يصوم. يبقى كأن عبادة الاستعداد دي لها قدر عظيم عند الله. انك وانت بتستعد
الله وملائكته بيصلوا عليك. انت شفت الاستعداد عند ربنا انتم ايه؟ يعني ايه؟ يعني ايه ربنا يصلي عليك؟ يعني ربنا يمدك ويساعدك ويعينك. ما انت داخل ستاشر ساعة لا اكل ولا شرب ولا شهوة ولا فمهمة صعبة. فربنا من رأفته بك لما
سبحانه وتعالى انت بتبقى صادق وتستعد بصدق ربنا بيبدأ الاعانة لك من وانت بتتسحر يعني ايه ؟ يعني ربنا هيساعدك طول ما انت بتساعد نفسك. ما دام ساعد نفسك ربنا يساعدك. رمضان جاي. ماشي. وبعدين ابدأ بدري بقى. ابدأ من رجب وشعبان. يقوم الاستعداد البدري ده ممكن سوابه عن
الله اعزم من سواب رمضان نفسه. وربنا يعينك سبحانه وتعالى ويصلي عليك هو الذي يصلي عليكم وملائكته. ليخرجك من الظلمات الى النور. ويمدك ويعينك لانك صادق. فلما بتساعد نفسك ربنا بيساعدك. عشان كده النبي عليه الصلاة والسلام يقول حديس خطير جدا يا جماعة. حديس خطير جدا بيبين
الاستعداد ده مهم في الدين قد ايه؟ يقول النبي صلى الله عليه وسلم من خاف ادلش يعني ايه من خاف ادلج؟ يعني انا واحد من المنصورة افرض عندي ميعاد مع رئيس الوزرا في القاهرة في معاد يتعلق بحاجة مهمة في شغلي او حاجة مهمة مسلا في في في يعني في مصلحة
خطير عندي في الدنيا فقالوا لي ميعادك مع رئيس الوزراء الساعة تمانية الصبح اقول اه ايوة منصورة للقاهرة تلات ساعات. انا ان شاء الله بازن الله هاظبط المنبه الساعة خمسة هصحى خمسة طيران طيران على الموقف اركب واطير على المعاد بتاع رئيس الوزرا. بالله عليك اللي يعمل كده يا بهيم! ده مجنون! من خاف
ابلش يا مولانا انت ما انتش رايح مشوار عادي. ده انت رايح مشوار خاطر زي اللي مسافر المطار. يقول لك رح مين قبلها؟ باربع ساعات. وخمس ساعات ليه يا عم ده كل الاجراءات بتخلص في ساعة. لا يا مولانا من خاف يبلش. يعني ايه من خاف ابلش؟ اللي عنده مصلحة مهمة اوي اوي اوي
يخاف بيبقى خايف عليها بجد انها تروح منه. بيطلع على بيات. عشان كده اللي زينا بقى بالمنصورة مسلا وعنده مصلحة في القاهرة مهمة اوي اوي اوي اوي يقول لك لا يا مولانا ده انا هسافر بالليل وابات. من خاف ابلش. اللي خايف انها تروح عليه بينزل بدري. ومن اجلج
بلغ المنزل. طب اللي راح على بيد ده يروح عليه المشوار؟ مستحيل. طب هو طالع الابيات ليه؟ افرض يا عم قاطع طريق طلع علي. افرض يا عم العربية كاوتشة ضربت
افرض يا عم المرور وقف في الطريق. افرض حصل حادسة على الطريق. وكل العربيات وقفت. انا ايه اللي يخليني معرض للعوارض ليه ما بتعاملش دينك زي ما بتعامل دنيتك؟ انت ده انت بتعمله في الدنيا. حلو اوي لما بيكون عندك مصلحة خايف عليها
تستعد لها من بدري. انت ليه دينك اللي هو اغلى من دنيتك الف مرة ما بتعملش كده فيها؟ ما بتعملش كده ليه؟ ما ما بتستعدش من بدري ليه ما بتبدأش تتجهز من بدري ليه ؟ الله سبحانه وتعالى لما يسمعك كلام في الدين يبقى ربنا سبحانه وتعالى اصطفاك. ما فيه مليون واحد الوقتي
ما بيسمعش عن معنى في الدين انت انت ربنا سمعه لك. فيه مليون واحد نايم في بيته وانت ربنا صحاك. اوعى ربنا يختارك. وانت ما تختارش ربنا. اوعى ربنا يختارك وانت ما تختاروش. فنادته الملائكة وهو قائم يصلي في المحراب
يعني اللي ما بيفهمش يفهم. سيدنا زكريا عنده تسعين سنة وآآ ربنا يدي له القوة على الجماع. القوة على الجماعة مين يا عم ده احنا في زمن اللي عندهم اربعين سنة بقت اصلا الدنيا خلاص. كل سنة وانت طيب. تسعين سنة قوة على الجماع ويرزق
ويرزق بولد من زلمه. المنزر ده احنا ما بنشوفوش هنا. احنا بنشوفه برة في اوروبا والمانيا وامريكا تلاقي دكتور الجامعة واحد صاحبي لسة يعني كنا في جولة كده على الشباب فشاب جاي من المانيا فبيقول لي واحنا بنتكلم مع بعض في الجولة فبيقول لي انا المدرسة بتاعتي في الجامعة هناك في المانيا
عندها تسعة وسبعين سنة. فبتدينا المحاضرة بتقول انا الشباب اللي زينا بتتكلم عن نفسها. الشباب اللي زيينا ما فيش خطر عليهم من كورونا. انما انا خايفة على مامتي اللي عندها مية وعشرة سنة. لان هي عندها سكر. فانا خايفة على احسن يجي لها كورونا. بيقول لي صاحب العمارة اللي انا ساكن فيها هناك في
عنده خمسة وتمانين سنة بيقول له انا بقى لي خمسين سنة ماشي على دايت. ما كسرتوش يوم في الخمسين سنة. فالمنزر دا بنشوفه برة شوفوا اللي عنده تمانين سنة وهو لسه قادر يجامع زوجته وهو لسه آآ وبرضه ما بيوصلوش لكده يعني. يعني ليفل الوحش اللي بنتكلم عنه ده مش موجود اصلا. ها
وهو لسة بيركب عجلة ورايح مشاويره انت عارف يعني ايه ربنا واحد عبده وهو عنده تسعين سنة مدي له قوة على جماع ومدي له لسة الزرية وبيفتح عليه في دينه ودنيته. العبادة. يا بخته اللي هيعبد ربنا. يا بخته اللي ربنا هيعينه على نعمة سيدنا ايوب. جا له اصعب
مرض في تاريخ البشرية مش حصوة في الكلى ما بتنزلش. مش آآ قرحة في المعدة ما بترقش. مش جرثومة معدة ما بتروحش مش آآ جلطة في القلب ما بتفكش. مش آآ لا لا لا ده كان عنده اصعب مرض في تاريخ البشرية. وربنا شفاه بسبب ايه
نعم العبد انه اواب. اواب يؤوب الى الله باوراد العبادة يوميا. ولم يقطعه المرض عن العبادة. نعم اجر العابدين. العابد ده ربنا بيدي له كتير اوي ، هنضيع عمرنا ليه ؟ ربنا مدينا رجب وشعبان ورمضان اخطر فرصة انك تتغير. وانك تفتح صفحة جديدة مع ربنا. وانك تبدأ من جديد من خاف
طب وانت خايف على ايه في رمضان؟ خايف على تسعين دعوة مستجابة. خايف على ستين فرصة للعتق من النار. خايف على تنزل الملائكة في كل ليلة في تلتين الليل الاخير. خايف على ليلة بقرن من الزمان تتحط في ميزانك. لو انت اعتكفت العشرة الاواخر خايف. هو انت عندك اغلى
من رمضان هو فيه صفقات بينك وبين ربنا اعلى من صفقات رمضان. من خلاص خايف ادلج يا باشا. انزل بدري بقى. ابدأ من رجب بقى. ابدأ عد بقى ومن ادلج بلغ المنزل. ربنا رؤوف رحيم وعادل. مش هتستعد وتروح عليه. بل اللي بيستعد لرمضان سواب رجب
وشعبان بيبقى زي رمضان. ليه ؟ ما هو انت من اول ما بتنزل من بيتك. انت من اول ما نزلت من بيتك وجاي المسجد انت مكتوب لك سواب الجمعة مش سواب المشي للمسجد
ثواب الجمعة. انت من اول لفة عربية وانت رايح عمرة ربنا يفتح لنا ابواب الحرمين الشريفين. بيبدأ سواب العمرة هو ربنا جعل. سواب استعداد هو سواب العمل. فتخيل بقى انك بتحول رجب وشعبان لرمضان بحق وحقيقي. لما انت بتعبد ربنا فيهم بقية الاستعداد لرمضان. قصة ربنا
وتعالى فتح لنا ابواب فضله ورحمته. مرة لوجه الله اسبق الشيطان. الشيطان قعد يخطط لك عشان يوقعك ويقفلها عليك. مرة مرة خليك فعل مش رد فعل. مش يوقعك في المعصية وترجع تندب وتقول افوق ازاي واقوم ازاي. مرة ادي له انت ضربة هادية. مرة
هاتوا انت لمس كتاف. مرة الشيطان ما بيفاجأش برمضان يا جماعة. الشيطان عارف النتيجة اللي معنا دي. ها يعني من الوقتي انا عارف ان رمضان يوم ده الله اعلم بالرؤية والرؤية هي الاصل طبعا. ان رمضان يوم تلتاشر ابريل هيبقى يوم تلات وده اول رمضان بازن الله وحتى يوم العيد الصغير هيبقى
تلتاشر بس تلاتاشر خمسة بقى تلتاشر مايو انت عارف من دلوقتي الدنيا عشان تستعد وعشان وعارف ان شعبان يوم الاتنين الجاي عارف ان ليلة النص من شعبان الاتنين اللي بعد بعده. فانت او الحد بالليل بقى اللي هو قبل الاتنين. فانت انت الشيطان بقى معه النتيجة دي زيه زيك بالزبط. وعارف رمضانك امتى
تعبانك امتى ورجبك امتى ؟ عشان يبدأ يوقعك. خليه يندم انه يخليك تعصى في يوم من الايام. خلي الشيطان يندم. خلي الشيطان كل ما يسول لك انك تعصي تعال بدل ما تقعد بقى في الاحباط والكلام الفاضي اللي ما بيوصلش لحاجة ده انا والله كل معصي ربنا هقوم واعمل انا ما كنتش باحفظ قرآن ها وقعت في عادة سرية طب والله
بدأ حفز القرآن. ها بعدها قام مخليك تتفرج على مقطع وحش على اليوتيوب. طب والله العزيم انا ما كانش عندي ورد قرآن لا انا عامل ورد ربعين او حزب يوميا
بعدها خلاك تبص على واحدة في الشارع. طيب انا بقى كنت ما باحافزش على تكبيرة الاحرام. والله لانا واخد قرار المحافظة. عارف الشيطان يعمل ايه؟ الشيطان يا ريتني ما خليتك تعصي. هو انت هتحول المعصية من صخرة بينك وبين ربنا لسلمة تطلع عليها لربنا! يا عم خليك زي
ما عدتش اوسوس لك في المعصية. عايزين نستعد. شعبان هو النهاية الصح للسنة. ورمضان هو البداية الصح للسنة في رجب ربنا فرملك. لما عزم لك قيمة المعصية. فرجب كان شهر التخلية. جه شعبان تشعب شعب الايمان
فربنا شجعك على العمل الصالح. فكان شهر التحلية. فرجب كان شهر والنازعات غرقا. شهر نزع الزنوب من صحيفتك شعبان شهر والناشطات الناشطة. شهر النشاط في العمل الصالح. والنشاط في العبادة. ييجي رمضان بعد التخلية في رجب من الزنوب
والتحلية في شعبان بالطاعات انت بقيت جاهز. جاهز للصبواي بقى. جاهز بقى انك انت تهش. جاهز انت في قمة اللياقة. كأن رجب شعبان دول جيم جيم رباني للاستعداد لرمضان. جيم رباني عجيب. ربنا مرتبها لك. ربنا ما عملش كده غير لانه بيحبك
لك الخير وبيحب مصلحتك. ما تخليش ربنا يفتح لك الباب بايديه. وانت تقفل على نفسك الباب بايديك. احنا في اخطر ايام في السنة وفي موسم تغيير في السنة. اوعى تلعب في هزه الايام. لان دي ايام بيتوقف عليها كل ما بعدها في حياتك
مرة بس تعيش شعبان ورمضان صح لا يمكن حياتك بعدها تبقى زي حياتك قبلها. لو عشتهم صح لو عشتهم بمجاهدة فلا تضيع هذه الفرصة ابدا يا عبد الله وفقنا الله واياكم. الحمد لله وكفى
وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم. في الاولين والاخرين وفي كل وقت وحين. اما بعد
عارف اه معلش يا جماعة عارف محمد بؤلا اللي بيلعب معك كل يوم خميس الماتش اللي انت واصحابك بتوع ده. محمد ده اللي بينزل يجيب ست اجوان اللي هو لا يمكن يلعب مع فريق الا والفريق ده كسبان كسبان! عارف محمد ده! محمد ده في سوء الاحتراف ما يساويش شبل! يعني لما
هتعرف بقى ان فلان بيتباع بمتين اتنين وعشرين مليون يورو. انما فلان بمية وتمانين مليون يورو. يا عم الناس دي مجانين. لأ الناس دي مش مجانين. الناس دي تجار. هم صحيح الكورة
افيون الشعوب وبيضيعوا لك دنيتك ودينك بانك تغفل فيها. انما ما علينا هي تجارة. فلولا ان اللي اجتمع المتين اتنين وعشرين يوم متين وعشرين مليون يورو في نيمار. كسبان خمس اضعافهم! ما كانش دفعهم. طب هو ايه الفرق بين نيمار؟ وبين آآ محمد آآ بؤلا
اللي بيلعب يوم الخميس ما دام يجيب اجوان وده بيجيب اجوان. وده حريف وده حريف. عارف الفرق ايه؟ عارف ليه ده له قيمة وده ما لوش قيمة؟ مش بسبب الحرفنة بس
لان ده ابل حياة الاحتراف. انما ده عايش عايز يعيشها بمزاجه. ده بتاع يوم الخميس ماتش الخميس ده. عايز لما يحب يلعب يلعب ما يحبش يلعب ما يلعبش والله انت عجبته يلعب معك في الفريق ما انتش مش طالبة معه. يعني انه يلعب معك النهاردة ولا هاقف معك اصلا. انها مرة تلعب مع الفريق ده بكرة العب مع الفريق
انا النهاردة عايز العب مباراة بكرة عايز العب اتنين بعده مش عايز العب خالص انا هاوي. انما المحترف ده ايه بالحياة الاحتراف معك. التمارين لها مدة. ما فيش حاجة اسمها تتأخر. انت لك ثغر في الملعب. هتقف على المكان بتاعك وعلى الثغر بتاعك. اوعى تغير. اوعى تغيره. انت
لازم تتدرب عشان تعرف تجيب اجوان لو انت مهاجم. انت لك كوتش. الكوتش لو قال لك يمين يمين شمال شمال. خد بالك المشجعين بتوعك لازم يبقى في عشان تعرف تأدي في المبارك. هو ده ده دي منزومة يا اخواننا لازم تلعب في فريق ما فيش حاجة اسمها انا اعرف اجيب جون لوحدي. يبقى المحترف ده ابن حياة الاحتراف
في الدين الهاوي في الدين ما لوش تمن. اللي ماشي في الدين بمزاجه ده ما لوش تمن. طلبت معه الايام دي صلاة فجر. طلبت معه الايام دي قيام ليل. ما طلبتش معه مش تمن
تبقى غالي عندك. عند ربنا سبحانه وتعالى احترف في الدين. احترف في الدين. احترف في الطاعة. خليك مسئول خليه يقبل حياة الاحتراف جوة الطاعة. ما فيش حاجة اسمها طالبة معه قيام لأ مش طالبة معه صيام لأ طالبة معه. لأ انت ما عدتش ماشي كده انت عدت واخدها
مش واخدها من نفسها سيدنا ابراهيم عليه الصلاة والسلام. بيقول لقومه ما ما هذه الاصنام؟ التي انتم لها عاكفون عاكفون قالوا وجدنا اباءنا لها عابدين. الله! هي اجابة مش السؤال. هو بيقول لهم انتم قاعدين معتكفين في العشرة الاواخر من الشهر بتاعكم عشان طالعين بقى عند الاصنام
العيد بتاعكم يعني هم كان عندهم اعتكاف وبعد كده عيد برضو. فبيقول لهم عاكفون يعني ايه عاكف؟ عاكف دي لم تزكر في القرآن الا في قول الله. والهدي معكوفا ان يبلغ محله. يعني ايه معكوف؟ ما دا الاعتكاف بتاع العشرة الاواخر. الهدي اللي هو الجمال اللي النبي موديها تتدبح في العمرة معكوفة يعني محبوسة. لحد ما
الوبر بتاعها اتنحل. عرفت يعني ايه تكف؟ اعتكاف يعني انك انت تلازم مكانك في المسجد عشر تيام لحد ما تتنحل لحد ما تتمحن زي الابل اللي اتحنت دي. هو ده الاعتكاف اللي غير حياتك. هو ده الاعتكاف اللي انت ان شاء الله مية في المية فايز بليلة القدر فيه. فبيقولوا اما هزه
ما هذه التماثيل التي انتم لها عاكفون؟ اللي انت قاعد لها ليل نهار دي ؟ قالوا وجدنا اباءنا لها عاكفين؟ لأ عابدين. طب عابدين اقل من عاكفين اه ما هو اصل المعصية ما بتقفش عند حد. المعصية بتتطور. فكذلك الطاعة ما بتقفش عند حد. زي ما جزاء سيئة سيئة مسلهم
انت وقعت في معصية يتفتح لك باب معصية تانية والعياز بالله. كذلك الطاعة. لما بتطيع ربنا الله الزين احسنوا في هزه الدنيا ايه حسنا الله بيفتح لك برضه ابواب الحسنات. في الدين وفي الدنيا. الله بيمن عليك. سبحانه وتعالى. احنا في في ايام جود الله. وفي ايام
نفحات الله. وكما يقول حبيب الله محمد صلى الله عليه وسلم الا ان في ايام دهركم نفحات. الا فتعرضوا لها. آآ خد النفحات الربانية نفحت في الشفاء ونفحات في الرزق ونفحات في السواب ونفحات في الفردوس الاعلى. لو اكبر محل اجهزة كهربائية في القاهرة. عمل خصم تمانين في المية على
كهربائية الشعب كله هيبات عنده. يا عم تمانين في المية! طب وانت بتشتري ليه! يا عم اشتري وبعد كده شف هتعمل بها ايه! ده انت بتشتريها بعشرين في المية ده! ربنا في رمضان مش عامل خصم
مع الجنة تمانين في المية. سلعة الله الغالية. ربنا فتح لك ابواب الجنة التمانية. بكل ما فيها من نعيم. بكل ما فيها من مزيلات. مصدق ربنا؟ لو ربنا يبقى انت لازم هتنزل بدري لان القطر ما بيستناش حد. لازم تكون واقف على رصيف المحطة عشان القطر لما ييجي تركب. قطر رمضان لما
تيجي لازم تكون واقف على المحطة بتاعتك. استعد كويس جدا. فوز بشعبان بحق وحقيقي. اه حول نقط الضعف بتاعتك لنقط قوة ده مسابقة صحائف. مسابقة صحائف. مليار ونص مليار صحيفة هيرفعوا الى الله. انت هيبقى ترتيبك كم؟ اجتهد. اجتهد. كان عندي امتحان في
اه ماجستير امراض الكلى وكان امتحان في تمانية تمانية واربعين امتحان. عندي تمانية واربعين امتحان. وما كنتش جاهز قبلها يعني ايه وعرفت قبلها بحاجة بسيطة انا قدامي شهر ازاكر. سافرت ورحت وقعدت وبفضل ومنة الله ربنا من علي طلعت الاول فيها على التمانية واربعين امتحان دول
انت تقدر بس لو خدت الطريق جت. انت تقدر تعمل كتير. ما تستاهلش بنفسك. ما تستاهلش باللي ربنا يفتحه عليك. ما تستقالش بمدد الله بعون الله لو انت صادق اصدق لله في الفترة دي لانها اخطر فترة انت محتاج ان يبقى عندك صدق مع الله سبحانه وتعالى فيها لعل
نفوز بليلة القدر الليلة اللي بقرن من الزمان ونفوز بنفحات رمضان. ونفوز برفع اعمال السنة في شعبان. وانت رافع راسك كده امام الله بالاعمال الصالحة ونفوز بليلة النصف من شعبان ليلة المغفرة السنوية. ونفوز بموسم رجب نلحق التلات ايام الاخرانيين والاعمال بالاخواتيم. نفوز
يعني ايه؟ يعني على قد ما نقدر نجتهد بازن الله سبحانه وتعالى. اللهم تب علينا توبة ترضى بها عنا. اللهم تب علينا توبة ترضيك. اللهم تب علينا توبة اللهم انا نستغفرك من كل ذنب عصيناك به ونستغفرك من كل نظرة الى حرام نظرناها. ونستغفرك من كل كلمة حق
من نطقناها ونستغفرك من كل خطوة الى حرام مشيناها. ونستغفرك من كل لقمة حرام اكلناها. ونستغفرك فمن كل شيء حرام سمعناه. اللهم انا نستغفرك من كل ذنب تبنا اليك منه ثم عدنا فيه. ونستغفرك من
كل صلاة ضيعناها ونستغفرك من كل امر فعلناه نظنه حلال وهو عندك حرام. يا من تبسط يدك بالليل ليتوب مسيء النهار تب علينا يا ربنا من ذنوب الليل والنهار. اللهم تب علينا توبة لا نرد على اعقابنا بعدها ابدا. اللهم تب علينا توبة ترضى بها عنا
اللهم صل على محمد. اللهم صل على محمد. اللهم صل على محمد صلاة تنفرج بها العقد. اللهم صل على محمد صلاة توسع فيها ارزاقنا وتشرح بها صدورنا وتنور بها بصائرنا وتقوي بها في رضاك عزمنا. اللهم صل على الحبيب محمد
صلاة تعتق بها من النار رقابنا. اللهم صل على الحبيب محمد صلاة ترضى بها عنا. اللهم صل على الحبيب محمد صلاة تشفي بها امراضنا وتكشف بها الهم والغم عنا وتسكنا بها في جواره في في الفردوس الاعلى. ننظر
ومعه الى وجهك الكريم. اللهم صل على محمد. اللهم صل على الحبيب محمد وعلى ازواجه امهات المؤمنين. وعلى زرية وال بيته انك حميد مجيد. اللهم زدنا ولا تنقصنا واكرمنا ولا تهنا. واعطنا ولا تحرمنا. واثرنا ولا تؤثر علينا. وارضنا وارض عنا. اللهم
انا نسألك الهدى والسداد والحكمة والرشاد والتوفيق والمدد. اللهم افتح لنا من ابواب الدعوة اليك ما ترضى به عنا. اللهم استعمله ولا تستبدل بنا. اللهم استعملنا ولا تستبدل بنا. اللهم افتح لنا من ابواب طاعتك ما ترضى به عنا. اللهم مصرف القلوب صرف قلوبنا
على طاعتك. اللهم ربنا اتنا في الدنيا حسنة وفي الاخرة حسنة وقنا عذاب النار. سبحانك اللهم وبحمدك. اشهد ان لا اله الا انت استغفرك واتوب اليك
