انه من يهده الله فلا مضل له. ومن يضلل فلن تجد له هاديا مرشدا. يا ايها الذين امنوا اتقوا الله حق تقاته. يا ايها الذين امنوا اتقوا الله حق تقاته
ولا تموتن الا وانتم مسلمون. يا ايها الناس اتقوا ربكم الذي خلقكم من نفس واحدة وخلق منها زوجها وبث منهما رجالا كثيرا ونساء. واتقوا الله الذي تساءلون يتساءلون به والارحام. ان الله كان عليكم رقيبا. ان الله كان عليكم رقيبا
يا ايها الذين امنوا اتقوا الله وقولوا قولا سديدا. يصلح لكم اعمالكم لكم ذنوبكم ومن يطع الله ورسوله فقد فاز. ومن يطع الله ورسوله فقد فاز فوزا عظيما. ومن يطع الله ورسوله. فقد فاز فوزا عظيما. اللهم
فعلا حبيبي محمد وعلى ازواجه امهات المؤمنين وعلى ذريتي وال بيته انك حميد مجيد. اما بعد اخواني واحبابي في الله سيدنا علي بن ابي طالب رضي الله عنه وارضاه كان راكب على بعير يوما ما في مسجد من مساجد العراق. فاراد ان بجانب مسجد من مساجد العراق
اراد ان هو يعني يقف عند هزا المسجد يصلي ركعتين ويخرج تاني. وقف ونزل من على الدابة اللي راكبها فلقى غلام كده قدام باب مسجد فقال له يا غلام امسك بلجام الدابة. يعني امسك لي الدابة كده وحافظ لي عليها. احسن حد يسرقها ولا ولا تمشي بقى في اي طريق اخرج ما الاقيهاش
هصلي ركعتين واخرج. فالغلام قال له خلاص ماشي. سيدنا علي بن ابي طالب دخل قبل ما يصلي ركعتين فقام حاطط ايه؟ آآ دينار كده في جيبه يعني دينار على جنب عشان يدي لي الغلام بقى ايه ؟ يعني آآ جايزة له ان هو حافز له على هذه الدابة. صلى ركعتين وخرج لقى
الدابة واقفة وما لهاش اللي جنبه وما لقاش الغلام. الغلام سرق السرج واللجام بتاع الدابة. وهرب وخرج وهرب ايه وساب الدابة الواحدة سيدنا عامل ايه؟ طالب استرجع انا لله وانا اليه راجعون. اللهم اجرني في مصيبتي واخلف فيه خيرا منها. وبعد كده شاف
بقى حد قال له رح اشتري لي لجام مكان اللجام اللي اتسرق ده من السوق. راح يشتري مكانه من السوق لقى الغلام بيبيع اللي جاب المسروق بنفس التمن اللي كان سيدنا علي ابن ابي طالب هيديه له
مقابل ان هو حفظ عليه الدابة بتاعته. فسيدنا علي بن ابي طالب قال اردنا ان نعطيه في الحلال فابى الا ان يأخذه الحرام هو كان هيجي له في الحلال. بس هو عايزه في الحرام والعياذ بالله. هو لو كان صبر كان خد الرزق بتاعه في الحلال
اعطت اوعى حد يظن في الدنيا ان ان في انسان ممكن ياخد من خزاين ربنا حاجة ربنا ما كتبهاش في رزقه قال لها اومال اللي بياخد ايه الحرام ده! او ليه بيتعامل معاملة حرام! او اللي بيمد ايده على شيء حرام! او اللي بيقبل حاجة فيها حرام! ده عمل ايه! ده استعجل
الرزق هو كان جاي له جاي له ولو ملايين الدنيا. هو كان جاي له جاي له في الحلال. ولكن هو استعجله في الحرام. يعني اللي بياخد الحرام ده بياخد رزقه بياخد رزقه بس هو كان جاي له في الحلال. وانما استعجل رزق الله فاخذه بالحرام والعياذ بالله. اي لعبة
في الدنيا يا جماعة اي لعبة في الدنيا لها قواعد. كذلك الدنيا دي الحياة لها قواعد. الحياة اول قاعدة من قواعد الحياة. انك انت لازم تشوفها صح انك لازم تشوف الدنيا دي صعب
انك انت لازم تبقى شايف الامور صح. قال الله عز وجل. قال اخرجتها لتغرق اهلها. انت انت بتغرق السفينة يا قادر عشان تغرق قال لها لأ انا مش بخرقها لاغرق اهلها. انا باخرقها لانقز اهلها. الابتلاء اللي انت مخنوق منه. الابتلاء اللي
صدرك ضايق به. الابتلاء اللي انت ما عدتش مستحمله. ممكن هو سبب نجاتك دنيا واخرة. ممكن هو سبب رفعة الله لك دنيا واخرة. ممكن احد اخواني من الاطباء ابتلي ابتلاء شديد جدا. وربنا فرج كربه بعد ما توسل الى الله. بيقول لي المصيبة اللي حصلت لي دي كانت سبب
كانت سبب ان انا عندي الوقت اتنين مستشفيتين في القاهرة. كانت سبب ان انا عيادتي ده بتضاعف العيانين فيها عشر ضعاف كانت سبب ان ربنا فتح علي ماديا وبقى عندي ملايين كتير. بعد ما اصيب بمصيبة عمى جا له عمى مفاجئ. وربنا
اعفو عنه بالدعاء. ولكن بيقول المصيبة ده ايه؟ تخلق منها كمية فتوحات من ربنا. انت ما انتاش عارف. انت ما انتاش عارف اللي تلاقي اللي انت مخنوق منه دلوقتي ربنا هيجيب من وراه خير قد ايه. انت ما انتاش عارف الابتلاء اللي انت متضايق منه الوقتي ربنا حفزك بسبب
قد ايه يعني طفل من الاطفال اتولد اه عنده اعاقات في جسمه وعنده مشاكل في جسمه. صعب على واحد من اهل الغنى فعمل له عمليات كتير جدا لحد ما الطفل ده بقى سليم وكبر وبقى شاب لما كبر وبقى شاب جه خرج بقى سافر في بلاد الله يطلب رزقه
فراح بلد مليانة بفرص الزنا. مليانة بالخمور مليانة فلم يدع كبيرة من الكبائر الا فعلها ولم يدع موبقا من الموبقات الا فعلها. هو الشاب ده الصحة دي لما جات له هي كانت له خير. انت ما انتاش عارف الخير من الشر
يدعو الانسان بالشر دعاءه بالخير. الانسان ممكن يقعد يقول يا رب انا عايز كزا وكزا دي بالنسبة له هتبقى مصيبة لو جت اصلا. هو ما هوش عارف الخير من الشر فين ؟ يا رب اتجوز فلانة. فلانة يا رب. يا رب لو هي الخير ولو مش هي الخير خليها هي الخير. يا رب انا عايز فلانة وممكن فلانة دي لو
متجوزة اصلا تبقى خراب حياته كله. تبقى ازمة حياته كلها. ما حدش عارف والله احد اخواني ويعني وكان يعني تاجرا يعني فقعد يدور على زوجة يدور على زوجة يدور على زوجة هو يعني اعرفه اعرفه شخصيا هزا الشخص يعني مش لاقي في الاخر لقى واحدة
فجاء لي بيقول لي انا فرحان. يعني انا لا انسى يومها. انا فرحان. انا انا لقيت اللي انا عايزه. انا ده جميلة جدا. ده كزا. فباقول له يعني انت مبسوط
الصوت قال لي مبسوط تحب اقف لك على ايدي ورجلي تبقى فوق وامشي لك على ايدي. عشان اقول لك انا فرحان قد ايه والله. يعني هزا الموقف حصل بعد بسنين لقيته جاي لي مكسور. منها لله. فيه ايه ؟ اكتشف انها تخونه والعياذ بالله. هو هو ما هوش في اليوم اللي كان فرحان بها الانسان
مش عارف يا جماعة. ويدعو الانسان بالشر دعاءه بالخير. يدعو بالشر. قاعد يطلب من ربنا حاجة فيها دمار. ما هوش عارف يا عيني انت نجاتك انك تعرف ان الوحيد اللي يعلم مصلحتك هو ربنا. فتسلم لربنا انك انت تشوفها صح. اخرقتها
تغرق اهلها لأ. خرقتها لانقز اهلها. ده هم كانوا هيضيعوا لو كانت فضلت زي ما هي. ده هو كان اللي وراهم واللي قدام وما يتاخد لو كانت فضلت زي ما هي. سلم لربنا. صدق ربنا. فوض لربنا
ثق في اختيار ربنا لك. انك انت تشوفها صح. وانك انت تحسبها صح. انك انت تبقى مع ربنا حاسبها صح. فيه ناس كتير يا جماعة متهيأ لي لقى ان الله سبحانه وتعالى يقول واسألهم عن القرية التي كانت حاضرة البحر. اذ تئذ يعدون في السبت قرية من قرى اليهود عاملة
حاضنة البحر زي اسكندرية كده يعني حاجة حضارة وتقدم وملاحة وحاجات بقى ايه الدنيا بتروح للبلد عشان تاخد الحاجات الحلوة اللي فيها واسألهم عن القرية ربنا مديهم. ربنا مديهم اوي ومغدق عليهم اوي. واسألهم عن القرية
التي كانت حاضرة البحر اذ يعدون في السبت. يعني ما عجبهمش غير الحتة الحرام. ربنا موسع عليهم بالحلال طول الاسبوع. هو هو ما فيش لزة غير الحتة الحرام عارفين الرجل الذي كان يعني والعياذ بالله كثير الزنا. فمراته مش عارفة تعمل معه ايه. يعني
يعني تستخلصوا ازاي من اللي هو فيه ده؟ فعملت ان هي واحدة تانية وعملت اكونت على الفيس وبدأت تدخل له باسم واحدة تانية تكلمه وكلمها واتفقوا على ميعاد قالت له بس يعني المكان اللي هنتقابل فيه ده يعني او الشقة اللي هينتمل فيها مش هيبقى فيه اي نور مفتوح
خالص وذهب للمكان ووقع معه في الزنا هو مش شايفها. فلما تم بقى خلاص الجماع فنورت النور فلقى مراته. فصم انت مراتي فقال ما اقبحك في الحلال؟ وما احلاك في الحرام؟ انت في
الدنيا هو القبح والحلاوة مش فيها هي دي. هي دي القبح والحلاوة في نفسيته هو. في قلبه هو. هو اللي من جوة قوة والعياذ بالله بيحب الحرام. هم تعلقهم كان بالحتة الحرام. اذ يعدون في السبت. هو بيستنى الحتة الحرام
يبدأ يدور على ايه؟ تأتيهم حيتانهم يوم سبتهم شرعا. استأتيهم الحيتان. الحيتان ناقص تنزل تتمشى على الشط يوم السبت. فتنة بقى اما ربنا يجيب لك فرصة فلوس ولكن حرام. شراعة بقى جاية لك. فرصة اهي الفلوس اهي. فلوس هتمد ايدك هتاخدها. بس حرام
اوعى تمد ايدك. اوعى كذلك نبلوهم. ربنا بيختبرك. ربنا بيكشف حقيقتك قدامك. اوعى يتعرض عليك حاجة حرام تقوم رايح ايدك استأتيهم حيتانهم يوم سبتهم يوم سبتهم اللي يوم السبت اللي حرام عليهم الصيد فيه شرع مطلعة الاشرعة بتاعتها
قاعدة تتمشى قدامهم كده على شط البحر. يعني هينزل هيمد ايده هياخدها. حاجة صفقة سهلة ولكن جاية بالحرام. الكلمة في هزه الاية ان ربنا ما قالش استأتيهم الحيتان يوم سبتهم شرعا. ربنا قال استأتيهم حيتانهم
حيتانوه منين يا رب؟ هو انت فكرك انك لما رميت الشبكة يوم الجمعة؟ اصطادت الحيطان بتاعة يوم السبت. قمت واخدها يوم الحد وحقيقة الحيتان اللي انت صايدها دي بتاعة يوم السبت اللي هي اليوم الحرام اللي قالت انت فكرك انك انت خدت حاجة من
ربنا بدون ارادة ربنا والعياذ بالله انت فهمتها. انت تفكيرك حيطانها مضايق رزقك اصلا. بس انت اللي استعجلت عليه في الحرام. لو كنت سبورت كان رزقك ده جا لك في الحلال. يبقى الحاجة اللي بتتعرض على الانسان في الحرام لو هي رزقك لو هي رزقك وانت رفضتها هتيجي لك في الحلال
رزقك هيجي لك هيجي لك. يقول لك رزقك ده زي ضلك. انت واقف وهو جنبك. طب لو انت جريت هو بيجري معك. رزقك هيطلبك هيطلبك. ولو انت كنت فين هو كان فين هيجي لك هيجي لك. سبحان موصل الارزاق سبحانه وتعالى. ترغيف العيش اللي انت فاطر به النهاردة الصبح ده. اشترك فيه تلتمية
مية وستين جندي من جنود الله. اخر جندي من جنود ربنا في صناعة رغيف العيش اللي انت كلته النهاردة الصبح. كان الخباز ده جندي من تلتمية وستين من جنون ربنا. انت ربنا بيرتب لك اوي. ثق في الله سبحانه وتعالى. ايقن في الله سبحانه وتعالى. فوض امرك الى الله سبحانه وتعالى
تبقى صح احسبها صح واطلبها صح ما اصل الانسان لن يأخذ من خزائن الله الا ما كتبه الله له. احد السلف كان في ازمة من ازمات الامة يعني مجاعة في البلد اللي هو فيها شديدة
فالناس ماشية في كرب رهيب بقى. لما بيكون المواد الغزائية ناقصة والناس خايفة على اكلها وخايفة انها تصحى الصبح. ما تلاقيش اكل في في المحل محلات والسوبر ماركتات بتبقى حالة الناس صعبة. يعني يمكن جربناها من سنة. ايام ما قالوا كورونا وهيحصل حظر وهيحصل وهيحصل. شفنا دول العالم نفسها الناس
يعني اللي في دول اغنيا عملوا ايه ؟ خلاص ما فيش ما فيش ما فيش ازازة ماية في سوبر ماركت. فواحد السلف ماشي مهموم ومغموم يعني يعني وضع صعب جدا يعني. ولقى غلام كده غلام يعني سن اعدادي كده ولا حاجة ماشي قعد يلعب ويضحك ويغني
فقال يا غلام اتفرح والناس في هذا الكرب! يا عم ده ده الناس مش ما حدش الناس بتموت. وانت ماشي عبلت في الشارع فقال ومالي لا اضحك! ولي سيد يملك حديقتين. يا عم وانا مالي بكم اصلا! انت راجل غلبان ولا راجل فقران
مشكلتك انت وانا مالي انا انا مالي بالازمة الاقتصادية بتاعتكم. ده انا عبد عند واحد غني عنده عزبتين. راجل ملطي مليونير. انا ما لي انا بالقصة بتاعتك دي. انتم بقى خايفين ما تلاقوش بقى اكل ولا ده احنا عندنا جناين وفواكه وحبوب
والزراعة انا ما لي بالليل ده احنا عندنا الخير دهشولها. فانا اخاف ليه؟ فمضى ذلك العالم وهو يقول له سيد يملك حديقتين ولا يخاف. ولي رب يملك السماوات والارض. واخاف
يعني انا ربي يملك السماوات والارض دي وانا خايف احد السلف لما كانت الاسعار غلط قوي فقال لو ان حبة الحنطة حباية اللي هو شف انت عايز كم حباية قمح عشان تعمل رغيف عيش. قال لو ان حبة الحنطة صارت بدينار الدينار ده اربعة وربع جرام ده
يعني كم اضرب بقى ؟ يعني حوالي تلات اربع تلاف جنيه. الدينار ده. فقال لو ان حبة الحنطة صارت بدينار لما خفت على رزقي لان الذي يرزقني هو الله. لما كانت حبة الحنطة بشلن. ولما بقت بالف جنيه هو اللي الرزاق هو ربنا. هو ربنا
لما الاسعار بتغلى ربنا مش آآ ربنا قادر سبحانه وتعالى. ربنا قادر سبحانه وتعالى كيف نتعامل مع الله؟ وكيف نثق في الله؟ اللي تعرف ربنا عمره ما هيمد ايده على مال حرام. اللي هيعرف ربنا عمره ما هيفضل ما هيفقد اليقين ان ربنا هو الرزاق. اللي هيعرف ربنا
هيعرف ان اعزم سبيل لسعة الرزق ولزيادة الدخل ولفتح الابواب المقفولة ولتيسير الشفاء والعافية هو عادت الله وطاعة الله. اللي هيعرف ربنا هيعرف ان ربنا ادانا كتير اوي اوي اوي اوي. وافاض علينا كتير. كل اللي انت نفسك
ربنا يديه لك لا شيء في اللي ربنا فعلا اداه لك. واللي في اللي ربنا انت لو انت نفسك في ايه؟ نفسك في شقة انت لو ابتليت ابتلاء صغير في جسمك شقق الدنيا دي كلها لو عندك مش هيبقى لها طعم. نفسك في آآ في ايه اللي نفسك فيه؟ انت ربنا مديك كل حاجة
ربنا الذي اعطى كل شيء. ربنا ادى كل حاجة. الذي اعطى كل شيء خلقه. قال بعض المفسرين اي اعطى كل شيء لخلقه ربنا ادى كل حاجة سبحانه وتعالى. فاللي انت رايده من ربنا ده حاجة بسيطة اوي. بالنسبة للي ربنا فعلا اداه لك من القصص العظيمة
اللي ترتجف لها القلوب اللي فعلا تعرفك هو ربنا بيعامل الناس ازاي. قصة سيدنا ايوب. قصة سيدنا ايوب ده كان تاجر كبير اوي يا جماعة. سيدنا ايوب ده كان ملطي مالطي مالطي بليونير مش ملطي بليونير. سيدنا ايوب كان عنده قصور واراضي وانعام. ما فيش نوع من انواع المال ما كانش عنده. وزوجته اللي بيحبها
وعنده اولاد كتير ذكور واناث. تخيل سيدنا ايوب وايوب اذ نادى ربه. تخيل! اما ربنا يبتليه الحياة ما بتمشيش على رتم واحد. اما ربنا يبتليه في المال ويبتليه سيدنا ايوب كان بيصلي. ساعة ما حصل له الابتلاء في ما له كان واقف بيصلي
فجا له الشيطان قال يا ايوب انظر الى الهك الذي اخترته ووحدته وعبدته. شف ربنا اللي انت قاعد تصلي له فيك ايه ؟ لقد امات الله غنمك. الاغنام بتاعتك كلها ماتت. فقال ايوب دخلتها عريانا وانا يعني وانا دخلت الدنيا والغنم معي. الغنم بتاعتي نزلت من
حضن والدتي وهي بتولدني. ما انا دخلتها عليها. واخرج منها عريانا. وهو انا لما هاموت اخد الغنم بتاعة القبر يعني! وفضل يصلي. شوية الشيطان تاني يا ايوب انظر الى الهك الذي اخترته ووحدته وعبدته. الشيطان عايز ساعة الابتلاء يقطع بينك وبين ربنا باي طريقة. اوعى تفتكر
ان الشيطان عايزك تعصي ربنا. الشيطان عايز يعمل قطيعة بينك وبين ربنا. عشان كده الشيطان لما جه لادم الشيطان ما كانش عايز الم يكن من الشجرة. الشيطان وانا عايز اللي بعد ده هل ادلك على شجرة الخلد وملك لا يبلى؟ ها يعني عايز يقول له ايه ؟ عايز يقول له ان تكليف ربنا
مش في مصلحتك. ربنا لما حرم عليك الاكل من الشجرة مش في مصلحتك. اما ييجي تاجر كبير او واحد كان في في يوم من الايام تاجر كبير بييجي في حوار تليفزيوني من ايام ويقول انا كان معي ملايين ولكن انا اتخنقت بسبب الحلال والحرام. الحلال والحرام خنقني حلال والحرام
ربنا بيحافز عليك. الله سبحانه وتعالى بيحفزك. الله هو لو فيه سلك كهربا عريان وقلت لك ما تخطيش برجلك. تقول يا عم خنقتني! ما تسيبني يا عم اتفضل يا باشا عدي انت حر. انت هتخش يا وحش. انت حر في اللي هيحصل لك هو ربنا. هو ربنا يريد منك حاجة؟ هو ربنا لما خلقك واداك سمعك وبصرك
وكبدك وكلتك وقلبك ورئتك. هو ربنا يريد منك شيء! ربنا خلقك عشان يديك. كل الدنيا بتتعامل معك عشان تاخد منك. الوحيد اللي التعامل معك عشان يديك هو ربنا. سبحانه وتعالى. انك انت تفهم رحمة الله سبحانه وتعالى بك. فالشيطان يريد ساعة الابتلاء انه يوقع بينك وبين
عمل معك كده ليه بقى؟ اه عمل معي كده ليه؟ هو ربنا عمل معي غير الحلو. يقينا فيه خير كبير قوي جاي من ورا ده. ربنا بيختبر يقيني فيه ربنا يريد انه بقى لي مدة ما رفعتش ايدي. فربنا بيزكرني ان انا ارفع ايدي تاني. عارفين حديس مسند الامام احمد؟ لما
فاحد الانصار آآ بعد النبي عليه الصلاة والسلام مهاجر للمدينة فنزل السوق فكانت فيه واحدة آآ امرأة بغي في الجاهلية. يعني كانت في يثرب قبل ما النبي عليه الصلاة والسلام يهاجر كانت امرأة بغي. واحدة فتاة من فتيات الليل. فبعد ما الاسلام جه فاسلمت وبقت ايه؟ يعني وامنت بالله بقى وبقت
وكده فهذا الرجل لقاه في السوق فاخذ بقى ايه يلاعبها بقى قعد يتكلم معه ويضحك معه آآ فجه يمد ايده عليها فقالت ما ايدك حط ايدك جنبك. ان الله قد اتى بالاسلام وحرم الشرك. خلاص. ده قصة وخلصت. قصة زمان دي قصاية. فالراجل قاعد يبص لها كده. ايه ده! الله يرحم
انت بتقولي لي انا كده! انت انت كنت ايه! ودلوقتي بقيت ايه! فسابها! وقاعد كل شوية يقوم باصص عليها تاني كده! ويقوم باصص قدام وماشي وسايبها. وبعد كده مش مستوعب هو انت اللي كنت كزا وكزا وكزا قبل كده. انت جاية الوقتي بتوعزيني وتقولي لي ربنا جاب الاسلام وحرم
وحط ايدك جنبك فيقوم باصص عليها تاني كده وبعد كده يقوم باص قدام. فقعد يبص عليها ومش واخد باله لحد ما جه في وش حيطة قامت راسه داخلة في وش حيطة دماغه اتفتحت وسال الدم على وشه. هو لقى الدم بينزف بدل ما يجري يشوف حد يكتب له الدم جري على النبي عليه الصلاة والسلام
جري على الرسول عليه الصلاة والسلام. قعد يحكي له يا رسول الله هو حس ان فيه حاجة غريبة. هو اللي حصل ده ايه هو ربنا انتقم مني! هو ده يا رب! هو ايه اللي بيحصل ده! هو
فتحة دماغي ده ايه؟ فجري على النبي دينه اغلى عنده من قصة ان دمه يسيل. فقال النبي صلى الله عليه وسلم راجل دمه بينزف قدام النبي. فقال النبي صلى الله عليه وسلم
انت عبد اراد الله بك خيرا. انت واحد ربنا اراد بك خير. ان الله اذا اراد بعبد خير عجل له عقوبة ذنبه في الدنيا يفوقه. فوق انت بتعمل ايه؟ واذا اراد بعبد شراء اخر عنه عقوبة ذنبه
يفضل يعصي ربنا والدنيا زي الفل قدامه. حتى يوافي ربه يوم القيامة كأنه عير. العير هو الحمار الوحشي. او والبعض قال عاير يعني ايه ذنوبه زي جبل عير في المدينة المنورة كده. انت عبد اراد الله بك خيرا. احيانا الابتلاء بيبقى عشان ربنا يفوقك
هنا الابتلاء بيبقى انت بقى لك مدة نسيت ربنا. بقى لك مدة كنت كويس قبل كده وكنت مقبل على ربنا. لما بدأت الدنيا تشغلك ولا ابواب الرزق تتفتح ولا بنى انت نسيت وقاعد تتسحب وانت مش حاسس. لو ربنا سابك هتفوق وانت خلاص في دوابت الدنيا ضعف
هتفوق على ملك الموت كنا اول ما اتخرجنا من اول ما اتخرجت من كلية طب فجاء لي واحد آآ يعني واحد صاحبي كده قال لي بص انت يعني معك مبلغ وما عندكش خبرة وانا معي خبرة المهم فتحنا مشروع تجاري كده في قلب السوق فصاحبي ده آآ آآ يعني كان ايه آآ فتح
شركة كده فصاحبي ده كان آآ مشغول جدا في الدنيا. مشغول جدا في الدنيا فجه يعني قال لي انا حلمت النهاردة الصبح ان آآ واحد تاجر كده من التجار موجود معنا في السوق يعني. آآ ان هو ما اعرفش حصل ايه ومشي. المهم يعني تأويل الرؤية دي ان الراجل ده هيموت
وهو ما هوش واخد باله من معناها. فما اتى عصر زلك اليوم الا وسمعنا خبر مزلك الرجل. فقلت له سبحان الله! ربنا ربنا بيوعظك. ربنا بيقول لك انك في لحظة ممكن ما تفوقش الا على ملك الموت. فانت لازم تفوق. فالانسان بقى ما هوش عايز يفوق. طب نعمل ايه؟ اولا يرون ان
انهم يفتنون في كل عام مرة او مرتين. ربنا بيبعت بيمتحنك كل سنة مرة او مرتين. ربنا بيبعت لك ازمة صغيرة كده كل سنة مرة او مرتين ثم لا يتوبون ولا هم يذكرون. مش عايز يفوق. مش عايز يقرا اي رسايل ربانية. فاحيانا الابتلاء بيبقى عشان انت عبد اراد الله
الله بك خيرا. ربنا بيفوقك. ربنا بيرجعك ليه؟ ربنا بيقول لك ارجع. ارجع وشف ربنا هيعمل لك ايه وهيكرم لك قد ايه. وايوب اذ نادى يا رباه دي من اعزم قصص استجابة الدعاء في التاريخ يا جماعة. واحد عنده بقى له تمنتاشر سنة مرض مزمن. واحد ملط مليونير
فجأة فلوسه راحت. وعياله راحت. الله! ده ما فيش ما حدش هيبتلى في الدنيا ابتلاء ايوب. ده ده حاجة ربنا جعلها مسل للدنيا كده. حدش في الدنيا يبتلى هزا الابتلاء. تخيل انت لما الدنيا كلها اتغيرت معه ايه اللي حصل؟ لم ينشغل عن عبادة الله. ولم ينشغل عن دعوة الله. لدرجة
ان بعض المفسرين قالوا كلمة ايوب من الاوبة. الاوبة هي المداومة على العبادة. يعني في الاثر يأتي الله بالخلق اجمعين يوم القيامة فيأتي الله بالاغنياء فيقول ما شغلكم عن عبادتي؟ هو انت كنت معك فلوس؟ انت انشغلت عن العبادات؟ فيقولون شغلتنا
يا رب فيقول وهل كنتم اشد غنا من سليمان فانه ما شغله ما له وملكه عن عبادته. ثم يأتي الله بالفضل فيقول ما شغلكم عن عبادتي؟ فيقولون يا رب شغلنا فقرنا كنا فقرانين وبنجيب الجنيه بطلوع الروح. فيقول الله وهل كنتم اشد
فقرا من عيسى ابن مريم فانه ما شغله فقره عن عبادته. ثم يأتي الله بالمرضى فيقول ما شغلكم معنى عبادتي فيقولون شغلنا مرضنا. يا رب فيقول هل كنتم اشد مرضا من ايوب؟ فانه ما شغله مرضه عن عبادتي
ثم يأتي الله بالشباب الاقوياء الاصحاء فيقول ما شغلكم عن عبادتي؟ كنت مشغول عن ربنا بايه؟ كنتم مشغولين عن ربنا بايه؟ ايه اللي شغلكم؟ ايه اللي نساكم وربنا في الدنيا. اللي خلاكم في دوامة الدنيا ما انتوش فاكرين ربنا فيقولون يا ربنا شغلنا شبابنا وجمالنا وقوتنا يا رب. فيقول وهل كنت
اشد شبابا وجمالا وقوة من يوسف الصديق فانه ما شغله شبابه. وقوته وجماله عن عبادته ربنا يجيب الدنيا كلها وهيسألها سؤال واحد يوم القيامة. ربنا يجمع البشرية كلها. وهيسألهم سؤال واحد يوم القيامة. انت انشغلت عني بايه
ايه اللي خطف قلبك مني؟ ايه اللي خلاك تفكر في كل حاجة الا في؟ اللي خلاك تقف على اي باب الا بابي. انت ايه اللي شغلك عني؟ ما فيش عزر الانسان شغل عن الله. سبحانه وتعالى وايوب اذ نادى ربه. الله! وايوب اذ نادى اذ دي عارف اللقطة! آآ اذ دي لما
تيجي مع في القرآن بتبقى اجمل لقطة في حياة الانسان ده. زي ما ربنا يقول واذكر في الكتاب مريم اذ انتبذت من اهلها مكانا شرقيا لما سابت الدنيا كلها واتفرغت لعبادة الله. فاز دي هي اجمل لحزة في حياتك. دي اللحزة اللي ربنا رضى عنك بها. فربنا يا نبي
قل وايوب اذ نادى ربه. ياه! يعني انت يا رب خالقني عشان اللحزة اللي هارفع لك ايدي فيها يعني انت يا رب خالقني عشان اللحزة اللي هارفع ايدي وقلبي مليان رجاء في غناك وقدرتك ورحمتك ورأفتك وبرك واحسانك
واحد بيقول لي ده في واحد من اهل البر والاحسان راجل من اهل البر والاحسان بيطلع يوميا صدقات للفقراء تسعين الف جنيه فقلت سبحان الله! يعني يعني ده بر مخلوق بمخلوق. يعني ده واحد مخلوق بيبر مخلوقين. فما بالك ببر
اله البر المحسن بالمخلوق. امال بر ده ده بر واحد من رجال البر والاحسان. امال بر ربنا. امال لو ربنا البار بقى سبحانه وتعالى لو برك واحسن اليك سبحانه وتعالى ربنا يديك ايه ؟ وربنا هيعمل لك ايه سبحانه وتعالى ما فيش حد هيديك الا ربنا يديه لك. ولا حد هيعمل لك اللي ربنا
وايوب اذ نادى نادى ربه. لحظة لما هترفع ايدك وتقول يا رب. ناس كتير ساعة الازمة تقول لها قل يا رب. يقول لك انا ما استاهلش ان ربنا يديني. انا عايز حد صالح يدعي لي. يا ابني هو ما بتستاهلش ليه؟ هو ربنا بيدي للي يستاهل وما يستاهلش. ربنا بيدي للطائع والمعاصي. اوعى تفتكر
ان زنوبك مانع ان ربنا يديك. والا ففعلا اللي انت خدته من ربنا النهاردة فوق اي تصور. انت يا ابني صحيت النهاردة سليم ما فيش خلية في جسمك فيها سرطان. انت جسمك ده فيه الف مليار خلية. معنى انك صحيت النهاردة ما فيش خلية في جسمك. فيها سرطان ان ربنا اداك على صباحية
ربنا كده الف مليار نعمة. في الكل لان خلية واحدة في جسمك تيجي فيها سرطان هتجيب على الباقي. يبقى انت بس انت واخد النهاردة الصبح كده من ربنا قبل ما تيجي الجامع الف مليار نعمة. نفسك اللي انت بتتنفسه ده. في الوقت ناس قاعدين في مستشفيات في الكورونا. اهلهم بيدفعوا لهم في العناية المركزة
كزا اربعين خمسين الف جنيه في اليوم. عشان يعرف ياخد نفسه. ومش عارف ياخد نفسه. انت ربنا لو كل يوم بالليل اربعين الف جنيه ايه؟ فاتورة النفس والا ما فيش نفس بكرة ربنا ما عملهاش معك. ربنا فعلا بيديك كتير اوي
ربنا فعلا عامل لك كتيرة وانت كلتك دي بتغسل دمك تلتمية وستين مرة في اليوم. تلتمية وستين مرة بيدخل يوميا كلتك الف وتمنميت لتر دم يوميا كل سانية بيدخل كل كل دقيقة بيدخل كلتك لتر دم
الكلى تاخد منه نقطة سم واحدة تفلترها. نقطة وتخرج باقي اللتر كله. فكلتك بتفلتر يوميا من جسمك الف وتمنميت نقطة بول. الف وتمنميت نقطة سم. كل نقطة خارجة من لتر دم. ويرجع اللتر تاني لجسمك. دلوقتي
مريض الكلى بيغسل كم مرة في اليوم؟ بتدفع كم مرة في اليوم؟ وتعبان وبيتألم نسأل الله العفو والعافية. لنا وللمسلمين اجمعين. انت مش متخيل ربنا بقول لك ايه انت انت ربنا عشان كده سيدنا ايوب وايوب اذ نادى ربه اني مسني الضر. مسني الضر مسني ازاي؟ ده ابتلاء شديد
يا عم ده ابتلاء في نقطة. انت آآ عشان كده النبي عليه الصلاة والسلام كان يقول لله اللهم اني اعوذ بك من زوال نعمتك. مش زوال نعمك نعمتك نعمة واحدة تروح الحياة كلها بتتغير. نعمة واحدة تروح الحياة كلها بتتقلب. نعمة واحدة بس. انت ما تقدرش تستغنى عن نعمة من نعم ربنا
وايوب اذ نادى ربه نادى ربه وانت بتنادي وبترفع ايدك افتكر انت بتدعم انت بتدعي ربك اللي رباك اللي لحمك من خيره. اللي احن عليك من والدتك ووالدك والدنيا واللي فيها. سيدنا ايوب وهو بيتلوى من الالم بيقول مسني الضر وانت
فارحم الراحمين. تخيل! طب يعني الكلام الكلمة ارحم الراحمين دي تنفع انها تتقال واحنا قاعدين على مكتب كده في في تكييف يا ارحم الراحمين. انما واحد في عناية مركزة مش عارف ياخد نفسه وبيقول يا ارحم الراحمين. واحد على جهاز آآ غسيل كلوي وبيموت
وبيقول يا ارحم الراحمين. حاجة كلمة احيانا الابتلاء بيبقى عشان الكلام العزيم ده يخرج منك. يبقى هو مجدك وعزك دنيا واحدة هو ربنا عمل ايه لايوب؟ لما ايوب رفع ايده؟ لما ايوب نادى لما ايوب احسن الظن بالله ربنا عمل ايه؟ فاستجبنا له فورا
فورية فكشفنا ما به من ضر. فكشف كشفنا به يعني واحد نايم متغطي البطانية. وفجأة البطانية اتكشفت. يقول لك الامراض المزمنة ما بيطرقش كده الامراض المزمنة بتروق واحدة واحدة. يعني ما بتجيش ما بتجيش مرة واحدة فكشفنا ما به. ما به ده يعني كل
في مشاكل حياته. كل همومه وكل ابتلاءاته. هو ربنا يقدر انه يحلها مرة واحدة كده. هو الفرج بييجي في لحظة كده. هو ربنا قادر انه يغير غير كل حاجة وحشة في حياتك. لحاجة حلوة! هو ربنا هو ربنا بيعمل كده فعلا! هو بتاع ساعات يعني نسأل الله العافية! واحد يجي له سرطان! فمسلا
مراته يقول لها ادعي له يا رب يا رب بقى ايه يا رب تايواني ليه ؟ لان هي مش قادرة تجيب اللي يا رب اللي بجد. هي يعني استغفر الله العزيم هي كأنها عايزة
يعني ربنا هيعملها ازاي يعني؟ يعني هتيجي ازاي دي بقى ؟ ده سرطان يا عم! هتيجي ازاي دي! الله قادر! الله قادر! الله سبحانه وتعالى قادر شفاء السرطان عند ربنا مش اصعب من شفاء دور البرد. ربنا ما فيش مرض ربنا ما يقدرش يشفيه. ما فيش فقر ربنا ما يقدرش يغنيه
ما فيش باب مقفول مفتاحه مش عند ربنا. ما فيش كرب ربنا ما يقدرش يزيله. ما فيش هم ربنا ما يقدرش يبدي له فرحة. ربنا سندك في الحياة. ربنا ركنك الشديد. ربنا نجاتك. ربنا انت ربنا هو املك الوحيد في سعادة الدنيا والاخرة
فاستجبنا له فكشفنا ما به من ضر. الكل كده يتحل مرة واحدة. عارف اللي يقول لك ده كان متحوش له رزقه شفنا ما به من دول. لأ استنى مش بس كده. هو ربنا لما بيعامل بقى ها ما بتبقاش كده اتيناه اهله ومثلهم معهم
انت متخيل واحدة ست مرات سيدنا ايوب دي اية من ايات ربنا. واحدة ست آآ جوزها كان مالط مليونير فجأة الفلوس راحت. ماشي. وكان عندها سبع عيال فجأة يا نهار ابيض! انت متخيل صبرها! وتفضل تخدم في جوزها! تمنتاشر سنة! يعني زوجة ايوب لا تقل صبرا عن ايوب! عليه الصلاة
سلام متخيل بقى ان ربنا سبحانه وتعالى مراته خلاص كبرت. اتيناه اهله ومثله معهم. ازاي يعني؟ مراته حملت كان عنده سبع اولاد. آآ ذكور واناث بربنا رزقه اربعتاشر. طب ودي حلت في الاربعتاشر ازاي وهي ست كبيرة؟ ربك لما يريد بقى ربنا لما بقدرته واعجازه
خلي واحدة كأنها شابة يرجع واحدة شابة تاني. طب وايوب نفسه كان راجل كبر يعني هو سيدنا ايوب صحة ايه اللي لسة هيجيب عشرين عيل! صحة ايه وقدرة جماع وربنا يدي له القوة. ربنا قادر انه يجدد لك شبابك. وقادر انه يجدد لك اي حاجة. وقادر انه يديك مدد من عنده واتيناه اهله
رحمة من عندنا. وذكرى للعابدين. اقول قولي هذا واستغفر الله لي ولكم الحمد لله وكفاه وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله
اللهم صل على عبدك ونبيك محمد صلى الله عليه وسلم. في الاولين والاخرين وفي كل وقت وحين. اما بعد في صفحة واحدة من القرآن صفحة واحدة بس ربنا جاب لك استجابة دعاؤه في شفاء اصعب مرض مر في تاريخ البشرية كلها. مش واحد عنده كورونا
مش واحد تعبان وعنده كورونا ده ده يعني لما الواحد كان ابتلي بكرونا من عدة شهور نسأل الله العفو والعافية. فجالي خمس تيام كده النفس صعب انك انت تاخده شوية. فطبعا احساس آآ يعني ايه احساس مؤلم جدا واحساس صعب جدا. فانا نايم مهموم هم رهيب فصحيت
النوم كده باخد نفسي نفس عادي طبيعي ما فيش اي حاجة. يعني الواحد قام نط من مكانه كده الله اكبر يعني طعم العافية بيدق في لحظة في لحزة كده بتعرف ان انت رود. فانا قاعد سبحان الله! وايه اللي حصل؟ هو هو ايه اللي حصل فجأة يوميها بالليل؟ احد اخواني بيكلمني يعني او بعدها واحد اخواني بيكلمني
بيقول لي انا انا انا بالليل فضلت اقوم الليل وادعي لك بالشفاء. قلت سبحان الله دعوتك بالليل هي اللي الواحد صحي وهو رايق بفضله ومنة الله بسببها. ربنا قريب مجيب. الدعاء ده اقوى سلاح في ايدك على وجه الارض
اقوى سلاح في حياتك. قال رسول الله صلى الله عليه وسلم من فتح له باب الدعاء من فتح له. يعني الدعاء ده فتح يعني مش الفلوس هي الفتح. مش انك انت ان ربنا فتح قلبك وبلى صدرك كده احساس باليقين
في قدرته وغناه ورحمته وخلاك ترفع ايدك وتخلع القناع المزيف اللي انت لابسه قدام الدنيا كلها. قناع انك قادر وانك اعرف وانك انت قلعت القناع وظهرت بقى بانكسارك وفقرك ورفعت ايدك ومدت له ايدك وقلت يا رب
المنزر ده هو اعزم فتح في حياتك. من فتح له باب الدعاء. الدعاء ده باب. باب بس باب جوة قلبك ربنا بيفتحه برحمته. فقد فتحت له ابواب الرحمة. خلاص ما تسألش بقى بعد كده عن فتح الخزاين وفتح ابواب الرحمة وفتح
ابواب كده. اصل خزاين ربنا فيها كل حاجة. خزاين ربنا مليانة اولاد واطفال وخزاين ربنا مليانة صحة وخزاين ربنا مليانة. آآ عرايس وعرسان وخزاين ربنا ما لقينهاش شقق وخزاين ربنا مليانة فلوس. وخزاين ربنا
في ارشادات وخزاين ربنا مليانة ايمان وهدى ونور كل حاجة. هو ربنا ما عندوش مشكلة. المشكلة عندنا احنا. المشكلة انت بتدعي. انت ربنا فتح قلبك انك تدعي ولا لأ ؟ انت واقف على باب ولا لأ ؟ من فتح له باب الدعاء
فقد فتحت له ابواب الرحمة. فيه ناس عايشة بالدعاء. في صفحة واحدة ربنا جاب اصعب مرض في تاريخ البشرية. فاستجبنا له فكشفنا فما به من ضر. ربنا ازاله بكلمة يا رب واصعب خنقة وضيق مرت على انسان في تاريخ البشرية. وذا النون اذ ذهب
مغاضبة فظن ان لن نقدر عليه فنادى في الظلمات. زلمة واحد مخنوق حوت بلعه وقفل عليه بوقه وفي وسط بحر وفي فنادى في الظلمات مهما كانت الظلمات احاطت بك. مهما كان ظلمات الابتلاءات والخنقة والكرب احاطت بك
فنادى في الظلمات كلمة يا رب هتشق كل ظلمات الابتلاء. فاستجبنا له ونجيناه من الغم وكذلك ننجي المؤمنين. اوعوا تفتكروا انها دالي يونس بس. وكذلك ننجي المؤمنين. دي لاي مؤمن. لاي مؤمن هييجي ويقول
يا رب كلمة يا رب شقت الليل والحوت والكرب والابتلاء وتنزل الفرج من الله. كلمة يا رب في نفس كانت سبب في شفاء اصعب حالة عقم في تاريخ البشرية. واحد عنده تسعين سنة ونفسه في عيل. تسعين سنة. تسعين سنة
يعني اصلا ما فيش قدرة على الجماع اصلا. ده بيقول وهن العظم مني. يعني يعني العظم يعني المفسرين قالوا سنانه وقعت. اسنانه هو اشتعل رأسه شايبة حواجبه ابيضت وراسه الشعر مشتعل واشتعل الرأس شيبا. الراس دي كلها شعر لحية شعر
شارب شعر حواجب شعر آآ كله بقى ابيض. خلاص انتهت. انت بتتكلم في ايه؟ انت جاي امتى؟ انت جاي متأخر قوي ما فيش مع ربنا حاجة اتأخرت. فاللي يا عم اللي اتكسر ما يتصلحش مش مع ربنا عند ربنا اللي اتكسر بيتصلح. ان يعلم الله في قلوبكم خيرا
يؤتيكم خيرا مما اخذ منكم. ربنا قادر انه يعوضك. اضعاف اضعاف اي حاجة راحت منك. اشد حالة عقم في التاريخ وزكريا. از نادى ربه رب لا تذرني فردا. انا وحيد يا رب. انا مش لاقي حد يسندني في الدنيا. مش لاقي حد يسندني في دعوتي. انا وحيد يا رب. ربي لا تذرني
وانت خير الوارثين. كله راجع لك كده كده يا رب. انا عايز انا عايز انا عايز ابن. انا عايز طفل. انا عايز طفل يبقى سند لي في سند لي في حياتي. انت عندك تسعين سنة. انت انت مراتك عاقر مش عقيم عاقر
يعني مراتك يعني في في الطب كنا بنفرق ما بين البرايمري انفرتيليتي والسكندري انفرتيليتي ما بين ما بين اللي هو في واحدة هي مخلوقة ما ينفعش تخلف. ما عندهاش رحم مسلا
ما عندهاش رحم ما تخلف ازاي ؟ مستحيل اصلا. وفيه حاجة اسمها السكندري السكندري دي لا لا ده فيه سبب. ده فيه تليفات، ده فيه تكيسات. آآ لأ ده احنا ندي ادوية لأ
احنا ده ده حاجات لها علاج. انما البرايماري دي اللي هو العقم اللي لا اللي هي مخلوقة كده وكانت امرأتي عاقرة هي مولودة ما بتخلفش. هي عندها مشكلة ما ينفعش تخلف اصلا. من وهي شابة وهي دلوقتي بقت ست كبيرة. طب وانت
بقيت راجل كبير وخلاص. طب وخلاص ما فيش اصلا. طب انت عايز ايه ؟ انت بتطلب ايه ؟ ما هو بقى. هي القصة كلها. انت عارف انت بتطلب من مين
ما هو انت لو عارف بتطلب من مين مش هتستصعب اي حاجة. ربي لا تذرني فردا وانت خير الوارثين. فاستجبنا له ما انتاش عارف هتيجي امتى ما انتاش عارف ربنا عاينها لك امتى. اقف على بابه. واوعى تيأس
واوعى تحبط واوعى تقنط من رحمة الله سبحانه وتعالى. فاستجبنا له. ووهبنا له يحيى واصلحنا له زوجه ووهبنا له يحيى يعني ده ده بتنقي ده متفصل. وابنى له يحيى. يعني مش وهبنا له ولدا. ووهبنا له يحيى
اللي ربنا لم يجعل له من قبل سمية. حاجة كده ما حصلتش قبل كده. وان بيس عارفين المصانع اللي بتطلع الوان بيس هو المصنع طلع الفستان ده وما بيعملش هو حتة واحدة بس ما عملش من الموديل ده حتتين. اه وهبنا له يحيى لم نجعل له من قبل سميا. واصلحنا له زوجه
طب يا رب الاول اصلاح الزوجة قبل وهب يحيى. يعني ما مراته ينفع لا لا لا هو هو عقم الزوجة لم يكن مانع امام قدرة الله. ربنا خلق الاسباب عشان
انت مش عشان تحكمه هو. ربنا ما ربنا ما عندوش مشكلة. مشكلة عندنا احنا. انت تستاهل؟ انت بتقف على بابه. انت بتدعي له؟ انت مقبل اقبل عليه. انت واسق فيه زنوبك مش مانع ان ربنا يديك. غفلتك مش مانع ان ربنا يديك. ما تحطش بينك وبين ربنا حواجز وهمية
اقبل على الله. احنا في يوم الجمعة فيه ساعة اجابة. التمسها. ارجح اقوال العلماء ان هي الساعة اللي قبل المغرب. الساعة اللي ما بين العصر والمغرب ويروي السلف فيها عجيب اللي كان معمي وربنا رد له بصره فيها. واللي كان آآ واللي كان ربنا قادر انه يعمل اي حاجة
ربنا سبحانه وتعالى قادر فلننيب الى الله ولنرجع الى الله ولنتب الى الله ولنطلب رزق الله بطاعة الله. اللهم ارزقنا يا خير الرازقين. الله اللهم وسع رزقنا على طاعتك وابتغاء مرضاتك. اللهم وسع ارزاقنا من الحلال الطيب المبارك. اللهم افتح لنا كل باب
بخير مغلق. اللهم انا نسألك من فضلك ورحمتك. فانه لا يملكها الا انت. اللهم اكفنا بحلالك عن حرامك. اللهم اكفنا بحلالك عن حرامك. واغننا بفضلك عمن سواك. اللهم ربنا اتنا في الدنيا حسنة وفي الاخرة حسنة وقنا عذاب النار. اللهم يا مقلب القلوب ثبت قلوبنا على دينك
اللهم يا مقلب القلوب ثبت قلوبنا على دينك. اللهم مصرف القلوب صرف قلوبنا على طاعتك اللهم انا نسألك من الخير كله عاجله واجله. ما علمنا منه وما لم نعلم ونعوذ بك من الشر كله
عاجله واجله. ما علمنا منه وما لم نعلم. اللهم انا نسألك من كل خير خزائنه بيدك. ونعوذ بك من كل شر خزائنه بيدك. اللهم انا نسألك من كل خير سألك منه عبدك نبيك محمد صلى الله عليه وسلم. ونعوذ
من كل شر استعاذ بك منه عبدك ونبيك محمد. صلى الله عليه وسلم. اللهم انا نعوذ بك من الفقر والقسط والذلة والعيلة. اللهم انا نعوذ بك من زوال نعمتك. اللهم انا نعوذ بك من زوال نعمتك
وتحول عافيتك وفجاءة نقمتك وجميع سخطك. اللهم انا نعوذ بك من جهد البلاء ودرك الشقاء وسوء القضاء وشماتة الاعداء. اللهم زدنا ولا تنقصنا واكرمنا ولا تهنا. واعطنا ولا تحرمنا واثرنا ولا تؤثر علينا وارضنا وارض عنا. اللهم انا نسألك الفردوس الاعلى بغير حساب ولا سابقة عذاب. ونستجير بك من النار
يا ارحم الراحمين. اللهم ادع عنا ديوننا. اللهم اشف امراضنا. اللهم اصلح بالنا. اللهم اجمع علينا امرنا. اللهم اصلح لنا وذرياتنا. اللهم اهد قلوبنا. اللهم زك لنا نفوسنا. اللهم وسع ارزاقنا. اللهم عافنا في ابداننا
اللهم اهدنا وسددنا برحمتك يا ارحم الراحمين. سبحانك اللهم وبحمدك اشهد ان لا اله الا انت استغفرك واتوب اليك
