ان الحمد لله ان الحمد لله نحمده ونستعين به ونستهديه ونستغفره ونعوذ بالله من شرور انفسنا ومن سيئات اعمالنا اعمالنا. اللهم انا نعوذ بك من شرور انفسنا ومن سيئات اعمالنا. اللهم انا
اعوذ بك من شرور انفسنا ومن سيئات اعمالنا. انه من يهده الله فلا مضل له انه من يهده الله فلا مضل له. ومن يضلل فلن تجد له هاديا مرشدا. يا ايها الذين
امنوا اتقوا الله حق تقاته. ولا تموتن الا وانتم مسلمون. يا ايها الناس اتقوا ربكم الذي من نفس واحدة وخلق منها زوجها وبث منهما رجالا كثيرا ونساء اتقوا الله الذي تساءلون به والارحام. واتقوا الله الذي تساءلون به والارحام
ان الله كان عليكم رقيبا. يا ايها الذين امنوا اتقوا الله وقولوا قولا سديدا. يصلح لكم اعمالكم لكم ويغفر لكم ذنوبكم. ومن يطع الله ورسوله فقد فاز فوزا عظيما. اللهم صل على الحبيب محمد
وعلى ازواجه امهات المؤمنين وعلى ذريتي وال بيته انك حميد مجيد. اما بعد اخواني واحبابي في الله تخيل لو يعني رجل اعمال جا له صفقة عمر صفقة عمر قل بميت مليون دولار مسلا. وهو رايح هزه الصفقة وهو بيفكر بقى ان الصفقة دي هتفرق في دنيته قد ايه
وهتفرق في حياته قد ايه. وهتفرق في ترتيبه وسط مليارديرات الدنيا قد ايه. فجأة وهو في الطريق جا له ازمة قلبية. جا له زبحة صدرية طبعا لا يمكن حد عاقل يتصور ان هو يكمل الطريق لهزه الصفقة اتنقل المستشفى دخل العناية المركزة وقفت او وقف السكرتير بتاع
برة قدام العناية المركزة ييجي التاجر اللي كان بينه وبينه صفقة بميت مليون دولار يقول له ده صفقة بميت مليون دولار. يقول له يقول له لا يمكن ده هيموت اهم من ملايين الدنيا كلها. ييجي قرايبه ده كان فيه عزومة في الغدا بينا وبين بعض. مش ممكن ده هيموت. ييجي واحد صاحبه ده كان في ميعاد
وبين بعض مش ممكن ده هيموت مهما كان الاشياء مهمة ده ازمة قلبية يا اخوانا كل حاجة يبقى ان تتوقف لحد ما الراجل ده يعدي مرحلة الخطر كلنا واحنا داخلين رمضان في ازمة قلبية. كلنا قلوبنا في ازمة. كلنا علاقة قلوبنا بربنا في ازمة. كلنا علاقة
قلوبنا بكلام الله وبكتاب الله في ازمة. الوقت يا اخوانا احنا في ازمة قلبية. الموضوع اخطر من انك تلتفت عن رمضان في شيء الموضوع اخطر من انك تلتفت عن رمضان لاي صفقة دنيوية لاي انشغال مهما كان. نحن في رمضان وقف لله تعالى. احنا في رمضان
في عناية مركزة محتاجين ان احنا نشوف قلوبنا. محتاجين ان احنا نتدارك انفسنا. محتاجين ان احنا نتعلق بطوق النجاة. اللي ربنا سبحانه وتعالى ارسلوا لنا يعني ضرب مثل فاستمعوا له. قال لك زمان كان في بلد من البلاد
كل ما يتعين حاكم لها يجوا له بعد سنتين يقولوا اتفضل اطلع برة. طب البلد دي من جوة عمار. انما برة البوابة بتاعتها. برة البوابة بتاعتها غابة وخطأ وصحراء ووضع مهلك. فكل ما ييجي حاكم سنتين يبقى باشا سنتين يحكم البلد. وبعد كده اتفضل اطلع برة هنجيب حاكم تاني
مكانك. فجم بعد موت حاكم ما فيش حد راضي يمسك البلد. ما فيش حد راضي يبقى ولا ليه؟ سنتين وهيطلع برة يروح فين في الغابة اللي برة ديت. فواحد وافق ان هو يمسك الحكم
ومن اول يوم مسك فيه الحكم بدأ يبني نفق من القصر يعدي من تحت المدينة لحد برة المدينة. وبدأ ياخد معه اعوان وكل كل يوم يخرج شوية يعمر شوية برة المدينة دي. يزرع شوية برة المدينة دي. يبني شوية برة المدينة دي. يمهد شوية
صلح شوية برة المدينة دي لحد ما بعد سنتين قالوا له مع السلامة برة خلاص في قمة الفرح خارج برة المدينة بيفتحوا على اساسها يخرج على خرابة هيخرج على صحرا هيخرج على غابة لقوه خارج على جنة اجمل مليون مرة من المدينة اللي هو كان عايش فيها. مين فينا
حفر النفق يا جماعة. مين فينا حفر النفق ده؟ مين فينا؟ اهو رمضان بيديك نفق. تقدر تعمر. انت في يوم من الايام هيتقال لك برة. في يوم من الايام هيتقال لك اوت
برة الدنيا مكلبش فيها ماسك فيها متمسك فيها هيتقال لك برة خلاص. كل واحد فينا في لحزة من اللحزات بيطلع له كارت احمر من الدنيا ديت ممنوع انك انت تبقى موجود فيها بعد كده. يا ترى فينا ناس مشغولة انها تعمل النفق اللي تعمر به اليوم اللي هيتقال لها
خلاص الدنيا بتاعتك خلصت ولا كل واحد فينا لسة مشغول باللي جوة المدينة وساعة ما يتفتح البوابة في الاخر هيصدم لما يشوف الخرابة اللي مستنياه برة. اخواني واحبابي في الله ونحن في شهر رمضان
رمضان ممكن يرفعك وممكن يضيعك. رمضان ممكن يرفعك وممكن يضيعك. يعني ايه ممكن يرفعك. طب ماشي انما ممكن يضيعني على ممكن يضيعك. رمضان ده النبي دعا على مسلمين لحقوا رمضان ولكن ما استسمرهوش الاستسمار المزبوط. وسيدنا جبريل اللي وقف له على المنبر. النبي طلع على المنبر سيدنا جبريل وقف له. لحد ما النبي عليه الصلاة والسلام يأمن
على دعاء جبريل رمضان ممكن يرفعك وممكن يضيعك. الصحابي اللي ذهب للنبي صلى الله عليه وسلم فقال يا رسول الله ارأيت ان شهدت ان لا اله الا الله وان محمدا رسول الله واقمت الصلاة او صليت الصلوات الخمس
وصمت رمضان وقمته. وصمت رمضان وقمت. صمت رمضان وقمت صمته بالنهار وقمته بالليل. يعني وصلت الليل بالنهار بالعبادة في فاين انا؟ النبي عليه الصلاة والسلام قال للصحابة ان الاسلام بني على خمس الشهادتين والصلاة والصوم والزكاة والحج. فعادي يعني النبي كان
انت في الجنة لان الراجل يعني قال الكلام اللي النبي عليه الصلاة والسلام بيقوله للصحابة عادي. فاذا برسول الله صلى الله عليه وسلم يقول له مع الصديقين والشهداء مع الصديقين
يعني رمضان لو هو الفرق بين ده وبين حديس بني الاسلام على خمس كلمة وقمت وصمت رمضان وقمته ان شهر رمضان ركز في العبادة فيه ارفعوا درجات الصديقين في الجنة. فرمضان ده اسانسير. ممكن يرفعك لدرجات الصديقين. ممكن يرفعك لدرجات الصديقية في
مع النبي صلى الله عليه وسلم قال مع الصديقين والشهداء ورمضان ممكن يضيعك برضو. ازاي؟ لما النبي عليه الصلاة والسلام حشد الصحابة عمل تف والنبي طالع المنبر عشان يقول للصحابة الكلام اللي جمعهم من اجله. لقى سيدنا جبريل في وشه بيقول له بعد بعد يترمي في جهنم والعياذ بالله
من ادرك رمضان زي واحد كده رايح يلحق القطر قال لك لحقته. ادرك رمضان. ادرك الفرصة. لحق رمضان. ربنا ادى له فرصة انه رمضان موجود. النداء عليه وهو سليم معافى. رمضان بعد من ادرك رمضان ولم يغفر له. قلت امين
يعني رمضان العاصي فيه مش بس بيضيع ده الغافل فيه كمان بيضيع. يعني رمضان مش بس اللي بيضيع في المعصية والغفلة كمان بتضيع رمضان. يعني رمضان ده اسانسير ممكن يطلعك في اعلى درجات الجنة وممكن ينزلك فيه والعياذ بالله في جهنم. رمضان يا اما يرفعك
اما يضيعك اخواني واحبابي في الله عايزين نتوب في رمضان ونحن النهاردة يوم ستة رمضان. يوم ستة رمضان ديت يعني عدى لحد الوقتي حوالي يعني عشرة اتناشر فرصة قطعتكم من النار. يا ترى اتعتقت ولا لسة ؟ يا ترى اعتقت ولا لسة ؟ يا اخواننا الطالب الشاطر لا يمكن تيجي له بعد شهر من الدراسة تلاقيه لسة ما فتحش كتب
تلاقيه لسه ما شدش حيله. الشاطر شاطر من اولها. المتفوق متفوق من اولها. ابو بكر من اول يوم ابو بكر. عمر من اول يوم عمر يبقى الانسان الواعي في رمضان من اول يوم مجتهد. من اول يوم بيعمل ضربة بدر. يا ترى كم واحد فينا دلوقتي اعتق رقبته من النار؟ وكم واحد فينا لسه
بيقدم رجله وبيأخر رجل. عايزين نتوب يا اخوانا. بصوا يا اخواني لما تتدبروا في القرآن الكريم. لما نتدبر في كتاب ربنا تلاقي ان القرآن بيكلمك عن تلات نمازج من البشر. تلاقي ان القرآن بيكلمك عن تلات انواع من البشر. نوع فصل للطاعة. يعني ايه؟ يعني نوع داس بنزين في
طاعة ربنا سبحانه وتعالى. اجتهد في طريق طاعة ربنا سبحانه وتعالى. والقرآن بقى يصور لك النوع ده. ويصور لك خد ايه؟ وكسب ايه؟ وفاز بايه النوع التاني اللي فصل للمعصية قلبه جامد والعياذ بالله جاب مارشيدير وقام دايس بنزين فبدل ما يطلع لقدام قاعد يرجع ورا زي قول
ثم ادبر يسعى. اكبر جاب مارشيدير. يسعى قام دايس بنزين. فكل ما بيدوس بنزين كل ما بيبعد زي بالظبط كده واحد عايز يروح اسكندرية. قام موجه العربية ناحية اسوان وقام دايس بنزين. فكل ما بيدوس بنزين كل ما بيبعد عن الغاية بتاعته. هو دا العاصي والعياذ بالله
هو ده العاصي عامل زي اللي حامل في جنين ميت كده هينزل هينزل. القصة خلصانة. يبقى النوع التاني اللي فصل بس المعصية اللي خد قرار بس بالمعصية والقرآن بيكلمك ده هيحصل له ايه في الدنيا وهيحصل له ايه في الاخرة. النوع التالت وده معظم الناس للاسف الشديد
النوع اللي لا تلاقيه قوام بالليل ولا تلاقيه بيقع في الزنا. اللي لا تلاقيه صوام بالنهار ولا تلاقيه مرابي ومرتشي. اللي لا تلاقيه مجتهد في الدعوة الى الله ولا تلاقيه من اللي بيحاربه ربنا والعياذ بالله. النوع التالت ده النوع اللي واقف في النص. النوع اللي حياته عادي واحد ماشي كده
خلاص له فاصل طاعة ولا هو فاصل في المعصية. سبحان الله العظيم! يعني يعني كنت بتدبر في الايات بتاعة هذا النوع. يعني النهاردة ايات اهل الاعراف ايات الناس اللي لا فصلت لا طاعة ولا فصلت لمعصية. ايات الناس اللي مشط في النص. ايات الناس اللي مشيت عادي. اللي لا شدت حيلها كده ولا شدت
كده عاشت وماتت زي ما عاشت زي ما ماتت. زي ما اتولدت زي ما ماتت. حاجة خفيفة حصلت في الدنيا وخلاص. شف ربنا بيقول لك ايه. سبحانه وتعالى ان الذين كذبوا باياتنا واستكبروا عنها. ده ربنا ما بدأش باهل الاعراف. ده ربنا بدأ الاول باللي فصل للمعصية واللي فصل
للطاعة ان الذين كذبوا باياتنا واستكبروا عنها عنها ده. يعني صدود مش استكبروا عليها عنها. تلاقي واحد كده يشمئز لما تيجي تكلمه في الدين او تكلمه في الالتزام تلاقيه ينفر كده يعني كأن ايه جبت قطب سالك جنب قطب سالب واستكبروا عنها نفور
تلاقي فيه ناس نافرة من الدين كده مش عايزة حد يكلمها لو حد كلمها في الدين تتخنق لو حد كلمها عن الكورة تضحك لو حد كلمها عن اي حاجة في الدنيا
تشرائب انما في الدين ما بيطقش يسمع اصلا. ان الذين كذبوا باياتنا واستكبروا عنها. لا تفتح لهم ابواب السماء سماء الصدمة بتاعتهم لما بيموتوا ويلاقوا ابواب السماء متقفلة في طريق صعود الروح. ولما ييجوا يرفعوا ايدهم يقولوا يا رب وابواب السماء
في الدنيا مقفولة في وشهم والعياذ بالله. لا تفتح لهم ابواب السماء. الطريق مسدود في الدنيا وبعد الموت والعياذ بالله. ولا سيدخلون الجنة حتى يلج الجمل في سم الخياط. الجمل لما ييجي يدخل في سقب ابرة ينفع الجمل يدخل في فوق بابرة. الجمل ربنا ادى له عدسة مكبرة في عينيه
فتلاقي الطفل صغير قد كده يقوده يسوءه. فالجمل بيشوف الحاجة الصغيرة كبيرة. فهم في الدنيا كانوا يا عيني حارمين نفسهم من رحمة ربنا وشايفين ثقب الابرة ده شايفينه باب كبير واسع. يعني مصيبة العاصي انه يعصي ربنا ويتهيأ له ان لسه قدامه سعة ويقدر
وقت ما يحب. ولما يحب يرجع لربنا يرجع لربنا. فهم كانوا قاعدين يضيقوا النجاة على نفسهم في الدنيا. لدرجة انها بقى عاملة زي ثقب ابرة ولكن هم شايفينها حاجة كبيرة. فييجي الجبل يدخل من ثقب الابرة. ما ينفعش. مستحيل ولا يدخلون الجنة حتى
يلج الجمل في سم الخياط والعياذ بالله. ده نوعية. النوعية التانية ان الذين امنوا وعملوا الصالحات ان الذين امنوا وعملوا الصالحات في قول الله ونزعنا ما في صدورهم من غل. ان الذين امنوا وعملوا الصالحات لا نكلف نفسا الا وسعوا
الدين سهل. الدين بسيط. طاعة ربنا بسيطة. لا نكلف نفسا الا وسعها. اولئك اصحاب الجنة هم فيها خالدون. ونزعنا ما في صدورهم من غل. يعني من اعظم انواع نعيم الجنة ان ما فيش مشاكل نفسية في الجنة. من اعظم انواع نعيم الجنة ان النفسيات ما هياش
زي نفسيات البني ادمين في الدنيا. من اعظم انواع نعيم الجنة ان ما فيش غل ما بين الناس. ان ما فيش مشاكل ما بين الناس. ان ما فيش خناقات ما بين الناس
ان ده مش متضايق منك. وده متغاظ منك. وانت كاره ده هو وده بيحسد ده هو. وده بيحقد على دهوه. وده غاير من دهوه. من اعظم انواع نعيم الجنة ان ما فيش مشاكل نفسية بين الناس وبعض. وان ما فيش مشاكل نفسية عند الناس. ونزعنا ما في صدورهم من غل. تجري من تحتهم الانهار
في القصور بتاعتهم والجنات بتجري من تحت القصور بتاعتهم. وقالوا الحمد لله الذي هدانا لهذا وما كنا لنهتدي لولا ان هدانا الله ونادى اصحاب الجنة اصحاب النار. اصحاب الجنة دخلوا الجنة. اصحاب النار دخلوا النار واصحاب الجنة بينادوا على اصحاب النار
ونادى اصحاب الجنة اصحاب النار ان قد وجدنا ما وعدنا ربنا حقا. احنا لقينا كل وعود ربنا حق في الدنيا كانت حق وفي الاخرة كانت حق وفي القبر كانت حق. ونادى اصحاب الجنة يعني القضية مهمة عند اصحاب الجنة. قضية ان هم يبكتوا اصحاب النار
قضية ان هم يذهب ما كان اصحاب النار بيعملوه فيهم فيهم في الدنيا. ونادى اصحاب الجنة اصحاب النار ان قد وجدنا ما وعدنا ربنا حقا احنا لقينا كل وعود ربنا في كل اية وفي كل حديث حق. احنا لقينا وعود ربنا في الدنيا وفي القبر وفي القيامة وفي الجنة حق
فهل وجدتم ما وعد ربكم حقا؟ لقيتم ان كل حاجة ربنا حذركم منها وكل حاجة ربنا انذركم منها وكل حاجة ربنا يخوفكم منها قالوا نعم. قالوا نعم. ربنا الايات بتسترسل بعد كده. وربنا يقول لك وبينهما حجاب. اهل النار
ما بيتنعموش حتى انهم يشوفوا اهل الجنة وهم بيتنعموا. واهل الجنة ما بيتعزبوش حتى انهم يسمعوا اصوات اهل النار وما بيتعذبوا بينهما حجاب. زي ما كان في الدنيا بينهما حجاب. زي ما كان في الدنيا الطائع ما بيبصش للعاصي. ليه؟ مشغول بربنا. مشغول بالجنة. مشغول
وزي ما كان العاصي ما بيبصش للطائع ليه ؟ محتقر اللي هو فيه ويسخرون من الذين امنوا والذين اتقوا فوقهم يوم القيامة. كذلك لما ده بيدخل الجنة وده بيدخل النار بينهما حجاب وعلى
رجال على جبال الاعراف اللي موجودة في ارض المحشر. فيه رجالة. الله! هو لسة بعد ما الناس دخلت الجنة والناس دخلت النار. لسة فيه ناس لا دخلت الجنة ولا نار. اكبر مصيبة الانسان بيجنيها يا جماعة. ان دايما يقول لك في الدنيا خليك جنب الحيط. يا عم امش جوة الحيط. يا عم انه بيكتشف ان
اللي من النوعية ديت في الاخر لا يوجد له اي وزن يعني اهل الجنة بينادوا على اهل النار. شوية وهتلاقي ربنا بيقول لك ونادى اصحاب النار اصحاب الجنة واهل النار. واهل الاعراف واقفين ينادوا على اهل الجنة ولا حد
عبرهم ينادوا على اهل النار ولا حد بيبص لهم نكرات لاهل الجنة معبرينهم ولا اهل النار معبرينهم ولا لهم اي وزن عند دول عند دول كانوا في الدنيا فاكرين ان هم ماسكين العصا من النقص يكتشفوا في الاخرة ان ما كانش فيه عصاية اصلا. ان هم ولا كان لهم اي قيمة
دايما الانسان اللي ما بيبقاش له هدف. اللي ما بيحددش لنفسه طريق. اللي ما بيفصلش الطريق. اللي ما بياخدش قرار تجاه طريق ده بيبقى لا يوجد له اي وزن لا في الدنيا ولا في الاخرة. وبينهما حجاب
واعلى الاعراف رجال يعرفون كلا بسيماهم. عارفين دول وعارفين دول. كانوا متواصلين مع دول ومتواصلين مع دول. كانوا مادين جسور مع دول وقصور مع دول. مشكلة كسير من الناس انه فاكر ان هو كده وسطي. وما هوش فاهم انه كده لا هو ماشي مع دول ولا هو ماشي مع دول
يعني واحد عايز يكسب كل حاجة. فقال لك انا هامشي في طريق نص ما بين طريق مصر وطريق اسكندرية. ففي الاخر لا وصل مصر ولا وصل اسكندرية. هي دي الحسرة بتاعة
الناس دي في الاخر. الناس اللي ما فصلتش الطريق. الناس اللي ما خدتش قرار في علاقتها بربنا. سبحانه وتعالى. وبينهما حجاب واعلى الاعراف رجال يعرفون كلا بسيماهم ونادوا اصحاب الجنة ان سلام عليكم. لم يدخلوها وهم
واذا صرفت ابصارهم تلقاء اصحاب النار. الواحد يا اخواني مش قادر يتخيل الدرس اللي ربنا اداه للناس دي مش قادر يتخيل الناس دي خدت حتة درس. الناس دي وهي واقفة على جبل الاعراض كده وقاعدين يبصوا لاهل الجنة. ويبصوا لاهل النار وقلوبهم
تتخانق مع مشاهد النعيم وقلوبهم تتخانق مع مشاهد العذاب. وعارفين ان لو كانوا فصلوا بس الطاعة ما كانش زمانهم واقفين في الموقف ده ان هم لما الصحف تطايرت دول خدوها بيمينهم ودول خدوها بشمالهم ودول ما خدوش صحف
لما كفت الموازين طبت دول طبت كفة حسناتهم. ودول طبت كفة سيئاتهم. ودول ما طبلهمش ميزان. لما ربنا عرض عليه الناس. دول قالوا ها ام هاؤم اقرأوا كتابي ودول قالوا يا ليتني لم اوت كتابيا ودول لا خدوا بيمين ولا خدوا بشمال. لما الناس
لما الناس اقبلت على الجنة والنار دول دخلوا الجنة ودول دخلوا النار وارضوا يوم القيامة. يعني انت عارف لما طالب مسلا ييجي يوم النتيجة فلان ناجح فلان ساقط فلان ناجح فلان ساقط بس ودول روحوا وفرحانين ودول روحوا زعلانين وهو واقف في حوش المدرسة. طب انا فين ؟ انت استنى بقى ده انت لسة
ما خدوش قرار فيك. تخيلوا الهلع بتاع القلب بتاعه. وهو شايف فرحة دول وشايف صدمة دول وقاعد يتخيل في الاخر انا هابقى من دول ولا من دول الدرس اللي ربنا اداه لهم ان كان
ما اغناكم عن الموقف اللي انتم واقفين فيه ده. ولكن انتم اللي ما رضيتوش تفصلوا للطاعة انتم اللي انشغلتم بالدنيا انشغال خلاكم مش قادرين تفصلوا لطريق ربنا. دي نوعية من النوعيات يا جماعة. النوعية اللي هي معتقدة ان هو كده كويس
ومعتقد ان هو ماشي في النص ومعتقد انه ماسك العصاية من النص وهو والعياذ بالله كما يقول العوام يرقص على السلم. لا هيحصل ده ولا هيحصل ده في النهاية هيبقى واقف مشرد تائه في ارض المحشر في النهاية لا هو مع دول ولا هو مع دول واقف مزلول ما هواش عارف مازا سيفعل
والى اين سيصير؟ وماذا سيقضي الله؟ سبحانه وتعالى فيه. دي نوعية. فيه نوعية تانية يا اخواننا اللي هي فصل للمعصية وصل لطريق معصية ربنا سبحانه وتعالى. اللي هو بريف هارت بس في معصية ربنا سبحانه وتعالى. اللي هو خد قرار انه هيبعد عن ربنا. ما اعرفش ازاي
الانسان يقدر ياخد القرار ده. ازاي انسان عاقل او مجنون؟ عنده عقل او ما عندوش عقل؟ يجرؤ يجرؤ ان هو ياخد قرار زي ده. او ودماغه او قلبه يوصلوه انه عايش في ارض الله. وعايش في دنيا منتهية. وبيشوف الموت قدام عينه كل يوم. وبيشوف عاقبة المعاصي
على اصحابها بيشوف الزاني ربنا خسف به رزقه وفقره وزله قد ايه. بيشوف كل واحد عصى ربنا ربنا عمل فيه ايه وهو عنده جرأة انه يعصي ربنا. ومتخيل ان هو يعيش سعيد في هزا الطريق. لا يمكن ان يكون انسان عنده عقل يقدر يحسب الحسبة دي
قال تعالى حتى اذا جاء احدهم الموت. يعني ايه جاء احدهم يعني احدهم ده اي واحد يا اخوانا. يعني ايه اي واحد؟ يعني مش اكبر واحد في المسجد هو اكتر واحد معرض للموت
خالص. يعني اكتر مين اكتر واحد فينا احتمال انه يموت؟ لو احنا عملنا نسبة كده هييجي اهل الدنيا هيقول لك اكتر واحد عنده امراض اكتر واحد انما في ما فيش الكلام ده. الكلام ده كلام فارغ
اكتر واحد معرض انه يموت في المسجد مين ؟ اي واحد. الدين بيقول لك اي واحد. يعني ايه ؟ مش اكتر واحد مريض لأ. مش اكتر واحد كبير لأ. مش اكتر لأ
خالص امال ايه ما فيش قوانين بتحكم قضية الموت يا اخواننا. الله حينما يشاء يقبض روح اي احد. عشان كده حتى اذا جاء احدهم اي واحد فيهم اي واحد ممكن يموت في اي لحظة. ودي المفاجأة ان كل الناس لما بتيجي تموت بيبقى الموت بالنسبة لها مفاجأة
كل الناس لما بتيجي تموت لان كل الناس ما حدش متوقع ان هو يموت. فربنا بيقول لك حتى اذا اذا لما يحصل مفاجأة. لما تيجي اذا فجائية ما يحصل مفاجأة للانسان حتى اذا شاء يعني انت قاعد في بيتك وفجأة لقيت الباب بيخبط ومسلا وايه دورية شرطة بتخبط عليك مقبوض عليك انت
فاجأ انت مش متخيل حدس لم تكن تتخيله ولا تتوقعه. فانسان ما بين مفاجآت متوالية حتى اذا جاء احدهم احدهم وبيروح لوحده بقى وبيدخل الدار الاخرة دي كلها لوحده بقى حتى يعني ممكن واحد يقول لك يا سافر عمرة
بيت الله الحرام وما يقدرش يروح لوحده يقول لك اروح لوحدي ازاي ؟ اروح دولة تانية لوحدي ازاي ؟ ده انت رايح عالم تاني لوحدك ده انت رايح عالم تاني خالص مش دولة تانية لوحدك حتى اذا جاء احدهم الموت قال رب ارجعون لعلي اعمل صالحا فيما تركت
رب ارجعون بدأ يبص للدنيا من برة من جوة القبر. بدأ يبص للدنيا نصر التعظيم. ده كانت حتة فرصة وانا ضيعتها. لعلي اعمل صالحا فيما تركت؟ كلا انها كلمة هو قائلها. ومن ورائهم برزخ الى يوم يبعثون
من ورائهم برزخ يلاقيهم يبعثون. معناها ان النقلة اللي الموت بينقل الانسان لها نقلة فوق تصور الانسان. ده واحد كان نايم في بيتهم بقى الاهلي عالم اسمه علم البرزخ. ما حدش عارف عالم البرزخ ده ايه. يعني النبي عليه الصلاة والسلام كلمنا عنه. ولكن عالم البرزخ ده عالم. لا ينفع انك ترجع الدنيا منه
ولا ينفع انك تطلع الاخرة منه. ومن ورائهم برزخ الى يوم يبعثون. ممنوع ان انسان يخرج فيه. زي البرزخ بتاع التقاء البحار ببعض كده يتكون منطقة مائية لا هي خصائصها البحر ده ولا خصائصها البحر ده. والسمك اللي عايش فيها لا هو سمك البحر ده ولا سمك
البحر ده والسمك اللي عايش فيها لو دخل البحر ده يموت ولو دخل البحر ده يموت. ومن ورائهم برزخ الى يوم يبعثون. المتعة عمل في حياته مفاجأة وعمل في حياته نقلة لم يكن يتخيلها. اتنقل لعالم تاني خالص لم يكن يتوقع. فاذا نفخ في الصور فاذا ده لسه
جاية. ده لسة المفاجآت متوالية. ده هو المفاجآت بتاعة عالم ما تحت التراب ده مفاجآت. وبعد كده مفاجآت الدار الاخرة دي مفاجآت تانية فاذا نفخ في الصور فلا انساب بينهم يومئذ ولا يتساءلون. كان في الدنيا باشا. كان في الدنيا له قرايب. كان في الدنيا له عزوة. كان في الدنيا
معه مركز علمي او مركز اجتماعي او مركز اقتصادي يطلع يفاجأ ان المقاييس كلها اتغيرت. يفاجأ ان الموازين كلها اتغيرت ان العملة الصعبة يوم القيامة ما عادتشي الفلوس ولا عادت الشهادات ولا عادت اومال ايه مالك يوم الدين كان في الدنيا
ايام دنيا. انما النهاردة يوم دين. الدين هو اللي له قيمة. العملة الصعبة بقت الحسنات. اللي معه حسنات هو اللي معه العملة الصعبة يوم القيامة فاذا نفخ في الصور فلا انساب بينهم يومئذ ولا يتساءلون فاما من ثقلت موازينه فمش ثقل ميزانه
موضوع كبير مقاييس تقييم الانسان يوم القيامة كتير. فاولئك هم المفلحون. واما من خفت موازينه. تخيل  ربنا بيقول لك ثقلت موازينه وخفت موازينه. طب وفي النص؟ ما فيش حاجة في النص. يعني ايه؟ يعني يا جنة يا نار. يعني ايه؟ يعني يوم القيامة يا جماعة ما فيش
في واحد بيدخل الجنة واحد بيدخل النار وواحد يعني ايه جاب خمسين في المية ولا بتاع يتعمل له مكان تالت ما فيش مكان تالت. هي يا ثقلت يا خفت يا جنة يا نار. هو يا يعدي من على الصراط يا يقع في جهنم. ما فيش حاجة ما بين الاتنين. يوم القيامة ما فيش حاجة في النص. يا ياخد كتابه
ياخد كتابه بشماله. واما من خفت موازينه فاولئك الذين خسروا انفسهم. يعني ده مش خسر فلوس. ده خسر نفسه. في جهنم خالدون تلفح وجوههم النار لفح جهنم كده قدام وشه وهم فيها كالحون. الم تكن اياتي تتلى عليكم فكن
تكذبون. قالوا ربنا غلبت علينا شقوتنا. وكنا قوما ضالين. ربنا اخرجنا منها فان عدنا فانا ظالمون انت جاي بتقول الوقت ربنا زي ما بيقول من شوية كده حتى اذا جاء احدهم الموت قال رب
قال رب في الدنيا لما كان بيقع في ازمة كان بيقول الفلوس فين دفتر الشيكات فين ؟ قريبي فلان فين ؟ صاحبي فلان فين ؟ في الدنيا ما كانش بيفتكر ربنا ساعة الازمات. انما لما
الموت غصب عنه. عرف ان الازمة اللي هو فيها مش هيحلها له غير ربنا. فيه مواقف هتتعرض لها في حياتك في الدنيا وفي الاخرة لن يملك انسان لك فيها اي شيء الا الله. يبقى من الاول صلح علاقتك بربنا. لانك هتحتاجه هتحتاجه. هتحتاجه في الدنيا. وهتحتاجه
الموت وهتحتاجه لما تنزل تحت التراب. وهتحتاجه يوم القيامة. هتحتاجه هتحتاجه. هو انا ما باعبدش ربنا غير عشان الاحتياج؟ ده دافع الدوافع عايزين نعلى ولكن لازم تدرك ان دي حقيقة هتحتاج ربنا هتحتاج ربنا. اوصل بينك وبينه. عشان لما تحتاج
تلاقي الطريق بينك وبينه موصول. انما مش لما انا احتجت المحافظ في حاجة وانا اعرف المحافظ منين يا عم؟ وانا اصلا هو يعرفني منين؟ خلاص السكة مقفولة ولله المثل الاعلى
قال رب ارجعون. قالوا ربنا غلبت علينا شقوتنا. قاعدين يصرخوا. يا رب يا رب يا رب. يعني حتى بعض المفسرين قالوا انها كلمات قائلها قال لك يفضلوا يصرخوا كده لحد يوم القيامة. يفضل طول القبر بتاعه يصرخ لحد يوم القيامة. قاعد بينادي طب ما هو كان بينادي عليك امبارح وانت
ما كنتش بتلبي النداء. هيلبي نداءك ليه ؟ لما واحد يقول لك انا بادعي ربنا وربنا ما بيستجبش ده كداب ربنا بيستجيب ولكن انت اللي ما بتستجبشي. لما الواحد بيتدبر في اسم الله القريب ربنا قريب. اومال المشكلة ايه ؟ انت اللي بعيد
مش ربنا اللي بعيد. انت اللي بعيد. ربنا سبحانه وتعالى مجيب الدعاء. ولكن ربنا لما قال اجيب دعوة الداعي قال فليستجيبوا لي. عايزني استجب لي. عايزني البي ندائك. لبي ندائي. انما الانسان عايز لا يلبي نداء الله. وربنا سبحانه وتعالى اول ما يناديه ربنا
يستجيب لي ان هذا فدي نوعية غريبة من الناس يا جماعة. نوعية الانسان اللي فصل للمعصية. النوعية التالتة نوعية الانسان اللي فصل للطاعة. نوعية الانسان يعني يعني مهما تخيلت تخيل كده الانسان اللي عاش عشان ربنا ده وربنا يعمل له ايه
يعني غمض كده واحلم. واحد عاش عشان ربنا متخيل ربنا يعمل له ايه؟ متخيل ربنا هيدي له ايه؟ ده واحد كل قضيته في الحياة ابتغاء مرضات الله. ان ربنا يرضى. راضي يا رب. دي قضيته كلها في الحياة. اللي فصل لطاعة ربنا سبحانه وتعالى. اللي فصل لطاعة
ربنا وقاهم الله شر ذلك اليوم ولقاهم نظرة وسرورا. فوقاهم الله مش وقوا وقاهم الله انت عارف ولله المثل الاعلى لما رئيس الدولة يتدخل بنفسه عشان مشكلة بتتعلق بك. لما ملك الدولة يتدخل بنفسه عشان
الدنيا بتتقلب ليه ؟ ده مش اتصل بواحد وقال له خد بالك منه ده مش وصى واحد عليك ده انت نازل رايح المصلحة ولقيت رئيس الدولة نازل المصلحة نفسه بنفسه عشان تمشي لك. الدنيا كلها بتتقلب عشانك. ده كأن الله يريد ان
عرف الناس مقام هذا الرجل. فوقاهم الله شر ذلك اليوم. وما اعظم شر ذلك اليوم وما اشد شر ذلك اليوم. خمسين الف سنة شر خمسين الف سنة بهدلة. خمسين الف سنة كوارس
ربنا بيقول لك فوقهم الله شراء ذلك اليوم الموضوع منتهي. ولقاهم نظرة وسرورا. جو الفرحة. جو انسان فرحان. جو انسان مسرور. في وسط ارض المحشر ولقاهم ده من وهو طالع من تحت التراب لسة. لسة بيرفع راسه من القبر ويلاقي السرور مستنيه ويلاقي النظرة مستنيه. يعني ولا لحزة الم ربنا هيسيبك تحس به
ولا لحزة هم ربنا هيسيبك تحس بها. ولا لحزة خوف ربنا هيسيبك تخافها. ولا لحزة معاناة ربنا هيسيبك فيها ايه الحب ده! ايه الحب ده! لان الانسان ده زي ما ربنا سبحانه وتعالى قال ويطعمون الطعام ايه ؟ على حب ده ناس كانت بتحب ربنا. فربنا
اما يحب بقى شف ربنا لما يحب عبد بيعمل له ايه ولقاهم نظرة وسرورا ولا لحزة لان هو كان بيعامل ربنا كده فربنا عامله ايه ده ان هو ما كانش بيسيب لحظة يغفل فيها عن الله سبحانه وتعالى. كان في كل لحظة قلبه ملهوف على ربنا. ربنا ما يسيبوش ولا
اتقلب واحدة ولقاهم نظرة وسرورا وجزاهم بما صبروا بما صبروا دي خدها وقس عندك انت صبرت على ايه انت صبرت على ايه ؟ يا اخوانا المجهود اللي احنا بنبزله في الدين يجيب طب ولا هندسة في السانوية العامة. لو طالب سانوية عامة بزل المجهود
اللي احنا بنبزله في السانوية العامة يجيب به كلية ايه يدخل به ايه ؟ لو واحد عنده بيت وولاد بزل المجهود اللي احنا بنبزله في الطاعة بزله في انه يجيب فلوس لبيته وولاده. يأكل به ولاده ايه ده! يركب به اولاده عربية
ايه دي ؟ يسكن به ولاده في شقة شكلها ايه دي! يا اخوانا المجهود اللي احنا بنبزله للدين. لو اهل الدنيا بزلوا لي الدنيا كانت خربت كانت خربت من زمان. المجهود اللي احنا بنبزله للدين وفاكرين ان احنا بنعمل حاجة. شوفوا الناس بتعمل عشان الدنيا ايه
لا يسأم الانسان من دعاء الخير. دعاء الخير اي عبادة الخير. يعني الناس بتصلي وتصوم للدنيا. فيه ناس تعس عبد الدرهم. فيه ناس صل وتصوم للجنيه. بتصلي وتصوم لي الفلوس والعياذ بالله. فيه ناس وصلت لهذه الدرجة
تلقاهم نضرة وسرورا وجزاهم بما صبروا جنة وحريرا. طب ما الجنة معناها حرير ومعناها قصور ومعناها انار. يعني كلمة حرير يعني نوع من ضمن مليار نوع من انواع النعيم جوة الجنة. يعني بعد ما ربنا قال جنة يعني ايه لازمة ان كان يتقال حريرة
ايه ايه الحكمة بتاعة ان ده الحرير؟ لا ده الحرير جاي هنا عشان ربنا يقول لك اللي تعب عشان ربنا ربنا هينعمه في الاخرة ربنا هينعمه في كل تفاصيل من تفاصيل حياته في الجنة قد ايه. ولقاهم نظرة وسرورا وجزاهم بما صبروا
جنة وحريرا. متكئين فيها على الارائك. الاريكة دي اللي هي الكوشة بتاعة الفرح. الكوشة اللي هو يقعدوا كده العريس والعروسة على حاجة كده زي كنبة وينزلوا عليهم كده زي ستارة رقيقة كده. يشوفوا الناس من خلالها والناس تشوفهم من خلالها. ويبقى كده ايه ده العريس والعروسة. متاكلينة فيها على الارائك ده
كل يوم فرح كل يوم تخيل جو ربنا بيقول لك انا هاخليك كل يوم في فرحة جديدة كل يوم في فرح جديد. ليه ؟ لانه كان كل يوم بيفرح ربنا
كان كل يوم بسببه فيه واحد بيتوب جديد. بسببه فيه عبادة جديدة. بسببه فيه عمل صالح جديد. بسببه فيه سنة كان كل يوم بيعمل حاجة لربنا فكل يوم ربنا بيخليه في فرح جديد. كل يوم ربنا بيدي له فرحة جديدة
فيها على الارائك. تخيل الانسان احنا بنعيش الدنيا دي كلها تتجوز مرة واحدة في حياتك. يعني مرة واحدة غالبا يعني. مرة واحدة في حياتك. مرة واحدة بيبقى في ليلة فرح. بيسموها ليلة عمر. عند تسعين في المية من الناس لا ليلة
ولا حاجة. بيبقى بيجري في الشارع ولسه ما جابش مش عارف مراية الشقة. ولسه ما عملش وقاعد. وبتعدي والدنيا بتعدي دي ليلة العمر بقى. يا سلام! تخيل بقى انت كل ليلة في الجنة ليلة عمر. انت كل يوم في الجنة يوم عمر. متكئين فيها على الارائك لا
فيها شمسا ولا زمهريرا. لانهم ياما شافوا الشمس والزمهرير عشان الدعوة الى الله. وعشان عبادة ربنا ياما في الزمهرير وقفوا يصلوا ياما في الشمس نزلوا يزوروا يتامى ويودوا معونات لاسر فقيرة. ويشتغلوا في الدعوة الى الله. ياما تعبوا في الشمس والزمارير. ما كانش في حاجة عندهم اسمها
في الشمس اقعد في بيتي وفي الزمارير انزل تحت البطانية. كانوا بيعبدوا ربنا مهما كان الزروف. فربنا بينعمهم بلا اي هزا النعيم متكئين فيها على الارائك. لا يرون فيها شمسا ولا زمهريرا ودانية عليهم ظلالها
جو الحب جو انك موجود في مكان كل حاجة فيه بتحبك. حتى اغصان الاشجار بتحبك حتى يعني مش الملايكة بتحبك والطيور اللي فيها بتحبك وحور اللي فيها بتحبك. ده انت اغصان الاشجار دانية عليهم
يعني كأنه قاعد باشا كده والغصن هو اللي جاي عليه. دانية عليهم ظلالها وذللت ظلالها وذللت قطوفها تذليلا  ويطاف عليهم بانية من فضة. يطاف لانهم ياما طافوا. ياما تعبوا ياما لفوا. ياما اجتهدوا عشان ربنا سبحانه وتعالى. النهاردة هم اللي
عليهم بقى. النهاردة هم اللي بيبذل الجهد في خدمتهم بقى. كما قال كما في الاثر من اثار بني اسرائيل. يا دنيا من اللي هيبقى خدام لك فاستخدميه خليك خدام لحد ما يموت. ومن خدمني اللي هيركز انه يبقى خدام لدين ربنا. فاخدميه. اتحولي لخدامة له
ويطاف عليهم بانية من فضة واكواب كانت قواريرا. قوارير من فضة قدروها تقديرا قدرات تقديرة ديت بيقول لك دايما ايه المقادير بتاعة صينية البسبوسة دي ايه؟ المقادير بتاع نوع البسكوت ده ايه؟ المقادير والنسب بتاعة مكونات بتاعتها ايه
القياسية انسان كل حاجة بيتنعم فيها ايزو تسعتلاف واتنين. لأ ايزو جنة بقى مش قصده تسع تلاف واتنين. انسان بيتنعم بالمواصفات القياسية للنعيم انسان كل حاجة بيشربها كل حاجة بياكلها. كل حاجة عينه بتقع عليها بالمواصفات القياسية للاسعاد والابهاج والافراح
وادخال السرور على القلب قدروها تقديرا قوارير من فضة قدروها تقديرا ويسقون فيها كأسا. كان مزاجها زنجبيل مزاج. الامزجة لما بتدخل معناها التفنن بقى. التفنن في انواع الطعام والشراب. الراجل ده كان بيتفنن في الطاعة. الراجل ده كان بيبدع. كان بيبدع مش بيبتدع. كان بيبدع في ارضاء الله
سبحانه وتعالى كان بيتفنن يرضي ربنا ازاي ؟ كان بيتفنن يخدم دين ربنا ازاي ؟ كان بيتفنن ينشر دعوة ربنا ازاي فالنهارده في الجنة الملايكة بتتفنن بامر الله سبحانه وتعالى يتنعم ازاي؟ يتنعم ازاي؟ كان مزاجها زنجبيلا
عينا فيها تسمى سلسبيلا تسمى هو الجنة فيها اماكن لها اسماء؟ اه الجنة فيها اماكن تسمى سلسبيلا اه اه يعني الجنة فيها اماكن لها اسماء. طب الدنيا ايه الاماكن لها اسماء؟ شرم جولف آآ جولف بورتو مارينا هايسيندا باي شط اسكندرية مسلا
كل واحدة على حسب بقى اللي ربنا بيديه له يعني الجنة فيها اماكن سياحية زي ما كان في الدنيا في اماكن سياحية. يا ترى المنتجعات سياحية بتاعة الفردوس الاعلى دي شكلها ايه
يا ترى المنتجعات السياحية بتاعة اعلى الجنة دي شكلها ايه ؟ يا ترى اماكن النعيم اللي ربنا بقى جوة الجنة خلى لها اسماء. يعني فيه منتجع سياحي كده جوة الجنة
الريان منتجع سياحي كده جوة الجنة اسمه الريان. كما قال النبي صلى الله عليه وسلم ان في الجنة باب. مش ان للجنة باب. يعني مش باب من ضمن الاواب ورا
ان في الجنة باب. يعني منتجع فيه منتجعات سياحية في الدنيا كده. اللي عايز يدخل يدخل وفيه منتجعات لأ بالكارنيه. مش اي حد بيدخل. اللي له مكان جوة اللي اسمه بس موجود ضمن الكشف اللي ينفع ان هو يدخل. ففي منتجع سياحي في الجنة كبير كده. مش اي حد يدخل في اسمه الريان. الريان ده الذي ترتوي فيه
ان في الجنة باب يقال له الريان يدخل منه الصائمون يقال اين الصائمون؟ فاذا دخلوا اغلق عليهم فلم يدخل بعدهم احد. تخيل جوة الجنة. ده نعيم جوة الجنة زيادة. يعني ايه
يعني نعيم فوق النعيم. يعني جنة سوبر جنة بقى. فيه جنة وفيه سوبر جنة. يعني فيه اماكن في الجنة فيها نعيم زائد عن نعيم الجنة نفسه. ومش اي حد بيدخل يتنعم فيها. ومش اي حد. زي بالزبط المنتجعات السيعية بتاعة الفئات المخصوصة. هو فيه
الجنة طبقية يا جماعة اه فيه في الجنة طبقية. الله! في الجنة طبقية! اه. ازاي! طبقية الدنيا كانت حسب الفلوس. طبقية الجنة حسب العمل الصالح صالح فيه ناس موتت نفسها في الدنيا عشان ربنا. دول ربنا هيعاملهم زي بقية الناس. امال الجنة فيها فردوس اعلى وفيها اصحاب يمين ليه؟ اومال الجنة ده
معنا بدرجات القرآن ليه ؟ لان على حسب طبقت من الدين قد ايه ؟ واقبلت على القرآن قد ايه ؟ وتعبت عشان ربنا سبحانه وتعالى قد ايه عشان كده يا اخواني واحبابي في الله
ونحن في رمضان ونحن في رمضان يعني عايزين نقول رمضان يا اما يرفعك يا اما يضيعك. رمضان ده اسانسير يا تركبه تطلع به يا تركبه انت كده كده هتركبه كده كده
احنا جوة اسانسير رمضان. كده كده يا هيطلع بك يا هينزل بك. هيطلع بك لا على درجات الجنة يا ينزل بك في النار والعياذ بالله. ازاي زي ما قلنا حديس النبي صلى الله عليه وسلم لما سيدنا جبريل وقف له على المنبر وقف له على المنبر ده معناه ايه ؟ يعني النبي طالع يقول كلام في موضوع معين وسيدنا جبريل موقفه
وفي موضوع تاني موضوع تاني فيه موضوع اخطر من اي موضوع دلوقتي ايه هو؟ بعد يترمي في جهنم والعياذ بالله البعيد يروح جهنم من ادرك رمضان ولم يغفر له كأن يعني يعني رمضان اللي بيستهين برمضان اللي ما بيحتفلش ايمانيا برمضان عامل زي
بالزبط كده اعمل لك عزومة اجيب لك خمس خرفان ادبحهم واشويهم وعشرين آآ ديك رومي اعملهم لك وعشر بطات واعمل لك حمام محشي واعمل لك صواني واعمل لك قصص وحكايات. وفي الاخر يقول لك اتفضل اصل انا مش فاضي اصل انا اصل انا عندي موسم. اصل انا موسم
بعد كل اللي عملته لك دهوه في الاخر مش فاضي! فتخيل بعد وليمة رمضان اللي ربنا عملها لنا ابواب الجنة السبعة التمانية مفتوحة ابواب السماء مفتوحة. ابواب خزائن الله مفتوحة. في الاخر والله يا رب ما اناش فاضي لرمضان السنة دي. مش فاضي بقى ان انا اجتهد واتعب وما عنديش خلق بقى ان انا واصل واقعد
يوم ورا بعض اعبد ربنا مش فاضي بعد في النار من ادرك رمضان ولم يغفر له. اللي هييجي رمضان وهيستهين به وهيغفل عنه رمضان بدل ما يرفعه هيضيعه والعياذ بالله اقول قولي هذا واستغفر الله لي ولكم
الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله. واليك يرجع كله لبيك يا ربنا وسعديك والخير كل الخير في يديك. والشر ليس اليك. انا بك واليك. تباركت وتعاليت. استغفرك واتوب اليك
اللهم صلي على الحبيب محمد وعلى ازواجه امهات المؤمنين وعلى ذريته وال بيته انك حميد مجيد. اما بعد اخواني واحبابي في الله سيدنا طلحة بن عبيد الله وهو نايم شاف رؤية عجيبة جدا. كان فيه اتنين من الصحابة من قبيلة اسمها قضاعة. من من قبيلة اسمها بلا حي من قضاعة. فواحد
قاتل في سبيل الله استشهد وواحد منهم عاش بعديه سنة. وبعد كده مات على سريره بقى ايه؟ مات على فراشه. موتة عادية خالص. سيدنا طلحة نام حلم ان باب الجنة اتفتح. اللي نام
على سريره اه اه اتأخر سنة عاش سنة زيادة ونام على سريره ودخل الجنة الاول والتاني اتقال له لأ لسة مش وقت دخولك الجنة. التاني اتأخر عن اولا الصحابة طبعا عندهم ان الشهادة في سبيل الله دي كل حاجة. وان دي اعلى حاجة في الدين. فالصحابة قعدوا يتكلموا مع بعض ازاي؟ ازاي ده يحصل؟ واحد يموت على سريره
يسبق واحد مات شهيد في سبيل الله فذهب طلحة بن عبيدالله لرسول الله صلى الله عليه وسلم. فقال النبي صلى الله عليه وسلم من اي ذلك تعجبون؟ يعني دلالة ان الصحابة كانوا في غاية التعجب
من اي ذلك تعجبون؟ الم يعش بعده عام فصام رمضان وصام رمضان وصلى ستة الاف ركعة وكذا وكذا صلاة سنة او صلاة سنة حسب القراءتين اللي في الحديث وصلى ستة الاف ركعة. النبي عليه الصلاة والسلام بيقولوا مستغربين من ايه؟ هو مش لاحق رمضان ولاحق يا اخوانا يعني في كفتين ميزان كفة فيها الشهادة في سبيل الله
فيها رمضان كفى فيها الجهاد وكفى فيها رمضان. رمضان هو اللي رجح. رمضان هو اللي سبق يعني رمضان يرفعك في الجنة فوق درجات المجاهدين. بس المجاهد اجهد نفسه ودمه وماله عشان
انت تجهد نفسك في العبادة برضو. مش العبادة الصلنسيه اللي كثير من الناس بيعبدوا ربنا بها في رمضان. العبادة اللي بحق وحقيقي. العبادة اللي فيها جهد واجهاد للنفس في سبيل الله سبحانه وتعالى. يعني رمضان لما الراجل قال وصمت رمضان وقمت فاين انا النبي؟ قال له مع الصديقين والشهداء. رمضان
يرفعك في الجنة لدرجة الصديقين. بعد كده حديث طلحة بن عبيد الله رمضان يرفعك في الجنة لدرجة الشهداء. واعلى من درجة المجاهدين ولما جت ام سليم للنبي عليه الصلاة والسلام قالت له ابو طلحة راح يحج وسابني. وراح يحج وسابني حزينة. قال لها عمرة في
تعدل حجة معي عمرة في رمضان تعدل حجة معي. يعني انت فاتك حجة مع طلحة انت قدامك فرصة لحجة مع محمد ابن عبدالله. عليه الصلاة والسلام بايه؟ بعمرة في رمضان. يعني في رمضان الاعمال بتضاعف للدرجة دي
العمرة اللي هي نافلة تبقى ميزانها عند ربنا حجة اللي هي فريضة وكمان حجة مع النبي عليه الصلاة والسلام يعني مقام صحبة النبي يعني تبقى زي الصحابة. يعني تبقى مع النبي عليه الصلاة والسلام كاصحاب النبي صلى الله عليه وسلم. يعني رمضان ممكن يرفعك لدرجة الصحابة في الجنة. لو
انت اجتهدت فيه. رمضان ممكن ينولك فرصة انك تبقى مع النبي عليه الصلاة والسلام في الجنة. كاصحاب النبي صلى الله عليه وسلم. عمرة في رمضان تعدل حجة ما هو اللي بيصحى بالنبي في الدنيا على على سنته بيصحب النبي في الجنة. عليه الصلاة والسلام. فانت كانك صاحبت النبي في الدنيا فتصحبه فيه
الجنة فتخيل مضاعفة الاعمال في رمضان ممكن توصل لدرجة ايه ممكن توصل لدرجة ان العمرة النافلة فريضة قس بقى على كده كل ركعتين سنة. قيس بقى صفحة القرآن ممكن تضاعف قد ايه. قيس درجة مضاعفة الاعمال في رمضان ممكن توصل لدرجة ايه لما ربنا سبحانه وتعالى
مآل ليلة القدر خير من الف شهر. يعني ستين الف ضعف. ستين الف ضعف. يعني ليلة القدر اللي ما حدش عارف هي امتى. لا حد عارف هي ليلة سبعة وعشرين ولا
خمسة وعشرين ولا حد يعرف هي امتى والنشنجية ممكن ينجحوا انما عمرهم ما يتفوقوا ابدا. يعني ليلة القدر مش بتاعة الدشنجية. ليلة القدر ساعة اللي ماشيين على الصراط المستقيم في رمضان. وبيعتبروا ان كل ليالي رمضان في غاية الخطورة. ليلة القدر خير من الف شهر. ستين
الف ضعف. يعني تخيل لو انت قريت عشر تجزاء قرآن فيها بعشرين الف خاتمة قرآن في ليلة في ليلة حسناتك تضاف عشرين الف ختمة قرآن. لو ختمت القرآن فيها مرة بستين الف ختمة قرآن. لو انت فطرت
يا صايم بستين الف صايم. تفطرهم لو انت طلعت فيها صدقة الجنيه بستين الف جنيه. والله يضاعف لمن يشاء. انت متخيل! الركعة بستين الف ركعة. ليلة واحدة تعبد ربنا فيها يتحط في ميزانك قيام ستين الف ليلة. متخيل! درجة المضاعفة ودي ليلة! ده النبي بيقول فيه ليلة! يعني ايه؟ يعني يعني
النبي لما قال لله في كل يوم وليلة عتقاء من النار. كل ليلة يا جماعة. كل ليلة في رمضان فيه عتقاء من النار كل ليلة في رمضان ربنا بيتنزل تلتين الليل. يعني من والناس طالعة من التراويح كده. تلتين الليل الاخرين لاجابة الدعاء. كل ليلة
رمضان كان جبريل بيتنزل على النبي عليه الصلاة والسلام. يدارسه القرآن. ليلة القدر بتبقى الملايكة في الارض اكبر من عدد الحصى. كل ليلة يعني رمضان ده مجمع الفتوحات. كل ليلة لك دعوة مستجابة. رمضان ده مجمع الفتوحات. كما قال رسول الله صلى الله عليه وسلم. انزلت صحف ابراهيم في اول
الليلة من رمضان وانزلت التوراة لست خالينا من رمضان. وانزل الانجيل لثلاث عشر مضت من رمضان. وانزل الزبور في ثمان عشر مضت من رمضان وانزل القرآن لاربع وعشرين خلينا من رمضان. هو ايه ده! الانجيل نزل في رمضان. والتوراة نزل
في رمضان والزبور نزل في رمضان والقرآن نزل في رمضان وصحف ابراهيم نزل في رمضان. يعني رمضان ده شهر ربنا اصطفاه ينور في حياة الناس  يعني رمضان ده شهر الله اصطفاه عشان انوار السماء تتنزل على الارض
عشان انوار السماء تنور لاهل الارض. وفي اي ليلة من اول ليلة نزل صحف ابراهيم. ليلة آآ سبعة نزل الانجيل ليلة اربعتاشر نزلت التوراة ليه ؟ يعني ليلة خمسة وعشرين نزل القرآن في اي ليلة. كاني رمضان نشن على كل الليالي
ما تفضلش ليلة عن ليلة او ما تجيش في ليلة تعبد وليلة تنام لان كل الليالي عظيمة وكل الليالي ممكن يتنزل فيها الانوار وكل الليالي فيها دعاء مستجاب وكل الايام فيها دعاء مستجاب. اخواني واحبابي في الله
يعني احنا الان في شهر عظيم. النهاردة ستة رمضان آآ مع اذان المغرب هندخل في ليلة سبعة رمضان. موضوع سريع جدا. والموضوع فعلا زي ما ربنا قال اياما معدودات رمضان بيعدي بسرعة جدا جدا جدا. عايزين نركز في رمضان. الطفلين اللي نزلوا في غزوة بدر. قتل ابو جهل. ازاي يعني طفلين يقتلوا
آآ شارون في معركة مع اليهود. ازاي يعني؟ قال لك لانهم كانوا مركزين. لانهم كانوا نازلين احد محددين هدف واحد بس ابو جهل. يبقى انت مهما كان هدفك عالي في رمضان بس حددت هدف معين ان شاء الله هتجيبه. حدد لنفسك هدف. حدد لنفسك هدف في الختم القرآن. هدف في عبادة ربنا هدف
في قيام الليل حدد لنفسك هذا في رمضان. علي همتك. قائد المسلمين اللي زوجته بتقول له قبل المعركة مع الروم ان اشتد الوطيس فاين اجدك؟ الاقيك فين قال لها اطلبيني في خيمة قائد الروم الراجل ما بيخافش من الموت. في خيمة قائد الروم فان لم تجديني فانا في الجنة يبقى انا مت على طول. فلما اشتد الوطيس
وصل الى خيمة قائد الروم فوجد زوجته قد سبقت. يعني الراجل بيقول لها انا في خيمة قائد الروم. لو ما نشيناك انا في الجنة انا مت قل لاهلك كده. قل لهم انا في المسجد. انا على سجادة الصلاة في رمضان. ما لقتونيش في المسجد يبقى انا مت
انا علي همتك في رمضان. علي همتك. المرأة اللي جت للنبي عليه الصلاة والسلام. قالت له يا رسول الله انا باسرع انا عندي مرض الصرع. شايلين لي حياتي وموقف لي
ادعو الله ان يشفيني. قال لها ان شئت دعوت الله فشفاك. وان شئت صبرت ولك الجنة. النبي حط لك كفتين ميزان. كفة فيها الشفاء فيها الجنة. الست اختارت الجنة. قالت له اصبر ولي الجنة. الواحد بيتعجب يا اخواني. الست دي قررت بازن الله انها هتصبر طول
طول عمرها على هذا المرض الشديد عشان الجنة. انت قدامك تلاتين يوم بس تصبر عليهم وتاخد الجنة مش قدامك صبر على مرض ولا صبر على جهاد ولا انت قدامك صبر على الز شيء في الدنيا وهو عبادة الله. تلاتين يوم وتاخد الجنة
واحنا بنتكلم مع بعض دلوقتي ابواب الجنة التمانية مفتوحة. اوكازيون على الجنة. رمضان يساوي اوكازيون على الجنة. حتى قصور الفردوس الاعلى. اوكازيون اللي عايز الجنة يجري عشان كده ما بيقدرش قيمة رمضان غير اللي مقدر قيمة الجنة. اللي مش مقدر قيمة الجنة يا جماعة رمضان بالنسبة له مسلسلات مباريات
رمضان بالنسبة له ياميش. رمضان بالنسبة له جو جميل. انما اللي مقدر قيمة الجنة عارف ان الوقت اهو واحنا بنتكلم مع بعض. ابواب الجنة التمانية مفتوحة الوقت اهو ابواب السماوات السبعة مفتوحة ادع ربنا وقل يا رب فرصة ما عكش كات ممضية على بياض معك دفتر شيكات
على بياض. الملك موقع لك على ما تشاء. اطلب من الله فيه حد يضيع الفرصة دي. وانت قاعد دلوقتي ابواب خزائن الله سبحانه وتعالى مفتوحة. فمن يضيع هذه الفرصة العظيمة. اخواني واحبابي في الله
يعني لازم نحذر من عدم الاستمرار. فيه ناس تيجي تعبد ربنا اول يومين الخبطة الاولانية ديت وبعد كده ينام بقى لحد العشرة الاواخر. يا اخوانا استمرار الراجل لما اتقفل عليه الصخرة وقال يا رب انا ببر امي وابويا وفي ليلة من الليالي جيت متأخر لقيتهم ناموا فضلت واقف عند
لا راضي اكل عيالي ولا راضى اكل ولا راضى اقعد ولا راضى انام ولا راضى اصحيهم ولا راضي ليه؟ لانه مستمر على عمل معين فلما ابتلي في العمل ده صمم ان هو يكمل. على نفس المستوى بتاعه. فربنا فتح له الصخرة عشان ايه؟ عشان الاستمرار على العمل الصالح
عشان المداومة على العمل الصالح. يا اخوانا الاستمرار النفسية المصرية ما هيش مبنية على الاستمرار. النفسية المصرية مش متعودة ان هي تستمر بنتقلب حتى في الدنيا طباع. لازم نتخلص من الطبع ده. والا الجنة مش معمولة للي بيمشي على سطر ويسيب سطر. الجنة معمولة
احب الاعمال الى الله ادومها الاستمرار وان قل، وان قل كان عمله ديمة. او كان عمله دايمة. كان بيستمر عليه الصلاة والسلام. عايزين نتعلم الاستمرار. عايزين نتعلم الثبات. عايزين نتعلم الاستمرارية بازن الله سبحانه وتعالى في الطريق الى جنة الله سبحانه وتعالى
اسأل الله سبحانه وتعالى اللهم بارك لنا في رمضان. اللهم بارك لنا في رمضان. اللهم بلغنا ليلة القدر. واجعلنا فيها من الفائزين اللهم بلغنا ليلة القدر فان من حرم خيرها فقد حرم الخير كله. ولا يحرم خيرها الا محروم. اللهم بلغنا ليلة القدر واجعلنا فيها من الفائزين
اللهم بارك لنا في اوقاتنا في رمضان. اللهم بارك لنا في ليلنا ونهارنا في رمضان. اللهم استعملنا في عبادتك وطاعتك في  اللهم انا نلتمس رضاك فارضى عنا. اللهم انا نلتمس هداك فاهدنا. لا نهلك وانت رجاؤنا. ولا نضيع وانت مولانا. ولا نضل
انت هادينا حسبنا الله ونعم الوكيل. ونعم المولى ونعم النصير. اللهم اقمنا على مرادك منا. اللهم قوي في رضاك عزمنا. اللهم اللهم اضئ قلوبنا. اللهم اجعل القرآن العظيم ربيع قلوبنا ونور صدورنا وجلاء احزاننا وذهاب همومنا
اللهم اعتق رقابنا من النار. اللهم اعتق رقابنا من النار. اللهم بظمأنا الان يا رب. اللهم بمكثنا في بيتك الابر يا رب اللهم باقبالنا على وجهك يا رب. اللهم اعتق رقابنا من النار. اللهم لا تخرجنا من بيتك الان الا وقد
رقابنا من النار. اللهم تب علينا لنتوب. تب علينا توبة ترضى بها عنا. تب علينا توبة ترضيك. تب علينا توبة نصوحة تب علينا توبة نصوحا. تب علينا توبة نصوحا. برحمتك يا ارحم الراحمين. سبحانك اللهم وبحمدك اشهد ان لا اله الا انت استغفرك واتوب اليك

