نحمده ونستعين به ونستهديه ونستغفره ونعوذ بالله من شرور انفسنا ومن من سيئات اعمالنا انه من يهده الله فلا مضل له. ومن يضلل فلن تجد له هاديا مرشدا. يا ايها
الذين امنوا اتقوا الله حق تقاته ولا تموتن الا وانتم مسلمون. يا ايها الناس اتقوا ربكم الذي خلقكم من نفس واحدة. وخلق منها زوجها وبث منهما رجالا كثيرا ونساء واتقوا الله الذي تساءلون به والارحام. ان الله كان عليكم رقيبا. يا ايها الذين
امنوا اتقوا الله. اتقوا الله وقولوا قولا سديدا. يصلح لكم اعمالكم ويغفر لكم ذنوبكم ومن يطع الله ورسوله فقد فاز فوزا عظيما. اللهم صل على الحبيب محمد وعلى ازواجه امهات
المؤمنين وعلى ذريته وال بيته انك حميد مجيد. اما بعد اخواني واحبابي في الله الحياء لا تخلو ولن تخلو من المشاكل صعبة الدنيا صعبة هزا الانسان عنده مشاكل مادية ده عنده مشاكل نفسية ده عنده مشاكل اجتماعية ده
مشاكل مالية، ده عنده مشاكل اسرية، ده الناس كلها مبتلاه، وان كنا لمبتلين. الدنيا كلها ابتلاءات. طب انا عايز الدنيا تختلف ينفع ان انا اخلي الدنيا تختلف؟ ينفع ان انا اعمل حاجة تغيير درامي في حياتي بحيس ان مساحة الابتلاء
والمشاكل دي لاخواني في الله. الحياة لن تخلو من المشاكل. ولو خلت حياة انسان من المشاكل لخلت حياة محمد بن عبدالله عليه الصلاة والسلام رسول الله صلى الله عليه وسلم يطلع عبدالله ابن ابي ابن سلول يقف في وش النبي. يموت ابن سلول يطلع مسيلمة الكذاب. يطلع الاسود
النبي عليه الصلاة والسلام يطلع يهود بنو قينقاع ويواجهوا النبي. يذهبوا من طريق النبي يطلع يهود بن النضير. يذهب يهود بني النظير يطلع يهود بنو قريظة يزهب يهود بنو قريظة يطلع يهود خيبر حياء لا هي دي الدنيا. عشان كده النبي عليه الصلاة والسلام كان نفسيته
مليانة سكينة في التعامل مع الدنيا ليه ؟ لان هي دي الدنيا. ولكن وربك الغفور في الرحمة. ربنا سبحانه وتعالى علم النبي عليه الصلاة والسلام تلات ادعية تلات ادعية ممكن حياتنا تختلف بهم. تلات ادعية لو ادمنت الدعاء بهم ليل نهار ممكن يغيروا طعم حياتك. دوق طعم الاختلاف
في حياتك مع تلات ادعية لو ادمنتهم وكل انسان هيكثر من الدعاء بهم ربنا هيغير له طعم حياته بازن الله. هو ايه هو ايه مصدر المصائب في الدنيا؟ المشاكل في الدنيا لها تلات مصادر ما لهمش رابع. الابتلاءات والمشاكل والمصائب
والهم والغم والكرب كله له تلات مصادر. يا اما عقوبات زنوب ومعاصي يعني الازمة اللي انت فيها يا اما بسبب زنب. دي عقوبة زنب. عقوبات زنوب ومعاصي. يا اما بسبب شياطين وسحر وحسد وعين
ومس شيطاني يا اما بسبب الشيطان بقى وكل اللي وراء الشيطان يا اما بسبب ابتلاءات قدرية. هي الدنيا ربنا قدر انها تبقى دار ابتلاء والا هنطمع في الجنة ليه ؟ وهنفكر في الجنة ليه ؟ لو انت مستوى دخلك فوق احتياجاتك وزوجتك واولادك
البيت بتاع الجنة والدنيا جميلة وكل حاجة حلوة. ما كانش حد فكر في الجنة. ولكن ربنا من الحاجات اللي ساق قلبك فيها الى اشتهاء الجنة هي المشاكل بتاعة الدنيا. يبقى الابتلاءات القدرية. طيب. احنا هنجيب الوقتي هنتكلم عن تلات ادعية. كل دعاء
اضرب مصدر من مصادر المصائب في الدنيا. لو انت داومت على التلات هدايا دي الله سبحانه وتعالى يغير لك طعم حياتك. الدعاء الاولاني احنا قلنا مصادر المشاكل. تلات حاجات يا عقوبات زنوب ومعاصي يا اما سحر وجن وشياطين وحسد. وانت مش واخد بالك هي الدنيا
قافلة ليه؟ هو انا صدري مقفول ليه؟ هو انا مخنوق ليه؟ هو انا عايز اقفل على نفسي مكان واقعد ابكي لوحدي ليه؟ وهو الموضوع حسد ولا عين ولا مس شيطاني يا اما ابتلاءات قدرية. طيب حاجة من التلاتة دول نبدأ بدعاء واحد بيضرب جميع الابتلاءات. دعاء
واحد بس بيبدأ جميع الابتلاءات القدرية. ايه هو؟ قال رسول الله صلى الله عليه وسلم اللهم اني اسألك العافية في الدنيا والاخرة. الله اني اسألك العفو والعافية في ديني ودنياي واهلي ومالي. اللهم استر عوراتي وامن روعاتي
اللهم احفظني من بين يدي ومن خلفي وعن يميني وعن شمالي ومن فوقي. واعوذ بعظمتك ان اغتال من تحتي. يا اخواننا كلمة العافية عكس كلمة اللي ابتلاء. يقول لك اللهم عافنا ولا تبتلينا. كلمة العافية. يقول لك فلان عفي. يعني ايه فلان عفي؟ ما عندوش ولا مشكلة صحية في جسمه. يقول لك يا عم انت
علي ما تطلعش عافيتك علي يعني واحد قوي جدا وبيتعافى بقى على على اللي قدامه. فالعافية هي الامتلاء بوفرة القوة والصحة. انك مش اه فيه فرق بين العافية والشفاء. الشفاء ان عندك مرض وراح. واحد عنده كورونا وراح ادشن
انما العافية مش كده. العافية معنى اعظم الف مرة. العافية واحد جسمه كله حديد. واحد منصور الصحة والقوة. عشان كده احنا دايما نسأل الله العافية نسأل الله العفو والعافية. فالعافية يقول لك عفى الاثر
اختفى اسار الرجلين اختفت فالعافية ان ينمحي اسر الابتلاء من حياتك ما عدش يبقى فيه العافية هي دفاع عن العبد ان ربنا يدفع عنك المصايب. اللي جاية في الطريق وانت لسة ما تعرفش. هي جاية وانت لسة ما تعرفش. طيب تعالوا اما نشوف الدعاء ده بقى. الدعاء الخاطر
اللهم اني اسألك العافية. يعني امحوا اسر الابتلاء من حياتي يا رب. يعني يا رب ادفع عني الابتلاءات اللي جاية في الطريق وانا لسة ما اعرفهاش. مشكلة الاسبوع الجاي مشكلة هتحصل السنة الجاية يا رب ما اشوفهاش ولا تحصل. ادفعها رد القضاء بالدعاء. يا اما يا رب
خليني موفور الصحة والقوة. خلي حياتي موفورة بالنعم. خلي حياتي وافرة بنعمك وجسمي وافر بصحتك زي حديس النبي اعفوا اللحى. يعني ايه اعفوا اللحى؟ سبها تطول. سبها تبقى موفورة. سبها تسترسل. فيا رب اديني العافية
يا رب خلي النعم تسترسل في حياتك. تبقى وافرة في حياتك. تبقى مالية تبقى مالية حياتي. اللهم اني اسألك العافية في الدنيا الاخرة. ادي اول نوع من انواع ضرب الابتلاءات. ان يا رب الابتلاءات اللي في الدنيا واللي لسة جاية وانا ما اعرفهاش شلها من حياتي
اخرها يا رب انا مش عايز يحصل لي مصايب لا في قبر ولا يوم قيامة ولا ان النار تمسني يبقى ابتلاءات الدنيا والاخرة. اللهم اني اسألك العافية العفو والعافية في دينه في ديني. العفو الاول العفو انك زنوب تتشال من الصحيفة. اللي فات مات يا رب. العفو يعني
اللي فات مات يا رب. يعني خلاص شفت ديليت على كل الزنوب اللي في الصحيفة قبل كده. وصفحة جديدة مع الله سبحانه وتعالى. يا رب انا مش عايز مصيبة يبقى في صحيفتي يا شل لي كل المصايب والسوابق الوحشة من صحيفتي. اسألك العفو والعافية في ديني. انا مش عايزه ابتلى في ديني يا رب
مش عايزه ابتلى في صلاة الفجر ما بصحاش. لو زبطت تلات منبهات. فيه واحد ممكن يبتلى انه يشرب مخدرات ومش عارف يخلص منها. فيه واحد ممكن يبتلى بعلاقة حرام او بمعصية سر ومش عارف يطلع منها. فيه واحدة ممكن تبتلى بتعلق وهي انسانة متزوجة. تعلق بواحد تاني ومش
عارفة تخلص من الشعور ده. فيه فيه ابتلاءات في الدين. فيه مصائب يا رب نجلي ديني. انا مش عايز مصايب في الدين. انا مش عايز مصيبة في اني اسألك العفو والعافية في ديني. الاول الدين لان ده اغلى حاجة. ودنياي ودنياي يا رب مش عايز مصيبة في دراستي او في شغلي
او في تجارتي في عملي انا مش عايز اقعد اسقط في دراسة ولا انا مش عايز ابتلاءات في شغلي ودراستي ومصالحي واهلي ليه ؟ انا مش عايز ابتلاءات في مراتي وعيالي. مش عايزه ابتلى في اغلى حاجة عندي في الدنيا. ومالي. انا مش عايز ابتلى في مدخرات
او في حتة ارض عندي او في شقة ربنا ملكها لي. انا مش عايز ابتلى. اللهم اني اسألك العفو والعافية في ديني ودنياي واهلي ومالي. انا بقول لك ان ما سابش نوع من انواع الابتلاءات في الحياة. دعاء كده ايه كومبو كده. جايب كل الابتلاءات. اللهم استر عوراتي. انا مش عايزه بتلف سمعتي
انا مش عايز ابتلى حد يطلع علي اشاعة. سواء بحقق او بباطل. انا مش عايز حد يشهر بي. انا مش عايز حد يعمل حملة ضدي. والاقي الناس بتبص لي وبتتودد علي يا رب ده فيه ناس بتنتحر لما بيطلع عليها اشعة بسمعتها. نسأل الله العفو والعافية. اللهم استر عوراتي. وامن روعاتي. انا مش عايزه
في نفسيتي. انا مش عايز ابتلى بمرض نفسي. امن روعتي به وقاية من الامراض النفسية. لان الروع اللي جواك ده امن روعاتي. يعني يا رب طب يا مؤمن انا مش عايز يجي لي نوبات فزع. انا مش عايز يجي لي توتر وقلق واقعد سهران للصبح لاني مش عارف انام. انت ما لك يا ابني فيه حد مهددك؟ لأ. طيب في
حد هيهجم عليك بسكينة لأ طيب فيه حد هيضربك لأ. طب انت خايف من حد قال لك بكرة يعمل فيك عجلة! اومال انت قاعد مرعوب ليه ؟ ما اعرفش جوايا رعب. جوايا خوف. جوايا والعياذ بالله. هو ده بقى امن روعاتي. احميه انا مش عايزه ابتلى في نفسيتي. اللهم
اغني من بين يدي ومن خلفي وعن يميني وعن شمالي ومن فوقي واعوذ بعظمتك ان اغتال من تحتي. ايه ده بقى! ده تأمين ضد الكوارس الطبيعية. شاب دليفري من شباب الدليفري ماشي بالموتوسيكل بتاعه. وشجرة قامت واقعة عليه عندنا في المنصورة مات. واحد ماشي في الشارع
سلك الكهربا وقع عليه الكهرب مات. واحد ماشي مع مراته جات عربية عيل بيسوقها معهوش رخصة. طير مراته ماتت في لحزة اهي دي بقى احفظني من بين يدي ومن خلفي وعن يميني وعن شمالي. ومن فوقي واعوذ بعظمتك يا نختة من تحتي. انا يا رب مش عايز يحصل لي مشكلة من اي جنب. من اي ناحية
فجأة اعرف واحد بيولع في في في النار هبت فيه النار من الموقد اللي بيولعه. اتحرق راح المستشفى لحد ما مات. الله يغفر له ويرحمه ونسأل الله العفو والعافية. فهي دي بقى. يقول لك رصاصة طايشة. واحد اتنين بيتشاكلوا مع بعض. واحد طلع مسدس. بيضرب التاني بالنار. الرصاصة طارت
واحد صاحب محل بيطلع رقبته الرصاصة جت في الرقبة قطعت النخاع الشوكي من وهو نازل من المخ. اتشل كل الجسم بتاعه اتشل. نسأل الله العفو والعافية يبقى ايه ؟ احفظني من اولها من بين يدي قدامي. اللي هو الجهة اللي انا اصلا باركز فيها. وعيني ناحيتها انا يا رب اول جهة باطلب الحماية فيها
هي الجهة اللي انا الوحيدة اللي انا شايفها اصلا. يعني فانا انا يا رب باطلب احميني من كل الجهاد. انا محاصر بالاخطار. طب واعوذ بعظمتك ان من تحتي زلازل خسف. اي حاجة بقى. يبقى ده دعاء شامل للعافية من كل الابتلاءات. انت ابتلاءات ومصائب
الدار الاخرة اسألك العافية في الدنيا والاخرة. ابتلاءات الدين آآ في ديني. اللهم اني اسألك العفو والعافية في ديني ودنياي يبقى الشغل والتجارة والدراسة واهلي يبقى الاسرة والابتلاءات في الاسرة والاولاد والزوجة ومالي الابتلاءات في مدخراتك وفلوسك
اللهم استر عوراتي الابتلاءات في السمعة وامن روعاتي الابتلاءات بالامراض النفسية. اللهم احفظني من بين يدي ومن خلفي وعن يميني وعن شمالي من فوقي واعوذ بعظمتك ان اغتال من تحتي. يبقى الابتلاءات بالحاجات الدائمة. ها واحد ماشي في الشارع اعرف واحدة ماشية في الشارع عرق خشب وقع
عليها ونجاها الله بمعجزة يعني. عرق خشب وقع على دماغها. يبقى يبقى دي ايه؟ في حاجات في بيسموها علم ادارة المخاطر لان المخاطر بتحيط الانسان بالزات بقى اللي شغالين في البنا يعني حد حبيبنا مهندس وفي عمارة جديدة ومكان الاسانسير فاضي
ماشي مش واخد باله وقع منه مات. يعني شاب لسه متخرج من كلية هندسة. نسأل الله العفو والعافية وان يغفر لموتى المسلمين والمسلمات يا رب الدعاء الاولاني اللي هو طول ما النبي كان بيدعيه ليل نهار. الدعاء ده. انا عايزك تحفظ معي. لان دي كنوز من ربك الغفور ذي الرحمة
دي كنوز ربنا مديها لك لان ربنا يعلم ان الدنيا دي صعبة. وان الدنيا دي مليانة ابتلاءات. فربنا ما نزلكش وسط وحوش الابتلاءات. وانت عاري من الحماية. ربنا دججك بالسلاح. ربنا حصنك. فاقبل حصانة الله لك. ما تعيش الدنيا كده تايه. النبي
عليه الصلاة والسلام. الناس يقول لك والله انا قلت الازكار. انا باقول الازكار وهو مسلا قال كلمة كده يعني قبل ما ينام باسمك اللهم اموت وحي. حاجة كده طيري كده وخلاص. الرسول عليه الصلاة
والسلام. قل هو الله احد والمعوذتين آآ آآ كان بيقراهم تلات مرات يوميا بعد الفجر. وتلات مرات بعد العصر. وتلات مرات في ازكار الصباح تلات مرات في ازكار المساء. وتلات مرات قبل النوم. ومرة بعد الضهر ومرة بعد العصر ومرة بعد العشاء. تمنتاشر مرة. قل هو الله احد والمعازتين النبي عليه الصلاة والسلام
قال للصحابي ان يقرأهم كلما قمت او نمت كل ما تيجي تنام اقراهم قبل ما تنام. وكل ما تصحى من النوم اقراهم اول ما تصحى. كل ما تقوم كل ما
بتقعد قراب عش معهم ليل نهار حصون. هو ده بقى القصة التانية اللي هي المصدر التاني للمصائب في الدنيا. وهي الجن والسحر والشياطين والمس الشيطاني وفيه ناس فاكرة المس الشيطاني ده يعني ايه ؟ ده جا له صرع واتشنج وعينيه قلبت وآآ وما
بصوا يا اخوانا تسع تلاف تسعمية تسعة وتسعين. آآ في العشر تلاف من كل دي حالات نفسية اصلا. ولا لها علاقة بمس ولا لها علاقة بتاع. كل ده حالات نفسية ده اصل العفريت نطق عليه خليه ينطق اللي بعده بكرة. تسعة وتسعين في المية من كل ده حالات نفسية
اللي منهم بجد مس ما يجيش واحد في المليون. اللي بينهم بجد مس ما يجيش واحد في المليون. الله! اومال المس ايه! يعني ما فيش مس ده المس ده مصيبة
الناس كلها. الله! يعني المس مصيب الناس واللي بيتشنجوا ويتصارعوا ويقعوا. والحقوني واحد امبارح جاي بيقول لي انا باقرأ سورة البقرة ومن ست مرات والصافات ست مرات قلت له يا ابني انت راجل متطرف ومتشدد ومعنت. قلت له يا ابني انت بتعمل كده ليه؟ عايز تبقى عابد؟ قال لي لا مش عايز ابقى عابد. بتعالج
قلت له اللي قال لك ان فيه سحر ما قال لكش ان ده العلاج. ده في الطب لو انت خدت حباية الدواء زيادة عن جرعتها غلط اصلا. يعني ايه تقرا
البقرة ست مرات. مين اللي قال كده ؟ هو هو هو رقية الله وكلمات الله التمات ضعيفة. لدرجة انك عايز تقرا سبع تلاف مرة عشان تجيب نتيجة في الاخر يا ابني ده سورة البقرة دي مرة واحدة تطرد الشياطين تلات مرات. فالقصة افتؤمنون ببعض الكتاب وتكفرون ببعض. بعض الناس بيؤمن بكلام
في السحر والحسد ولا يؤمن بعلاج الله للسحر والحسد. يعني ربنا قال ان فيه سحر وحسد جميل موافق. مصدق طب ربنا قال بقى ان الازكار ديت رقية وبتحمي. لا لا لا مش موافق بقى. مش موافق ليه؟ يجري يشوف لك ساحر يلاقي انت مش مصدق بكلمات الله. طب ما انت غلبان. عشان كده الدعاء اللي هو
ده الدعاء ده تحفزه صم وتقوله ليل نهار لانه بيضرب جميع انواع السحر والحسد والعين والمس الشيطاني. طب يا عم الشيخ انت دخلتني في المس الشيطاني وخرجت من غير ما تقول لي هو ايه المس الشيطاني؟ قال رسول الله صلى الله عليه وسلم ما من مولود
الا ويمسه الشيطان فيستهل صارخا. يمسه المس الشيطاني ده بدأ معك من اول لحزة في حياتك. مس الشيطان الشيطان لك مش معناه ان الشيطان يلبسك ويركبك ويخليك تتكلم بصوت غريب. تسعة وتسعين في المية من اللي بيتكلموا بصوت غريب ده مرض نفسي اصلا
مشكلة نفسية وكان يعني واحدة جاية كده لحد حبيبي يعني دكتور امراض نفسية. جوزها بيقول له عليها تلات عفاريت راجل وست وعيل صغير قال له سبحان الله ده حاجة خطيرة جدا. عليها تلات عفاريت. قال له وبيتكلموا التلاتة. قال له طب تعال كده اما قال لها
خلاص تعالي كده اما نشوف التلاتة بيتكلموا ازاي. صاحبي بيقول لي انا التلات اصوات طلعت قدامي. اتكلمت بصوت راجل واتكلمت بصوت ست واتكلمت بصوت طفل صغير. قال لها طب بصي بقى ازازة الماية دي مقري عليها قرآن
يحرقوا هيحرقوا. هيضيع كل حاجة. بيقول لي انا جبت لك شوية مية عاديين اصلا. ها فقامت شرباهم صرخت بيقول لي وقام طالع صوت الراجل وطالع صوت المش عارف ايه. بيقول لي والله في الاخر قلت لها يا بنتي ده ده ازازة آآ مية. قال لي قمت جايب لها
كتاب كده قلت لها ده المصحف بقى. انا هاحطه عليك هتولعي الوادي. هتقوم حاطط بيقول لي كتاب اصلا لو مصحف ولا حاجة ولا فيه زكر اصلا. بيقول لي حطيت اوسك
ايه رأيك في الاخر؟ قال لها يا بنتي ده كتاب عادي. وده ماية عادية. بيقول فجأة الصوت الرجالي راح والصوت النسائي راح والصوت الاطفالي راح. يعني هو الجن ما بيمسش انسان؟ اه بيمس الانسان
ولكن بالنسبة اللي بتتقال دي معظم ده اصلا مش مس شيطاني. اومال ايه المس الشيطاني يا شيخ؟ المس الشيطاني اخطر من كل ده ايه المس الشيطاني؟ انه يقفلك من مصلحتك. انه يخنقك من الدنيا. انه يخنق لك نفسيتك يخليك صاحي مكتئب ما انتاش عارف
عارف السبب ايه ؟ ماشي مخنوق مش طايق تبص في وش مراتك. ما هيش طايقة. تبص في عيل من العيال. يقفلك من مصلحتك يخنقك من الصلاة يقفلك من المزاكرة. يقفلك من حبايبك. تبقى ماشي مخنوق وانت ما انتاش فاهم. الرسول يقول فيمسه الشيطان فيستهل صارخه
يتوخى الشيطان ليحزن الزين امنوا وعايز يعيشك في هم وغم. فالمس الشيطان انه يغمك وينكد عليك ويقفلك ويجيب لك وساوس في وجود ربنا وفي القرآن وفي الدين. وانت متهيأ لك انك دي قصة ودي قصة تانية. فمعزم اللي متهيأ لهم ان الصرع ده مس هو اصلا مش ممسوس زي حياة نفسية
ومعزم اللي قاعد عادي بس انا مقفول شوية عادي. اصل الدنيا فيها مشاكل وهي متضايق لا الدنيا فيها مشاكل ولا انت مدايق. ده انت في مس شيطاني. ده الشيطان صلت عليك لانك ما بتقولش الازكار. طب الحل ايه ؟ زكر واحد زي اللي هاقوله لكم ده يقضي على اسر الشيطان في حياتك. لا سحر ولا حسد ولا الكلام ده خالص. ايه الزكر ده
الرسول عليه الصلاة والسلام كادته الشياطين. الشياطين ما بتتجننش من حتى قد اللي بيدعو الى الله. لانه بيفوق الناس وبينبه الناس الشياطين فتحضرت عليه آآ من الجبال وسالت من الاودية. جاي الشياطين جاي ومعهم عفريت في يده شعلة
من نار يريد ان يحرق بها رسول الله صلى الله عليه وسلم. فجعل رسول الله يتأخر. النبي عليه الصلاة والسلام جيش عفاريت هاجم. يعني ده يقول لك ده فلان ده طلع له عفريت
ده جيش من الجن هاجم على النبي عليه الصلاة والسلام يريد ان يحرق رسول الله. صلى الله عليه وسلم. اللي دخلك طريق الدعوة مش هيسيبك. فنزل جبريل فقال يا محمد قل اعوذ بكلمات الله التامات. يعني ايه كلمات الله التامات؟ تمت المفعول
برود سبيكترام واسعة المجال والمدى. ما فيش نوع من انواع السحر والحسد والمس ما بتضربوش في مقتل مات اطمن الحباية دي هتعالجك مية في المية. يا عم انا محتاج خمس ست ادوية مع بعض لا لا لا. الصيدلية الربانية ما فيش فيها الكلام ده. هي حباية
النبي قال على المعوذتين كده تكفيك من كل شيء. برود سبيكترام بواسعة المجال والمدى. اعوذ بكلمات الله التامات اللي هي سفينة النجا الكلمات التي قل هو الله احد والمعصتين. الرقية الشرعية. سورة البقرة. اية الكرسي. خواتيم البقرة. فواتح الصفات. اي
القرآن كل الافكار اسماء الله الحسنى كلمات الله التامات. كل القرآن والسنة شفاء ورقية حسم وحرز وذكر ثق في الله. اعوذ بكلمات الله مش بكلمات السحره مش هروح لساحر ولا كاهن
انا مصدق ربنا. مصدق القوي المتين. اعوذ بكلمات الله التامات التي لا يجاوزهن بر ولا فاجر. كل بيقف عند حده مع كلمات الله. حد ولا ملك في الجن ولا شيطان عاشق ولا الجاسوم ولا اه ولا الليلة اللي الناس قاعدة
التي لا يجاوزهن بر ولا فاجر. من شر ما خلق وذرأ وبرأ. ومن شر ما اينزل من السماء وما ومن شر ما يعرج فيها. ومن شر ما زرع في الارض. ومن شر ما يخرج منها. ومن شر فتن الليل والنهار. ومن شر
طوارق الليل والنهار الا طارقا يطرق بخير يا رحمن. يعني ايه؟ اعوذ بكلمات الله التامات التي لا يجاوزهن بر ولا فاجر. من شر ما خلق وذرأ وبرأ. عموم الشياطين والجن بقى اللي موجود على وجه الارض. مين اللي خلقها؟ ربنا يعني كانت عدم وربنا
اه طب ربنا خلق الشياطين ليه ؟ ما كانت الدنيا هتبقى حلوة ولزيزة اوي من غير شياطين. اه وربنا خلق تعابين طايرة ليه ؟ وربنا خلق ديدان آآ اه اه في امعاء الانسان ليه ؟ وربنا خلق كلاب مسعورة ممكن تعد للبني ادم ليه ؟ وربنا خلق قطط لو جت جنب واحدة حامل ممكن تجيب لها تسمم ليه ؟ وربنا خلق
كورونا ليه ؟ وربنا خلق البكتيريا ليه ؟ وربنا خلق الاسود والنمور والفهود والثعابين والعقارب ليه ؟ عشان تقول من شر ما خلق. عشان تعرف انك ضعيف فتجري عليه فيامنك ويحميك ويحفزك. من شر ما خلق وثرأ ثرى. ده مش بس خلق الشيطان ده. ادى له الزرية بقى
اه بقى اجيال ورا اجيال وملايين مملينة. من الشياطين وبراء. يعني ايه برأ؟ ايه الفرق بين خلق؟ خلق وبرأ؟ خلق الالم ان بقى فيه قلم رصاص موجود اهو ما كانش موجود. تيجي تكتب ما ينفعش لان الخشب محاوط بالرصاص. فبتجيب البراية وتبريه. لما بريته جهزته
انه ينفع يكتب ده الفرق بين الخلق والبرق. انت خلق الالم ادي القلم اهو بس ما ينفعش يتكتب به. بري القلم البرق بقى انك تجهزه انه يقدر يكتب. يبقى خلق الشياطين غير ذرء الشياطين. غير برء الشياطين. خلق الشياطين انها كانت
وربنا خلقها. فرق الشياطين ان ربنا اداهم الزرية وكترهم. وبقوا قبائل. انه يراكم وهو قبيله. برء الشياطين ان ربنا اداهم ان هو يعني يقدر يوسوس لك ويقدر يمسك بالمعنى اللي احنا قلناه للمس الشيطاني. قال لها طب وربنا
ادى له الامكانية دي ليه؟ عشان ربنا يخليك تتحصن به وهو كده كده نملة اصلا. انت كلمات الله انت مات مدجج بالسلاح. فلما تروح لربنا يأمنك ويحفزك فتقوم ما هو من غير مشاكل ما حدش دخل لربنا. تلات تربع اللي في المسجد دول تسعين في المية من اللي في الجوامع دلوقتي في صلاة الجمعة
لولا الابتلاءات اللي في حياته ما كانش قام اصلا. يا اخوانا الابتلاءات دي ربنا بيقودنا بها الى الى الجنة دي سورة تصحيح في حياتنا عشان نجري على الله. ومن شر ما ينزل من السماء ومن شر ما يرجو فيها. دي اللي هي الشياطين العلوية. اللي هي بتسترق السمع وتجيب معلومة عشان تنزل تديها للكهنة. عشان الكهنة
الناس ويتو ناس تروح للكاهن؟ اه ودي ده دي على فكرة كارهاكي فلانة ودي بتعمل من وراكي كزا طب عرف منين بقى ده شيخ؟ سره باتع. يا عم مش سره باتع. هي معلومة واحدة اللي صح. والباقي كله كدب هيوديك في ستين داهية
لو صدقتم وانه كان رجال من الانس يعوذون. انت دلوقتي بتعوذ بكلمات الله التامات. دول رايحين يعوذوا بكلمات المهلكات يعوذون برجال من الجن فزادوهم رهقا. ما فيش حد مشي ورا الناس دي وكسب ابدا
وما هم بضارين به من احد الا باذن الله ويتعلمون ما يضرهم ولا ينفعهم. من شر ما ينزل من السماء ومن شر ما يرجو فيها. الشياطين اللي نازلة بقى عشان تدي للكهنة معلومات يدمروا الناس بها. مفترق السمع. والشياطين اللي بتعرش عشان تسمع المعلومة. عشان تنزل برضه تضل الناس. ومن شر
لما زرع في الارض اللي فاتت دي الشياطين العلوية. اللي هي مسترقي السمع. اللي هي مردة الشياطين. دول بقى الشياطين الارضية. الشياطين الارضية ان في للوسوسة في الصلاة. زي خنزب. فيه شياطين للحث على الزنا. تخصصات. فيه شياطين للخمرة بس. في
شياطين لتسكير الانسان بلحظات الشهوة في المعصية عشان يفضل دايما ايه يفتكرها. ويفضل دايما مشتاق. فيه شياطين مخصصة للافساد بين الزوج والزوجة. ومن شر ما ثرأ في الارض. دي بقى ايه؟ جيوش الشيطان ومن شر ما يخرج منها. دي
السفلية بقى شياطين السحر والاسى دي الشياطين يعني الدعاء ده جايب لك كل انواع الشياطين. ومن شر فتن الليل والنهار. طب مال بالفتن الرسول عليه الصلاة والسلام يقول ان ابليس يضع عرشه على الماء ثم يرسل سراياه. بيبعت جيوش فاقربهم منه منزلة
اكثرهم فتنة. اللي جا له وخلى واحد يلحد النهاردة ؟ ولا خلى واحد يطلق مراته النهاردة ؟ دا ايه ؟ دا بالنسبة له استاز بقى اقربهم منه مجلسا اشدهم فتنة. يبقى فتن الليل والنهار الشياطين. شياطين الانس والجن. ومن شر طوارق الليل والنهار. الا
طارق يطرق بخير يا رحمن. ايه طوارق الليل والنهار؟ عارف تخبيط الساعة تلاتة الفجر على الباب؟ رزعة الباب الساعة تلاتة الفجر. عايز عارف المكالمة بتاعة الساعة اتنين بالليل؟ فلان تقولوا نقلناه الطوارئ الحق. فلان كان ما بيخضش في الحمام وقع من طوله وجاء له سكتة قلبية ومات. فلان اتعور وخد
غرزة في استقبال الطوارئ. فلان عايز تعرف طريق الليل والنهار دي؟ المفاجآت الصادمة السريعة والحوادس والاصابات المفاجئة دي اطلع على اي استقبال طوارئ وشف بقى نسأل الله العفو والعافية. ومن شر طوارق الله. طب مال ده بالشياطين بقى؟ طب طب كل اللي فات ده شياطين؟ مال دهب الشياطين؟ مال
الحوادس والاصابات بالشياطين. النبي عليه الصلاة والسلام يقول للصحابة ازا نمتم فاطفئوا السرج. كانوا بيولعوا شعلة نار كده في البيت عشان يفضل فيه ناسا بتنور كده بالليل لو حد صاحي بالليل. فالنبي يقول لهم لما تيجوا تناموا طفوا الوناسة النارية دي. بيقول لهم فان الشيطان
يحرك هذه اللي هي الفار او الفقرة بيحرك هذه على هذا هو حتة النار المولعة هو الشيطان ما يقدرش اصلا انه يعمل حريقة. انما يحرك الفار على حتة النار دي يعمل حريقة. ياما حاجات صغيرة
تلاقي اصابة كبيرة. الرسول عليه الصلاة والسلام يقول ازا استجنح الليل يعني اول ما الليل ييجي الساعة اللي بين المغرب والعشاء. فكفوا صبيانكم. حدش ينزل ولاده يلعبوا في الشارع. طبعا زمان كان العيال بيقعدوا يلعبوا في الشارع وفي الاوقات دي. فكفوا صبيانكم. كل واحد ياخد ابنه اللي عنده خمس ست سنين يحطه في البيت. فازا زهبت هزه
ساعة فاطلقوهم. اول ما اول ساعة في الليل تعدي خرجوه تاني. طب الساعة دي فيها ايه يا رسول الله؟ فان الشياطين تنتشر حينئذ في قوات انتشار شيطانية شغالة بس في اول ساعة في الليل. بتعمل ايه؟ عايزة تعور لك عيل. عايزة تخبط عيل. في راس
ترابيزة تجري بها على الطوارئ. عايزة تخلي عيل يرمي عيل بطوبة يفتح له دماغه ليه؟ عشان يضيع الليل عليك. ما هو انت لو من اول الليل نمت والدنيا هادية هتلاقي نفسك صاحي قبل الفجر بساعتين هتعمل ايه يعني هتوب وترفع ايدك وتقول يا رب ولو انت قبل الفجر قلت يا رب الشيطان راح في ستين مصيبة
فلازم يضيع لك الليلة باي حاجة. لازم يلهيك ويشغلك باي حاجة. فانت ففيه شياطين للاصابات اصلا. يعني كل الحوادس اللي بتحصل دي شياطين. لأ طبعا لأ انما في جزء منها بسبب الشياطين فانت تاخد بالك. خد بالك الرسول عليه الصلاة والسلام لما تكلم عن الطاعون قال فانه وخزوا اعدائكم
ده الجن ده ده مرض. آآ يعني الشيطان ممكن يتسبب في مرض ممكن يتسبب في مرض. يبقى ومن شر طوارق الليل والنهار الا طارقا يطرق بخير يا رحمن. يا رب
الشيطان هو سبب الاخبار الوحشة. ادينا انت بقى اخبار حلوة يا رب. انا عايز مكالمة الساعة اتنين بالليل ان جيل الواحد فلوس مسلا. انا عايز يا رب مكالمة الفجر لان ابني مش عارف جاب مجموع ايه في ايه. انا انا عايز اسمع اخبار حلوة. المفاجآت الحلوة كتر في حياتي من المفاجآت الحلوة. الا طارقا
حد بيخبط فجأة فيه ايه ؟ يطرق بخير. جاي بجود نيوز ، جاي باخبار حلوة. يطرق بخير يا رحمن يبقى بداية الدعاء اعوذ بكلمات الله التامات. ونهاية الدعاء يا رحمن. فانت بين الاستعاذة بكلمات الله التامات. وبين
رحمات الرحمن في حصن من الشيطان. والدعاء يختم باسم الله الرحمن لانه استعازة من الشيطان. فالشيطان آآ اللي وحيد اللي يقدر يحميك منه هو الرحمن سبحانه وتعالى. الدعاء ده احفظه. يبقى الدعاء التاني ده ضد جميع انواع السحر والمس والشياطين. ليل نهار. زي ما بقول لك قل هو الله احد والم
النبي كان بيرام تمنتاشر مرة في اليوم. يا جماعة احنا يعني جهد الحفاظة ده محتاج ليل نهار. محتاج انك تفضل مركز مع ذكر الله مركز مع الرقية الشرعية. النبي كان كل يوم قبل ما ينام بيرقي نفسه. ينفخ بقل هو الله احد والموعصين تلت مرات في ايديه ويمسح على جسمه. كل يوم بيرقي نفسك. انت اخر مرة
نفسك امتى ؟ اخر مرة وفي الاخر ساعة ما تحصل مصايب اجروا هاتوا حد يا ابني ما انتش محتاج. ارق نفسك يوميا حصن نفسك بكلمات الله المشكلة التالتة بقى اللي هي مشكلة الزنوب والمعاصي. دي مصدر المصيبة التالتة. اللي هو الوقتي انا حياتي مليانة مشاكل بسبب زنوبي. مقفلة في وشي
بسبب زنوبي. الزنوب احلها ازاي ؟ ايه اللي عليه الصلاة والسلام؟ له دعاء قصير هو جملتين. ولكن ضارب لك كل عقوبات الزنوب والمعاصي. ايه ده! وكان النبي عليه الصلاة والسلام بيدعو به كثيرا. ايه ده! اللهم اني اعوذ بك من شر ما عملت
ومن شر ما لم اعمل. يعني ايه؟ بص يا مولانا الزنوب والمعاصي بتعمل مصيبتين المصيبة الاولى اسمها العقوبات الخاصة للزنوب. العقوبات الايه؟ الخاصة. واحد زنا ولا عمل علاقة حرام ولا خان فجأة الدنيا تسود
ورزقه يتقفل ياما قابل ناس في الشارع كده. انا وقعت في الزنا وبعدها انا الاسبوع اللي فات بس خسران تلاتة مليون جنيه. انا مش عارف ايه انا الدنيا في خلقتي. انا عايز انتحر. انا مش عارف ايه. يا عم ما انت اللي ماسك المسمار وقاعد تدق على دماغك وتصرخ. ما تجري على ربنا. هو ربنا مش بينتهي
منك هو ربنا بيجيبك. ربنا بيرجعك. اصل انت فيك حتة شمال من جوة. انت مش حلو ولا صافي زي ما انت فاكر. فانت مش هتيجي غير على وشك ما انتاش راضي تيجي على رجليك فبيجيبك على وشك. الحمد لله انه بيجيبك. احسن ما يسيبك. وتتصدم في اول ليلة في القبر وتروح في داهية. فالحمد لله انه لسه بيناديك
نعمة من ربنا سبحانه وتعالى. يبقى المصيبة الاولى اللي بتعملها الزنوب اسمها العقوبات الخاصة للزنوب. يزني يفتقر. والدنيا تتسنى في وشه. في حاجة تانية اسمها العقوبات العامة للزنوب. ايه العقوبات العامة دي بقى؟ اللي هو البلد مليانة ربا مسلا. وبنوك ربا وهو ما بياكلش
شربا بس هو ما بينكرش المنكر ما بيدعوش الى الله. ما بيقولش للناس ده حرام. ما بينطقش كلمة حرام. البلد مليانة تبرج. وهو ما بيقولش حرام. الدنيا مليانة مال حرام. كل زمايله الموزفين في الشغل مسلا بيرتشوا. هو ما بيرتشيش. ولكن ما لوش دعوة بيقوم ويقعد ياكل ويشرب ويلا نجيب الشاي. وحبيبهم يا عم
انا ما لي يا عم وخليك جنب الحيط ما بيقول لهمش حرام. يقوم يوم لما بتنزل العقوبة العامة للزنوب ربنا قال عليها ايه ؟ في سورة الانفال واتقوا فتنة اي عزاب
وانتقام وعقوبة ها واتقوا فتنة لا تصيبن الذين ظلموا منكم ايه؟ خاصة. العقوبات العامة لما انت بتنزل يا مولانا على المجتمع كله. هو اللي بيجي لها سرطان سدي. هي هي اللي ماشية لابسة بدي وكاشفة مفاتنها. لأ بيجي لكل الستات. دي بقى
العقوبات العامة بقى. اللي هو التبرج زهر الرجال صدر ومفاتن جسم المرأة بقى حاجة عادية اتسكت ما فيش حد بينكر ولا بيدعو الى الله. العقوبة تنزل على الكل. يبقى ازا آآ وعلى فكرة يا دي هو ده الهم كله اللي احنا فيه. معزم الهم
اللي احنا فيه لا بسبب العقوبات الخاصة للزنوب. لان فيه ناس كتير مننا فعلا نفسه يرضي ربنا باي طريقة. ولا بسبب معظم الهم اللي احنا فيه. بسبب عقوبات العامة للزنوب. بسبب ان عقوبات زنوب كتير وما حدش فينا بيقول حرام. وما حدش فينا بيدعو الى الله بالحسنى
فخلاص لما بتنزل العقوبة بتنزل على اللي عصى وعلي سكت امال مين اللي بينجو اللي دعا الى الله؟ فالدعوة الى الله دي واجبة انك تحزر بيتك واولادك وجيرانك واصحابك لازم تتكلم. فالنبي عليه الصلاة والسلام قال ايه؟ اللهم اني اعوذ بك من شر ما عملت
بس واضحة. زنوبي ما تعاقبنيش بسببها يا رب. هي ليه العقوبة اسمها عقوبة؟ لانها تعقب الزنب. وراه في ديله. واعوذ من شر ما لم اعمل. طب انا ربنا هينتقم مني بحاجة بمعصية ما عملتهاش ليه ؟ اهي دي بقى العقوبة العامة للزنوب. اللي هو زنب انا ما عملتوش بس منتشر
فالنص الاولاني من الاستعازة بتستعيز بالله من عقوبات الزنوب الخاصة. والنص التاني بتستعيز بالله من عقوبات الزنوب الايه؟ العامة. بس يا مولانا يبقى احنا خدنا تلت ادعية النهاردة اللي هيحفزهم وهيحافز عليهم ليل نهار وهيدعي بهم في سجود الفرائض الخمسة. بص بقى عش بقى مع التلاتة دول
الدنيا صعبة والايام بقت صعبة وكل داهو عامل كومبلكس في حياتك حتة كوكتيل ما لوش حل استغفر الله العظيم يا رب الا ان تفزع الى الله. ما هي لما الزنوب بتزيد اوي والمشاكل بتزيد اوي كل ده بيتسلط على البني ادمين بقى. ليه؟ عشان ربنا يرجعهم
لان كمية الغفلة ما عدش ينفع انك انت ما عدش ينفع الرسايل الصغيرة دي ما بتدفعوهاش حد ده كورونا ما افوقش حد. كورونا اللي الناس بتموت بتدفع ملايين عشان تاخد نفس ومش عارفة تاخده. نسأل الله العفو والعافية. نسأل
الله العفو والعافية. نسأل الله العفو والعافية. كورونا ما فيهاش حد. شف حفلات الساحل الشمالي والفجور والخمرة والزنا والعري شف فجور اللي موجود في الدنيا الملتزم ازداد التزاما. والعاصي ازداد فجورا. سبحان رب العرش العظيم
يعني هو يعني مين اللي بيفوق ؟ يعني يبدو ان جرعة الايقاظ وشحنة الايقاز محتاجة انها تزيد بتلاقي في الايام اللي زي اللي احنا فيها دي الاربعة نازلين. عقوبات الذنوب الخاصة. وعقوبات الزنوب العامة. والشياطين والجن
طبعا عاملين حفلة هو منى عنيهم ايه ؟ خلاص ده حفلة عاملين المعاصي دي الشياطين بتيجي وبتعمل حفلات. في الدنيا والحسد وكل ده بينتشر مع المعاصي طبعا. والحسد والسحر والكلام ده. زائد الابتلاءات القدرية. الابتلاءات القدرية. يبقى
على بعض. اخلص ازاي ؟ قلت لك تلات ادعية. احفظهم كويس جدا. هاقولهم لك الوقتي وهادعي بهم ان شاء الله بازن الله في الخطبة التانية عشان تحفزهم تطلع تكتبهم ما انتاش فاكر غير شوية الفاز منهم تكتب على جوجل وتجيبهم وتكتب التلاتة في ورقة وتحطها قدام سريرك لحد ما تحفزهم
يبقى ليل نهار. الدعاء الاولاني ضد الابتلاءات القدرية. اللهم اني اسألك ايه ها اللي حافز يقول معي. اللهم اني اسألك العافية في الدنيا والاخرة. اللهم اني اسألك العفو والعافية في ديني ودنياي واهلي ومالي. اللهم استر
عوراتي وامن روعاتي. اللهم احفظني من بين يدي ومن خلفي وعن يميني وعن شمالي ومن فوقي. واعوذ بعظمتك ان اغتال من تحتي. الدعاء بقى ها كومبو بقى ضد السحر والحسد والشياطين. اعوذ بكلمات الله التامات من شر التي لا
يجاوزهن بر ولا فاجر من شر ما خلق وذرأ وبرأ ومن شر ما ينزل من السماء ومن شر ما يعرج فيها. ومن شر ما ذرأ في الارض. ومن شر ما يخرج منها. ومن شر فتن الليل والنهار. ومن شر
طوارق الليل والنهار الا طارقا يطرق بخير يا رحمن. الدعاء التالت اللي هو بتاع الذنوب والمعاصي العامة والخاصة اللهم اني اعوذ بك من شر ما عملت ومن شر ما لم اعمل. اقول قولي هذا واستغفر الله لي ولكم
الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجعون الامر كله لبيك يا ربنا وسعديك. والخير كل الخير في يديك والشر ليس اليك. نحن بك واليك تباركت وتعاليت نستغفرك
ونتوب اليك. اللهم صل على الحبيب محمد. اللهم صل على الحبيب محمد. اللهم صل على قرة عيوننا محمد. اللهم صل على من علمنا الصلاة والصيام والزكاة والذكر والشكر. اللهم صل على من علمنا الدعاء. اللهم صل على خير خلقك محمد
اجمعنا به في الفردوس الاعلى يا رب العرش العظيم. اللهم صل على الحبيب محمد وعلى ازواجه امهات المؤمنين. وعلى ذريته وال بيته انك حميد مجيد اللهم صل وسلم وزد وبارك على حبيب قلوبنا وطبيب قلوبنا وشفيعنا يوم العرض عليك محمد. اللهم صل على الحبيب محمد عدد قطر
الامطار وعدد ورق الاشجار وعدد مكاييل البحار. وعدد ما اظلم عليه الليل واضاء عليه النهار. اللهم صل وسلم على الحبيب محمد عدد خلقك ورضا نفسك وزنة عرشك ومداد كلماتك عليه افضل الصلوات من رب العالمين الى يوم
وربك الغفور. وربك الغفور ذو الرحمة. الله! كلمة خبطت في قلبي وانا باقرأ سورة الفجر النهاردة. وانا باقرأ سورة الكهف النهاردة مين اللي قرأ سورة الكهف؟ ومين اللي ما قرأهاش؟ ما دي من كلمات الله التامات. تحصن بقى بكلمات الله التامات. كلمات الله التامات دي السفينة. اللي انت ماشي في بحر وحوش
حوالين حواليك. اسماك قرش حواليك هتتفرم والله العزيم بدون كلمات الله التمات قسما بالله هتتفرم. هتتمزع حتتين كدهو ما بين الشياطين والابتلاءات وعقوبات هتتمزح. ما قدمكش اختيار. لا يوجد سفينة نجاة في هزه الدنيا. اسمها دنيا من دنائتها. حتى
ومن دنو نهايتها وحتى اللي عايش مبسوط يومين وهتخلص. ومن دنو مصائبها بينك وبين المشاكل خطوة. انت اللي مش واخد بالك. الدنيا شف ربنا سماها ايه؟ الحياة الدنيا. وانت ماسك ومكلبش الدنيا يا ابني برضو مكلبش
مش برضه بحبك يا دنيا. الله نسأل الله العفو والعافية. ربنا ينير بصائرنا يا رب. فانت من سفينة النجاة الوحيدة اهي كلمات الله التامات ايه كلمات الله التامات قرآن الرقية الشرعية. تقرأ سورة البقرة كل شوية في البيت اشغلها في الكاسيت يا عم الشيخ. يا مولانا اقرا
احنا شغالة يا عم ما تشغل بس انت لازم تقرا. هو احنا هنتنبل! هو ربنا بيدينا يا عم اقرأ. يا عم نور قلبك وصدرك ولسانك واتحرك في الطاعة. عشان ربنا يفرجها عليك. وعشان ربنا يكرمك. ما هو انت واحد ماشي في آآ واحد
ماشي مع مراته ومسافرين يعني في طريق الصعيد بتقول له نمون ده اللي يقول لها ما فيش وقت نمون. احنا نشد في الطريق وبعد كده نمون. ما فيش وقت انا لسة هعطل ده انا مستعجل وهو في وسط الطريق الصحراوي يا مولانا والكلاب الجبال عن يمينه وشماله. والدليل ده
وفجأة العربية وقفت به. وقف هيروح في داهية. طب اعمل ايه؟ ييجي يتكلم في المحمول عفوا لقد نفذ رصيدكم. يادي المصيبة! طلع برة تانية يشوف الدنيا تلج. طب اعمل ايه؟ طب ادخل جوة طب آآ طب مين اللي هيحس بي؟ ما فيش عربيات معدية. يشون للعربيات ما فيش
ما فيش حد بيعبره ولا بيجي له. طب وبعدين اعمل ايه في المصيبة اللي انا فيها دي ؟ في الاخر. واحد وافق انه يبعت له عربية تشيل عربيته ورجع بلده ودفع الافات عشان بس يعرف يرجع وما عملش اي حاجة. اهو اللي ما بيقولش الافكار ومستخسر انه يدي وقت الكلمات اللي هي التامات
زي الراجل ده بالزبط. استخسر انه يدخل يمون استخسر انه يقعد عشر دقايق يقول ازكار الصباح والمساء. استخسر انه قبل ما ينام يقول قل هو قل هو الله احد والمعوزتين
ثلاث مرات استخسر وقع في مصايب شيطانية لا يعلمها الا الله وحياته كلها وقفت وعطلت طب ما كان من الاول انك انت تتحصن بالله وتعوذ بالله وتلوذ بالله سبحانه وتعالى. وربك الغفور في الرحمة. ربنا ارحم الراحمين. ربنا هو اللي بيحميك من نفسك. وربنا
كمان اللي بيكرمك وبينعم عليك رغم ذنوبك. نسأل الله سبحانه وتعالى. اللهم احفظنا بحفظك. اللهم اكلأنا بعينك التي لا تنام. اللهم اونا الى كنفك. اللهم ان نفوسنا تتلهف على باب جودك وكرمك وحفظك. فافض علينا من برك واحسانك ولطفك وودك. يا
واحد يا احد يا رحمن يا صمد. اللهم انا نسألك العافية. اللهم انا نسألك العافية في الدنيا والاخرة. اللهم انا نسألك العافية في الدنيا والاخرة. اللهم انا نسألك العفو فوالعافية في ديننا ودنيانا واهلنا ومالنا. اللهم استر عوراتنا
من روعاتنا. اللهم احفظنا من بين ايدينا ومن خلفنا. وعن ايماننا وعن شمائلنا. ومن فوقنا ونعوذ بعظمتك ان نغتال من تحتنا. نعوذ بكلمات الله التامات. التي لا يجاوزها بر ولا فاجر من شر ما خلق وذرأ وبرأ ومن شر ما ينزل من السماء ومن شر ما يعرج فيه
ومن شر ما ذرأ في الارض ومن شر ما يخرج منها ومن شر فتن الليل والنهار ومن شر طوارق الليل والنهار الا طارقا يطرق بخير يا رحمن. يا رحمن الا طارقا
يطرق بخير يا رحمن. اللهم انا نعوذ بك من شر ما عملنا. ومن شر ما لم نعمل. ربنا اتنا في الدنيا حسنة وفي الاخرة حسنة وقنا عذاب النار. اللهم يا مقلب القلوب ثبت قلوبنا على دينك. اللهم انا نسألك الهدى والسداد
حكمة والرشاد والتوفيق والمدد. اللهم الهمنا رشدنا واعذنا من شر انفسنا سبحانك اللهم وبحمدك. اشهد ان لا اله الا انت استغفرك واتوب اليك
