باي قلب ستدخل رمضان هي دي القضية الاولى يا اخوانا باي قلب جاهزين يا جماعة؟ مستعد لرمضان عارف يعني ايه مستعد لرمضان؟ مستعد في لحظة فتح ابواب الجنة التمانية مستعد لستين فرصة اتقى من النار فرصة كل يوم وكل ليلة مستعد لستين دعوة مستجابة نام خايف على
رمضان ولا مش خايف على رمضان؟ خايف على ستين فرصة مش خايف. خايف حركات الريان ولا مش خايف؟ خايف على ابواب الجنة التمانية ولا مش خايف؟ ان الحمد لله ان الحمد لله
نحمده ونستعين به ونستهديه ونستغفره. نحمده ونستعين به ونستهديه ونستغفره ونعوذ بالله من شرور انفسنا ومن سيئات اعمالنا ونعوذ بالله من شرور نفوسنا ومن سيئات اعمالنا انه من يهده الله فلا مضل له. ومن يضلل
فلن تجد له هاديا مرشدا. يا ايها الذين امنوا اتقوا الله حق تقاته. ولا تموتوا ان الا وانتم مسلمون. يا ايها الناس اتقوا ربكم الذي خلقكم من نفس واحد وخلق منها زوجها وبث منهما رجالا كثيرا ونساءا. واتقوا الله
فهو الذي تساءلون به واتقوا الله الذي تساءلون به. واتقوا الله الله الذي تساءلون به والارحام ان الله كان عليكم رقيبا. ان الله كان عليكم رقيبا. يا ايها الذين امنوا اتقوا الله. اتقوا الله وقولوا
اولى سديدا. يصلح لكم اعمالكم. ويغفر لكم ذنوبكم ومن يطع الله ورسوله. ومن يطع الله ورسوله فقد فاز. فقد فاز عظيمة. اللهم صل على النبي محمد وعلى ازواجه امهات المؤمنين. وعلى ذريته وال بيته انك
حميد مجيد. اما بعد اخواني واحبابي في الله تخيل لو ونحن يعني قد مضت ايام من شهر رجب ونحن قد بقي بيننا وبين اسابيع قليلة ونحن على اعتاب رمضان وكثير من الناس غير منتبه لهذه القضية اصلا قضية ان يعني خلاص يا جماعة
ونحن في هذا في هذه الايام شديدة الخطر. في ايام راس الحربة بتاعة تغيير حياتك كلها. تخيل لو تخيل لو جالك عربية جديدة فخمة بي ام فيها سبعة ولا اي حاجة. فانت ركبتها وطلعت على الطريق السريع وانطرحت بها. وحسيت ان انت في طريق فاضي والسيارة
مساعداك ودست بنزين على مية وتمانين. وانت طاير والطريق العربية بتنهب الطريق لها. فجأة لقيت في وشك جاية عكس الاتجاه. هل يوجد فرامل على وجه الارض تقدر انك انت تدوس عليها ساعتها
وتتقي هذه الحادثة لا يمكن مستحيل ما دام دايس على سرعة مية وتمانين فرامل مرسيدس فرامل ولا فرامل على وجه الارض في اللحظة دي ينفع انك انت تفرم عليها عربية تقف. قال لك الفرامل ما فيش حاجة اسمها انك تفرمل فجأة. كل الحوادث اللي بتحصل
لان صاحب الحادسة فوجئ بالموقف وما نفعش يفرمل فجأة. للاسف يا اخواني حوادس كتير اوي اوي اوي اوي وعربيات كتير اوي اوي اوي بتتقلب اول رمضان. لان كل واحد مننا دايس في الدنيا على سرعة مية وتمانين. دايس في
شهوات على سرعة مية وتمانين. دائس في المشاغل على سرعة مية وتمانين. دايس في المشاكل على سرعة مية وتمانين. وفاكر ان اول اليوم رمضان هيقوم ضاغط على الفرامل هيقوم كل حاجة واقفة ويبدأ يستقبل رمضان ومش واخد
قالوا ان فرملة الفرملة الفجائية مش ممكن. مش ممكن هتقدر توقف انشغال قلبك بالدنيا. وانشغال قلبك بالمعاصي وانشغال قلبك بالشهوات. وانشغال قلبك بالمشاكل بفرملة فجائية. يا اخواننا لازم تفرمل من الوقتي
اللي مش هيفرمل من دلوقتي ده يدوبك عما تفرمل توصل رمضان العربية واقفة تقدر تعيش رمضان ولكن الذين يتوهمون ان رمضان عصى سحرية. الذين يتوهمون ان الخشوع قرار. ان سرار هتتك عليه في دخلة
رمضان قلبك هيقلب من الانشغال بالدنيا للانشغال بالاخرة. الذين يتوهمون ان الخشوع عضلات هتقوم مطلع عضلات الخشوع وتقوم على طول مقلوب بني ادم تاني اول ما رمضان ييجي هما دول
اللي كل سنة بيضيع عليهم رمضان بقى لك كم رمضان مر عليك في حياتك وانت بالغ مكلف. كم رمضان؟ فينا ناس بقى لهم عشرة رمضانات وناس بقى لهم عشرين وناس بقى لهم تلاتين رمضان هات اللي بقى له خمستاشر رمضان خمستاشر في تلاتين يوم يعني ربعمية وخمسين
كل يوم رمضان عدوا عليك. يعني تسعميت فرصة للعتق من النار عدت عليك. ولسه زي ما انت ليه؟ تسعميت دعوة مستجابة عدت تعليق ولسه زي ما انت ليه. خمستاشر موسم تغيير عدوا عليك. ولسه زي ما انت ليه يبقى يا جماعة احنا مش عارفين نستسمر هزه
الفرصة العظيمة طوق النجاة اللي ربنا ارسله الينا في هذه الايام اللي لا يعلم حال اهل مصر فيها الا الله سبحانه وتعالى من الازمات من الضغوط المادية والاجتماعية والنفسية والسياسية وطوق نجاة وربنا ارسله لنا
فهل سنضيع رمضان مثلما نضيعه كل عام؟ يا اخوانا لما النبي عليه الصلاة والسلام يقول من قام رمضان انا لوحتسابا غفر له. من قرأ شيل كلمة رمضان دي وحط مكانها من قام. تلاتين ليلة متصلة مستمرة ما قطعش ولا ليلة
ففيهم قيام ليل متواصل قيام ليل تلاتين ليلة يا رمضان ايمانا واحتسابا غفر له. احنا يا اخوانا بنتكلم ازاي؟ يعني كنت مع بعض اخواني من يومين واحد منهم قال لي انا ما قعدتش جلسة ضحى واحدة من يوم رمضان اللي فات لحد النهاردة. انا انا لم
فتخيل ان فيه انسان يسكت على دينه للدرجة دي. ان في انسان بقى له سنة ما قامش ليل وساكت ان في انسان بقى له سنة ما ختمش القرآن وساكت. ان فيه انسان بقى له سنة ما قعدش جلسة ضحى
ساكت هو فيه ناس يا اخوانا دينها رخيص عندها للدرجة دي. هو فيه ناس يا جماعة دينها هين عندها للدرجة دي كلمة كأنها سكينة دبحت قلب الواحد. بيقول انا من رمضان اللي فات ما قعدتش جلسة ضحى واحدة. انا اعلم اخوة
يقدر يعد لك من رمضان اللي فات كم جلسة ضحى راحت منه؟ كم قيام ليل راح منه؟ من قلة ما ذهب من فرص الطاعة. ازاي يا جماعة؟ باي قلب سندخل رمضان؟ باي قلب زي الاخ اللي موهوم انه اول ما هيروح عند الكعبة الدموع هتنهي
والقلب هيطوف حوالين العرش يروح العمرة يلاقي عنده فطور وما هوش قادر يعبد وما هوش عارف يعمل حاجة هو متوهم ان الكعبة الواحدها بتجيب الخشوع باي قلب ستذهب الى الكعبة. باي قلب ستدخل رمضان؟ هي دي القضية الاولى
يا اخوانا باي قلب جاهزين يا جماعة؟ مستعد لرمضان؟ عارف يعني ايه مستعد لرمضان؟ مستعد للحزة فتح ابواب الجنة التمانية. مستعد لستين فرصة من النار فرصة كل يوم وكل ليلة مستعد لستين دعوة مستجابة. النبي عليه الصلاة والسلام يقول من خاف ادلج من خاف ادلج
انت لو عندك ميعاد في القاهرة الساعة تسعة الصبح بكرة مع ملك من الملوك. تقول اما اطلع ستة الصبح ان شاء الله الحق. عمرك ما هتقول كده ليه؟ تخاف من خاف ابلش. اطلع على ابيات عشان توصل بدري. تبات هناك تضمن المعاد. خايف على رمضان ولا مش خايف على رمضان؟ خايف على
ستين دعوة مستجابة ولا مش خايف؟ خايف على ستين فرصة للعتق من النار ولا مش خايف؟ خايف على جنة الريان ولا مش خايف على ابواب الجنة التمانية ولا مش خايف؟ خايف على تنزل الملك كل ليلة تلتين الليل الاخرين. عكس باقي السنة كلها
ثلث الليل بس وفي رمضان ثلثي الليل في كل ليلة خايف على الصلاة بالله ولا ما انتاش خايف؟ خايف على قل قرب من الله لما انتش خايف من خاف ابلش يا جماعة. يا اخوانا العوام بيجيبوها بكلمة تانية يقول لك القطر ما
حد لو ما انتاش على المحطة واقف ساعة ما القطر جه القطر مش هيستناك. القطر ما بيستناش حد. ورمضان كان قطار. لو رمضان وما نتاش وما نتاش واقف وجاهز ومستعد للاسف الشديد هيروح عليك زي كل سنة الكلمة بتاعة سيدنا كعب
الكلمة المؤلمة اللي كانت سبب ان غزوة ابوك راحت منه اللي كانت سبب ان اخر غزوة مع النبي ما لحقهاش. اللي كانت ان النبي قاطعه خمسين يوم الكلمة اللي كانت سبب انه فرق بينه وبين زوجته. لما لقى النبي والصحابة طالعين غزوة تبوك. فقال وانا
اقول اسمع بقى وانا اقول انا قادر على ذلك ان شئت. شف الكلمة اللي ضيعت منه اخر غزوة مع النبي عليه الصلاة والسلام. كل ما يبص لهم كده انا وقت ما احب اخرج هخرج. انا وقت ما احب احصل النبي عليه
للنبي انا مريح شوية ولكن وقت ما احب اجاهد اجاهد وانا اقول انا قادر على ذلك ان شئت كتير مننا ان هو بيقول انا وقت ما ييجي رمضان انا قادر على الصيام ان شئت. انا قادر على التراويح ان شئت. انا قادر
معنى التهجد ان شئت ورمضان جاي الليل كله ست ساعات ولا حاجة. يعني يعني اللي مش متعود على قيام الليل عليه العوض عليه العوض في الليالي اللي مش متعود على علو الهمة في العبادة. للاسف الشديد يا اخوانا انا قادر على ذلك ان شئت. لا لا انا مش محتاج
انتم ولا حاجة انا قادر ان انا اشد وادوس بنزين واعمل كل حاجة. اخواني في الله كم رمضان ضاع علينا بسبب انك مخدوع في نفسك كم رمضان ضاع عليك بسبب انك مفدوع في نفسك عارف الشيطان لما يجي لك كل ليلة يقول لك عليك ليل طويل فارقد الشيطان بيجي لك الوقت
يقول لك عليك شهر طويل فرقه. عليك عمر طويل فارقد. كم رمضان ضاع عليك؟ بسبب انا قادر على ذلك ان شئت. يا جماعة الدنيا كلها بتستعد لرمضان. الطريق الدائري في القاهرة بدأت قنوات فضائية تعلق اعلانات الاستعداد لرمضان. وتعلق حتى
الان اللي تم الاعلان عنه من مسلسلات رمضان اربعة وستين مسلسل في تلاتين حلقة بالفين حلقة. لحد الوقتي للهو استعدوا رمضان بالفين حلقة مستعدين يوميا اربعة وستين ساعة يعني لا يمكن
بني ادم هيعرف يتفرج على ده اصلا. ده ده التليفزيون المصري بس. ده ده اللي تم الاعلان عنه لحد دلوقتي. ده ده فما بالك بباقي الدنيا بقى فيها واكس فاكتور اعلنت نزولها وقرب ايدول اعلنت نزولها وبرامج التوك شو مش هتقف في رمضان. ما هذا يا اخوانا؟ يعني دول كلهم قاعدين يستعدوا
واحنا قاعدين هنا التجار لما عرفوا قيمة رمضان يقول لك ان مكسب رمضان بمكسب السنة كلها. لما الواحد دور على حركة فاض قبل رمضان الوقتي بين التجار لقيت ان الدنيا مقلوبة. ليه؟ لان التاجر بيقول لك ان مكسب رمضان ده بمكسب السنة كلها. لما عرفوا قيمة
رمضان بالفلوس استعدوا له من دلوقتي ولكن لما احنا عارفين قيمة رمضان بالجنة للاسف ما بنستعدش ليه؟ ليه؟ يعني لو قابلت دلوقتي طالب في تانية سانوي وقلت له انت حجزت دروس سانوية عامة قبلي يقول لك انت بتقول لي ايه؟ ده الدروس
والمقدمات للمدرسين اتدفعت. والطالب اللي لسة ما استعدش لتالتة سانوي. هو لسة ما امتحنش لتانية سانوي. يبقى غافل. لو عندنا يوم تسعة وعشرين ستة اللي هو واحد رمضان باذن الله كاس العالم وجه المدير الفني للمنتخب اعلن الان بدء الاستعداد
هيعلقوه جنب تمسال رمسيس في ميدان رمسيس. هيعلقوا هيقولوا له انت جاي دلوقتي. تستعد لكأس العالم كأس العالم اخطر من هذا واكبر من هذا واعظم من هذا. يعني ابليس يستعد لرمضان. يستعد انه يشوف لك اي حاجة يوقعك فيها الوقتي
اذا كان كل دول بيستعدوا لرمضان والله يا اخواني طالب في خمسة ابتدائي رايح ستة ابتدائي فوجئت انه قبل ما يمتحن لسه اتحجز في الدروس بتاعة السنة الجاية. فبسأل يعني اهله ازاي كده قالوا ازاي؟ ده لازم الاستعداد دلوقتي. ده خلاص الدروس
ابتلاء يا اخواننا وطلاب الفردوس الاعلى بيقفوا يفكروا يقول لك احنا هنتكلم في رمضان من دلوقتي. قال رسول الله صلى الله عليه وسلم ولا يزال قوم يتأخرون حتى يؤخرهم الله. ولا يزال قوم
تأخرون حتى يؤخرهم الله والعياذ بالله. في ناس بتفضل تتأخر لحد ما خلاص خليك وراء بقى. ما دام انت ما انتش عايز تتقدم ما دام انت ما انتاش عايز تسارع الى الله سبحانه وتعالى. كل سنة بيموت على وجه الارض
ارض ميت مليون بني ادم. يعني كل سانية بيموت اتنين بني ادمين. كل سانية يعني احنا بدأنا الخطبة بقى لنا خمستاشر دقيقة خمستاشر شرط ستين بكام ؟ يعني اضرب بقى تلاقي تسعمية. يعني مات على وجه الارض. آآ الف وتمنميت بني ادم من ساعة ما بدأنا. لو ضربتها
لان كل سنة بيموت على وجه الارض ميت مليون بني ادم. ميت مليون انسان بيموتوا على وجه الارض بكل سنة سبحان الله العظيم. يعني ايه؟ يعني على وجه الارض كل ناس شهدت رمضان
ميت مليون واحد منهم مش هيشهد رمضان اللي بعده بازن الله واحدة. يعني كل سنة فيه مية مليون واحد شهدوا رمضان مش اشهدوا رمضان اللي بعده. تضمن منين ان انت مش منهم؟ وتضمن منين ان رمضان الجاي ما يبقاش اخر رمضان في حياتك؟ ان بلغناه. تضمن منين؟ ده كل سنة
ميت مليون بني ادم تضمن منين ان انت مش من الميت مليون بتوع السنة دي ولا الميت مليون بتوع السنة الجاية مين يضمن عمره يا جماعة تخيلوا لو واحد دخل عليه
توكتوك قال لها ايه ده! انت لسة قاعدة! انت لسة ما جزتيش! ما حضرتيش الشنط! قالت له الشنط ايه! انت بتقول ايه! احنا رايحين فين رايحين آآ يعني جمصة ولا راس البر ولا مكان ساحلي اتفسح قال لها ده احنا مسافرين السعودية
قالت له ايه؟ سعودية ايه؟ الكلام ده امتى؟ بعد اسبوع ولا عشر تيام قال لها الطيارة هتطلع بعد خمس ساعات. يا نلحق يا من الحق خمس ساعات رايحين عمرة اسبوع او عشر تيام وراجعين قال لها رايحين عقد عمل عشر سنين مش هنرجع قبل عشر سنين. الراجل
ده في عرف البشر اجمعين مجنون. راجل مجنون. راجل مجنون ليه؟ لان واحد داخل على زوجته فجأة بيقول لها يلا مسافرين دولة تمانية بعد خمس ساعات هنقعد عشر سنين قبل ما نيجي. الذي لا يستعد للموت اشد جنونا من ذلك الرجل. الذي ليس عند الموت لان
ملك الموت لما يجي مش هيقول لك بعد خمس ساعات. حالا ملك الموت لما ييجي مش هينقلك لدولة تانية. ده هينقلك لعالم تاني. ملك الموت لما ييجي مش هيقول لك عشر سنين وراجع ده رحلة ذهاب بلا عودة للابد خلاص ما عدتش راجع. ما عدش فيه رجوع للدنيا. يبقى الذي لا يستعد للموت
اشد جنونا من ذلك الرجل. اخواني في الله. يعني يعني جاهزين ولا ولا مش جاهزين احد اخواني؟ ساكن قدام نادي من خد الافراح كده عندنا في المنصورة فبيقول لي سماع صراخ شديد جدا يعني ناس قاعدة صاد بيقول نزل من بيته يجري لقى عروسة في الزفة
والفرقة حواليها والفساتين السواريه وكل ما تعرفونه بقى. وواقفة ترقص في وسط الزفة. فجأة وقعت ماتت. وهي ترقص في ليلة فرحها فجأة وقعت ماتت هو قايق ازاي؟ ممكن يجي له الموت في اي لحزة باي سبب وبلا سبب من
ان لا يستعد لهذه اللحظة يا اخواني في الله. عشان كده من ثمار الاستعداد لرمضان ان انت لو مت قبل رمضان تموت على على نية الاستعداد للعبادة فيه فينمى لك عملك كانك نلت رمضان عندنا اخ من اخواننا مات في شعبان
يعني اللي فات ده لأ اللي قبله الله يرحمه اخوه جاب لي الورق بتاعه بتاع الاستعداد لرمضان. لقيته عامل جدول لمازا بعد رمضان؟ من ومن قبل رمضان بيخطط بعد رمضان هيعمل جدول عبادة ايه وعامل ورقة آآ آآ منهج الاستعداد لرمضان وقاعد يسمع دروس تفسير ودروس
اسماء حسنى ودروس في اصلاح القلوب. كل ده تجهيز لرمضان. قلت سبحان الله العظيم. يعني ان ربنا قابل منه هذا. يعني ما يبقاش في ميزان ورمضان. ده ما يبقاش في ميزانه رغم انه لم يدركه. ماتوا وصايم الله يرحمه. ماتوا وصايم برضه استعدادا لرمضان. مات وهو
صائب رحمه الله تخيل يا اخواني في الله في ناس ايقاظوا يا جماعة في ناس جاهزة يا جماعة يا اخوانا رمضان ده ميت حاجة كل حاجة منها كافية انها تغير حياتك
دعاء رمضان بس كافي النهار حياتك. تهجد رمضان بس كافي انه يغير حياتك. تراويح رمضان بس كافية انها تغير اعتكاف رمضان بس كافي انه يغير حياتك. ما بالك ان كل ده اجتمع مع بعضه رمضان واحد بس صح
ممكن يغير كل حاجة في حياتك. بس عايزين نعيشه مرة صح. عايزين نفرمل من قبله المشاكل والشهوات والدنيا والهموم. ونبقى شأن جهازه بقلبنا. ندخل نعيش صح. نستعد له. كما قرأ قال ابو بكر البلخي رحمه الله. من السلف
كم شهر البذر؟ قال لك رجب ده انت قاعد تبدر في بثور العبادة. وشعبان شهر السقيا وشعبان تسقي بالعبادة ورمضان شهر حصاد يا جماعة. رمضان شهر الحصاد. انتم عارفين النبي عليه الصلاة والسلام علمنا الاستعداد في كل حاجة. فكان يقول لنا وانتزار الصلاة بعد الصلاة
انك تصلي الضهر وتقعد تعبد ربنا في المسجد لحد العصر. استعدادا لصلاة العصر. يعني العصر كله بيتصلى في تلت ساعة. ومن الضهر للعصر كل تلات ساعات يعني يعني واحد ممكن يستعد لعبادة تلت ساعة تلت ساعات. يعني عشر اضعاف وقت العبادة. النبي عليه الصلاة
حسام علمنا كده ان هو ده اللي بيعزم ده اللي بيعزم محلات بتاعة آآ الشركات بتاعة الورق المناديل الورق من الوقت تلاقيها كاتبة على العلب رمضان كريم. من الوقت بيستعد لرمضان. من الوقت بيستثمروا كلمة رمضان. وكيف غفلنا عن هذا الامر اللي انا
الواحد خايف والله. خايف لو فضل اهل الباطل يستعدوا لرمضان كل سنة زيادة. زيادة عن اللي قبله ها واهل الحق غافلين ان ييجي يوم من الايام نقول قبل رمضان يا جماعة اعبدوا ربنا في رمضان. لان عبادة في الهرش كهجرة اليك. ما هو ازا كان
اهل الباطل محولين رمضان لكل الضلال ده. وكل الفساد ده هييجي يوم يا جماعة لو لم لو لم نقف مع عبادة له مع انفسنا ومع الدعوة الى الله وقفة صادقة هيجي يوم هنقول في رمضان عبادة في الهرج. هيبقى رمضان موسم فساد اصلا. هيبقى رمضان ده
معصية اصلا والعياذ بالله كهجرة الي. فهل سننتظر هذا الامر؟ هل سننتظر ذلك اليوم؟ رمضان بالنسبة بالنسبة للمفرطين المفرطين خبطة السنة. وبالنسبة للمقتصدين شحنة السنة. وبالنسبة للمجتهد يدين حصاد السنة. رمضان بالنسبة للمفرطين خطط السنة. عم اخبط. يومين في رمضان عبادة. وطول السنة اعمل اللي انت عايزه
بس المهم تعيط ليلة سبعة وعشرين. وبالنسبة للمقتصدين شحنة السنة. يا عم انا مش عايز اعرف معاصي سر ولا في علاقات محرمة في نظر حلال طول السنة اعمل ايه؟ اعبد ربنا في رمضان كويس عشان باقي السنة امشي متظبط بقى. بازن الله ما انتكسش ولا ابعد عن ربنا. ولكن بالنسبة للمجتهدين
حصاد السنة. يعني ايه حصاد السنة؟ هو بيقوم الليل طول السنة عشان لما ييجي رمضان يحصد السواب بتاعه. لان ليلة واحدة في رمضان بعمرك كله. ليلة القدر خير من الف شهر. يعني خير من تلاتة وتمانين سنة عبادة متواصلة. يعني اطول من عمرك كله
ليلة واحدة في رمضان اطول من عمرك كله. وخد بالك انت عمرك لو عشت ستين سنة مش ستين سنة عبادة. ده عشرين سنة منهم نوم وخمستاشر انا منهم قبل البلوغ واشيل المواصلات واشيل الاتصالات وشيل وشيل وشيل هتلاقي اللي يصفى لك في عمرك كله حوالي عشر سنين لو انت
واجتهد اجتهاد شديد في العبادة. فربنا مديك ليلة واحدة في رمضان بتلاتة وتمانين سنة. عبادة يعني ما فيش فيها نوم ولا ولا ولا يبقى يا اخوانا متى يعوض هذا؟ ان فات علينا هذا الموسم الخطير. وهزا الموسم
يا جماعة عايزين نستيقظ يا اخواننا. عايزين نستيقظ. عايزين ننتبه. عايزين نفوق. عايزين نقوم. عايز كلمة عمل صح مع دين ربنا سبحانه وتعالى. عايزين نتذكر الاخرة التي نعمل لها. عايزين لو الاخرة دخلت في قلوبنا بجد
هنعرف يعني ايه رمضان ويعني ايه رجب؟ ويعني ايه شعبان؟ ويعني ايه كل يوم من ايامنا؟ النبي عليه الصلاة والسلام بيقول لك ما من ساعة تمر بابن ادم ساعة. لا يذكر الله
تعال فيها الا حسر عليها يوم القيامة هيندم عليها يوم القيامة على الساعة. على ساعة عادية في يوم عادي. امال الساعة في رمضان هتندم عليها قد ايه احنا داخلين على اطول موسم عبادة في السنة كلها. واعظم موسم تغيير في السنة كلها. ما انتاش عايز تتغير. ما انتش عايز. ربنا
يغير لك حالك كله في حياتك. ما انتش عايز ضمرة ابن جندب رضي الله عنه. لما هاجر ومات في طريق الهجرة ونزل قول الله سبحانه قال ومن يخرج من بيته مهاجرا الى الله ورسوله ثم يدركه الموت فقد وقع اجره على الله. فقد
وقع اجره على الله. لو انت سعيد في عمل صالح ومت قبل ما يتم. وقع اجرك على الله. لو انت سعيت الى الاستعداد لرمضان ومت قبل ما يتم وقع اجرك على الله. عشان كده قاتل المائة لما مات وهو في الطريق للارض الصالحة وقع اجره على الله وقبض
روحوا ملائكة الرحمة يبقى عايزين عايزين نفتكر الاخرة اللي احنا بنشتغل لها. الم تسمع قول الله سبحانه وتعالى يا ايها الذين يا ايها الناس اتقوا ربكم ان زلزلة الساعة شيء عظيم. يوم ترونها تذهل كل مرضعة عما
ان زلزلة الساعة شيء عظيم. كل دقيقتين كل كل دقيقتين بيحصل زلزال على وجه الكرة الارضية. ولكن في زلازل قوية وفي زلازل ايضا في زلازل زي التسونامي كده يقول لك خريطة الكرة الارضية اترسم هتترسم من جديد بعده. وفيه زلازل ضعيفة. انما ربنا بيقول لك ان
زلزلة الساعة كل الكرة الارضية من اولها لاخرها هتتزلزل. شيء عظيم. يعني ايه شيء عظيم؟ قال لك ان البني ادم لما ييجي يوصف حاجة مزهلة فيقول لك ده حاجة مهولة. ده حاجة رهيبة. فلما تلاقي واحد واقف بيقول لك ده حاجة رهيبة. تعرف ان الحاجة اللي بيوصفها فوق قدرتك
على الوصف فيقول لك ده شيء عظيم. ده شيء رهيب. قال لك انما ربنا لما يقول شيء عظيم. ليه؟ هو ربنا غير قادر على وصف القيامة هو ربنا غير قادر. ليه ربنا تكلم؟ وقال زلزلة الساعة شيء عظيم. رغم ان ده عند البشر. اسلوب اللي شاف حاجة فوق قدرته على
فمش عارف يوصفها. فبيجيب لك طريقة تهويلية وخلاص. قال لك لا. الله قادر ان يصف القيامة سبحانه وتعالى. ولكن انت اللي غير قادر انك تفهمها. انت اللي ما تقدرش تفهم يعني ايه القيامة. عشان كده ربنا بيقول لك يوم ترونها انا مش هقول لك القيامة دي ايه. انا
اللي هيشوف القيامة هيحصل له ايه؟ انا هقول لك اللي هيشوف احداس يوم القيامة هيحصل له ايه؟ اول لحظات القيامة يوم ترونها مش يوم يرونها يوم الكل صار هذه اللحظة اوعى تستثني نفسك من هذه اللحظات اوعى تظن ان ربنا بيوصف
غيرك اوعى تظن ان ربنا بيوصف ناس غيرنا يا جماعة. ده ده الحالة بتاعة بتاعتنا الا من امنه الله يوم ترونها اذهل المرة الوحيدة اللي جه فيها لفظ السهول في القرآن في هذه الاية. في الفاظ كده لم تذكر في القرآن الا مرة واحدة. زي لفظ السعادة
ففي الجنة لم تزكر السعادة الا مع الجنة. مرة واحدة بس. زي لفز التنافس. التنافس مش الفارسا قاعد والكلاسيكو ريال مدريد وبرشلونة بيلعبوا مع بعض ويا ترى مش عارف مين هيكسب ولا مين هيكسب لا لا لا لا
لفز التنافس لم يذكر الا مرة واحدة في سورة المطففين وفي ذلك فليتنافس المتنافسون. بس على الجنة امال يا رب بتاعة الدنيا دي بتاعة المطففين. اللي تقلوا كافة الدنيا على كافة الاخرة. للاسف الشديد انما لا يتنافس الا على الاخرة
الا على الجنة الا على الفردوس الاعلى. فمن الالفاظ التي لم تزكر الا مرة واحدة ولفظ السهول. يوم ترونها تذهل كل مرضعة عن ما ارضعت تخيل واحدة شايلة ضناها في ايديها وبترضعه ربنا قال لك تزهل عنه. يعني ايه يا جماعة؟ يعني اول لحظات
القيامة بتنهار اكبر عاطفة بشرية في الحياة. اكبر عاطفة بشرية في الحياة عاطفة الامومة. بتنهار في اول لحظات القيامة. امال باقي العواطف يحصل فيها ايه؟ امال اللي عصى ربنا عشان واحدة يعمل ايه؟ امال اللي كل حرام
اللي تبرجت عشان زوجها تعمل ايه ؟ امال اللي كل حرام عشان مراته يعمل ايه ؟ ازا كانت عاطفة الامومة اقوى عاطفة بشرية في الحقيقة بتنهار في اول لحظات القيامة. يعني انا اعرف احد اخواني يعني كان بيغتسل في الحمام بيغتسل. السخان ولع
الحمام كله ولع نار عليه واخشي عليه في وسط النار. امه دخلت النار خدت ابنها وجرجرته من جوة اوعى النار وطلعت. امه دخلت نار الدنيا عشان تنقز ابنها. دخلت جوة النار. دي هيجي عليها يوم هينطبق عليها
الله سبحانه وتعالى يود المجرم لو يفتدي من عذاب يومئذ ببنين ببنيه هيجي يوم تتمنى انها ترميه في جهنم. بس هي تنجو منها يبقى جهنم بايه؟ يبقى لما ربنا يقول لك ان المشاهد ديت العواطف البشرية بتنهار عندها
يبقى اليوم ده ايه؟ يبقى المشاهد دي ايه؟ يبقى الدار الاخرة دي عظيمة قد ايه؟ يا اخواننا هو اللي كل واحد بيحب الهندسة يبقى مهندس؟ هو كل واحد واحد بيحب الطب بقى دكتور. يا اخوانا اللي دفع تمن الهندسة هو اللي هيبقى مهندس. اللي مش كل واحد بيحب الجنة هيدخلها
مش كل واحد بيحب الجنة يدخلها. اللي دفع تمن الجنة ربنا يرحمنا جميعا. يعني كما قال الشيخ ابن عثيمين رحمه الله عجبا اخرج ادم من الجنة بمعصية واحدة وهم يعصون الله ليل نهار ويظنون انهم حتما سيدخلونها. احنا مش قادرين
خطورة اليوم الاخر ليه؟ خمسين سنة بس. وكل الناس اللي حواليك دول هيبقوا دود في دود. هتعيش كم سنة في الدنيا؟ ستين سنة. سبعين سنة الدار الاخرة يوم واحد بس منها خمسين الف سنة. يوم واحد بس منها خمسين الف سنة. فكيف نستهتر بهذه الامور
وقد قال رسول الله صلى الله عليه وسلم لولا الا تدافنوا لولا الا تدافنوا لدعوت الله ان معكم النبي بيقول نفسي تسمعه. نفسي تسمعه. كلكم ودانكم مع اللي بيحصل فوق الارض. كلكم ودانكم مع
كل الاحداث اللي بتحصل فوق الارض نفسي تسمعوا اللي بيحصل تحت الارض. النبي بيقول لولا الا تدافنوا لدعوت الله ان يسمعكم من عذاب القبر. النبي بيقول لنا ان ما كانش حد هيدفن حد. كان نفسي انكم تسمعوا
او اللي بيحصل تحت التراب ايه؟ كان نفسي تسمعه وانت جاي تعصي ربنا اي معصية اللي تحت التراب بيتعزب على المعصية ديت بيتعزب عليها قد ايه ؟ كان نفسي تسمعه قبل ما تبص لحرام اللي بص للحرام تحت التراب بيتعزب ازاي ؟ قبل ما
ناكل حرام تسمع اللي كل حرام تحت التراب بيتعذب ازاي؟ قبل ما واحد يقع في زنا. قبل ما واحد يقع في منكر. قبل ما واحد يقع في قصيدة سر اللي عصى ربنا بهذه المعاصي تحت التراب الوقتي. بيعمل ايه؟ ما كانش اي انسان ساعتها هيقدر ان هو يعصي ربنا
كما قال النبي صلى الله عليه وسلم لو تعلمون ما اعلم اه لو تعرفوا. اه لو تعرفوا البني ادمين مشغولين باللي فوق الارض باللي بيحصل في النوادي والملاهي والشركات والمستشفيات والمحاكم والاسواق والمحلات الناس مشغولة باللي بيحصل فوق الارض
النبي عليه الصلاة والسلام بيقول لهم لو تعلمون ما اعلم. لو تعرفوا اللي بيحصل تحت الارض. لضحكتم قليلا. ولبكيتم كثيرا. الناس كانت مشيت الكورة قاعدة تعيط وما تلذذتم بالنساء على الفرش. مش شهوة الحرام هتروح منك. ده شهوة الحلال كانت هتروح كمان منك
من شدة الهم اللي الناس هتبقى فيه. ولخرجتم الى الصعدات تجهرون الى الله. وكان كل الناس سابت الدنيا والتجار سابوا الدنيا والملوك سابوا القصور بتاعتهم واصحاب الفلل سابوا الفلل بتاعتهم وكله طلع يجري
يمكن لحد ما يوصل لصحرا او يوصل لجبل وقعد يصرخ انقذني يا رب. اغثني يا رب اجرني يا رب. ولا خرجتم الى تجأرون الى الله. النبي عليه الصلاة والسلام هو الذي قال هذا الكلام. لولا الا تدافنوا لدعوت الله ان يسمعكم من عذاب القبر
لو تعلمون ما اعلم لضحكتم قليلا ولبكيتم كثيرا وما تلذذتم بالنساء على الفرش ولخرجتم الى الصعودات يشأرون الى الله. النبي عليه الصلاة والسلام يحذرنا يا اخواني في الله. واقع واقع نحن معرضون له يوم ترونها
كل مرضعة عما ارضعت تذل كل مرضعة. يعني في الدنيا ممكن لما ييجي مصيبة واحدة اعصابها ضعيفة تقع تنهار وواحدة اصابة قوية تتجلد. يوم القيامة ما فيش حد هيتجلى. ما فيش حد حاجة فوق قدرة احتمال اي انسان على التعمد. في عبارة
عبارة السلام تمانية وتسعين لما السفينة ولعت والناس بتغرق. يعني يا اما هيتحرق يا اما هيغرق ما بين الغرق والحرق. يعني فكان فيه اب وام ومعهم طفل صغنن وبنت بنوتة صغننة اصغر منه وما عهمش غير طوق نجاة واحد
اللي عرفوا ياخدوه والسفينة بتغرق جابوا ابنهم حطوه في طوق النجاة وجابوا بنتهم حطوها جنبه وقعدوا يوصوا ابنهم ها ان اللي يفضل محافظ على اخته لحد ما حد ييجي ينقزهم. وهم يعلمون ان دقيقة واحدة بس. وهم الاتنين يا هيبقوا اتحرقوا يا هيبقوا غيرهم
ربنا يرحمهم جميعا يا رب. يعني لما حصلت المصيبة دي ضحوا بحياتهم عشان اولادهم. ايه اللي خلي الاب والام دول نفسهم يوم القيامة يتمنوا انهم يشيلوا ولادهم يرموهم في جهنم بس هم ينجوا
يبقى يوم القيامة ده ايه؟ يبقى الدار الاخرة دي ايه؟ يبقى اللي احنا بنعمله ده استعداد حقيقي للدار الاخرة؟ ولا عاملين زي الطالب؟ اللي قاعد ليلة عن دكتوراه ولا حاجة قاعد يبص في الورقة وبعد كده يقعد يتفرج على التليفزيون ساعتين وبعد كده يبص دقيقتين ويتفرج ساعتين فابوه داخل عليه بيقول له يا ابني زاكر يا ابني قال له
انا بزاكر اهو. يا ابني اللي انت بتعمله ده مش المزاكرة بتاعة الامتحان اللي انت داخله ده. اللي انت بتعمله ده لا يتناسب مع خطورة الامتحان اللي انت داخله ترونها تذهل كل مرضعة عما ارضها. كله مرضعة. قال لك ان في اللغة المرأة التي
الطفل لا تسمى مرضعة امال تسمى ايه؟ مرضع مرضع قال لك مرضع ليه؟ مش فيه تاء تأنيس؟ لما يكون الموضوع وصف لامرأة قال لك لأه ده تاء التأنيس بتيجي لما يكون نفس العمل ده ينفع يعمله الراجل وينفع يعمله الست. فيقوموا يضيفوا تاء التأنيس للست
عشان يميزوها. يعني يقول لك ايه فلان ذاهب. انما فلانة ذاهبة. فقال لك ذاهبة دي تاتأنيس ليه؟ قال لك لان ممكن اللي يروح رجل او ست فعشان يميزوا ان اللي عمل دي ست يحطوا تلات تأنيس. قال لك انما ما فيش راجل بيرضع ما فيش غير الست هي اللي بترضع. فاذا اللفظ المرضع
لا يأتي معه تاء التأنيث في اللغة. انما اسمها مرضع فلانة مرضع. ليه؟ لان مش محتاج اقول تاء تأنيس لان ما فيش راجل بيرضى. قال لك اومال ربنا فقال ليه تذل كل مرضعة؟ قال لك لان المقصد هنا ليست امرأة في سن الرضاعة. وليست امرأة عندها طفل يرضع
ده المقصد هنا امرأة ضناها على ايديها في حضنها وملتقي بثديها بفمه ضحى لي انا اهو يعني اكتر لحزة لطفل ملتصق بصدر امه وبحنان امه في هذه اللحظة تذهل كل
عم ارضع الترم ابن عم ارضعت ما عادتش دارية ده حتة خشبة ولا ده بني ادم ولا ده ايه ما حدش حد داري. بعد كده لما الموضوع يزيد يوم القيامة
تذهل كل مرضعة عما ارضعت وتضع كل ذات حمل حملها. وتضع كل ذات حمل حملها. متخيل يعني يعني كل يوم بيحمل على وجه الارض ربع مليون امرأة. كل يوم في ربع مليون امرأة بيحملوا على وجه الارض. يبقى ازا في كم حامل على وجه الارض
دلوقتي في كم واحدة حامل ها اضرب بقى ربع مليون في تلاتين يوم في تسع شهور. يعني هتلاقي كم واحدة؟ حوالي سبعين مليون واحدة حبة. يبقى على وجه الارض دلوقتي حوالي سبعين مليون واحدة حامل. كل يوم بيحمل ربع مليون وتولد ربع مليون تقريبا يعني. ارقام يعني ايه
يعني يعني تقريبية يعني. ربع مليون امرأة. ها لانك انت عندك كل سانية بيتولد تلاتة وبيموت اتنين. المهم لو حسبتها هتلاقيها بهذا الحساب ربع مليون امرأة بيحملوا كل يوم. يعني ازا الان على وجه الارض سبعين مليون حامل. متخيل سبعين مليون سقاطة في هزه اللحزة. سبعين مليون
بس ربنا ما قالش وتضعوا النساء حملها. ده قال تضعوا كل ذات حمل. الحيتان كل كائن حامل كل كائن حامل كل حيوان حامل في الكل هيسهر. يعني الفزع فوق البشر وفوق جميع الكائنات. وتضع كل ذات حمل حملها
وبعد كده لما الموضوع يزيد اكتر وترى الناس سكارى. تزهل كل مرضعة ما ارضعت العواطف اضربت. تضع كل ذات حمل حمل فالجسم نفسه اتضرب الانقباضات عملت سقافة وترى الناس سكارى العقل اتضرب في النهاية عقل الانسان طار. وترى
سكارى الناس ماشية زي المخمورين. الناس ماشية بتترنح. الناس ماشية غير واعية. وما هم بسكارى. ولكن عذاب الله الشديد. هو فين العزاب ده يا جماعة؟ ده لسه جهنم ما جتش. ده لسه ما فيش حد اتعزب اصلا. مجرد رؤية اهوال القيامة
تقول اية عذاب امال اللي هيتعذب يوم القيامة امال اللي هيكرمها في النار والعياذ بالله اذا كان ده رد فعل البني ادمين ده ده في الاول بس زي ما ربنا يقول لك كده القارعة
ما القارعة! وما ادراك ما القارعة! ربنا بيقول للنبي! بيقول لمحمد بن عبدالله مش بيقول لي وبيقول لك بيقول لمحمد بن عبدالله وما ادراك! اي ان يوم فما فوق مستوى الادراك حتى للانبياء انفسهم. ما فيش حد مدرك يوم القيامة ديت هيبقى شكلها ايه؟ وما ادراك ما القارعة
طب وبعدين طب نعرف ايه ؟ انا مش هقول لك هي وصفها ايه ؟ انا هاقول لك هتعمل في الناس ايه. ها يوم يكون يوم يوم يكون الناس كالفراش المبثوث وتكون الجبال كالعين المنفوش. انا هجيب لك الانسان المكلف هيبقى شكله ايه ساعتها. وهجيب لك امتن مخلوق على وجه الارض اللي هو الجبال. هيبقى شكله
وانت قيس بقى يا ترى يوم القيامة ده هيبقى شكله ايه؟ يا ترى يوم القيامة ده هيبقى حاله ايه؟ يبقى لما الانسان يعظم اليوم الاخر يا جماعة مش هيجي الوقت يقول لك هو ايه رمضان واحنا الوقتي لسة في رجب؟ احنا بنتكلم يا عم لما بتوع الكورة عرفوا قيمة الكورة ها
قتلوا نفسهم في الاستعداد لها. لما بتوع الفلوس عرفوا قيمة الفلوس قتلوا نفسهم في الاستعداد لرمضان فيها. لما بتوع الفن قتلوا نفسهم في شعبان لرمضان مدينة الانتاج الاعلامي زي خلية النحل الان. استعدادا لتصوير الحاجات بتاعة رمضان. استعدادا لرمضان. اشمعنى
الشيطان ما بينامش الوقت استعدادا لرمضان. عشان يوقعك في مغرس قبل رمضان. الدنيا كلها بتستعد لرمضان الا انت. الدنيا كلها يا اخوانا ده احنا المفروض الوقتي ما نامش الليل من مسكة المصحف وختمة القرآن
والصيام عشان الاستعداد لرمضان. عشان رمضان مرة بقى نعيشه صح. رمضان مرة بقى ييجي احنا جاهزين رمضان مرة بقى يجي واحنا مستعدين كل سنة بيضيع رمضان لانه بيجي وانت مش مستعد
ليه؟ لانه بيجي وانت بتحسبه عصايا سحرية. اول ما ييجي الدموع اللي ما نزلش منها ولا دمعة طول السنة هتنهمر من عينيك. بتحصل اكتبوا عصاية سحرية. اول ما ييجي المصحف اللي ما اتفتحش من رمضان اللي فات هيتختم خمس ست مرات. بتحسبه عصاية سحرية. اول ما ييجي
الصلاة اللي تلات ترباعها سرحانين في الدنيا مش عارفين نفرمل. هتخشع فيها. كل سنة يضيع علينا رمضان لان احنا مش قادرين نفهم ان التعب والمجاهدة مش في رمضان التعب والمجاهدة قبل رمضان. رمضان اغلى من انك تجاهد
رمضان اغلى من ان يوم يروح في النشاط ويوم يروح في الفتور. الكلام دلوقتي. اتعب وجاي دلوقتي. اما تيجي تشوف العربية بتاعتك وتكشف عليها قبل رمضان هتفاجئ ان الفرامل بايظة. ها ما انت بتيجي تدخل الصلاة المفروض عايز تفرمل بقى. كفاية دنيا يا قلبك
كفاية تفكير في الدنيا. تقوم داخل ها تلاقي الفرامل بايظة مفوتة. ما بتفرملش. القلب شغال في الدنيا زي المروحة دي كده. لو اتكيت على الكوبس بتاعها دلوقتي مش هتقف. قدامها دقيقة ولا حاجة. بالزبط كده. انت لما تتك على كبس مروحة الدنيا
الوقت في رجب يا دوبك هتقف على اول رمضان. تدخل رمضان والدنيا بجد مفرملة في قلبك. انما هتتك عليها في اول رمضان ان شاء الله على اخر رمضان اما يكون رمضان بيودع تبدأ الدنيا بقى تهدى في قلبك. يا جماعة دي قضية عقلية عقلية. اي انسان عاقل يجب ان
افهم هذا ويجب ان يدرك هذا. هتصوم ستاشر ساعة في الصيف ده ازاي؟ وانت ما انتش متعود على الصيام. وكمان مطلوب منك تقرا القرآن يعني جزء كبير كتير من النهار ازاي ؟ وبعد كده مطلوب منك تروح تراويح الليل كله ست سبع ساعات. يعني لو بعد التراويح حطيت راسك كده بمعجزة هتصحى على السحور
قبل الفجر طب انا عايز اقوم الليل طب اعمل ايه؟ يا ابني استعد لدلوقتي. كل اللي انت عايز تعمله في رمضان اعمله دلوقتي. ركز في حاجة دلوقتي. اجتهد دلوقتي عظم قضية رمضان من دلوقتي. ارم اساس في رجب وشعبان تعلق عليه في رمضان. انما الاخ اللي بيقول لي من رمضان اللي فات
ما قعدتش ولا جلسة ضحى. ما هو نفس الاخ ده اللي كان معنا في اعتكاف السنة اللي فاتت. بيقعد كل يوم جلسة الضحى. الله! اومال ايه! يا عم هو ما عندوش اساس قبل رمضان
اصلا ده رمضان اللي فات بالنسبة له زي واحد بنى عمارة فوق التراب ده انا ما لهاش اساس. فاول ما جه شوية هوا في شوال طيارتهم عشان ايه ده! لو انا سألتكم الوقتي مين اللي قام الليل ليلة واحد شوال اللي فات؟ ممكن تلاقي تلاتة اربعة فينا اللي قاموا الليل. الله! ده احنا لسه خارجين من
كاف ولكن بنعلي من غير اساس. ارمي اساس الوقت. اعمل قيام ليل ولو نص ساعة دلوقتي. اتعود على الصيام ولو يوم يومين في اخواتي اتعود على القرآن. انت في رمضان المفروض تقرا قرآن تلات اربع ساعات ورا بعض مسلا بالنهار. وكذلك بالليل. اتعود من دلوقتي. اتعود
من الان يا اخواني يعني هزه امور يفتح الله على من جاهد نفسه فيها. ويفتح الله على من غذ السير الى الله فيها والا يعني هتفاجأ في رمضان بصدمات هتؤلمك وهتوجعك ويضيع رمضان زي ما
اه اللي قبله كم رمضان ضاع علينا بسبب ان احنا لا نستعد له. قدامكم الفرصة اهي احنا النهاردة لسه تلاتة رجب يا اخوانا. النهاردة لسه في الاول انا اهو لسة في اول شهر البذر. كلمة ابو بكر البلخي رجب شهر البذر وشعبان شهر السقيا ورمضان شهر الحصاد
اقعد تحصد بقى ثواب مهول ليل نهار في رمضان. ولكن لو انت من دلوقتي اجتهدت في هذا الامر. اسأل الله سبحانه وتعالى ان يبلغنا رمضان وان اجعلنا فيه من من الفائزين وان يمتعنا بعبادته ليلا ونهارا. انه ولي ذلك والقادر
الحمد لله فكفى وصلاة وسلاما على عباده الذين اصطفى. اما بعد جاهز لرمضان. مين فينا جاهز لرمضان يا جماعة؟ مين فينا مستعد مين فينا مستعد من اول النهارده يبدأ الاستعداد الحقيقي. مين فينا قرأ سورة الكهف النهاردة؟ ها؟ مين فينا يا اخواننا
نفسه يجاهد في فلسطين ويستشهد في فلسطين. يرفع ايده كده. اللي نفسه يموت في في الجهاد في سبيل الله في فلسطين. ما شاء الله لا قوة الا بالله. دول بس
اللي نفسه يجاهد في فلسطين ويستشهد في فلسطين. طب اللي رفعوا ايديهم دول كم واحد فيهم الشهر اللي فات ما راحش عليه ولا مرة صلاة الفجر. يكمل رفع يده كده اللي ما راحش عليه ولا مرة صلاة الفجر. ازا كنت ما انتاش عارف تجاهد البطانية هتجاهد اليهود. هتجاهد ستاشر
والقنابل الذرية اذا كنت مش عارف تجاهد البطانية هتجاهد ازاي يا اخوانا؟ اذا كان اول يعني اول خطوات الدين عائزين نراجع نفسنا الشهرين دول احنا ورانا حاجات كتير اوي. محتاجين ان احنا نراجع نفسنا فيها. من الحاجات اللي انت محتاج تراجع نفسك فيها. حالك ايه مع اخوانك؟ قبل رمضان
حالك ايه مع اخوانك؟ حالك ايه في بيئة الايمان؟ بتحضر دروس ايمانية ولا لا؟ متصل باخوانك وبتعبدوا ربنا مع بعض ولا لا حالتك ايه ؟ اسمع الى تلك الاية المرعبة التي ترعبنا جميعا في قول الله سبحانه وتعالى ومن الناس من
اعبدوا الله. الله! الكلمة دي حلوة ولا وحشة؟ ها؟ حلوة ولا وحشة؟ جميلة صح؟ ومن الناس من يعبد الله يعني بيعبد وكمان يعبد ده مضارع مستمر. يعني الراجل ده بيقعد جلسة ضحى كل يوم. الاخ ده آآ
يوم اتنين وخميس سابت. الاخ ده ممكن له ورد القرآن او ورد قيام ليل سابت. ومن الناس من ايه؟ يعبد الله مضارع مستمر الله! بس فيه كلمة جت بعدها بقى قلبت الدنيا. ومن الناس من يعبد الله على حار. يعني ايه على
قال الشيخ مخلوف في تفسيره وابن عاشور في تفسيره قال الحرف اي طرف الجيش يعني ايه طرف الجيش؟ قال لك واحد خايف يدخل جوة الجيش فيقوم واقف على الطرف. قال لك لو الجيش انتصر انا معكم يا رجالة. طب لو الجيش اتهزم يخلع
يعرف يخلع يعرف يهرب. فقال لك ده حد منكم عارف الاخ اللي انا باتكلم عنه ده. حد منكم عارف الباشا اللي انا باتكلم عنه ده ده حضرتك. حضرتك يعني عشان بس ما تبصش لحد جنبك ده ده فضيلتك. ها يعبد الله ملتزم ولكن
على حرف مش عايز يدخل جوة بيت الايمان. مش عايز يعيش دين بحق وحقيقي. هو ممكن يكون صلى الفجر النهاردة في مسجد كده لوحده مش عايز يصلي مع اخوانه في المسجد اللي بيصلوا فيه. مش عايز يحضر الدروس الايمانية المستمرة
العلمية والوعظية والتربوية مش عايز يشتغل في الدعوة مع اخوانه عايز يفضل لوحده كده ومعزول عزل نفسه بعيد عن بيئة الايمان بعيد عن اخوانه وشيوخه ومن الناس من يعبد الله على حرف فان اصابه خير اطمأن به مش اطمئن
بالله اطمأن بالخير. دي مصيبة كتير مننا ان هو معلق شغله في الدين على ان الدنيا بتاعته تستقر. ما يقدرش فكر في العبادة الا لما الدنيا بتاعته تبقى مستقرة ومتزبطة لو عنده مرض لو عندها مشكلة مع جوزها
لو عنده مشكلة في بيته. لو عنده مشكلة في شغله ما يقدرش يفكر في الدين. ما يقدرش يفكر في الدعوة. ما يقدرش في العبادة ما يقدرش يفكر في اصلاح قلبه. لازم الدنيا تتزبط عشان يهدى نفسيا ويبدأ يفكر في الدين. يا للمصيبة
اللي بيعمل كده ليس بينه وبين الانهيار الا شعرة. اللي اللي ما يقدرش يفكر في دينه الا لما دنيته تستقر ارضى في مصيبة. ده في مصيبة بينه وبين النفاق شعرة. والعياذ بالله. اللي لازم الامتحانات تخلص. وينجح
وما يبقاش مريض وما عندوش مشاكل دنيوية وما هوش في ازمات اقتصادية والوضع السياسي في البلد مستقر وما عندوش مشاكل اجتماعية مع اصحابه ولا مع اهله ولا مراته ولا اخواته ولا اللي مستني ان الكلام ده يتحل ده بينه وبين النفاق شعرة
فان اصابه خير خلاص بقى الدنيا اتزبطت اطمئن الحمد لله نشوف دينا بقى. بس اطمئنا ايه بالخير مش بالله يا يا للمصيبة يا جماعة! يا للمصيبة! لو احنا معزمنا كان من النوع ده. فيه ناس يا اخواننا والله
قال اقسم بالله ما يقدروا يفكروا في الدنيا الا لو دينهم استقر. العكس ما يقدر يفكر في اخطر مشاكل دنيته. لو عنده سرطان ما يقدرش يفكر فيه. الا لما عبادته تستقر
ما تقدرش مش قادر. وربه يعذره فانه يرى ما لا صبر له عليه. من شدة لقضية رضا الله والدار الاخرة ما يقدرش يفكر في الدنيا مهما كانت خطيرة ومهمة الا لما دينه يستقر
وفيه ناس ما تقدرش تفكر في الدين. يا عم رمضان مين يا عم! انت مش شايف زروف البلد ومشاكلنا فان اصابه خير النبي وان اصابته فتنة ها انقلب انقلاب. يقول لك الاخ فلان انتكس
حبيبي انت فكرك انه انتكس النهاردة ؟ يا ابني ده بقى له تلات سنين بينتكس ، انت اللي بس بتقيسها على حلقة الدقن. انت اللي بس بتقيسها على مقياس يعني يا ابني ده ده من زمان. وان اصابته فتنة ان قال انقلاب. مش ممكن
لكن ده فلان مش ممكن دي فلانة لأ ممكن. وان ليه؟ لانه كان عازل نفسه عن اخوانه. عازل نفسه عن بيئة الايمان بيعبد لوحده. بيشتغل في الدعوة لوحده. بيطلب علم لوحده. الله! انت بتتكلم عن بطل قادر يمشي لوحده
بطل ولا حاجة. ده ده في لحظة ينتكس لانه لوحده ما هواش وسط اخوانه. ما هوش وسط بيئة الايمان. ما هوش وسط صحبة الايمان لو وانت لوحدك في لحزة وان اصابته فتنة انقلب على وجهه. طب ليه ربنا ما قلش
انقلب على عقبيه على وجه ايه؟ لان الراجل ده اصلا كانت وجهته هي الدنيا اصلا مش الدين. ده هو داخل الدين بضهره. عارف اللي داخل من باب الضهر ها هو بيبص على برة اصلا هو وسطنا قاعد بينا دلوقتي في الجامع قاعدة تسمعنا الوقتي في الجامع وقلبها
القبلة بتاعته الدنيا. انقلب على وجهه خسر الدنيا والاخرة. يا نهار ابيض يا اخواني قارن ما بين اول الاية واخر الاية. اول الاية ومن الناس من ايه؟ يعبد الله. واخر الاية
خسروا الدنيا والاخرة. فيه انسان ممكن يتحول من ده لدف بسبب على حرف بسبب انها عازلة نفسها عن الصحبة الصالحة. بسبب انه عازل نفسه عن بيئة الايمان. قبل رمضان لو عايز بجد تتغير حط
نفسك في بيت الايمان. حط نفسك في جو صحبة الايمان. حط نفسك في جو الصحبة الصالحة. الموضوع خطير يا اخواني. الموضوع عظيم يا جماعة بيئة الايمان هي اول حاجة اتصالنا ببعض في جو ايماني ده اول حاجة. عشان كده ربنا قال لسيدنا ابراهيم وطهر بيتي للطائفين والقائمين والركع السجود
طهر بيتي. اعمل بيئة ايمان طاهرة للقائمين. هم فين القائمين دول يا رب؟ ده ولا واحد لسه. فين يا رب العاكفين دول يا رب؟ ده لو واحد رزق. فين يا رب
ركع السجود ده الدنيا كلها على الشرك يا رب. ما لكش دعوة. اعمل بيئة الايمان الطاهرة الاول عند الكعبة. الاية اللي بعدها. واذن في الناس بالحج. انزل بقى الناس. انزل هات الناس بعد ما عملت به اهتمام طاهرة. عشان كده اول حاجة ابراهيم عملها عمل به ايتمان. اول حاجة سيدنا محمد عملها دار
في ارقم بيت امام انك تدخل يا ابني تلاقي حياة يا ابني. الدين مش درس بيتحضر. الدين مش خطبة بتتسمع. الدين حياة! يا جماعة! الدين انك تعيش دين مية تمانية وستين ساعة في الاسبوع. لما تتفسح تتفسح مع الصحبة الصالحة. لما تحل مشاكلك
حل مشاكلك في بيئة ايمانية. لما تحب تعبد تلاقي اعوان. لما تحب تقوم الليل تلاقي حد يصحيك. لما تحب انك انت تعيش دي مش ساعة في الاسبوع تحضر فيها درس وخلاص تعيش دين عايزين نعيش في البيئة الايمانية اخواني واحبابي في الله جاهزين لرمضان
جاهزين بالصحبة الصالحة؟ جاهزين بالبيع الايمانية؟ انا ببص لاخواني كده ومن فوق المنبر الوقتي يعني انتم عارفين بعض يا جماعة انت ملتحي صح؟ مش دي لحية برضو؟ حضرتك ملتحي صح؟ اسمه ايه الاخ ده؟ يا سيدي ايه يا عم
طب نجرب في حتة تانية. كل واحد يا جماعة بس يبص يمين وشماله. عارفين بعض يا جماعة مصاحبين بعض يا جماعة. مصاحبين بعض مش في الكلام في العبادة. الناس اللي قاعدة في الجامع دي عارفة بعض يا اخواننا متصلة ببعض للتثبيت الايماني ولا كلنا
نعبد الله على حرف. الاخوات اللي في مسجد النساء عارفة اللي جنبك وعلى يمينك وعلى شمالك. لو وقفت اخ الوقت وقلت له الدروس الايه الايمانية اللي في السويس انت عارفها الدروس العلمية عارفها هتعرف هتعرف بيئة الايمان اللي موجودة ايه اللي بيحصل فيها ولا لأ
اخواني في الله القضية خطيرة. دي قضية ان في دين او ما فيش دين. قضية انت عندك دين ولا ما عندكش دين؟ النبي عليه الصلاة والسلام بيقول لك نضر الله امرئا. نضر الله امرئا. سمع مقالتي فوعاها ثم اداها. ثم اداها
خلف الدعوة الى الله. انت شغال في الدعوة لربنا. انت شغالة في الدعوة الى الله. شغال في الدعوة الى الى ايه الله في ارض الله في مملكة مالك الملك الناس عن الله ولا ما بتتكلمش؟ المحلات التجارية ما انتشرتش غير لما الناس اتكلمت عنها. المطاعم ما انتشرتش
غير لما ناس اتكلمت عنها. الناس بتتكلم ليل نهار في اي حاجة الا عند ربنا. الدعوة الى الله يا شرفك لو ربنا استعمل لسانك في الكلام النبي عليه الصلاة والسلام بيقول لك نضر الله نضر ده قال لك زي تعرف في وجوههم نضرة النعيم. قال لك ان ان نظرة النعيم الاغنيا اللي بيفطروا
ويتغدوا كافيار ويتعشوا ها تلاقي وشهم مورد كده ونظرة النعيم في وشهم فقال لك يعني ايه نضر الله؟ قال لك يعني اللي هيشتغل في الدعوة ربنا هيعيشه في نعيم في الدنيا قبل الاخرة. ربنا هيحل له مشاكله في الدنيا قبل الاخرة. ربنا هيرفعه. ربنا هيقدمه
ربنا هينعمه. ربنا هيمتعه. ربنا هيصلح باله. ربنا هيسعد قلبه. ربنا هيسعد ربنا هيرزقه. ربنا هيديه. ربنا هيمد نضر الله. نضر الله. امرئا سمع مقالتي فوعاها. ها لو على قد السامع بس دول اليهود عارفين بس ما بيأدوش
ثم اداها ادى قال لك دي الامانة اللي بيجي معه لفز ادى قال لك كأن العلم ده امانة. انت بتتكلم عن ربنا ولا ما بتتكلمش عن ربنا؟ دي امانة الدعوة الى الله امانة في رقبتنا. والنبي قال لك ثم ادها ثم ديت ها؟ يقول لك ثم تفيد الانتقال الرتب
واحد في رتبة واترفع لرتبة تانية. يعني انت لما اشتغلت في الدعوة اترفعت عند ربنا رتبة تانية. الحديس ده متواتر يا جماعة الاحاديس المتواترة قليلة. مش زي الاحاديس الصحيحة. متواتر ده يعني اللي زي القرآن كده. اللي يقينا النبي عليه الصلاة والسلام قاله. الحديس المتوتر قليلا. الحديس ده متوتر
نضر الله امرئ سمع مقالته فوعاها ثم اداها كما سمعها. النبي عليه الصلاة والسلام بيقول لك يا بخته اللي هيشتغل في الدعوة الى الله شغالين في الدعوة الى الله. كم واحد في المسجد قام الليل امبارح؟ كم واحد في المسجد قعد جلسة الضحى النهاردة يا اخوانا؟ كم واحد يا اخواننا
في المسجد محافظ على عبادته. كم واحد في المسجد شغال في الدعوة الى الله؟ لازم نقف هذه الوقفات مع انفسنا قبل رمضان بازن الله سبحانه وتعالى ربنا سبحانه وتعالى يعني يفتح علينا ويفتح على قلوبنا ويبلغنا رمضان. اللهم بلغنا رمضان
واجعلنا فيه من الفائزين. اللهم بلغنا ليلة القدر واجعلنا فيها من الفائزين. اللهم الطف قلوبنا. اللهم اصلح قلوبنا. اللهم طهر قلوبنا. اللهم املأ قلوبنا من نورك يا نور السماوات والارض. اللهم اعمر قلوبنا بما عمرت به قلوب الصالحين. اللهم املأ
بما ملأت به صدور الصديقين. اللهم استعملنا ولا تستبدلنا. اللهم استعملنا ولا تستبدلنا. اللهم استعملنا ولا اللهم لا تستبدلنا. اللهم لا تتولى عنا. اللهم اكرمنا ولا تهنا. واعطنا ولا تحرمنا. اللهم زدنا ولا
خصنا اللهم اثرنا ولا تؤثر علينا. اللهم اهدنا ويسر الهدى الينا. اللهم ارضنا وارض عنا. رب اجعلنا لك امين لك قوامين. لك ذكارين لك شكارين. اللهم اعنا على ذكرك. وشكر
وحسن عبادتك يا رب. لا نهلك وانت رجاؤنا. ولا نضيع وانت مولانا. ولا نضل وانت هادينا. يا رب اللهم انقذ قلوبنا يا رب. اللهم اغثنا يا رب. اللهم الف بين قلوبنا على اتقى قلب رجل منا يا ارحم
ارحم الراحمين. اللهم اعنا على طاعتك. اللهم ارزقنا حسن الاستعداد لرمضان. وارزقنا حسن العبادة في رمضان. واقمنا على اعوذ بك منا الى ان نلقاك يا رب العالمين. يا رب الف بين قلوبنا يا رب. ارزقنا الصحبة الصالحة يا رب. ارزقنا الصحبة الصالحة
يا رب ارزقنا قيام الليل وشرفنا بقيام الليل يا رب العالمين. اللهم فرج كرب مصر يا رب العالمين. اللهم الف بين قلوب المصريين على طاعتك وابتغاء مرضاتك. ربي انا مغلوبون فانتصر. ربي انا مغلوبون فانتصر. ربي انا مغلوبون فانتصر
ربي انا مغلوبون فانتصر. ربي انا مغلوبون فانتصر. ربي انا مغلوبون فانتصر ربي انا مغلوبون فانتصر. اللهم اشف صدور قوم مؤمنين. اللهم اشف صدور قوم مؤمنين. اللهم اشف صدور قوم
منين ؟ اللهم انصر دينك واعز اوليائك. اللهم اذن لدينك ان يسود، واذن لشرعك ان ينتصر، واذن كتابك ان يحكم ورد اهل مصر الى دينك ردا جميلا برحمتك يا ارحم الراحمين. سبحانك اللهم وبحمدك
اشهد ان لا اله الا انت. استغفرك واتوب اليك
