ونعوذ بالله من شرور انفسنا ومن سيئات اعمالنا. انه من يهده الله فلا مضل له. ومن يضلل فلن تجد له هاديا مرشدا. يا ايها الذين امنوا اتقوا الله حق تقاته. ولا تموتن الا وانتم مسلمون
يا ايها الناس اتقوا ربكم الذي خلقكم من نفس واحدة وخلق منها زوجها وبث منهما رجالا كثير ونساء واتقوا الله الذي تساءلون به والارحام. ان الله كان عليكم رقيبا يا ايها الذين امنوا اتقوا الله وقولوا قولا سديدا. يصلح لكم اعمالكم. ويغفر لكم ذنوبكم
ومن يطع الله ورسوله فقد فاز فوزا عظيما. اللهم صل على الحبيب محمد. اللهم صل على الحبيب محمد وعلى ازواجه امهات المؤمنين. وعلى ذريته وال بيته انك حميد مجيد. اما بعد. روى البخاري في صحيحه
ان حبيب الله محمد عليه الصلاة والسلام كان يسير ومعه عمر بن الخطاب فوضع النبي يده في يد عمر بن الخطاب النبي عليه الصلاة والسلام ينبوع حنان النبي عليه الصلاة والسلام كان شمس بتشرق بالحنان والرحمة على الدنيا. فالنبي مسك عمر وهو ماشي في ايديه. تخيل
يعني النبي عاملها معك. قلبك هيحصل فيه ايه؟ النبي حاطط ايدك في ايديه وماشيين مع بعض كده بتتحدثوا. فسيدنا عمر حس انه بيحب النبي عليه الصلاة والسلام اوي حس بحب رهيب في قلبه للنبي. فحب يعبر للنبي عليه الصلاة والسلام عن الحب الرهيب اللي في قلبه. فقال له يا رسول الله والله
انت احب الي من كل شيء الا من نفسي. يعني سيدنا عمر الكلمة الاخيرة دي يعني بيسموها ايه ؟ يعني ضابط في الكلام يعني ما يرسله الله مش ممكن حد هيحب حد اكتر من نفسه يعني. فايه انا باحبك
اكتر من كل شيء يا رسول الله. الا من نفسي واذا برسول الله صلى الله عليه وسلم يقول لا والذي نفسي بيده لا يؤمن احدكم حتى اكون احب اليه من نفسه. يا الهي
الله اكبر نفسي يا رسول الله ده الواحد بيحب نفسه حب بيوصل لدرجة الجنون. الواحد بيخاف على نفسه. ولو تعب يقلق على نفسه والواحد ومهتم بنفسه ومركز مع نفسه. يا رسول الله لا والذي نفسي بيده رسول الله بيقسم بالله. الموضوع
هو مش موضوع شخصي. انا مش عايزك تحبني اكتر من نفسك حاجة شخصية. ده دين. ده ركن من اركان دينك. ده عقيدة. الرسول عليه الصلاة والسلام اطلب ان مشاعر قلبك كلها تبقى معه. عليه الصلاة والسلام. لازم تعرف مين المخلوق الوحيد اللي ربنا رفعه فوق سدرة المنتهى وسجد
عند حجاب النور لازم تعرف مين المخلوق اللي لولاه كنت انت بقيت فحمة في جهنم. انقذك الله به. لازم تعرف مين احب خلق الله الى الله في البشرية كلها لازم تعرف فضله عليك وعند الله لازم تعرف. قال لا والذي نفسي بيده لا
تؤمن احدكم حتى اكون احب اليه من نفسه. سيدنا عمر قال له ايه؟ قال له يا رسول الله طب سبني اسبوع اروح بس كده ايه اراجع نفسي احول اعبد شوية واقوي ايماني بازن الله. احاول يعني آآ يعني استشعر كده فضلك يا رسول الله. عمر ابن الخطاب فوريا. قال له
فانه الان والله لانت احب الي من نفسي. ايه القدرة على التغيير الفوري ده ايه القدرة على التغيير الفوري ده ؟ سيدنا عمر بن الخطاب هو هو انت نفسيتك الان والاف في ايدك يا عمر؟ يا فاروق الامة هو انت انت نفسك يا
مع احنا نفسياتنا هي اللي سايقانا دول اشتغلوا على نفسياتهم لحد ما هم اللي ساقوها. فبقى بيقدر يغير نفسيته في سانية. من كتر اتصاله بالله سبحانه وتعالى قال فانه الان والله لانت احب الي من نفسي. فاذا برسول الله صلى الله عليه وسلم يقول
الان يا عمر الان يا عمر الان قال العلماء اي الان كمل ايمانك الان انت على الطريق الصح. الان ربنا يحبك. الان هتدوق سعادة الدين وفرحته. الان انت وصلت يا عمر للطريق الصح الان. انا وانت امتى هيتقال لنا الان؟ انا وانت لو النبي عليه الصلاة والسلام معنا الوقت
النبي هيقول لنا الان امتى ؟ امتى هنأدي حق حب رسول الله صلى الله عليه وسلم؟ امتى هنحبه بجد امتى هننصره بجد؟ امتى هنشتاق له بجد؟ امتى هيبقى حبه اغلى عندنا من نفوسنا بجد؟ امتى هنتبعه ونمشي
بجد امتى هندعو الى الله اقتداء به؟ لانه عاش على الدعوة ومات على الدعوة. فازاي تبقى متبع وانت مش ماشي على الطريق اللي عاش عليه ومات عليه امتى ؟ الان يا عمر؟ امتى الان يا محمد؟ الان يا احمد. الان يا ابراهيم، الان الان امتى ؟ امتى الان دي هتيجي في حياتنا؟ امتى
انت هتيجي اللحزة الجميلة السعيدة حب رسول الله صلى الله عليه وسلم. الرسول مش كسبان حاجة من حبك له. ربنا ما بيزدش حاجة من صلاتك بين ايديه حب رسول الله انت اللي كسبان منه. حب رسول الله هيغيرك. حب رسول الله عليه الصلاة والسلام انا عايزك معي عليه الصلاة والسلام. انا مش سامع الصلاة على حبيب الله ليه
عليه يصلي من قلبك. صل عليه من قلبك ان الله وملائكته يصلون على النبي يا ايها الذين امنوا صلوا عليه وسلموا تسليما. عليه الصلاة والسلام. عليه الصلاة والسلام. حبيب الله محمد
عليه الصلاة والسلام حب رسول الله غيرك. حب رسول الله هيخلي حياتك لها طعم. حب رسول الله هيغير عيوبك وصفاتك الوحشة وكسلك وعجزك. حب رسول الله ربنا هينور لك به طريقك. حب رسول الله عليه الصلاة والسلام ربنا هيغير لك بدنيتك واخرتك. يا راجل
المخلوق الوحيد اللي حبه يسكنك الفردوس الاعلى محمد ابن عبدالله. عليه الصلاة والسلام. المرء مع من احب. امال ايه امال ايه في صحيح مسلم لما جاء رجل الى النبي صلى الله عليه وسلم فقال يا رسول الله متى الساعة؟ انت خمسين الف سنة امتى جاي عشان ناخد
بالنا بس كده لو قريبة يا رسول الله. فالنبي عليه الصلاة والسلام فاجئه. قال له وماذا اعددت لها؟ عملت ايه بقى انت؟ ها؟ يعني انت هو الراجل بيسأل سؤال النبي قام
دخلوا في الحتة العملي تعال في العملي. خلينا عامل ايه في السنن؟ اخبارك ايه في سنة النبي عليه الصلاة والسلام؟ ولا بتحبه كده وخلاص وبناكل الحلاوة المولد حب رسول الله. ولا كل حب رسول الله حلاوة في الموالد وخلاص. فين علامة الحب يا اخوانا؟ فين علامة الحب يا اخواني
البينة على من ادعى تدعي حبه فاين العلامات الحقيقية؟ الصحابة عملوا علامات مهولة عشان يدللوا على حب رسول الله صلى الله عليه وسلم. الراجل جه للنبي عليه الصلاة والسلام فقال له يا رسول الله متى الساعة؟ قال وماذا اعددت لها؟ ها عملت ايه بقى
قال حب الله ورسوله باحب ربنا وباحبك يا رسول الله. فقال النبي صلى الله عليه وسلم انت مع من احببت. فما فرح اصحاب النبي صلى الله عليه وسلم بكلمة بعد الاسلام مسل هزه الكلمة. افرح حديس في سنة رسول الله صلى الله عليه وسلم. افرح حديس حب رسول الله هيغير لك اخرتك. تلاقي نفسك في
انت بخالص غير عملك وصيامك وقيامك. وعبادتك ازاي ؟ حب رسول الله. صلى الله عليه وسلم، رفعت به مع رسول الله، صلى الله عليه وسلم تعدي على الصراط مع رسول الله صلى الله عليه وسلم. ايه الجمال ده! طب وفي الدنيا بقى وفي الدنيا قال رسول الله صلى الله عليه وسلم ثلاث
من كن فيه شف الكلمة من كن ايه فيه جواك تلات معاني لو لو جواك لو متوغلة جوة قلبك لو متوغلة هو صدرك وجد حلاوة الايمان الله ايه حلاوة التفاح
وفيه حلاوة الفاكهة المسكرة وفيه حلاوة السكر وفيه حلاوة الفلوس يجي لك ميت الف جنيه مرة واحدة كده ولا حاجة مسلا وفيه حلاوة الجواز. وفيه حلاوة الايمان. يعني ايه حلاوة الايمان؟ الايمان ده لو جه هيحلي كل حاجة في حياتك
هيخلي الصلاة حلوة. صلاة الفجر حلوة مش بتصلي عشان خايف من النار بس وعشان نفسك حلوة طعمة. القرآن مستطعمه في قلبك وانت بتقراه. قاعد تدعي ربنا فرحان قيام الليل حلو. الدعوة الى الله حلوة مستحلي ده انت تعبان وبتشتغل في الدعوة في
حر والتعب ومضحي وعندك مشاق. الحياة حلوة. الايمان لو جه هيحلي حياتك هيحلي الابتلاءات. هيحلي الحياة الزوجية بينك وبين مراتك. هيحلي شبابك هيحلي كبرك ثلاث  من كن فيه من كن فيه
وجد حلاوة الايمان. واحد ان يكون الله ورسوله احب اليه مما سواهما انك تبقى بتحب ربنا. وبتحب رسول الله اكتر من الدنيا واللي فيها. الحب الحب يا جماعة وان يحب المرء لا يحبه الا لله. ما هياش بتاع مصالح. بتاع ربنا. وان يكره ان يعود في الكفر كما يكره ان يقذف في النار. يعني حب وكره
يعني كل حب يعني اللي هيحلي الدين في عينيك الحب اللي هيحلي الحياة في عينيك الحب اللي ما داقش حب رسول الله مش عايش عليه الصلاة والسلام عليه الصلاة والسلام. حياته مش حلوة. مش بيستطعم حاجة. حياته صعبة. خنيقة. كئيبة. حب رسول الله هيفرح قلبك
وهيحلي الدنيا في عينيك وهيحلي الجنة في عينيك. قال الله عز وجل قل ان كنتم تحبون الله فاتبعوني. ما اصل انا رايح لربنا. عايز تروح لربنا انا اسرع واحد رايح لربنا. امشي ورايا
توصل لربنا. قل ان كنتم تحبون الله فاتبعوني يحببكم الله. مش يحبكم يحببكم فك الادغام بتاع الباء باء من الفوايد بتاعته يفيد التدرج. حب ربنا مش هتوصل لاعلى مقاماته مرة واحدة. على قد ما هتتبع على
لقد ما هتنال من حب الله. زودت تزيد في درجة حب الله. زودت تزيد في درجة حب الله. قل ان كنتم تحبون الله فاتبع يحببكم الله حبيبي يا محمد حبيبي يا رسول الله. حبيبي يا خير خلق الله. حبيبي يا رحمة الله للعالمين عليه الصلاة والسلام
قال رسول الله صلى الله عليه وسلم لا يؤمن عبد حتى اكون احب اليه من اهله وماله والناس اجمعين تلات انواع من الحب ما لهمش دعوة ببعض اصلا. انا حبي للناس غير حبي للفلوس
غير حبي لمراتي وولادي. ده حب وده حبي الاهلي. حب الالفة والشفقة والحنان والرحمة. حبي حب السند تعبت اعرف ادخل المكان النضيف اتعالج بنتي ما جابتش مجموع في السانوية العامة ربنا يصلح حال اولادنا جميعا. اعرف ادخلها كلية خاصة. مسلا يعني انا بقول تفكير الناس يعني. آآ
ابني اتخرج اعرف اجوزه فلوس. حب الفلوس ده حب سند. حاجة تانية. حاجة تانية كان واحد بزوره قبل ما يموت بساعات فبيكلمني وهو مش قادر يطلع نفس. بيقول لي انا سبت لولادي
سبت لكل واحد مبلغ مش عارف مبلغ كم كده. المهم قال لي بس مش ده اللي انا مأمن به مستقبلهم انا سايب لهم ارض في المكان الفلاني وقال لي ارض يعني مكان خطير في المنصورة
هي حتة الارض دي اللي مأمن لهم مستقبلهم بها. المهم بعد ما سبته بساعات مات الله يرحمه الله يغفر له ويرحمه ويغفر للمسلمين والمسلمات والمؤمنين والمؤمنات الاحياء منهم والاموات ويغفر لنا يا رب اللهم امين
حتة الارض طبعا اتباعت واتصرفت على ملابس اللوز والاكل والشرب وتغيير عفش الشقة والفزع وكل حاجة راحت. سبحان الله المستقبل الحقيقي هو ايه؟ حتى اكون احب اليه من اهله. حب الشفقة والرحمة والود وماله. حب السند
في اعتزاز انك تبقى عارف ان حبك لرسول الله ربنا يقيك به ابتلاءات الدنيا اكتر من الفلوس. ربنا ينجيك بها اكتر من فلوس. حب رسول الله ده كنز. لو ربنا حبك هيديه لك
لو ربنا حبك هيديه لك عارفين يا اخواننا اللي راكب طيارة فاول ما ركب الطيارة قام نايم. شوية صحي كده فبيقول لهم احنا وصلنا فين؟ لقى الطيارة نزلت على الارض. الله! الاف الاميال اتقطعت! وانا نايم! لو ربنا تولاك هتبقى عامل زي الراجل ده! انت راكب طيارة! يعني اولياء الله عامل زي اللي راكب طيارة كده! حتى
وانت نايم ربنا بيوصلك. ربنا بيطلعك لقدام. ربنا بيمهد لك طريقك وسكتك. ربنا بيرتب لك. ربنا بيدبر لك. احنا حد كبير قوي يا مسلمين. احنا مع حد غني اوي. احنا مسنودين اوي. احنا مع الله سبحانه وتعالى. خليك مع
الله خليك مع الله وصدق ربنا سبحانه وتعالى. خليك مع الله وصدق ربنا وانا لصادقون. سبحان الله سبحان الله عز وجل. حب رسول الله لو من احبك هيديك حب رسول الله اصل قلبك مش في ايدك. اللهم ارزقنا حب رسول الله. اللهم ارزقنا حب رسول الله. اللهم ارزقنا حب رسول الله على الوجه الذي
عنا يا رب اللهم امين. والناس اجمعين بقى الاقي الناس ده حب تأن. الناس حب الونس تبقى قاعد مدايق في بيتك يفوت عليك واحد صاحبك تفرفش وتنعنش والسيروتينين في في مخك يضرب لفوق والدوبامين يطلع لفوق وكل هرمونات السعادة والانبساط والسرور تبقى ايه يا عم اللي حصل
روحك اتحركت اتبسطت اتونست. اتأنست اتشد ازرك. حب والناس اجمعين. الناس مش كلها اصحاب. في رجال اعمال انك تحب رسول الله اكتر ما تحب ان ان تجالس العظماء والوزراء والرؤساء والملوك الرسول طلب ان كل انواع الحب
الو الرسول عليه الصلاة والسلام طلب منك ان قلبك يبقى معه مشاعرك تبقى معه وقال لك لا يؤمن. يعني حب رسول الله ده شعبة من الايمان لن يكمل ايمانك بدون هزه المعاني. حققتها
انت الكسبان حب رسول الله هيغير حياتك عليه الصلاة والسلام يعني ايه احبه؟ تحبوا يعني تشتاق ليه تبقى مشتاق تبقى مش قادر تتخلق مش هتبقى معه في الجنة يوم القيامة. ده تحبه
تبقى مش قادر تتخيل انك مش هتشوفه يوم القيامة الموضوع شاغلك الموضوع بتفكر فيه. فعلا حب رسول الله عمر بن الخطاب وهو بيموت رضي الله عنه وارضاه فقال لهم اذهبوا الى عائشة. فقولوا لها يستأذن عمر ولا تقول امير المؤمنين. انا خلاص ما عدتش امير المؤمنين. ده انا مطعون ده انا بطني متقطعة. متقطعة
بالسيف واللبن بيدخل من بوقي بيخرج من بطني انا مش خلاص ما عدتش انفع حاكم للامة. انا بيني وبين الموت ساعات دقايق الله اعلم. قلنا يا عمر بيقول لك يستأزن ان يدفن بجانب صاحبيه. ترضي ان المكان اللي لسة فاضي في حجرتك يا عائشة تديه لعمر يدفن فيه. ترضي
عائشة قالت اني كنت اوثر به نفسي. انا كان المكان ده مستنية ان انا اللي ادفن فيه. ولكنني اوثر به عمر على نفسي ما تجيش بقى تقول لي لا تؤثر احدا بحظك من الله. لأ حتى في الدين اسر اخوانك
حتى في الدنيا تخليك انسان معطاء. ربنا بيحب العبد الشهم السيدة عائشة يعني شهامة تاريخية. مش تاريخية. شهامة والله يا اخواني اقسم بالله تطيش لها العقول السيدة عائشة اثرت مكان دفنها جنب النبي اثارت لما ربنا يرضى عنك. يحول القلوب كلها لك. مين اللي
ايده قلب عائشة الله! الله اللي خلى عائشة ترضى انها تدي لعمر هزا المكان الزي لا تساويه كنوز الدنيا كلها فعمر اول ما جه اللي ارسله لعائشة فقال ارفعوني. اسندوني كده. ماذا قالت؟ قال اذنت يا يا امير المؤمنين
وقال الحمد لله ما كنت احمل هم شيء قدر ذلك الامر ما كنتش شايل هم حاجة في حياتي غير ان عائشة ترضى ده انا الدفن جنب النبي عليه الصلاة والسلام
ايه الجمال ده انت بتموت يا عمر. حد فيكم يا جماعة جرب؟ ربنا يعافيكم جميعا وينزل عافيته على اهل هزه البلدة يا رب. وينزل عافيته علينا جميعا اللي جرب مرض موت
يفهم الحديس ده اللي جرب مرض موت. اللي جرب انه يدخل في حالة مرضية خلاص هو مستني الموت بعد لحظات. شكله احتضار يفهم انت بتفكر في ايه وانت بتموت بتفكر في ايه؟ عمر ابن الخطاب كل اللي بيفكر فيه جنبك يا حبيبي. اتدفن جنبك يا حبيبي صدق الله فصدقه الله. رغم انه كان
عايز حاجة مش ممكن. صدقه الله. صدقه الله. اصدق الله يصدقك الله مشتاق له ابو بكر الصديق رضي الله عنه وارضاه وهو بيموت برضه وهو بيموت فجه على نص الليل كده ولا حاجة فخلاص حسان يعني خلاص الروح هتطلع
فقال لهم اذا انا مت الليلة فلا تؤجلوني الى الصباح. اوعوا تقولوا هندفنه الساعة واحدة بالليل ولا اتنين بالليل ازاي ما فيش حد صاحي! امير المؤمنين يصلي عليه اتنين تلاتة
استنوا الفجر. استنوا تلات اربع ساعات الدنيا ما طارتش يعني. استنوا الفجر اما الدنيا كلها تصحى. والامة كلها تصحى وتصلي عليه. قال اذا انا مت الليل لا تؤجلوا دفني الى الصباح
فان احب الايام والليالي الي اقربها من رسول الله عليه الصلاة والسلام قال لهم بسرعة بسرعة لو مت الليلة الساعة اتنين بالليل مش مهم اللي يصلي عليها طب ادفنوني. ادفنوني جنبه عليه الصلاة والسلام. انا الحب عندي
انا قربي منه ايه او بعدي عنه ايه ؟ حبيبي يا ابا بكر حبيبي يا صديق حبيبي ابو بكر الصديق في مسند الامام احمد شاكر لما كان مع النبي عليه الصلاة والسلام في الهجرة ابو بكر اول ما النبي عليه الصلاة والسلام قال له
قال له اذن لي في الخروج. يعني انا طالع مهاجر ابو بكر. انا ماشي. يعني تخيل واحد صاحبك فايت عليك في البيت كده. بلاش واحد صاحبك. شيخك يا عم اللي انت بتموت فيه وبتحبه يا عم
عم اجيب لك مين يعني؟ اجيب لك اجيب لك الشيخ الشعراوي اجيب لك مين بتحبه ؟ حد بتحبه اوي وفات عليك؟ قال لك والله انا خلاص انا مهاجر كندا انا طالع مهاجر كندا ومش راجع
الصحابة يا رسول الله خدني معك. خدني معك يا رسول الله. فالرسول صلى الله عليه وسلم وافق. ابو بكر قاعد يعيط. السيدة عائشة بتقول اول ما كنت اعلم ان احدا يبكي من الفرح قبل ذلك اليوم. هو مش صاحبك فايت عليك بيقول لك يلا آآ ننزل نتفسح نص ساعة وارجع. مش
بيقول لك تعال يومين آآ نروح آآ نصيف ونرجع. ده بيقول لك تعال. بنتك مش هتيجي معك. اولادك هتسيبهم مراتك هتسيبها ابوك هتسيبه تجارتك مش هتقفل حساباتها مع المحاسب بتاعها. يلا يلا حالا حالا. ايه ده
ايه يا اخوانا الناس دي ايه الايمان ده ؟ يا رب ارزقنا الايمان يا رب. يا رب ارزقنا اليقين والاخلاص يا رب. يا رب قوي ايماننا يا رب ايه النور اللي ربنا حطه في قلوبهم ده
ابو بكر طالع بيعيط فرحان ده انت طالع! ده انت مقتول الف وتسعمية في المية يا ابو بكر! وانت فاكر انك طالع يعني يلا نطلع على المدينة! هي المدينة دي ايه! ده انت
مش مستنياكم في الطريق وهو في الطريق في مسند احمد فجيه سراقة ابن مالك من بعيد فقال له يا رسول الله ادركنا الطلب؟ فقال النبي صلى الله عليه وسلم لا تحزن ان الله معنا
لا تحزن مش لا تخف هو مش عارف على نفسه حزين على النبي عليه الصلاة والسلام ما تخافش ربنا معنا يعني غالبا ما هوش طلب ولا حاجة ده حد معدي ولا حاجة. شوية لأ. ده سراقة جاية عليهم. يقول ابو بكر حتى اذا كان قاب رمح او رمحين
طب رمح يعني مسكت ربح كده ورميته هترميه كم متر يعني عشرين متر. تلاتين متر. قدر القمر رسول الله ده جاي علينا احنا بالسيف ابو بكر عيط قعد يبكي. فقال النبي صلى الله عليه وسلم لم تبكي يا ابا بكر؟ قال والله ما ابكي على نفسي. ولكن ابكي عليك يا رسول الله. ادركنا
يا رسول الله لأ ده طلع الطلب بجد يا رسول الله طلع الناس اللي تبع قريش يا رسول الله اللي بيدوروا على الميت ناقة عايز يقتلك عشان ياخد المية  فرفع الرسول عليه الصلاة والسلام يديه الى السماء
وقال اللهم اكفناه بما شئت يا بختك عند ربنا وانت رافع ايدك لربنا وانت بتنصر دين ربنا يا بختك! يا بختك عند ربنا! لو صبرت على باب الله وانت من انصار الله! يا بختك
يقول ابو بكر فساخت اقدام فرس سراقة الى باطنه يعني غاصت. حفرت في الارض الى باطنها دخلت جوة الارض وعلى ارض صلب. الارض صلبة. يعني الارض مش رمل ناعم. الارض صلبة. ودخلت اقدام فرس سراقة. فازاي؟ ربنا
ربنا ربنا كبير ربنا ما سماش نفسه الاكبر. ربنا سمى نفسه الكبير. لان لو اكبر يبقى فيه حاجة كبيرة بس هو اكبر منها. انما الكبير يبقى كل من سواه صغير. يبقى كل المشاكل
يبقى كل الهموم صغيرة لو انت مع الكبير لو انت مع الكبير سبحانه وتعالى لو انت مكبر الكبير في حياتك سبحانه وتعالى صلى الله على الحبيب محمد صلى الله على خير خلق الله. صلى الله على نور الله. صلى الله على من نزل جبريل بالقرآن على قلبه. برسالة
صلى الله على من اصطفاه واختاره الله. صلى الله على حبيبي محمد صلى الله عليه وسلم. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله
وبيدك الخير كله. واليك يرجع الامر كله اللهم صل وسلم وزد وبارك على الحبيب محمد عدد خلقك ورضا نفسك وزنة عرشك ومداد كلماتك عليه افضل الصلوات من رب العالمين الى يوم الدين. الان يا عمر
الان يا عمر طب وكل اللي قبل كده كان لسة الان خلاص اول ما حب النبي تمكن من قلبك. الان انت وصلت يا عمر الان كمل ايمانك يا عمر. امتى ؟ امتى الكلمة الغالية دي هتتقال لك
امتى الكلمة الغالية دي والوسام الغالي ده انت هتستحقه. انت هتقدر تحبه بجد. امتى هتقدر تحب رسول الله بجد؟ امتى هتقدر تنصره بجد امتى هتبقى من جنوده بجد؟ امتى هتبقى من انصاره بجد؟ امتى هيبقى الدين؟ دينا دين بحق وحقيقي. رسول
ده يشتم ويهان يحاولوا ان يهينوه عليه الصلاة والسلام. ورسوم مسيئة وانجلترا وفرنسا والمانيا من انتم ومحمد فمن انتم انه خير خلق الله. انتم مين؟ شوية حشرات. جاية وهتروح في مزبلة التاريخ ان لم تتوبوا الى الله. وتنصروا رسول الله
صلى الله عليه وسلم حبيب الله محمد عليه الصلاة والسلام. انا حاسس ان لو النبي عليه الصلاة والسلام جه هيبقى صدمة النبي في اللي خذلوه اكبر من صدمة النبي في اللي شتموه هنجري عليه ونقول له يا رسول الله يا حبيبي الله الحق يا رسول الله برة في الغرب بيشتموك يا رسول الله. الغرب كفر يا رسول الله
كفار مش مسلمين. طب وانتم يا مسلمين انت انت يا شاب يا اللي ما شاء الله ربنا مالي جسمك صحة. ما نصرتنيش ليه؟ انا والله يا رسول الله حبيبي يا رسول الله. رسول الله كان كان بس فيه تصفيات عرب جوت تالة انت وكنت بتابعها. خلصتها كان فيه ماتش الاهلي والوداد المغربي يا
خلص قبل النهائي. الدنيا كلها كانت مقفلة اصلا. بعد كده الدوري رجع. وكاس مصر. يا رسول الله يا دوبك دخلنا بقى على الترم والدراسة دخلت والامتحانات اجازة نص السنة كان لازم اسافر اتفسح رجعت يا رسول الله دوامة انا والله رسول الله بحبك ونفسي انصرك بس مش عارف
وانت مين دي دي بنتي؟ طب وانت سبت بنتك تلبس بالمنزر ده ازاي وتخرج كاسيعة يا رسول الله؟ ده انا كنت بشتغل الصبح شغلانة عشان اجيب لهم ياكلوا ويشربوا. وبعد الضهر شغلانة عشان اجيب لهم تمن الباقات بتاعة المحمول وتمن
الانترنت وشغلانة بالليل يا رسول الله انا كنت فايق اتابع عيال ولا اربي عيال انا كنت يا رسول الله في دوامة بس والله بحبك وانت انا رسول الله. انا يا رسول الله انا امها. بس يا رسول الله البنت ما كانتش هتتجوز. يا رسول الله انا كنت خايفة احسن البت يجي لي عقدة نفسية
لو لو زنقت عليها ولا حاجة في حتة انها تلبس لبس البت تقبل عليها شريط ولا مواطن يا رسول الله والله بحبك وكان شتمه مقطع في قلبي بس اعمل ايه؟ النبي هيبقى صدمته في مين اكتر
اللي شتموه ولا في اللي خزلوه ولا في الهتيفة الا رسول الله. وفداك يا رسول وفي الاخر هو ما بيعملش حاجة اصلا. هالتيفة وخلاص كلام وخلاص. فين اتباعك لسنته فين مشيك وراه؟ فين اتباعك لسنة رسول الله
رسول الله صلى الله عليه وسلم مش محتاج نصرتك. قال الله عز وجل الاية دي على فكرة ما نزلتش في وقتها يا جماعة. الاية دي نزلت بعد وقتها بتسع سنين
تسع سنين قال نزلت في اخر عمر النبي عليه الصلاة والسلام في تبوك. قال الله عز وجل الا تنصروه فقد نصره الله. لو ما خرجتوش معه في تابوت ارجعوا تسع سنين ورا وافتكروا رحلة الهجرة. اذ اخرجه الذين كفروا ثاني اثنين. لما كانوا اتنين بيحاربوا جزيرة العرب كلها. عايزين يعدوا
بخمسمية كيلو من غير ما يتقتلوا. وجزيرة العرب كلها بتدور عليهم. افتكروا اخطر معركة في حياة النبي عليه الصلاة والسلام اذ هما في الغار وبعد كده لما دخلوا الغار بقى تلت تيام قافلين محبوس عليهم مش قادرين يطلعوا. اذ يقول لصاحبه لا تحزن
ان الله معنا اخطر لحظة في حياة النبي كلها على الاطلاق. لما تحاصر الغار وابو بكر بكى وقال له لو نظر احدهم تحت قدميه لرآنا. ابو بكر ده جميل قوي
ابو بكر مع النبي في الخروج. ابو بكر مع النبي في الغار. ابو بكر مع النبي عند سراقة. ابو بكر داخل المدينة مع النبي. ابو بكر عايز يدفن جنب فيه ناس جميلة اوي يا رب من علينا يا رب
يا رب اهد قلوبنا يا رب. يا رب اختارنا يا رب. يا رب هو اصطفاء من الله سبحانه وتعالى. وجاء ابو بكر سبحان الله العظيم. اذ يقول لصاحبه لا تحزن ان الله معنا فانزل الله سكينته. ربنا بقى نزل السكينة ونزل النصر. فربنا
يقول لهم هو مش محتاج اسرتكم. هو لما كان لوحده قدام الجزيرة العربية نصرته انت بتنصره عشان ربنا ينصرك عشان ربنا يجبرك عشان ربنا يرفعك. انت اللي محتاج تنصره مش هو اللي محتاج. لنصرتك. عليه الصلاة والسلام. عليه
فيه الصلاة والسلام. فين الاتباع يا جماعة فين سماع كلام النبي يا جماعة؟ فين يا امة محمد سماع كلام محمد لو سيدنا محمد جه هيلاقي كم امر من اوامره متكسر في حياتك وفي بيتك. وفي شكلك
وفي سلوكك وفي ليلك وفي نهارك. فين يا امة محمد؟ اتباع محمد. مش الا رسول الله وغيرت الهاشتاج وغيرت البروفايل بكيتشر ونصرته بالبروفايل بكيتشر. هتنصر النبي بالبروفايل بكيتشر بتاعك على السوشيال ميديا
فين اتباعه؟ لما النبي عليه الصلاة والسلام اتحولت القبلة فالنبي صلى العصر القبلة اتحولت صلى كانوا بيصلوا ريحة فلسطين للشمال فبقت لمكة للجنوب فواحد صحابي معدي عرف ان الابلة اتغيرت. فمعدي لقى الناس في مسجد تاني بتصلي للشمال. ناحية بيت المقدس ناحية القدس. فقال اشهد ان
رسول الله صلى الى الكعبة. وان القبلة قد تحولت. انت متخيل! يعني احنا كلنا دلوقتي اهو وبنصلي كده الله اكبر ولقينا واحد برة بيقول القبلة اتغيرت. الرسول بيقول الابلة اتغيرت. تخيلي المسجد كله يقوم لافف في لحظة
لافف في لحزة للناحية التانية والامام يروح على الناحية التانية ويكمل الصلاة. ده قبلة يعني القبلة اتغيرت سمعنا واطعنا زي ما الخمر كده ساعة ما حرمت. سيدنا انس اللحزة دي كان قاعد سيدنا ابو طلحة بقى وبعض الصحابة قاعد يسقيهم خمر وابو
كان تاجر خمر فكانوا بيشربوا خمر بقى من اللي هي الايه اللي هي الحاجة كده اللي انت يعني يعني اللي هي بتوع استغفر الله العزيم اللي بيشربوا خمر نفسهم بيسمعوا عنها يعني ما يشوفوهاش ربنا يحفزنا يا رب ويحفز اولادنا ويحفز احبابنا ويحفز الامة يا رب اللهم امين. ابو طلحة قاعد يشرب وانس بيدور الكوس عليهم
فجأة لقوا واحد بينادي ان الخمر قد حرمت. ابو طلحة تاجر خمرة مش سوبر ماركت عنده شوية علب جبنة فرنساوية وهيشيلها وبيقول فلوسها اجيبها ازاي ده تاجر خمرة رأس ماله في الخمرة. قال لانس ارقها في طرقات المدينة يا انس. رأس ماله كله ارمي
ارم فسالت الخمر في سكك المدينة. تباع اتباع بحق وحقيقي مش اتباع بس في العبادة. مش اتباع بس في الصلاة اتباع في الحياة. اتباع المرأة في لبس امهات المؤمنين اتباع
اتباع يا اخواني في الله. النبي عليه الصلاة والسلام داخل المسجد بيصلي. ففي وسط الصلاة قام خلع حزاؤه لانهم كانوا بيصلوا بالحزاء عادي في المسجد النبوي. زمان. خلع حزائه وحطه
كل الصفوف قامت خالعة الاحزية ورامياها. فالنبي بعد الصلاة فيه ايه انتم بتعملوا كده ليه ؟ قالوا له يا رسول الله رأيناك القيت نعلك فالقينا نعلنا. يعني احسن تكون النعال حرمت. احنا
منين؟ احسن يكون بقى حرام ان احنا نمشي في الشارع اصلا لابسين نعال او نصلي بنعال. مش عارفين يا رسول الله انت رميتها رمانات. عارفين اللي بيحب لعيب ولا مغني لبسه؟ تصريحات
شعره ايه اعمل لي كيلي ايه مش عارف ايه لون التيشيرت بتاعه. هم كانوا بيحبوا النبي كده واكتر من كده عليه الصلاة والسلام. فقال جاءني جبريل فاخبرني ان في نعلي قذرا في حاجة في نعلي ما كنتش واخد بالي منها بس انتم ايه اللي خلاكم تخلعوا النعال بتاع
تقليد النبي عليه الصلاة والسلام واتباع النبي عليه الصلاة والسلام. حبيب الله. اين انت من حب رسول الله اين انت من سنة رسول الله صلى الله عليه وسلم؟ قال رسول الله صلى الله عليه وسلم فوالذي نفسي بيده لا يؤمن احدكم حتى اكون
فاحب اليه من والده وولده حب الاب حب الانتماء والاعتزاز حب الابن حب الشفقة كله. النبي قال لك والله ما انت هيكمل ايمانك الا لما تحبني اكتر من نفسك واكتر من ابوك واكتر من
واكتر من اهلك واكتر من الفلوس واكتر من ناس اجمعين. كل كل انواع الحب الان يا عمر الان يا عمر كلمة جبارة كلمة شرخت قلبي كلمة جبارة امتى هتتقال لنا؟ امتى هنوصل لها؟ امتى هنحققها؟ امتى هيوصل حب رسول الله في قلوبنا؟ ان يتقال لك
فعلا الان كمل ايمانك. اللهم اغفر لنا. اللهم تب علينا. اللهم انا نعتذر اليك عن عجزنا عن نصرة رسول الله صلى الله عليه وسلم. اللهم استعملنا ولا تستبدل بنا. اللهم استعملنا ولا تستبدل بنا. اللهم استعملنا ولا تستبدل
اللهم لا تتولى عنا. اللهم استخدمنا لنصرة دينك في الارض. اللهم صل على الحبيب محمد صلاة تهدي فيها قلوبنا. اللهم صل على الحبيب محمد. صلاة تشرح بها صدورنا. اللهم صل على الحبيب محمد صلاة
اغفر بها ذنوبنا. اللهم صل على الحبيب محمد صلاة تعتق بها من النار رقابنا. اللهم صل على الحبيب محمد صلاة تشفي بها امراضنا. اللهم صل على الحبيب محمد صلاة توسع بها ارزاقنا. اللهم
صل على الحبيب محمد. صلاة تؤدي بها ديوننا. اللهم صل على الحبيب محمد. صلاة تصلح بها بالنا  اللهم استعملنا ولا تستبدل بنا. اللهم زدنا ولا تنقصنا. واكرمنا ولا تهنا. واعطنا ولا تحرمنا
ولا تؤثر علينا وارضنا وارض عنا. اللهم عليك بمن اذى عبدك ونبيك محمد. يا رب دافع عن نبيك. يا رب انصر يا رب اقر اعيننا بنصرة نبيك. يا رب انصر حبيبك محمد. يا رب انصر حبيبك محمد يا رب
يا رب يا رب العرش العظيم يا اكرم الاكرمين. اللهم اعذرنا وسامحنا واعفو عنا واغفر لنا وتب علينا يا رب واستعملنا لنصرة دينك في الارض وازواجنا واولادنا واحبابنا يا رب العرش الكريم. سبحانك اللهم وبحمدك اشهد ان لا اله الا انت
استغفرك واتوب اليك
