ان الحمد لله نحمده ونستعين به ونستهديه ونستغفره ونعوذ بالله من شرور انفسنا ومن سيئات اعمالنا. انه من يهده الله فلا مضل له. ومن يضلل لن تجد له هديا مرشدا. يا ايها الذين امنوا اتقوا الله حق طقاته. ولا تموتن الا وانتم
انتم مسلمون. يا ايها الناس اتقوا ربكم الذي خلقكم من نفس واحدة. وخلق منها زوجها وبث منهما رجالا كثيرا ونساء واتقوا الله الذي تساءلون به والارحام ان الله كان عليكم رقيبا. يا ايها الذين امنوا اتقوا الله وقولوا قولا سديدا
ايه ده! يصلح لكم اعمالكم. يصلح لكم اعمالكم. ويغفر لكم ذنوبكم ومن يطع الله ورسوله فقد فاز فوزا عظيما. اللهم صل على الحبيب محمد وعلى ازواجه امهات المؤمنين وعلى ذريته وال بيته انك حميد مجيد. اما بعد اخواني واحبابي في الله وقفات مع سورة قاف. وقفات
مع بعض ايات من كتاب الله المجيد وقفات مع بعض ايات من هذه السورة العظيمة. وسنقف مع بعض الشعارات من هذه الصورة اولا والقرآن المجيد. ثانيا افلم ينظروا الى السماء فوقهم. ثالثا لقد كنت في
طفلة من هذا. رابعا واستمع يوم ينادي المناد. واستمع يوم ينادي المناد والقرآن المجيد. الله يقسم بالقرآن والعزيم لا يقسم الا بعظيم. الله يقسم بكلامه. يقسم بكتابه سبحانه وتعالى. والقرآن المجيد
يعني ايه القرآن المجيد يا جماعة؟ يعني القرآن صانع الامجاد. يعني القرآن هو سبب المجد في الحياة. يعني لو الام بعد ما ذلت عايزة ترجع للمجد تاني الطريق هو العودة للقرآن. لو انت عايز حياتك تبقى مليانة انجازات ومليانة عزائم ومليانة امجاد. الطريق هو
القرآن المجيد صاحب الامجاد في الواقع ايام الاستعمار الفرنسي للجزائر ارادوا ان يدمروا دولة الجزائر. طب ازاي يعني على الاسلام فيها قالوا نجيب عشر بنات دايما مفتاح افساد اي مجتمع نساؤه. ومفتاح اصلاح اي مجتمع رجاله. طب نبدأ بالنساء. جابوا عشر
قناة جزائريات صغيرين وودوهم في فرنسا يتعلموا تعليم فرنساوي ويتربوا على الاتيكيت الفرنساوي والمفاهيم الفرنسية ويعلنوا ودماغهم ورؤيتهم في الحياة. وبعد سنين بقوا عشر بنات شابات متربيين في احضان المنهج الفرنسي عملوا لهم حفلة كبيرة
جدا في الجزائر عشان يصعدوهم كقدوة قدام المرأة الجزائرية. عشان كل البنات في الجزائر يقلدوهم. وعملوا حفلة كبيرة جدا. وجه وزير المستعمرات الفرنسي يعني كان حاجة هيولمان كلمة وزير المستعمرات ده يعني ايه؟ زي حاكم كل الدول اللي فرنسا محتلاها. يعني حاجة ضخمة
جدا وعملوا حفلة كبيرة وانتزروا العشر بنات يطلعوا يتكرمم. يعني المرأة الجديدة بقى والمرأة بقى اللي خلعت الاغلال والمرأة بقى ويقعدوا بقى يقولوا لهم شوية الالفاظ دول. وكانت المفاجأة ان العشر بنات طلعوا في الاحتفال وهن محجبات. وهن محجبات
فقامت قومة الصحافة الفرنسية على وزير المستعمرات الفرنسي. هو انتم بتعملوا ايه؟ انتم بقى لكم سنين قاعدين تربوا في مرأة جزائرية في الاخر طالعة تستلم التكريم بالحجاب بتاعها. امال انتم عملتم ازا كنتم ما اقنعتوش؟ البنت المسلمة انها تخلع حجابها. يبقى انتم نجحتم في ايه؟ فقال
كلمة شهيرة. قال وماذا افعل؟ اذا كان القرآن اقوى من فرنسا. وماذا افعل؟ اذا كان القرآن اقوى من فرنسا القرآن اقوى من فرنسا. اهي دي يا جماعة والقرآن المجيد. القرآن هو الكتاب اللي ممكن يرجع للامة مجدها. ولكن احنا علاقتنا ايه بكتاب الله
علاقتنا ايه؟ عاملين زي ناس واقفين قدام كنز مليان مجوهرات مهولة. والكنز ده الصندوق بتاعه من برة شكله حلو ومقفول. قاعدين يبصوا للصندوق من برة الله! الصندوق ده جميل! الصندوق ده شكله من برة مبهر! الصندوق عظيم! يا عم افتح الصندوق! يا عم طلعوا المجوهرات اللي جواك
قاعدين نقرا القرآن وبس. قاعدين نتكلم عن لطائف القرآن واعجاز القرآن وبس. يا عم افتح المصحف. عملنا زي واحد مراته عايزة تعمل عملية وايه اللي هتموت وما عهوش فلوس. وابنه داخل سانوية عامة وعايز ياخد دروس والا مش هيعرف يجيب مجموع. وما عهوش فلوس. وبنته
اتقدم لها واحد يخطبها وعايز يتجوز والمفروض انه يجيب الحاجات اللي عليه. والا خطيبها بيهددها انه يسيبها. وما عهوش فلوس يجهز بنته. والراجل مش عارف يعمل قال لاسرته قال لهم انا هسافر وكل شهر هبعت لكم الحل في جواب. كل شهر هبعت لكم ظرف فيه الحل بتاع مشاكلكم. سافر يشتغل
مرة وشقى واتبهدل وتعب وبعت لهم اول زرف. مسكوا الزرف قعدوا يبوسوا فيه ويحضنوا الزرف. ده الزرف اللي فيه حل كل المشاكل بتاعتنا بعد كده الست لسة هتموت وتعبانة ومريضة. والولد هيسقط ما بياخدش دروس ومش عارف حاجة في المناهج. والبنت خطيبها يسيبها ومش راضي خلاص. يا تجهزوا اللي عليه
يا اما خلاص الموضوع ده يقف. بعت لهم جواب تاني مسكوا الجواب التاني. قالوا طب نعمل ايه؟ بعت لنا جواب ومشاكلنا ما اتحلتش. نمسك الجواب التاني حطوه في علبة قطيفة وبقوا قاعدين يتبركوا بالعلبة القطيفة. والبنت خدت حتة كده من ورقة الجواب وحطتها في سلسلة الدهب اللي هي بتلبسها
سلسلة المشاء الله. وفي النهاية الدنيا زي ما هي. يا اخوانا الحل في الجواب مش ان انتم تحطوه في المشألة. ولا الحل في الجواب ان انتم تحطوه في علبة قطيفة
الحل ان انتم تفتحوا الجواب تطلعوا الفلوس اللي فيه. وتصرفوا على نفسكم للفلوس اللي فيه. اهو ده اللي الام عملته. حطت المصحف في عض لطيفة وحاطة والبنت المتبرجة اللي ماشية في الشارع كاسية عارية تقول لك انا لابسة ما شاء الله عشان تحفزني عشان تحفزك ده عشان
تقيم الحجة عليك امام الله. والراجل يبقى تارك للصلاة. يدفن بعد ما يموت. يقف المقرئ يقرأ على القبر بتاعه. ما سلككم في سكر قالوا لم نك من المصلين. ممكن هو بيتعزب في قبره بسبب الايات اصلا. مش بيرحم في قبره بسبب الايات. لانها حجة عليه
بالقرآن بقت علاقة شكلية. ربنا بيقول والقرآن المجيد. عشان كده القرآن المجيد دي في سورة ايه؟ في سورة قاف. سورة قاف السورة اللي قبلها على طول سورة ايه سورة الحجرات. سورة الحجرات دي الانجاز اللي بهر الغرب كلهم بالاسلام. مايكل هارت العالم الامريكي
لما عمل كتاب الخالدون مئة واعظمهم محمد فكاتب في القصة الاولانية الفصل الاول اللي بيتكلم فيه عن سيدنا محمد بيقول لمازا رغم يعني ان هزا الرجل نصراني وضعت محمد هو او اعزم شخصية في البشرية. فقال سبب غريب جدا. قال لان اي انسان
انجز اي شيء في تاريخ البشرية كان يتصور انه ان لم يفعله سيأتي بعده من يفعله اي حد عمل اي حاجة في الدنيا لو ما كانش عملها كان حد بعده عملها. قال مسلا اديسون لو ما كانش اخترع المصباح كان اي حد تاني جه اخترع المصباح
يعني اي انجاز في الدنيا اللي ما عملوش كان هييجي واحد تاني بعد ما يعمله. قال اما ما فعله محمد بن عبدالله فلا يتخيل انه يمكن ان ينجح بشر في ان يفعل ما فعله ابدا. قال انما اللي فعله محمد بن عبدالله لا يمكن بشر كان يقدر يعمله. لا يمكن بشر
كان يقدر يوحد قبائل الغنم بتاعة اعراب اعراب الجزيرة العربية ويحولهم لخلافة اسلامية ويحولهم لحضارة العالم ويخضع لهذا الدين الفلاسفة والقياسرة والاكاسرة. الا يمكن كان فيه حد يقدر يعمل ده لو ما كانش عمله محمد
ابن عبدالله بنصرة الله وبمدد الله. عشان كده سورة الحجرات سورة الحجرات بتتكلم عن ايه ؟ قالت الاعراب امنا. اخيرا البدو قبائل الاعراب اللي كانوا عاملين زي الغنم قاعدين يقتلوا في بعض ويدبحوا في بعض ويسرقوا بعض. جايين وبقوا امة واحدة. قالت الاعراب
كده اللي يقرأ سورة الحجرات يحس ان فيه كفاح اخلاقي. يعني ايه كفاح اخلاقي يا جماعة؟ ربنا بيقول في الاول لا تقدموا بين يدي الله ورسوله كأن واحد مسلا النبي بيقول حاجة والتاني بيقول له لأ انا معترض على الكلام ده. لسة ناس مش فاهمة حاجة. لا ترفعوا اصواتكم فوق صوت النبي. كان
بيجي يتكلم والتاني يقوم معلي صوته عليه ما هماش عارفين اصلا ما عندهمش اخلاق. ما هماش لم يكونوا اصلا بني ادمين قبل الاسلام قبل القرآن ان الذين ينادونك من وراء الحجرات اكثرهم لا يعقلون. ناس جاية من البدو. يا محمد يا يا عم بس
استنى النبي له مواعيد بيخرج فيها عليه الصلاة والسلام. وله مواعيد بيقابل الوفود فيها مش عارفين حاجة. ان جاءكم فاسق بنبأ فتبينوا كلها مهمتها في الحياة توقع بين الناس وبعضها. وان طائفتان من المؤمنين اقتتلوا فاصلحوا بينهما. يعني قالوا ان هم
ولكن لسه فيهم الطبع الدموي بتاع قبائل الاعراض وممكن في اي لحزة يقوموا راجعين تاني قاتلين في بعض. لا يسخر قوم من قوم عسى ان يكونوا خيرا منهم. لسة عندهم اخلاق السخرية من بعض ولا تنابزوا بالالقاب. ولا يغضب بعضكم بعضا. اي
يحب احدكم ان يأكل لحم اخيه ميتة. لسة ما فيش اخلاق. ما فيش. عشان كده في اخر السورة يمنون عليك ان اسلموا. جايين بيمنوا على النبي ان هم رضوا ادخلوا في الاسلام. تخيلوا يا جماعة سورة الحجرات دي بتبين المعجزة. المعجزة الاولى. قالت الاعراب امنا ان الناس دي رضا بتدخل في الدين
المعجزة الثانية ان قبائل الغنم دي اتوحدت وبقت امة واحدة. المعجزة الثالثة ان بعد الاخلاق رهيبة اللي كانوا في الحضيض فيها ارتفعوا الى اخلاق القرآن والى اخلاق الدين. عشان كده بعدها على طول. بعد الحجرات على طول ربنا قال
والقرآن المجيد. مين اللي كان ممكن يصنع المجد ده غير القرآن؟ القرآن قادر انه يغير الامة. القرآن قادر انه ينقز الامة، القرآن قادر انه تغير حياتك. القرآن قادر انه يصلح قلبك. القرآن قادر انه يعالج الشكوك اللي جواك ويستبدل مكانها اليقين
بيعالج تعلق بالشبهات بالشهوات اللي جواك. ويستبدل مكانها الطهارة. القرآن قادر انه يغير عزيمتك. ويغير رؤيتك في الحياة ولكن احنا بنفتح القرآن احنا علاقتنا بالقرآن المجيد ايه؟ احنا علاقتنا بكلام الله ايه؟ احنا علاقتنا بالمصحف ايه؟ كم
واحد في المسجد قرأ سورة الكهف النهاردة يا جماعة. سورة الكهف اللي ندب قرأتها كل اسبوع. كم واحد في المسجد قرأ سورة الكهف النهاردة؟ كم واحد في المسجد صلى قيام ليل امبارح ولو ربع ساعة. ولو عشر دقايق بايتين من كتاب الله. كم واحد فينا يا اخوانا قال رسول الله صلى الله عليه وسلم
من قرأ في ليلة او من صلى في ليلة بعشر ايات لم يكتب من الغافلين. انك انت تقوم جاي ركعة واحدة كده بعد العشاء. الله اكبر مصلي بالفاتحة مسلا وقل اعوذ برب الفلق لم تكتب من الغافلين. ومن صلى في ليلة بمئة اية كتب من القانطين
يعني قمت جايب مسلا سورة النبأ والنازعات وعبس وقمت مصلي بهم ركعتين او اربع ركعات. كتبت من القانتين. ومن صلى الليل بالف في اية كتب من المقنطرين. اي من اصحاب القناطير المقنطرة من قصور واراضي الجنة
الف اية يعني الجزء التسعة وعشرين والتلاتين. الف اية الجزء التسعة وعشرين وتلاتين. ما علاقتنا بكتاب الله؟ ثانيا افلم ينظروا الى السماء افلم ينظروا الى السماء؟ ما حدش بص يا اخوانا؟ ما حدش بص فوق. يا عم ده انت بتبقى ماشي في الشارع تشوف صاحبك جاي لابس كوتش جديد
بتقول له الله! الكوتش يجدد يقول لك انت خدت بالك اه ازاي ده جميل وشكله غالي. ده شكله يا عم اصلي. انت جايبه من التوكيل ولا ايه! يعني انت صاحب
صاحبك بيلبس كوتش جديد بتاخد بالك. آآ وما انتاش واخد بالك من اعجاز خلق الله الجبار في السماوات والارض. يعني تخيلوا واحد ماشي قدام شط بحر كده فلقى قلعة آآ واحد باني بالرمل قلعة حربية وراسم القلعة وعامل لها شبابيك وعامل لها
طرق ومنزر رهيب يدل ان في واحد قعد يومين يبني القلعة دي بالرمل قدام البحر. فبيقول للتاني هو ايه ده هو مين اللي بنى دي؟ قال له بنى ايه؟ قال له القلعة اللي معمولة بالرمل دي. قال له يا عم بنى ايه؟ ده البحر امبارح كان هايف جدا. فقعد يضرب في الشط يضرب في الشط قام مطلع القلعة دي. يبقى ده جنان ولا
ده جنان يا جماعة. اهو بالزبط كده. ازا كان لا يعقل ان قلعة حربية كده بالرمل معمولة قدام الماية. ها اتعملت صدفة. امال الكون ده ده كله جه ازاي؟ افلم ينظروا الى السماء فوقهم؟ ده ربنا بيقول لك فوقك. يعني مش هتركب تاكس بخمسة جنيه. مش هتركب توكتوك. مش
تنزل مش مش هتتحرك من مكانك. ارفع بس مفصل الرقبة بتاعك لفوق كده. افلم ينظروا الى السماء فوقهم. بص ويخرج لنا الان من يقولون بالالحاد؟ ومن يقولون بالربوبية؟ ومن ينكرون وجود الله؟ بتنكروا مين؟ ده انت ما فيش ده انت نفسك
يعني يعني كما علمني احد مشايخي مرة بيقول لي يا ابني لما كنت طالب في الكلية بيقول لي يا ابني انا يقيني بالله اعظم من يقيني بهذا المنبر. فقلت له ازاي؟ قال لي لان الذي اخبرني عن المنبر هو انا هو عيني. اما الذي اخبرني
عن الله فهو الله. وانا اصدق الله اكثر من نفسي. ده احد شيوخي قالها لي كده وانا واقف معه. يقين بالله يا جماعة. اليقين في قدرة الله سبحانه وتعالى. يعني تمسك كده تبص للطير كده وهو طاير في السما وتقول ده جه من بيضة. البيضة دي كان فين فيها الصوصوة؟ وكان
فين فيها الرفرفة والطيران؟ الانسان جاي من حيوان منوي. الحيوان المنوي ده كان فين فيه الطموح؟ والفكر والرضا والغضب والسداد وكان فين فيه مخترعين نوبل خارجين من حيوانات منوية. الشعراء والفنانين والكتاب والادباء خارجين من حيوانات منوية
قادة الدول وقادة الجيوش خارجين من حيوانات منوية. مين اللي اخرج هزا الكائن العظيم من هزا الحيوان المنوي؟ الناس عايزة تشوف معجزة يقول لك شق البحر. اليهود كانوا محتاجين يشوفوا شق البحر. هو شق البحر. معجزة اكبر من البحر نفسه. هو شق القمر. معجزة اكبر من القمر
تخيل كده لو واحد حبسوه في اوضة من ساعة ما اتولد ولم يخرج منها الى الدنيا ابدا. ولا يعرف شيء عن الدنيا لحد ما بقى عنده عشرين سنة واول مرة في حياته يخرج للدنيا. اول مرة في حياته يشوف طلعة الشمس. اول مرة في حياته يشوف طلة القمر. اول مرة في حياته
الضباب والندى والنجوم والمجرات. اول مرة في حياته يشوف العشرين مليون نوع كائن حي اللي موجودين على وجه الارض. اول مرة في حياته يشوف جناح هدهد وديل الطاووس. اول مرة في حياته يشوف تنوع المخلوقات على وجه الارض. هيزهل قد ايه؟ هيصدم قد ايه لما يشوف البحار
والانهار والينابيع والجبال والهضاب هيصدم قد ايه لما يشوف الليل والنهار والربيع والخريف والشتا والصيف هيصدم قد ايه لما يشوف طبقات الغلاف الجوي هيصدم قد ايه هيبهر قد ايه احنا ايه في العادة موت جوانا الانبهار بايات الله
يا اخوانا ده فيه رسام بيرسم لوحة حلوة اوي كده ابداعية بيبعوها بعشرين وتلاتين مليون دولار. رسام. اومال يا اخوانا عشرين مليون لوحة ابداعية التي ابدعتها يد الخالق العشرين مليون نوع كائن حي اللي عايشين على وجه الارض. دول جم منين؟ ربنا خلق تسع تلاف نوع من انواع
الطيور مية وعشرين الف نوع من انواع النمل. عشر تلاف نوع من انواع الاسماك في قاعان البحار. سبعتاشر الف نوع من انواع الجمبري والقشريات في قاعان البحار. بس الله خلق مخلوقات لا حصر لها. كل ده ما لفتش نظرك. افلم ينظروا الى السماء
ما بيبصوش ما بيبصوش يا عم بص بص حواليك. انظر لهذه الوليمة لشاشات العرض العملاقة اللي بتعرض قدرة لا حولك الانسان لما بيبص حواليه لما بيبص على قدرة الله بييجي في قلبه اليقين زي واحد سافر فرنسا فوقف قدام برج ايفيل من عجائب
الدنيا السابعة. فبيقول لهم ايه ده ؟ قالوا له برج ايفل. قال لهم طب وهو ايفيل المهندس ايفل بنى البرج ده ازاي ؟ قالوا له المهندس ايه ؟ اقفل. يا عم انت مجنون
الله! امال البرج ده مش برج ايفل! قالوا له لأ. ده ده برج اصلا! البرج ده ما فيش حد بناه! ازاي! ومن عجائب الدنيا سبعة! اه امال ازاي البرج ده اتعمل كده؟ قالوا له ده ده من حوالي الاف السنين كان فيه جبل موجود هنا جبل مليان آآ معدن الحديد في
حصل زلزال الجبل حصل فيه انفجار. الانفجار قام مرتب الحديد فيه شكل برج ايفل. يا سلام! يا سلام! البرج ده جه صدفة مفكرة اه والله ده كان انفجار وزلزال. يا سلام! ازا كان ما فيش عاقل والله لو قلتها المجنون يضحك عليك. لو رحت مستشفى المجانين وقلتها المجنون يضحك
مش لو قلتها لعاقل ازا كان ما فيش عاقل يعقل ان برج ايفل ده جه كده صدفة بتمسك الموبايل كده تقول لك الايفون ده مين يقول لك ستيف جوبز ستيف جوبز مين يا عم! انت بتصدق الكلام ده! اومال ايه! يا عم ده ده شوية حاجات كده خبطت في بعض قامت مكونة الموبايل ده! يا سلام
مسلا الموبايل اللي كل حاجة فيه لها هدف. وكل جزئية فيه محطوطة في مكانها لابد لها من صانع. ازا كنت بهرت بالعقل اللي صنع الموبايل طيب امال ربنا اللي خلق العقل ده؟ امال ربنا الذي خلق هذا العقل؟ تخيل كده انت دخلت مكتبة سقافية فلقيت لقيت رواية
شدتك اوي بتبص على غلاف الرواية كده فانبهرت بالرسمة الابداعية اللي على غلاف الرواية. وبتبص على عنوان الرواية الله كان قوي جدا. ففتحت الرواية لقيت الدخلة داخلة خاطفة. ولقيت التفاصيل الدرامية بتاعة الرواية عالية جدا من كتر ما انت مبهور بالرواية
فضلت واقف مكانك لحد ما خلصتها. وبعد كده رحت لصاحب المكتبة قلت له لو سمحت قال لك ايه؟ قلت له الرواية العظيمة دي مين اللي مؤلفها؟ هو انتم مش كاتبين
اسم المؤلف عليها ليه ؟ الرواية دي من المؤلفة. قال لك الرواية دي اه. الرواية دي ما لهاش مؤلف. يا سلام! والحبكة الدرامية ورسم الاشخاص والابداع. قال لك يا عم ما لهاش
مؤلف قلت له امال ايه؟ قال لك ده كان امبارح واحد ماشي هنا وكان في ايده القرد بتاعه. قرد كده شمبانزي كده شاريه كده يسلي ولاده. فكان في ايده. فالقرد قدام المكتبة
فلت من ايده وقام جاري هنا المكتبة وقعد على الكمبيوتر على لوحة المفاتيح بتاعة الكمبيوتر اللي هناك دهو. قعد يضرب يضرب يضرب. قام مطلع الرواية اية وبعد كده قعد يشخبط على برنامج الرسمة قام مطلع اللوحة الفنية اللي على الغلاف. وبعد كده قام ضارب ضربتين قام مطلع العنوان. يا سلام
يا سلام! يعني انت عايز تصدق ان الرواية المحبوكة الاحداس من اولها لاخرها دي كده صدفة! يا اخي ازا كنت لا تعقل ان رواية جت صدفة. امال الكون ده جه ازاي؟ امال الكون ده مين اللي خلقه؟ انت قلبك بينبض في اليوم ميت الف نبضة. لو نبضة واحدة
انت مت انت بتاخد في اليوم خمسة وعشرين الف نفس. كرات الدم الحمرا اللي جوة دمك. لو اتوصلت مع بعض تلف حواليك الكرة الارضية ست مرات. كرات الدم الحمرا بس. جيناتك لو اتفردت جنب بعض من كل خلايا جسمك
من الارض للشمس تلاتة وتسعين مليون ميل. انت متخيل كرة الدم الحمراء الواحدة في دمك بتجري من الرئة للجسم تروح تاخد الاكسجين من الرئة توصلها للجسم بما يعادل مساحة حداشر مرة من المنصورة للقاهرة. لو انت سافرت
يوم حداشر مرة من المنصورة للقاهرة تقطع المسافة اللي كرة الدم الحمرا جوة جسمك بتقطعها يوميا عشان تقعد تنقل الاكسجين من الرئة الخلايا كل ده جزاي الالف مليار خلية اللي في جسمك جم ازاي ؟ الاعجاز الرهيب اللي جواه الجيش زائد تلتميت مليار خلية اللي في
كبدك اترتبوا في شكل كبد بيقوم بخمسميت وزيفة في وقت واحد ازاي؟ الخلايا العصبية اللي في مخك يا اخواننا افلم ينزروا افلم ينظروا الى السماء بعد كل ده توقف اي شاب ماشي في الشارع تقول له يا عم انت بتتدبر في خلق الله يقول لك ايه يعني ايه اتدبر في خلق الله دي
يعني ربنا خلق لك كل ده عشان تبص وتقول سبحانك يا رب. وانت مش عايز تفكر لو وقفت اي شاب في الشارع فتحت قلبه وجبت طبق وخرجت من قلبه التعلق بالنساء. وخلقت خرجت من قلبه الموبايلات. وخرجت من قلبه العربيات. وخرجت من قلبه العمارات
وخرجت من قلبه الشهوات هيفضل في قلبه قد ايه لربنا. هيفضل في قلبه ايه لله؟ لو انت ماشي في الشارع واحد اداك ورقة وقلم قال لك لو سمحت ايه اكتب اللي في قلبك لربنا. اكتب اللي جوة قلبك عشان ربنا. هتكتب ايه؟ ايه اللي انت حاسه؟ احنا ممكن لو قلت لك اتكلم عن
عربيات تتكلم ساعة ساعتين وانت ما عندكش موتوسيك لحد. لو قلت لك اتكلم عن الشقق تكلم ساعة ساعتين عن العمارات. وممكن يكون مسلا انا ساكن في شقة ايجار اصلا مش تمليك. طب لو قلت لك اتكلم عن ربنا. تقدر تتكلم عن اللي خلقك؟ ده الشاب بيتعلق بفتاة. بيروح لوالدته يقول لها انا عايزة
تقول له لأ يا ابني انا مش موافق على الجوازة دي. يقعد يكلمها عنها كلام يحسسها ان باب السماء اتفتح ودي نزلت من السما اصلا قلبه معلق بها. لو انت بتحب ربنا هتعرف تتكلم عنه. لو انت بتحب ربنا مش هتنساه ومش هتغفل عنه. التدبر
في خلق الله بيجيب يقين يا جماعة. بيجيب سقة في الله. بيجيب سبات. ايه اخبارنا ايه في السقة في الله؟ اخبارك ايه؟ واسق في ربنا ولا لما بتبتلى ابتلاء تبدأ تجزع وتقول هو ربنا عمل معي كده ليه؟ واشمعنى واسق في ربنا مصدق ربنا؟ موقن في ربنا
موقن في الله سبحانه وتعالى احد اخواني في مستشفى من مستشفيات يعني دخل آآ واحدة ست كبيرة يعني ست امرأة آآ كبيرة السن ومعه طفل عنده تلات سنين ونص. تلات سنين ونص عنده مشكلة في القلب. فصاحبي بيقول فيعني دخلوه الولد حصل له توقف في عضلة
القلب عضلة القلب وقفت. فطبعا في اللحزة دي بقى بيدخلوه اوضة الانعاش ويقعدوا يعملوا بقى صدمات كهربائية على القلب ويحقنوا جوة القلب حقن معينة. وممكن يقعدوا يضغطوا على القلب لحد ما يكسروا الضلوع عشان القلب يستجيب ويشتغل. بعد دقائق طويلة القلب استجاب واشتغل. فبيقولوا لامه ابنك ممكن يموت
قالت لهم الحمد لله. الحمد لله يا ست كبيرة المفروض تبقى مسلا جدته مش امه. ولكن الحمد لله. قالت لهم الحمد لله. بيقول القلب وقف في هزه الفترة ست مرات. ست مرات يقف ويعملوا انعاش. يقف ويعملوا انعاش. والست لا تفارق كلمة الحمد لله. الحمد لله
بعد فترة خلاص القلب استقر وابنها رجع طبيعي تاني واصبح في امان انه يخرج برة المستشفى. قالوا له خلاص ابنك الوقتي جاهز انه يخرج برة. انت كان عامل لهم خروج. جايين يعملوا لهم خروج لقوا درجة حرارة الولا سخنت. فبيقول قاسوا درجة حرارته لقوها واحد واربعين. واحد واربعين يعني لسانه
درجة واحدة وايه وممكن يموت. واحد واربعين قعدوا يعملوا تحاليل واشعة وفحوصات ده منين؟ في النهاية اشعة على المخ طلع عنده خراج في المخ. خراج في المخ. فضلوا قاعدين في علاجه. وعلاج المضاعفات سنة ونص في المستشفى. هو وامه وسنة ونص في
مستشفى فبعد سنة ونص الولد ربنا انقزه ونجاه. والام لا تغادر كلمة الحمد لله. والام لا تنطق بكلمة غير الحمد لله في سنة ونص خارجين من المستشفى وجوزها جاي جوزها راجل كبير برضو. راجل كبير في السن وهي كبيرة في السن. فيعني فيعني الدكتور بيسألهم
يقول لهم هو ده الطفل رقم كم عندكم؟ ما هو بالتأكيد العيل ده رقم عشرة خمستاشر. يعني ده انتم جبتوه على الكاميرا اوي اوي اوي ده. ها الطفل ده رقم كام ؟
فالراجل قال له ده الطفل الوحيد اللي عندنا اصلا خلف ربنا رزقه لنا بعد سبعتاشر سنة عقم. بعد سبعتاشر سنة عقم ده يعني سبعتاشر سنة والطفل دخل وعنده تلات سنين ونص يعني عشرين سنة ونص او واحد وعشرين سنة. يعني الطفل ده حصاد واحد وعشرين سنة جواز
هو ده الوحيد ومع ذلك الام مستسلمة لقدر الله. واثقة في رحمة الله. لا تغادر كلمة الحمد لله. سقة في الله يا جماعة فين السقة في الله في قلوبنا؟ فين؟ الاتصال بالله في قلوبنا. اين لقد كنت في غفلة من هذا؟ لقد كنت في غفلة
سورة قاف بتقول الناس غرقانة في الغفلة. الناس مش دارية بنفسها. الناس مش دارية. هي رايحة فين؟ تكلمه عن الجنة. اه جنة جميلة صحيح حاضر ان شاء الله اشتغلناها. يا ابني وانا باقول لك شوية خضرة وماية! هو انا باقول لك تعال نروح نادي من النوادي! هو انا بقى باكلمك عن فندق سبع نجوم
هو انا باكلمك عن قرية سياحية في الساحل الشمالي! ده انا باكلمك عن الجنة تجلي قدرة الله في اسعاد اوليائه. هو انا تيجي تكلمه عن النار اه والله النار صعبة. ادعي لي ربنا يتوب علي. يا ابني هو انا باكلمك عن حريقة! فكشفنا عنك غطاءك. لقد كنت في غفلة من هذا. فكشفنا
عنك غطاءك فبصرك اليوم حديد. بص على الجنة وبص على النار. هم دول اللي كنت بتهرب من السماء لهم في الدنيا. هم دول اللي كان الشاب يدور على ازاعة الاف ام بتاعة الاغاني وبينها وبين مؤشر ازاعة القرآن الكريم سنة يطلع له صوت القرآن يقلب بسرعة
خايف احسن حد يكلمه عن الجنة والنار ولا عن الموت. خايف يقلب في قناة فضائية. بيدور يطلع له قناة دينية يقلب بسرعة خايف حد يكلمه عن الجنة والنار. ذلك ما كنت منه تحيد. ولقد خلقنا الانسان. ونعلم ما توسوس به نفسه. ان
كاميرات مراقبة متركبة جوة صدرك. مش الملايكة بس ما يلفز من قول الا لديه رقيب عتيد. مش الملايكة مراقبة كلامك ده كاميرات مراقبة متركبة جوة صدرك. خواطرك وانت نايم على السرير. حاطط راسك على المخدة تحت علم الله. انت قدام
صفحة بيضا صفحة بيضا. الله يرى كل خواطر صدرك. ونعلم ما توسوس به نفسه. ونحن اقرب اليه من حبل الوريد ده ساعة الاحتضار بقى. والانسان بيموت وبيحتضر نحن اقرب اليه من حبل الوريد كما قال تعالى. ونحن اقرب اليه منكم ولكن
تبصرون ما حدش شايف. ما حدش شايف. ما حدش شايف ملايكة الموت وهي نازلة. الجراح بيعمل العملية وفتح بطن العيان. هو والفريق بتاعه وملك الموت نزل خد روح الراجل من بين ايديهم وما حدش شايف. ولكن لا تبصرون. ونحن اقرب اليه من حبل الوريد
اذ يتلقى المتلقيان عن اليمين وعن الشمال قعيد. مين المتلقيان دول؟ قال لك دول على قول بعض المفسرين. قال لك دول ملكين الواحد لما بييجي يموت بيجي ملايكة مد البصر قدام وشه. يا اما يبقى وجوههم كالشمس المضيئة لو هو من اهل الرحمة. يا اما وجوههم سوداء. لو
هو من اهل العذاب والعياذ بالله ييجي ملكون من دول يقفوا على يمينه وشماله ساعة الاحتضار. اذ يتلقى المتلقيان يتلقيان ايه؟ الايات ما مفعول به يتلقيان روحه. مستنيين ملك الموت يخرج الروح ياخدوها. ياخدوها منه. اذ يتلقى. والتلقي فيه معنى اللهفة
لما اجي احدف لك كورة وانت قاعد تتلقاها كده فيها معنى اللهفة. اذ يتلقى المتلقيان عن اليمين وعن الشمال قعيد تخيل واحد وهو بيموت فجأة يلاقي فرقة الملائكة بتاعة الموت مد البصر قدامه. وبعد كده يلاقي اتنين يمين وشمال دول مين دول؟ دول مستنيين خروج روح
وبعد كده ملك الموت ييجي بقى. اذ يتلقى المتلقيان عن اليمين وعن الشمال قعيد. ما يلفظ من قول الا كان لديه رقيب عتيد. طب مين دول هم كمان ؟ مين الملكين اللي كل واحد منهم اسمه رقيب عتيد؟ قال لك دول ملكين الحساب. اللي من ساعة ما بلغ
وواحد على يمينك وواحد على شمالك ده بيكتب الحسنات وده بيكتب السيئات. طب وايه اللي جابهم الوقتي؟ ده الراجل بيطلع في الروح. قال لك عشان اي في كلمة ينطقها وهو بيموت يكتبوها عليه. لو نطق الشهادتين واتشاهد يكتبوها. لو قال كلمة فيها سخط
على الله والعياذ بالله يكتبوها. لو قال كلمة اه يكتبوها. تخيل واحد نايم بيموت لقى ملايكة مد البصر متلقيان يمين وشمال مستنيين الروح وبعد كده ملكين عند راسه مين دول بيكتبوا الحسنات والسيئات حتى دلوقتي امال وهو سليم بقى كانوا بيكتبوا ازاي
امال وانت قاعد دلوقتي بيكتبوا ازاي ؟ وبعد كده ملك الموت ييجي وجاءت سكرة الموت بالحق. ثم ياتي ملك الموت يأتي ملك الموت ليخرج الروح من الجسد. ده الواحد لو رايح ينزع درس من غير ما الدكتور يدي له حقنة بنج
تخيل واحد بيخرج درس من جسمك من غير حقنة بنج. بينزع. اومال روح بتنزع من جسد والنازعات غرقا. من غير بنت. الملايكة ما بتبنكش البني ادم وتقوم مخرجة الروح. ده الروح بتخرج وهو حي. الروح بتخرج من كل عرق وعصب. وهو يعي وهو يحس
جاءت سكرة الموت بالحق ذلك ما كنت منه تحيد. هو ده اللي انت كنت بتهرب منه. هو ده اللي انت كنت مش عايز تواجهه. هو ده اللي انت ما كنتش بتحضر دروس دينية في اي
مسجد عشان ما حدش يكلمك عنه. وجاءت سكرة الموت. السكرة في اللغة يعني الغفلة. سكر عينيك يعني اقفل عينيك. لقالوا انما ابصارنا يعني اتعمينا ما عدناش شايفين حاجة. لما طلعوا الفضاء ولقوا ان اول ما خرجوا من الغلاف الجوي بتاع الارض ولقوا الدنيا اسودت فجأة
هو ايه ده! هي مش الدنيا كلها نور! اكتشفوا ان الدنيا كلها ظالمة اصلا. وان الفضاء كله ضلمة اصلا. وان النور ده زاهرة موجودة في الكرة الارضية بسبب لا في الجو معجزة من ربنا. ان زرات التراب بتاعة الغلاف الجوي هي اللي بتشيل زرات الضوء الفوتونات بتاعة الشمس. فبينتج في الاخر ان الدنيا
انما برة الكرة الارضية الدنيا ضلمة تماما. لقالوا انما سكرت ابصارنا اتعمينا. فجاءت سكرة الموت قفلة الموت. يبقى نايم عينيه مفتوحة ومش شايف حاجة. بوقه مفتوح وهيموت من العطش وما يقدرش يبلع حاجة. ايديه ورجليه جنبه ما يقدرش يحركهم. يعني هو ميت ولا حي
هو جسمه كأنه ميت. ولكن حاسس بكل اللي حواليه. عشان يفكر ويراجع حساباته. كانت الدنيا تستاهل انه اغفل عن ربنا ولا ما كنتش تستاهل. وجاءت سكرة الموت. الموت احيانا بيبقى افراح. واحيانا بيبقى احزان. الموت احيانا بيبقى فرح
واحيانا بيبقى حزن احد اخواني بيقول آآ بيقول لي وفي مسجد في مصر الجديدة بيقول جا له رسالة على الموبايل الصبح كده قبل الضهر بشوية احمد مات. والصلاة عليه في مسجد كزا. فبيقول انا مش عارف احمد ده مين اصلا والصلاة عليه في مسجد آآ مسجد انا عارفه. انما مش عارف مين احمد ده
المهم يعني هو الضهر كان فاضي فبيقول لي رحت ادخل الايه ؟ ادخل المسجد. فبيقولوا لي داخل المسجد. لقيت ناس كتير داخلة. ناس كتير داخلة يعني مش العدد اللي بيصلي الضهر طبيعي
كتير جدا دخلوا فكل ما يسأل واحد انت رايح فين ده في جنازة آآ شاب مات اسمه احمد عنده خمسة وعشرين سنة. طب هو انت تعرفه يقول لي لأ ما اعرفوش. طب وانت تعرفه فبيقول
الغريبة ان ناس كتير جدا جاية وما حدش منهم عارفه. بيقول بعد شوية بدأت ناس تعرفه. فواحد قال لهم اه لما المسجد اتملى بقى وهم مستغربين. هو ربنا جاب قلوب الناس
كلها مش عارفة لي ازاي. هو مين ده ؟ فواحد قال لهم ده كان خاتم المصحف حافز القرآن. واحد تاني جه عارفه قال لهم ده كان بيحفز الاطفال القرآن في الجامع. واحد تالت
قال لهم ده كان بيودي معونات غزائية للناس الفقرا والناس اللي ما عندهاش قدرة انها تواجه الحياة ماديا. واحد رابع جه عارفه قال لهم ده كان بيصوم صيام داوود بيصوم يوم ويفطر يوم. فبيقول اول ما الجسة دخلت المسجد بيقول المسجد كله قعد يبكي. ما حدش عارف هو دا مين اصلا. ما حدش عارفه. ولكن الكل
قعد يبكي صلوا عليه الجنازة فيعني هزا الشاب يعني بيقول لي بيقول لي صح يعني واحد من اصحاب هزا الشاب شافه تاني يوم في الرؤية فبيقول له انت مش حزين على شبابك. انت مش حزين ان انت مت وانت عندك خمسة وعشرين سنة بتعبير الناس كده كأنه اتخطف يعني
يعني والعياز بالله انت مش حزين على شبابك؟ قال له احزن ازاي ؟ وانا بافطر واتغدى واتعشى مع سيدنا عسمان ابن عفان اما سمعت الرؤية قلت اشمعنى عثمان ابن عفان؟ قلت سيدنا عثمان مات وهو صايم. ومات وهو بيقرا القرآن وماسك المصحف. وهزا الشاب كان بيصوم يوم ويفطر يوم
وكان خاتم المصحف وبيحفظ القرآن للاطفال. فقلت سبحان الله! لعل الله الحقه به عشان العمل بتاعه. برحمة الله سبحانه وتعالى الموت ممكن يبقى فرح وممكن يبقى ميتم. الموت ممكن يبقى كده وممكن يبقى كده. وانا واقف مرة في المستشفى دخلت مريضة الحقوني الحقوني واترمى
على السرير بتاع اوضة الاستقبال وفجأة راحت في غيبوبة. والكل بيجري يدور على اي حاجة ينقزها بها. ولم يعد في الغرفة الا انا. مبهوت من من من ان انسان في دقيقة الحقوني وفي غيبوبة والله يا اخواني انا ببص لها كده مش مستوعب ان انسان في دقيقة يدخل في غيبوبة سبحان الله
وخلاص مش دارية بالواقع. والله العظيم وهي في الغيبوبة قامت قاعدة فجأة ورفعت صابعها وقالت اشهد ان لا اله الا الله واشهد ان محمدا رسول الله. وقامت واقعة ميتة. الله اكبر. مين اللي مين اللي موتها على لا اله الا الله؟ مين اللي صحاها وهي في
غيبوبة مين اللي رزقها هزه الخاتمة الحسنة؟ مين اللي رزقها هذه الخاتمة؟ هناك بعض الناس استيقز من ام صلى ورجع على السرير بتاعه تاني. مين؟ اللي بيرزق الانسان هزا العمل في هزه اللحزات. وناس تانية وهي بتموت تيجي تقول له
قل لا اله الا الله. واحد بيقول هاعمل بها ايه وانا عمري ما سجدت له ولا سجدة واحدة. واحد تاني بيقولوا له قل لا اله الا الله. قال لهم هاعمل
ايه وانا عمري ما سبت معصية الا وعصيته بها. والعياز بالله عند الموت بيقنطوا من رحمة الله. شاب وهو بيموت احد اخوانا من الدعاة كان معه كان شاب مريض بالسرطان الله يرحمه بيقول له بيزكره ويقول لا اله الا الله. قال له والزنا والمخدرات
والزنا والمخدرات فضل يصرخ على نفسه والزنا والمخدرات لحد ما مات وهو بيقول طب والزنا والمخدرات هعمل فيهم وهقابل ربنا بهم ازاي؟ وجاءت سكرة الموت بالحق. ذلك ما كنت منه تحيد. هي دي الحقيقة. اللي الناس
كانت بتهرب دايما عنها. لقد كنت في غفلة من هذا فكشفنا عنك غطاءك. فبصرك اليوم حديد. اقول قولي هذا واستغفر الله لي ولكم. الحمد بالله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله
اللهم صل على عبدك ونبيك محمد صلى الله عليه وسلم. صلى الله عليه وسلم. في الاولين والاخرين وفي كل وقت وحين. اما بعد. اخواني في الله انا عايز اعلق على
قول الله واستمع يوم ينادي المناد. عايز اعلق هو ربنا بيقول استمع ازاي ؟ يا رب ده يوم القيامة احنا فين وهو فين ؟ هو هو يوم القيامة ده متسجل على شرايط
قصة وانا اقعد اسمعه. هو يوم القيامة ده نازل على موقع الصوت بتاع الناس فيه. وانا هدخل على موقع النت ده اسمعه. هو يوم القيامة ده يا رب فيه بس مباشر ليه؟ اسمع
ازاي ؟ هو لسة حصل عشان ربنا يقول استمع يوم ينادي المنادي كأن المعنى بيشمل اليقين الرهيب انك لازم اسمع بقلبك من الوقتي لازم تعيش بقلبك من الوقتي. ولكن الاية او الجملة اللي في قاف اللي انا نفسي اعلق عليها قبل ان اغادر منبر رسول الله صلى الله
الله عليه وسلم صلى الله عليه وسلم هي قول الله كل كذب الرسل فحق وعيد. كل كلمة كل دي تفزعك كلمة كل دي صدمة كهربائية. كل كذب الرسل فحق وعيد. كل سورة قاف من الالفاز اكتر الالفاز اللي اتكررت فيها كلمة
كل هزا ما توعدون لكل اواب الحفيز. وجاءت كل نفس معها سائق وشهيد. طب سورة وذكرى لكل عبد منيب كان ربنا بيقول لك ما فيش استسناءات. ما فيش حد هيتعامل من ربنا معاملة خاصة. ما تفتكرش
حالة خاصة كل اللي هيعصيها هيعاقبه. الا ان يشاء الله برحمته. كل اللي هيمشي في طريق المعصية هيتعاقب في الدنيا قبل الاخرة. كله اذا ما رسل في حق وعيد بعد ما ربنا زكر اهلاك الظالمين بسبب المعاصي. كانك داخل طريق كله جسس. والقرآن بيقول لك اوعى تبقى جسة جديدة
اوعى ما تصدقش ربنا. اوعى تبقى جسة زيادة من جسس اللي عزبوا في الدنيا بسبب معاصيهم. كله مكزب الرسل في حق وعيد. ما فيش واحد فلت ما فيش عند ربنا استسناءات. ما فيش عند ربنا استسناء سنة واحد عصى. وخلاص يا رب بقى عامل لي معاملة خاصة. معاملة خاصة ليه؟ الا ان يشاء
برحمته ما تتوهمش وانت بتسمع عقوبة العاصي ان ربنا هيعاملك انت ساعات واحد بيعصي ربنا فتقول له يا عم الطريق ده اخره ضلمة يا عم الطريق ما فيش اخره حاجة. يا عم ما تضيعش عمرك. لا لا لا انا همشي وهلاقي فيه خير. يا عم ما فيش. ما حدش جاب خير من السكة دي في تاريخ البشرية كله
يرجع لك بعد شوية مبطوح ونازف دمه وبيعيط. بتعيط ليه يا عم! اكتشفت هو انت لازم تجرب! لابد ان ندخل المصيدة حتى انعلم ان ما كان فيها كان طعما! هو لازم تدخل مصيدة ابليس! عشان تعرف انه كان بيستدرجك! عشان نصدق ربنا
لازم نقع في المعصية ونتعاقب بالمعصية. وحياتنا تبقى مليانة اكتئاب. وهم وتوتر واعلى نسبة فشل كلوي في العالم في بلدنا واسباب السرطان محوطنة من كل ناحية. ونسبة الفشل الكبدي. وعمرك هو لازم والعنوسة وصلوا لستاشر مليون
البطالة والازمات الاجتماعية واعلى نسبة طلاق في العالم. كل تلات دقايق حالة طلاق في مصر. هو لازم نكوي نار عقوبة المعاصي. عشان نصدق ان ربنا عزيز. عشان نصدق ان ربنا ما بيجاملش عاصي في معصيته
لازم حديس في مسند الامام احمد رجل في المدينة المنورة آآ لما النبي عليه الصلاة والسلام هاجر فالرجل نزل في السوق السوق فلقى امرأة كانت في الجاهلية بغي. كانت في الجاهلية امرأة بغي. يعني سيئة السلوك. فيعني ايه
فبدأ يكلمها كده بقى ويتصارف عليها بقى ويتكلم معها كده فهي يعني في الاخر قام مد ايده عليها. في الاخر بقى الهزار ما عدش بالكلام بقى بالايدين فاول ما مد ايده قالت له ما ما يعني اقف عندك. فان الله قد اتى بالاسلام وازهب الجاهلية. ايه انت انت ايه احنا انت فاكر ان احنا لسة في
الجاهلية خلاص يا عم احنا اسلمنا وتبنا لربنا. والمفروض خلاص بقى. شفت ديليت بقى للماضي اللي موجود ده. خلاص توبة نصوح بقى. فالراجل يعني ايه ؟ الاجابة بتاعتها صدمته. فمشي وسابها وكل وكلما مضى شوية نظر الى الخلف. كل ما يمشي شوية كده يقوم
تاني كده هي بتكلم بجد دي هي بجد فلانة تابت التوبة دي بجد هو مصدوم من المنزر فكل شوية يمشي قم باصص صورك كده عليها تاني مش مصدق. فمرة بيبص لها ورا وجاي يبص قدام راسه دخلت في حيطة دماغه اتفتحت. سال الدم
الراجل الجعص هو فيه ايه ؟ هو انا وانا ببص لها وانا بابص نزرة حرام دماغي اتفتحت. فخاف احسن يكون فيه علاقة ما بين المعصية وما بين العقوبة دي فجري على النبي عليه الصلاة والسلام ورأسه تسيل دما. يعني ما راحش يدور على حد يضمد له جرحه ده جري يشوف الاول دينه
جري الاول يشوف مصيبة الاخرة قبل مصيبة الدنيا. فجري على النبي عليه الصلاة والسلام ورأسه تسيل دما. حكى له الموقف. فقال له النبي صلى الله عليه وسلم انت عبد اراد الله بك خيرا. ما دام الرسالة الربانية جت
كده على طول اعرف ان ربنا يريد بك الهداية. اعرف شاب واقف قدام جامعة وبنت معدية يبص ما يبصش في الاخر بيبص مش واخد باله ان فيه عربية كارو معدية. الراجل نازل بالكرباج على الحصان بتاع العربية قام نازل بالكرباج على وش صاحبنا. فعنيه كانت هتتعمى
فجري على واحد من الشيوخ بيقول له شف حصل لي ايه ؟ وانا بابص بصة قال له يا ابني احمد ربنا ده كرباج الدنيا خاف الكرباج الاخرة كأن الله يذكرك بدل ما تاخده في الاخرة خده في الدنيا وفوق. خده في الدنيا وتب لربنا سبحانه وتعالى. فقال
النبي صلى الله عليه وسلم لهزا الرجل انت عبد اراد الله بك خيرا. ان الله اذا اراد بعبد خيرا له عقوبة ذنبه في الدنيا حتى يوافيه وليس عليه شيء. واذا اراد بعبد شراء
اخر عنه عقوبة ذنبه الى الاخرة. حتى يوافيه كأنه عير. ييجي يوم القيامة الزنب وكأنه جبل ليه ؟ لان يا اخوانا احيانا لما بيوصلك رسالة ربانية بعد معصية عملتها في شكل ابتلاء في حياتك
احمد ربنا ان ربنا رحمك وفوقك. ان ربنا رحمك وفوقك. عايزين نفوق. عايزين نتوب. سورة قاف. سورة الغفلة الغفلة اشد من المعصية. احيانا انسان بيقع في كبائر فيندم ويتوب. انما واحد تاني يقول لك يا عم انا باصلي. وكويس واخلاقي حلوة. صحيح انا بقى ما مش
في الدين ولا بحفظ قرآن ولا شغال في الدعوة ولا بقوم ليل ولا بحضر دروس ايمانية ولا بدخل على مواقع اسلامية على النت عشان افهم ديني واعرف ديني ولكن انا
برضو ما بزنيش وما بسرقش وما بقتلش النوعية دي العلماء قالوا ده اخطر من العاصي ليه ؟ قال لك العاصي بيفوق. لما بيقع في معصية كبيرة بيندم ما دام ما بيفوقش ما بيفوقش غير يوم القيامة. ما بيفوقش الا بعد الموت. نسأل الله سبحانه وتعالى اللهم تب علينا توبة ترضى بها عنا
اللهم تب علينا توبة ترضيك. تب علينا توبة نصوحة. تب علينا توبة لا نرد على اعقابنا بعدها. ابدا. اللهم انا نستغفرك من كل ذنب به ومن كل صلاة ضيعناها ومن كل امر فعلناه نظنه حلال وهو عندك حرام. ومن كل ذنب تبنا اليك منه ثم عدنا
ايه اللهم انا نستغفرك من كل لقمة حرام اكلناها. ومن كل خطوة الى حرام مشيناها. ومن كل حرام نطقناها او سمعناها. يا من تبسط يدك بالليل ليتوب مسيء النهار. تب علينا يا ربنا من ذنوب الليل والنهار. اللهم
طهر بلدنا من المواقع الفاسدة. اللهم طهر مصر من الزنا والخنا. اللهم طهر مصر من التبرج والسفور. اللهم طهر مصر من الخمور والمخدرات اللهم طهر مصر من الظلم والظالمين. اللهم انصر دينك واعز اوليائك. اللهم اذن لدينك ان يسود
واذن لشرعك ان يحكم. واذن لكتابك ان يحكم. اللهم استعملنا ولا تستبدل بنا. اللهم استعملنا ولا تستبدل بنا اللهم استعملنا ولا تتولى عنا يا ربنا يا مولانا. اللهم فرج كربنا. اللهم اشف امراضنا وامراض المسلمين
اللهم ادم الديون عن مديننا. اللهم اكشف الهم والغم عنا. اللهم انا نلوذ بك يا خير ملاك ونعوذ بك يا خير من استعيذ به. اللهم انا نقف على بابك نستغيث بك نتوسل اليك
اللهم اغثنا من الفتن في زمن الفتن. اللهم ارزقنا الصدق في زمن النفاق. اللهم ارزقنا الاخلاص في زمن الرياء. اللهم ارزقنا الرشاد في زمن التيه. اللهم ارزقنا العزم في زمن العجز والكسل. اللهم ارض عنا ارضنا وارض عنا. اعنا على
طاعتك. وفقنا لما تحبه وترضاه. افتح لنا من ابواب طاعتك ما ترضى به عنا. برحمتك يا ارحم الراحمين. سبحانك اللهم اشهد ان لا اله الا انت استغفرك واتوب اليك
