نحمده ونستعين به ونستهديه ونستغفره ونعوذ بالله من شرور انفسنا ومن من سيئات اعمالنا انه من يهده الله فلا مضل له. ومن يضلل فلن تجد له هاديا مرشدا. يا ايها الذين امنوا اتقوا الله حق تقاته. ولا تموتن الا وانتم مسلمون. يا ايها الناس
اتقوا ربكم الذي خلقكم من نفس واحدة وخلق منها زوجها وبث منهما رجالا كثيرا ونساء واتقوا الله الذي تساءلون به والارحام. ان الله كان عليكم رقيبا يا ايها الذين امنوا اتقوا الله. اتقوا الله وقولوا قولا سديدا. يصلح لكم اعمالكم
يصلح لكم اعمالكم. ويغفر لكم ذنوبكم. ومن يطع الله ورسوله فقد فاز فوزا عظيما. اللهم صل على الحبيب محمد. اللهم صل على محمد. اللهم صل على محمد اللهم صل على نبي المرحمة. اللهم صل على من ارسلته رحمة للعالمين. اللهم صل وسلم وزد وبارك على الحبيب محمد
عدد خلقك ورضا نفسك وزنة عرشك ومداد كلماتك. اما بعد اخواني واحبابي في الله تعالوا نعيش مع صورة من كتاب ربنا سورة تلات اربع سطور من كتاب ربنا. سورة هتغير مفهومك عن الدين. وهتغير مفهومك عن التدين. صورة
صادمة لناس كتير جدا هتخليك تفهم بعدها ان فيه ناس كتير ممكن تكون بتصلي في الجامع وبتصلي في المساجد ولكنهم عند ربنا مكذبين بالدين. عبده ربنا مش دول المتدينين ولا هم فاهمين معنى الدين اصلا. سورة بتقول لك الدين كله رحمة قد ايه؟ الدين كله
وشهامة قد ايه. الدين كله رجولة ومواقف واخلاق قد ايه. صورة بتصرخ في كل من يحاربون دين الله في الارض حكام او محكومين او اعلاميين بتقول لهم انتم بتحاربوا الدين ليه؟ بتحاربوا الدين ليه وهو سر سعادة الحياة؟ وهو سر ان الموظف يبقى امين
وان الزوج يبقى رحيم مع زوجته وان الناس تعطف على بعض بتحاربوا الدين ليه؟ صورة هتغير مفهومك عن التدين وعن الدين وعن مراد ربنا منك وعن طريق النجاة في الدنيا وفي الاخرة. سورة بتقول لك ان في ناس كتير قوي خدمة بسيطة بانها ممكن تفرق في
مستقبل ناس. فيه واحد بمكالمة ممكن ينقز حياة انسان. فيه واحد بيعيش بابسط الاشياء منه ممكن يغير حياة بني ادم ما نساعدش بعض ليه؟ ما تساعدوش بعض ليه؟ من ارحمش بعض ليه؟ سورة ربنا بيوصينا فيها ببعض
فيها طريق السعادة في الدنيا وفي الاخرة. هنتكلم عن سورة الماعون. سورة الماعون. سورة من السور العظيمة في القرآن. اسمها سورة الماعون واسمها صورة الدين واسمها سورة اليتيم. اليتيم له سورة باسمه في القرآن. نص
مليار يتيم على وجه الارض. الكرة الارضية فيها نص مليار يتيم. ربنا سمى سورة باسم انسان ضعيف في الدنيا. انسان فقد انسان فقد الضهر. انسان بقى محتاج ان كل اللي حواليه يسندوه. فبعد ما كان له سند واحد. وبعد ما كان له ضهر واحد
وربنا امتحنه بفضل السند ده ربنا خلى المليار مسلم يبقوا سند له. ربنا خلى الدولة والامة كلها تبقى سند له. سورة من السور العظيمة بادئة بقول الله سبحانه وتعالى. ارأيت ارأيت حد فيكم شاف يا جماعة؟ فيه منزر
ما ينفعش ما يتشافشي فيه منزر المفروض بتوع التوك شو. بدل ما يقعدوا يحاربوا في الدعوة ويحاربوا في الدعاة. ويحاربوا في الناس الكويسة المفروض يحاربوا في النموزج ده. المفروض يفرجوا الناس على النموزج ده. ارأيت الذي شفت يا محمد يا ابن عبدالله؟ شفت يا مسلمين؟ شفتم
المنزر البشع ده ارأيت الذي يكذب بالدين؟ ارأيت ربنا هيتكلم عن واحد بيكذب بالدين عن واحد ضد الدين واحد بيحارب الدين عن واحد مش راضي يتكسر لربنا. ولا راضي يقبل حكم السماء للارض. ربنا بيتكلم عن ده. فبيقول للنبي
عليه الصلاة والسلام ارأيت انا هفرجك على فيلم فيديو. يعني الصورة دي يا جماعة الصورة دي مش كلام. السورة دي فيلم فيديو. فيلم ربنا بيفرجنا عليه ربنا بيوريه لنا المشهد الاولاني. المشهد الاولاني مشهد صادم. فذلك الذي يدع اليتيم. منزر انسان ما عندوش رحمة. منظر انسان
كان بيكسر خاطر الناس اللي ما عندهاش سند. ما بيرحمش الناس اللي ما لهاش ضهر في الحياة. وبيتعامل بفزازة مع طفل مسكين محتاج اعانة في الدنيا ولا يحض على طعام المسكين. المنزر التاني منزر واحد. عرف ان فيه واحد جاره فقير. او فيه واحد في اي مكان فقير
ومحتاج شكله من برة حلو. مسكين المسكين غير الفقير. المسكين ممكن يبقى لابس حلو. ولكن هو حقيقة ما عهوش اللي يودي ابنه به للدكتور يا دوبك على قد لقمة العيش. يا دوبك مستورة. ده المسكين الفقير اللي ما عندوش اصلا. ولا حتى لقمة العيش. ولا يحض
وعلى طعام المسكين عرف ان في واحد محتاج وان في واحد غلبان. طب انا ما عييش فلوس. طب كلم اللي معهم فلوس. طب خليك جسر ما بين الناس اللي تقدر تساعد والناس اللي محتاجة مساعدة لا مبالاة. عارفين ركاب القطر اللي سابوا الشاب يترمى من القطر لحد ما اتفصلت رقبته عن
اسمه واول ما سمعوا صوت تهشيم العضم بتاعه تحت القطر. فجأة الشهامة طلعت وفجأة بدأوا يقولوا فين الناس وفين المسئولين؟ يا عم ما الراجل اترمى قدامكم عشان سبعين جنيه. اللامبالاة. اللامبالاة ده قاعد على الفيس وده قاعد على الواتس وده قاعد على الانستا ، والراجل
قدامهم ولما لاقوه مات فجأة الشهامة طلعت ولا يحض على طعام المسكين. انسان سلبي. انسان عنده لا مبالاة باللجاع او اللي ما جاش بالتعبان واللي مش تعبان. بالطالب اللي ما عهوش فلوس يدفع دراسته. بالارملة اللي ما عهاش فلوس تأكل عيالها او تعشى عيالها
الجامعة اللي ما عهوش فلوس يكمل دراسته. باليتيمة اللي ما عهاش فلوس تجوز. وتجيب الاجهزة اللي مطلوبة منها في الجواز. عنده لا مبالاة. مش المشهد التالت صدمة بقى يا جماعة
المشهد التالت الراجل ده نفسه. الراجل ده نفسه اللي فز مع الايتام. الراجل ده نفسه اللي عنده لا مبالاة بالمجتمع اللي مليان بالفقر الراجل ده نفسه داخل الجامع. اول ما الادان ادن داخل المسجد يصلي. فويل للمصلين. يعني الراجل ده بيصلي
والراجل ده محافظ على الفروض الخمسة. المصلين. كلمة مصلي ما بتتقالش على اللي بيقطع. كلمة مصلي بتتقال على اللي بيصلي. وبيداوم لكن الذين هم عن صلاتهم ساهون واقف في الصلاة دماغه في الشرق وفي الغرب هو بجسمه في الجامع ولكن قلبه لا علاقة له
جلال الموقف اللي هو واقف فيه بيصلي غلط يا اما بيصلي ودماغه والمرة الجامع يا اما بيأخر الصلاة عن معادها يا اما فويل الراجل ده بيدخل الجامع ولكن صلاة ما لهاش اي تأسير في حياته. صلاة ربنا بيغير مفهومك عن التدين. ربنا بيقول لك الصلاة اللي مش هتغفر
غير اخلاقك. الصلاة اللي مش هتغير سلوكك مع مراتك. الصلاة اللي مش هتغير سلوكك مع والدك ووالدتك. الصلاة اللي مش هتخلي في قلبك راح مع اليتيم والمسكين الصلاة اللي هتخليك ما انتش انسان عندك ايجابية مع مشاكل الناس. الصلاة دي ما لهاش سمرة. بل يا ويله
اللي بيصلي الصلاة دي فويل للمصلين الذين هم عن صلاتهم ساهون. النموزج ده ربنا سماه المكذب بالدين. بعد كده فجأة السبع رجالة طلعوا. فجأة جيل الشهامة طلع. اول ما بدأت الناس تبص له. اول ما اتعرض لموقف بر واحسان. حد بيطلب
المساعدة بس قدام الناس. فجأة بقى بيدي وبيكرم وبقى راجل البر والاحسان بس لان تحت اضواء الكاميرات. لان الناس شايفاه مشهد في الصورة اخر مشهد في فيلم الفيديو اللي بنتفرج عليه. مشهد حقير جدا. مشهد الراجل قاعد في بيته. وبيته مليان خير. وجه الباب
خبط عليه ولقى بنت الجيران الصغيرة بتقول معلش يا طنط معلشي احنا عايزين ماما بس عايزة منك بصلاية او ابرة وخيط تخيط حاجة. عايزين بس معلش علبة كبريت نولع البوتاجاز. حاجة بسيطة حاجة لا تساوي بالنسبة له شيء. لا تمسل
بالنسبة له شيء انما عبد للمصلحة ما عندوش رحمة باي حد مهما كانت الحاجة دي بالنسبة له بسيطة ويمنعون الماعون الماعون. ما حدش يطلب مني حاجة. حدش ياخد مني حاجة. هي الناس طمعانة فيها ليه؟ يمنعون المعون اللي هو العطاء القليل
المعون ده يا جماعة لما الجار يحتاج من جاره طبق ابرة وخيط. شاكوش نعمل اي حاجة. عود كبريت بصلة طمطماية آآ شوية ملح. الماعون ده بين كلمة معنا. معنا دي اللي هي الحاجة القليلة. حتى الحاجة القليلة
لا حتى الحاجة البسيطة لأ صدمة. الصورة دي تمسل صدمة. صدمة في ايه؟ ارأيت الذي يكذب بالدين؟ ها! اللي شفت اللي بيكدب بالدين شفت اللي ضد الدين؟ شفت اللي مش مؤمن بالله؟ شفت اللي مش مؤمن بجنة ولا بنار. كان متوقع فذلك الذي يسجد لهبا الهمان
كان المتوقع ان الصورة بتتكلم عن اللي بيسجد للاوثان. او تتكلم عن اللي بيعبد بقرة من الابقار. او تتكلم عن الملحد اللي بيقول لا والحياة مادة. كانت الصورة بتتكلم عن الكفار دول. مش دول المكزبين بالدين. نفاجأ ان السورة بتتكلم عن مسلمين. وبتكلم عن
اتنين بيصلوا وبتتكلم عن مسلمين بيدخلوا الجوامع. وبتتكلم عن مسلمين. عايشين في وسط مجتمع مسلم. ولكن ما اخلاق الاسلام ولا عندهم معاملات الاسلام. عندهم بس كلام الدين. يعرف يتكلم كلام حلو في الدين. ولكن على مستوى التطبيق هو
مجرد كلمنجي مجرد واحد بتاع كلام ربنا سمى النموزج ده ايه مكذب بالدين مكذب بالدين ده دي تهمة تودي واحد في جهنم والعياذ بالله. ده مكاسب بالدين دي. مش تودي واحد خمسة وعشرين سنة سجن ولا اشغال شقة مؤبدة. ده مكذب بالدين دي يعني خلود في
جهنم وتفاجئ ان هو بيصلي وتفاجأ ولكن هو انسان الدين ما عندوش اي تطبيق فيه في حياته. تعالوا ما نعيش مع الصورة الجميلة دي كده تعالوا اما نتدبر في معانيها. تعالوا اما نفتح افقنا في مفهوم التدين من القرآن. تعالوا اما نشوف ربنا مراده مننا
ايه ؟ تعالوا اما ننور بصائرنا بالقرآن الكريم. مش ربنا قال هذا بصائره للناس. بصائر يعني عيون للقلوب. قلبك ده يبقى له عينين يبصر كل شيء. تبقى بتشوف بقلبك. تبقى بتشوف الصح من الغلط. صورة الماعون. اول اسم من اسماء سورة الماعون هو كلمة الماعون
ده اسم السورة الاولاني يعني ايه الماعون؟ الماعون يعني عارفين المواعين؟ عارفين يعني يقول لك ايه؟ اغسل المواعين. الماعون هو طبق الاكل اللي ممكن الجار يديه لجاره. يعني ايه يمنعون الماعون؟ يعني لا يحمل الخير الى الغير. ما حدش له
عندي حاجة ما بيديش. ما يعرفش حاجة اسمها عطاء. ما يعرفش حاجة اسمها خدمة. يبقى المعون انك انت حتى تدي طبق اكل جارك انك انت يا اخي يبقى من النوع اللي اللي يقول لك الاعادة الشهرية. انا بادفع اعادة شهرية لاسرة يتيمة. ما عندوش اعانة
ما بيساعدش حد في حاجة. ما بيفكرش انه يساعد الناس في اي شيء. والعياذ بالله. وكيل سورة الماعون بعدها على طول في المصحف سورة الكوثر عكس كلمة الماعون. الكوثر يعني الخير الكتير. الكوثر. انا اعطيناك الكوثر ابن عباس يقول اي الخير
كتير ، طب والماعون؟ يعني العطاء القليل. العطاء القليل. فاخر اية في سورة الماعون ويمنعون الماعون يمنع الحاجة القليلة. طب اول اية في سورة الكوثر انا اعطيناك. اعطيناك عكس يمنعون. الكوثر عكس
الماعون اعطيناك الخير الكثير. اذا منعك البشر لن يحرمك رب البشر. لو الناس كلها منعتك. لو الناس كلها حرمتك لو الناس كلها بخلت عليك. لو الناس كلها قبضت ايدها عنك. لو الناس كلها عملت ودن من طين وودن من عجين وانت مأزوم
لو الناس كلها ما حستش بمشاكلك ولا بالامك ولا بفقرك ولا باحتياجك للمساندة وللمساعدة. لو ما حدش حس بنفسيتك. لو ما ما حدش حس بالالم اللي انت فيه. لو ما حدش رضى يمد ايد المساعدة لك. ربنا كبير. ربنا موجود. فاذا منعك البشر
الماعون فسيعطيك الله الخير الكثير. خليك مع ربنا. لان ربنا هو الاكرم. طول ما حبل الصلة بينك وبين الله لم يقطع. تب قل ما انت ستتنعم بعطاء الله في الدنيا والاخرة. الماعون يعني الحاجة البسيطة القليلة. يا رب يعني يعني يا رب
طب نزل صورة من فوق سبع سماوات وسيدنا جبريل نازل من فوق سبع سماوات عشان سورة عنوانها عود كبريت  عشان صورة عنوانها خيط وابرة عشان صورة بتتكلم عن طبق اكل. عشان صورة
بتتكلم عن شوية ملح. ما هو الماعون يعني ايه؟ الماعون شوية ملح تديهم لجارك. الماعون يعني حاجة بسيطة جيرانك احتاجها او واحد صاحبك يحتاجك. الماعون يعني ايه ؟ شاب عايز يتجوز وانت عارف صاحب شركة مكالمة بالنسبة لك مش هتاخد خمس فليكسات بالرصيد بتاعك
هتفرق في حياته. انت عارف مسلا عروسة معينة عند مكالمة هتفرق في حياة الانسان اللي واقف قدامك ده وبالنسبة لك حاجة بسيطة هي مجرد مكالمة حاجة بسيطة. يا رب صورة عشان الحاجة البسيطة دي. ومين اللي قال لك؟ مين اللي قال لك ايه اللي هيدخلك الجنة؟ انت تعرف
منين العمل اللي هيدخلك الجنة انت عملته ولا لسة ما عملتوش ؟ انت تعرف منين ؟ ربنا هيقبل منك ايه ؟ ممكن دخولك الجنة بسبب انك انت ساعدت واحد في يوم من الايام
ممكن دخولك الفردوس الاعلى بسبب انك انت كنت شهم مع واحد في يوم من الايام. السيدة خديجة لما النبي عليه الصلاة والسلام نزل عليه جبريل اول مرة. والنبي عليه الصلاة والسلام مش عارف ده مين. فالنبي كان بيرتعد قالت له كلا والله لا يخزيك الله ابدا. انت فكرك ان ربنا هيسيبك لا يمكن هيسيبك
ولا لا يمكن هيتخلى عنك ليه ؟ انك لتطعم المسكين وتحمل الكل وتعين على نوائب الحق. وتكسب المعدوم. انت بتدور على شغلانة اللي مش لاقي شغلانة وبتدي اعانات شهرية للناس الفقيرة. وبتصل ارحامك وبتعمل عزومات للناس الجعانة لا يمكن ربنا يسيبك لانك شهم
السيدة خديجة لما دورت على صفة ظنها كده قبل الاسلام ان لا يمكن ربنا يسيب صاحبها ولا يتخلى عنه في اي ازمة او زنقة لقت صفة الشهامة. ان الانسان يبقى شهم. يبقى شهم. كلمة الماعون ده اول اسم من اسماء السورة. ربنا بيقول لك
حاجات صغيرة اوي ممكن تفرق في مستقبلك يوم القيامة. فيه حاجات صغيرة اوي اوي اوي. معقول من معنا يعني الشيء القليل. العطاء القليل حاجات صغيرة اوي ممكن تعملها لغيرك وممكن تبقى سبب لسعادتك دنيا واخرة. اوعى تحقر من المعروف شيء. اوعى تستقل
عمل من الاعمال الصالحة. الاسم التاني لهزه السورة سورة اليتيم. اليتيم هو احنا عندنا في القرآن سورة باسم اليتيم كل دقيقتين كل يعني انا بادئ الخطبة بقالي مسلا عشر دقايق خمسة على وجه الارض فقدوا امهم او ابوهم كل دقيقتين
في طفل في الدنيا بيفقد امه او ابوه في نص مليار يتيم على وجه الارض ارقام مرعبة. اليتيم ده زاهرة كبيرة جدا. ده غير الفقير والمسكين بقى. اليتيم ده زاهرة. يعني ايه اليتيم
اللي فقد ابوه اسمه يتيم. واللي فقد امه اسمه منقطع. او مقطوع واللي فقد امه وابوه اسمه لطيم. يعني ايه يتيم؟ اليتم في اللغة يعني الانفراد. يعني بقى واحد ما لوش سند في الحياة
الاب ده سند. الاب لو عنده تمانين سنة سند. سند حس ان ضهرك مصلوب وانت ابوك عايش وجنبك. فواحد فقد ابوه فقد السند الوحيد في الحياة فقد الضهر اللي بيحامي عنه في الدنيا فقد القوة اللي كان بيرتكن اليها. ده معنى اليتيم اي المتفرد اللي ما لوش ضهر في الدنيا. المقطوع
بقى اللي فقد امه الانقطاع ده حاجة انفصلت عن حاجة. كان انسان موصول بالونس بتاعه في الحياة وهي امه ما عدش فيه ونس في حياته. طب اومال اللطيم اللي لا اب ولا ام. يعني ايه لطيم؟ زي واحد في بحر والامواج قاعدة تلطم فيه. في بحر متلاطم الامواج. لا عاد عنده سند
ولا عاد عنده ونس. لا عاد عنده مصدر قوة مادية ولا مصدر دعم معنوي ونفسي. فده اسمه لطيف. طب الاسماء دي هدفها ايه؟ ان اشهر يرحموا هزه النوعيات. ارحموا من في الارض يرحمكم من في السماء. ده سؤال في الامتحان. ما فيش حد فينا ما يعرفش ايتام وفقرا ومساكين
ربنا بيبتليك بهم ليه ؟ عشان ترحمهم فربنا يرحمك. دول من اعزم ابواب رحمة الله امامك. لو اردت رحمة الله سبحانه وتعالى بك اليتيم عشان كده ربنا اتكلم عن اليتيم في القرآن اتنين وعشرين مرة. اتنين وعشرين مرة. شف ربنا في سورة النساء. سورة النساء اكتر سورة في القرآن الكريم
عن الايتام ربنا سبحانه وتعالى يقول ايه؟ وان خفتم الا تقسطوا في اليتامى فانكحوا ما طاب لكم من النساء. اي التعدد الزوجات ربنا جابها في حق بنت يتيمة. بنت ابوها مات. بس البنت جميلة اوي. والبنت غنية اوي فمطمع بس يتيم
يعني ضعيفة. يعني ممكن واحد يتجوزها بالزات من قرايبها والاوصياء عليها يتجوزها غصب عنها ببخس التراب حسام جمالها ومالها. فربنا بيقول للمسلمين اوعوا لو ما عكش مهرها بجد. ومش هتديها حقها بجد. قدامك نساء الكرة
رح اتجوز مثنى وثلاث ورباع. اوعى تقرب من اليتيمة. اوعى تظلم يتيمة. اوعى تاكل مهر يتيمة لان ما لهاش اب يتكلم في مهرها. اوعى ان خفتم الا تقسطوا في اليتامى. يتيمة جميلة وغنية وخايف انك تزلمها لان ما عكش مهر
مثلها اوعى تقرب منها. رح اتجوز اي واحدة تانية وابعد عن دي. في نفس السورة ربنا سبحانه وتعالى يقول ان الذين يأكلون اموال اليتامى ظلما انما يأكلون في بطونهم نارا وسيصلون سعيرا. سهل قوي الوقتي في بلادنا كلها وفي القرى بتاعتنا كلها
تلاقي اموال اليتامى بتتاكل بالسوق بالساهل. اموال اليتامى. طفل صغير وابوه مات. سهل النعمام وياكله ورسه. والمجتمع واقف يتفرج زي بالزبط الراجل اللي اترمى من القطر. الكل واقف يتفرج لحد ما يموت يبدأوا يعيطوا عليه. والمجتمع كله عامل زي ركاب القطار. عشان
كده في نفس السورة سورة النساء الله سبحانه وتعالى يقول وان تقوموا لليتامى بالقسط وان ايه؟ شف الكلمة شف قبل منزمتكم بنهاجم قبل منظمات حقوق الانسان قبل منزمات اليونسيف وحقوق الطفل قبل منظمات حقوق المرأة ربنا من الف وربعميت سنة
نزل سورة اسمها النساء اكبر من عشرين صفحة اكبر من جزء. بتتكلم عن حق اليتيم. عن حقوق المرأة عن حقوق الاطفال قال عن حقوق الضعفاء في المجتمع. سورة كاملة. ربنا بيقول فيها وان تقوموا لليتامى. يعني ايه تقوموا لليتامى؟ يعني انتم في بلدكم في طفل يتيم
وجه عمه بعد ما ابوه مات عايز ياكل ارضه ولا ياكل ورسه. ما تنامش في بيتك. تقف وقفة رجالة. الطفل ده لا يمكن يتزلم لما تلاقي واحد يتيم او يتيمة هيتزلم في المجتمع ربنا قال لك وان تقوموا لليتامى. تبقى واقف ليل نهار عشان اليتيم ده ما يتطلبش
المسلم امال اللي ما بيعملش كده ارأيت الذي يكذب بالدين اللي ما بيعملش كده اللي ما بيعملش كده كلمنجي اللي ما بيعملش كده دينه فارغ اللي ما بيعملش كده منزر على الفاضي. اللي ما بيعملش كده خليه يصلي لحد السنة الجاية. ويل لهؤلاء المصلين. ويل لامثال
مسال فاعلي هزه الصلاة. الدين اخلاق وسلوك وان تقوموا لليتامى. احنا في المجتمع بتاعنا بنقوم لليتامى. ولا ما طفل يتيم يتاكل ورسه في قرية من القرى. الكل ودن من طين وودن من عجين. وخايفين من علاقات عمه ولا علاقات اخواله اللي كلوا ورسه
ولا علاقات قرايبه اللي كلوا ورسه الله سبحانه وتعالى يقول واذا حضر القسمة اولوا القربى واليتامى والمساكين واليتامى سقوهم منه. يعني ربنا بيقول الوقتي في واحد يتيم بياخد ورسه. فوهو بياخد ورسه وبيتقسم براسه. جه واحد يتيم تاني ابوه
ما لوش ورس فربنا بيقول لليتيم اللي ابوه ساب له ورس ارحم اليتيم اللي ابوه ما سابلوش ورس. يعني ربنا مش مجتمع اليتيم ربنا وصل يتامى على بعض. ربنا وصل يتيم الغالي على اليتيم الفقير. كلام خطير يا جماعة. ويسألونك عن
قل اصلاح لهم خير وان تخالطوهم فاخوانكم. وان تخالطوهم فاخوانكم. كلا بل لا تكرمون اليتيم. مش لا تعطون ده المربع اليتيم مش العطاء الاكرام. تعامله انه انسان كريم. زي ما بتعامل المسئولين كده. ولا تحاضون على طعام المسك
ست حركات مد لازم. ست حركات. يعني طول مد الحد على طعام المسكين ده لازم يبقى حاجة كتير قوي في المجتمع ارأيت الذي يكذب بالدين؟ شفت البني ادم الكلمنجي؟ اللي الدين عنده شوية حركات. شوية حركات انا بصلي. الدين عنده شوية آآ انما
حقيقة مش عنده. هو بتاع كلام مش بتاع مواقف. والدين مواقف. ارأيت الذي يكذب بالدين. فذلك عشان كده ربنا في سورة ال عمران بيتكلم عن ناس مسلمين بيقول هم للكفر يومئذ اقرب منهم للايمان. المفسرين قالوا يعني ايه؟ مسلمين
ربنا قال ان هم اقرب للكفر من الايمان. عشان يوم غزوة احد ما وقفوش مع الاسلام. الدين مواقف. الدين مش كلام. الدين مش انك انت تقعد تتصعب على الاقصى. الدين مش انك انت تقول يا عيني على اطفال سوريا. الدين مش انك انت تقول يا عيني على ضرب اليهود لغزة. الدين مش انك انت تقول يا عيني على الفقراء
والمساكين الدين انك انت يبقى لك سلوك عملي في نصرة الامة ونصرة الدين ورحمة الفقراء الفقراء. ارأيت الذي يكذب شفتم؟ شفت الفرجة ده؟ شفت المنزر الرهيب ده ورأيت معناه ان النموزج ده وسطنا
ارأيت لما اقول لك شفت كزا يبقى معناها ان كزا ده متشاف حاجة موجودة. يعني نمازج الناس اللي بتاكل اكل مال الايتام وما بترحمش حد. دي موجودة وسطنا دي قاعدة وسطنا في الجامع الوقتي. دول قاعدين وسطنا في الخطبة الوقتي. ارأيت دي حاجة حوالينا. ممكن تكون انت واحد منهم وانت ما كنتش واخد
ما لك ارأيت الذي يكذب بالدين؟ يعني ايه الدين؟ يعني ايه التدين؟ الدين هو ما يجب ان يدين له البشر يقول لك دانوا للملك الفلاني. دان الشعب يعني اتكسروا له. يعني ايه الدين؟ يعني حاجة لازم البشر يتكسروا لها. يعني ايه
يعني ايه حرام وحلال؟ يعني لما ربنا ينزل شريعة لما ربنا ينزل قانون لازم تتكسر لقانون ربنا. طب لو ما اتكسرتلوش طب لو غيرت شريعة ربنا بشريعة تانية دنيوية! طب لو ما رضيتش اطبق شريعة ربنا يبقى انت مش مكسور للدين. ما عندكش دين. انت
يا دين للشيء يعني يتكسر له ويخضع له. يبقى اللي مش خاضع لشريعة ربنا ما عندوش دين عشان كده ربنا الدين ده اللي هو القانون اللي ربنا نزله زي قوانين العلم كده. واحد واقف في الدور العشرين في بلكونة وبيقولوا له في قانون اسمه الجازبية
لو رميت نفسك من هنا الارض هتشدك وقانون السقوط هيتحكم فيك وهتتحطم. قال لهم انا مش مقتنع بقانون السقوط ده. انا مش مقتنع بقانون الجازبية وانا هوريكم نط حصل له ايه؟ اتفرم. اهو بالزبط كده اللي ما بيحترمش قوانين الارض بيتفرم. كذلك اللي ما
ما تحترمش قوانين السماء كزلك الذي يقول لك ده سلك كهربا خطر الموت ممنوع الاقتراب يا عم انا مش مصدق الكلام ده كهربة ايه طب المسه كده مش هتلاقي نفسك في الدنيا بعد
سانية واحدة. كذلك قانون الله اسمه دين. يعني ايه دين؟ يعني ما يخضع له ويدان له وينكسر له من اكبر حاكم لاصغر محكوم. من اكبر وزير لاصغر غفير. دين يعني خضوع. دين يعني تطبيق
في لامر الله سبحانه وتعالى في الحرام والحلال. يبقى ربنا بيقول له شفت اللي ما عندوش دين ده؟ شفت اللي ضد الدين؟ شفت اللي ما لوش دعوة بالتدين خالص ده
فذلك الذي يدع اليتيم. ذلك لذلك ده لما اقول لك ايه؟ ذلك العمود. يبقى حاجة كل الناس شايفاها. لازم كله يشاور عليه. النموزج ده اتفضح. النموزج ده لازم يتشهر به في الفضائيات. فذلك الراجل اللي كل الورس ده الراجل قاسي القلب. الراجل اللي عنده ملايين وما بيرحمش
حد من الناس المحتاجة. فذلك ربنا بيشهر به. الذي يدع اليتيم. يعني ايه يدع اليتيم؟ يدع ابداع ان واحد برجله في ضهر اللي قدامه اطلع قدامي. يوم يدعون الى نار جهنم. يعني الملايكة تزقهم قدامي
قدامي على جهنم. خدت بالك؟ فده ادعى هو الدفع بعنف. عارف لما واحد ييجي يكلم واحد يقول له دعني اليك عني. دعني يا عم رح شف حد غير انت مش لاقي غيري يا عم ولا ايه! ابعد عني يا عم انا مش طايقة. اهي دعني دي! هي يدع اليتيم
دعني انا يا عم ما ليش دعوة بك ولا انت لك دعوة بي. رح شف حد غيري. ارم بلاك عليه. رح شف اهي دي بقى الدعوة. كسر الخاطر. ما عندوش
اسمها جبر الخاطر. ما عندوش بروتوكول للتعامل مع الناس المحتاجة. ما عندوش فذلك الذي يدعه اليتيم. اليتيم اللي النبي عليه الصلاة والسلام قال انا وكافل اليتيم. كافل اليتيم مش اللي بيروح اه يحط في جمعية خيرية خمسين جنيه كل شهر. ده متصدق على اليتيم. كافل
تكفل بحياته. يعني بيدفع له مصاريف مدرسته. وبيدي له مصروفه. وبيدفع له اكله وشربه. وبيجيب له كسوة الشتا والصيف. ولو تعب يوديه للدكتور ويجيب له الدواء وبيدي له العيدية في العيد الصغير والعيد الكبير. وآآ ده ده معنى كافل اليتيم. كافل اليتيم مش خمسين جنيه اترموا في
صندوق الجامع كافل اليتيم اللي النبي عليه الصلاة والسلام قال انا وهو في الجنة كهاتين. تخيل انك تبقى جار لرسول الله صلى الله عليه وسلم في الفردوس الاعلى. بيد يبقى اليتيم ده فرصة ولا مش فرصة؟ ها بس كافل اللي تكفل بامور حياته. واحد من الصحابة جه للنبي عليه الصلاة والسلام. قال له يا رسول الله اني اجد
قسوة في قلبي. انا قلبي قاسي. لما باجي اسمع قرآن في الصلاة منك يا رسول الله. مش حاسس بالخشوع. لما باجي اصحى لقيام الليل مش لاقي قلبي عايز الاقي قلبي يا رسول الله. فقال له النبي صلى الله عليه وسلم ارحم اليتيم
وامسح على رأسه واطعمه من طعامك. تأكله من اكلك. تأكله الاكل اللي انت بتاكله قلبك وتقضى حاجتك. يعني ربنا يسعى في حوائجك ويقضيها لك في الدنيا ويلين لك قلبك ويملاه بالايمان
صفقة عزيمة جدا صفقة النبي عليه الصلاة والسلام قال من ضم يتيما الى طعامه وشرابه يتيم وخده معه بالضوابط الشرعية طبعا الشرعية طبعا وبسؤال اهل العلم عن ضوابط ده لان ده مش مجاله من ضم يتيما الى طعامه وشرابه وجبت له الجنة
اللي يربي يتيم وسط عياله لحتى يستغني عنه وجبت له الجنة. يعني اليتيم ده حاجة كبيرة قوي انتهى. موقفك ايه من اليتامى ايه من المساكين؟ موقفك ايه من الضعفاء؟ فذلك الذي يدعو اليتيم. يا عم بس بالراحة ليه؟ انت قاعد تقول ما بديش. يا عم انا انا يا عم انا
انا ما عييش. ما عكش ؟ لأ معييش. والله نفسي. ربنا يديني بس. وانا اغرق المساكين كلهم. طب شف الاية اللي بعدها بقى. الاية دي كلم اللي معه. زلك الزي يدع اليتيم بتكلم اللي معه وما بيديش. طب اللي ما عهوش ولا يحض على طعام المسكين
ده اللي ما عهوش انا ما عييش. بس انا ربنا هنا ما قالش ولا يحض على طعام المساكين. لأ المسكين مفرد يعني ايه انا لقيت كثير من الناس يا جماعة لبسه حلو جدا. ومحافظ على شكله وما يلبسش حذاء مقطوع ولكن هو على قد حاله. هو
ايه الفرق بين الفقير والمسكين؟ المسكين من السكون. واحد على قد حاله. واما السفينة فكانت لمساكينه يعملون في البحر ربنا بعت لهم نبي اللي هو سيدنا سيدنا موسى وولي اللي هو سيدنا الخاضر عشان ربنا ينجدهم. شف المساكين عند ربنا قيمتهم قد ايه. واما الجدار فكان لغلامين يتيمين. اللي
بنى لهم الحيطة اللي محر لهم الحيطة نبي وولي. انت مين انت مين ؟ واحد من اولي العزم من الرسل هو اللي حط التوب على بعضه. وحط المونة ما بين الطوب وبحر الحيطة. انت مين ؟ انت تعرف يعني ايه يتيم ولا مسكين
مقامهم عند ربنا ايه للي بيكفلهم وبيسعى لحوائجهم. واما السفينة فكانت لمساكين يعملون في البحر. يعني واحد عنده سفينة واحد عنده محل. واحد عنده مشروع بس مسكين على قد دخله على قد قوته. يعني لو عيل من عياله عيي ما عهوش فلوس دكتور. على قد القوت. يعني
لو عيل من عياله احتاج درس في سانوية عامة ما عهوش فلوس ليه؟ يعني لو مراته بتولد معهوش فلوس لها. خدت بالك يعني ايه مسكين؟ على قد القوت اي عرض من عوارض الدنيا وما اكثرها ما يقدرش يواجهه. يقع يقع بقى بيبقى هيموت من الازمة. طب امال الفقير؟ الفقير من العمود الفقري
العمود الفقري لما بيتكسر والعياز بالله نسأل الله اليقين والعافية. الانسان بيصاب بالشلل. فالفقير يعني اللي عموده الفقر مكسور. عموده الفقر اللي هو الفلوس يعني. آآ اموالكم التي جعل الله لكم قياما. قياما يعني عمود فقري. الفلوس دي عمود فقري في الحياة. فاللي معهوش فلوس عامل
زي اللي عموده الفقري مكسور مشلول ما عهوش قوت. ما عهوش فلوس ميكروباص يروح مشوار ولا يروح درس ولا يروح يتعلم. فالفقير هو المشلول والمسكين هو المستور. ولكن حقيقة محتاج. محتاج. ولا يحض على طعام المسكين. جت مفرد
بقى هنا ليه ؟ والله اعلم بمراده انك انت اكتشفت اسرة فقيرة او اسرة مسكينة ظاهرها كويس ولكن انت في شوية ظروف كده اطلعت عليها او حد قريب منهم قام بيكلمك قال لك يا ابني ده في ازمة كبيرة الناس دي. ومأزومين جدا ده هم بس اللي قدام الناس متعففين. عرفت وانت ما فيش في جيبك جنيه
تعمل ايه ؟ الناس دي عايزة لها الف الفين تلات تلاف جنيه. وانت ما تعمل ايه ؟ فربنا قال لك هنا اوعك ما تبقاش ايجابي. اوعى يبقى عندك منهج اللامبالاة
ها اوعى تبقى تبع مزهب الانة لي. وانا ما لي لأ. ولا يحض. الحض هو الحث الشديد. الحث الشديد كلمة فيها قوة عشان كده العرب سموا شجرة الفلفل الحضض. الفلفل ده حاجة قوية وحاجة تونيك قوية. فالحض هو
الشديد يعني استنكار كل حاجة كده يعني بنسميها في المجتمع فكر اداء الواجب فكر يعني ايه فكر اي انسان محتاج يا جماعة فيه تلات مواقف قصادهم في موقف قبيح بشع
وشكله وحش اوي. اسمه فكر الانا مالية. اللامبالاة. زي ركاب القطر كده. اللا مبالاة. اما يبقى يموت هنبقى نعيط ان شاء الله. وهنبقى نعمل مقاطع بس مباشر ونسرخ عليه. بس اما يموت. بس. انما ما دواه زلك. يا عم يعني في خليك في حد. كل واحد يخليه في الشات اللي قاعد يشيته على السوشيال ميديا وهو مروح بلده
فده فكر قبيح. اللي هو فكر الانما لي. فيه فكر تاني اقبح منه. ولكن شكله حلو. اسمه فكر اداء الواجب. يعني ايه فكر اداء الواجب ايوة يا حبيبي انت مراتك هتعمل عملية حبيب قلبي. ربنا يشفيها يا رب وامام السلام. عايز فلوس؟ لا والله والله لا يا اخي والله الفلوس
في الدولاب عايز فلوس طب لو احتجت فلوس قل لي هو لو ايده اتقطعت مش هيقول لك هو هو اللي بيعزم بيقترح كنا مع واحد صاحبنا شهم كده فواحد في العربية قاعد يقول ايه ؟ اعزمكم هنا ولا اعزمكم هنا؟ فقعد نص ساعة اعزم ففي الاخر واحد شام قال له
يا ابني اللي بيعزم ما بيقعدش يتشرط قبلها. وعايز تعزم اعزم. اهو بالزبط كده. آآ يعني تلاقينا الفلوس في الدولاب الفلوس في الدولاب ما تيجي يا عم ادي عشر تلاف جنيه معك اهو او خمس تلاف على قد ما ربنا يعينك. يا عم لو ما عكش غير خمسمية ولا تلتمية. معك اهو. ما احتجتهمش رجعهم
احتجتوهم خلاص يا عمهم زلف عندك وانت راجل امين. ما احتجتش ابقى رجع ده موقف. انما في حاجة اسمها فكر اداء الواجب. اللي هو ايه؟ واحد مات له واحد فرح
لله. سلام عليكم. بس انا حضرت الجنازة. اومال المطلوب ايه؟ ولا يحض يحض ده. يعني راح يكلم ده. والراجل ده هو راجل طيب وعنده علاقات حلوة راح يقول له والراجل ده راجل راح يقول له ولا يحض على طعام المسكين يا جماعة فيه اسرة فقيرة. يا جماعة فيه ناس غلابة. حد يعمل لها حاجة ويكلم ده
ده لحد ما الناس الغلابة دي حوائجهم تقضى. هو ده المطلوب. الفكر الايجابي السليم. فويل للمصلين. الله! هو احنا كنا في ايه احنا كنا بنتكلم عن واحد اخلاقه وحشة مع الناس. ومع المحتاجين ومع اللي ما لهمش ضهر. فجأة دخلنا جوة الجامع والفيلم الفيديو
جوة الجامع والميكروفون بيقول يا ويلكم يا اللي بتصلوا وانتم ما نتوش فعليا مركزين في الصلاة. فويل للمصلين الذين هم عن صلاتهم سواء كان المعنى فتش عن الصلاة فتش عن الصلاة. فتش عن الصلاة. لو لقيت عندك كسل في حياتك. ولقيت عندك فتور دور على صلاتك. هتلاقي فيه مشكلة في
الصلاة بتاعتك لو لقيت ايمانك ضعيف وعندك شكوك وعندك شبهات وعندك ثورة شهوات. فتش عن الصلاة. هتلاقي صلاتك فيها مشكلة. لو عندك ازمات مالية وازمات اجتماعية وبيتك مليان شياطين ومليان حسد ومليان ومليان فتش عن الصلاة
يبقى لما المجتمع فسد وبقى ما فيش رحمة بالفقير والمسكين ربنا قال لنا ايه؟ فتشوا عن الصلاة. شوفوا الناس اللي قلبها قاسي دي روحوا صلاتها كده هتلاقوا صلاتها بايزة. هتلاقيه بيصلي شك حركات. جسم طالع ونازل. انما الذين هم عن صلاتهم ساهون ساهون زي سجود السهو
كده مش مركز يعني هو مش مركز هو بيعمل ايه؟ آآ ان الله لا يقبل الدعاء من قلب غافل له. غافل عن جلال من يدعوه. لاه عن معنى يطلبك وعن معنى ما يدعو به. يبقى لو عارف هو بيدعي مين ولا عارف هو بيطلب ايه. هو كده يا رباه كلام كده وخلاص. اداء واجب. فكرة
اداء واجب. وخلاص متخيله ان الدعاء ده مصباح علاء الدين. يا ابني ابزل مجهود. فويل للمصلين الذين هم عن صلاتهم ساهون احنا قدام وقفة خطيرة اوي يا جماعة. ان صلاتك هي سر توهج قلبك بالايمان. الصلاة السليمة هي اللي هتصلح اخلاقك. يبقى اللي ما
ما تصليش في الجامع الخمس فروض. اللي ما بيصليش الفجر. اللي ما بيصليش السنن الرواتب. اللي ما بيخشعش في الصلاة. لما تيجي تلاقوا اخلاقه مع مراته بايزة عن صلاتك لما تيجي تلاقي عزيمتك في المزاكرة وانت طالب جامعة ضعيفة فتش عن صلاتك. لما تليق تيجي تلاقي حياتك مليانة مشاكل فتش فيها
سجودك انت في سجود الفرائض الخمسة بتتوسل الى الله باستمرار باستمرار باستمرار فتش عن صلاتك. صلاتك هي سر قوتك في حياتك صلاتك هي سر سعادتك في حياتك. صورة عظيمة اوي. ربنا كلم الغني قال له اوعى تدوع اليتيم اللي معه فلوس. وكلم الفقير
قال له اوعى ما تحضش على طعام المسكين يعني ربنا قال للامة لو الامة دي هي المسجد ده يبقى كلكم مخيرين ما بين اوبشن من اتنين. يا اما تدي اعانات
شهرية للفقراء يا اما تشترك في جمعية خيرية توصل الاعانات بتاعة الاغنياء للفقراء. يعني من الاخر كده ربنا قال يا امة محمد ما ينفعش واحد فيك ما يشتغلش في الاعمال الخيرية. الامة كلها لازم يبقى لها في العمل الخيري. يعني انت ممكن تبقى داعية
وممكن ما تبقاش ممكن تطلع على المنبر تدي خطبة وممكن ما تبقاش. انما ما ينفعش تشتغل في العمل الخيري او ما تشتغلش. الكلام الجميل ده بقى قوي ده. مين اللي طبقه
الكفار بتوع اوروبا وامريكا اما الوحوش في العمل الخيري. ومؤسسات الاغاسة. والاعانات واطعام الناس في الدنيا كلها. للاسف هم هم اللي بيطبقوا القرآن بتاعنا. رغم ان هم لا يرجون الدار الاخرة. مش مؤمنين باخرة. بس هم من منطلق الانسانية
بيطبقوا تعليم القرآن. واحنا اللي نزل علينا القرآن ما بيطبقهاش. بنشوه صورة دينا لما ما بنطبقش ربنا بيقول كونوا قوامين بالقسط في سورة ايه؟ السورة اللي انا قلتها لكم دلوقتي. اكتر سورة في القرآن اتكلمت عن حقوق اليتامى
واكتر سورة في القرآن اتكلمت عن حقوق النساء. وحقوق المستضعفين. السورة اللي بتقول وما لكم لا تقاتلون ايه؟ في سبيل الله الاقليات اللي الوقتي الغرب مصدعنا بالكلام عن الاقليات. ربنا من الف وربعميت سنة قال لازم تراعي حقوق الاقليات. لازم
كل مضطهد في الارض تقفوا له. وتدافعوا عن حقوقه. احنا الوقتي فين والكلام ده فين؟ الكلام ده كل اللي بيطبقه دلوقتي الغرب. احنا ما لنا بالكلام دلوقتي. للاسف في نفس السورة دي سورة النساء ربنا قال يا ايها الذين امنوا لو مؤمن كونوا قوامين بالقسط. يعني ايه قوامين بالقسط؟ اي مزلوم
وقف حياتك لحد ما ينتصر. يا راجل كونه قوامين بالقسط. خلي لك قوامات كل ما واحد يتزلم واوعى تسكت. اوعى هتسكت على اي مزلوم حتى لو كافر. اوعى تزلم وتبتدي تسكت على ان حد يتزلم. ده ده دينا
ارأيت الذي يكذب بالدين اللي بيقعد يتكلم وهو ما بيطبقش الدين. للاسف يا جماعة هو ده ممكن يكون من جواه مصدق بس ده اكتر نموزج بيخلي الكفار ما يدخلوش في الدين
فسوي بالمكذبين الكفار. لان هو اللي بيصدوهم عن الدين. اما يلاقوا الكلام جميل. والافعال مهببة. هنروح ندعو ليه؟ لعدل سيدنا عمر صفحة ستة وخمسين من كتاب حياة الصحابة. هنروح ندعو الناس ليه؟ لاخلاق سيدنا عثمان صفحة مية وخمسين
من تاريخ الخلافة الراشدة لو الاخلاق دي مش فينا هندعوا الناس ليه؟ احنا بنصد الناس عن الدين بعدم تطبيقنا لتكاليف الدين الدكتور اللي قعد يكتب روشتات وما فيش حد بيروق. ليه؟ هو دكتور خاين
دكتور يا عم لو حتى نص نص الناس هيدوقوا. احنا عايش وسطنا عيانين كتير قوي يهود ونصارى. هو ما حدش بيسلم ليه دكاترة خايبين احنا مش بنطبق احنا بنتكلم احنا عندنا كلام الدين انما ما عندناش افعال الدين الحقيقية. فويل للمصلين ربنا بيقول لك ايه؟ السبب كله
في الصلاة اه لو الحكام يعرفوا ان الصلاة دي لو اقيمت صح كل موزف هيبقى امين وكل زوج هيبقى رحيم وكل زوجة تبقى امينة في تربية عيالها. كانوا فرضوا خمسين صلاة بامر بامر حكومة. مش بامر الله. خمسين صلاة عشان الناس تهتدي
اه لو الناس تعرف الدنيا بتستفاد قد ايه لما الدين بيبقى صح. فويل للمصلين الذين هم عن صلاتهم ساهون بيحاربوا الدين وهو سبب الرحمة الوحيدة على الارض من غير الدين الحياة بتبقى غابة. الذين هم يراؤون. الله! هو ايه اللي بعد ما الصلاة بازت خلى الانسان مرائي؟ على فكرة المعنى ده
متكرر في القرآن ربنا سبحانه وتعالى يقول واذا قاموا الى الصلاة قاموا ايه؟ كسالى. بعدها على طول يراؤون الناس. يبقى لما الصلاة بتبوظ يوم يجي بعدها على طول ايه؟ الرياء. سواء هنا او في غير هزا في القرآن. طب ليه؟ هو الرياء بييجي بعد فساد الصلاة ليه؟ الانسان يعني كانك
لو انت عندك رياء وعايز تعالج قلبك عايز تبقى عندك اخلاص صل صح. ليه؟ لان الصلاة ان انا بانصب وجهي لوجه الله اه انا ببقى واقف لوجه الله. انا مش عايش مع انا بقول الله اكبر. ضهر ايدي ده برمي كل حاجة في حياتي
ما عدتش ببص لمخلوق انا لا اذكر الا وجه الله زي ابن عمر كده لما كان بيطوف حوالين الكعبة فجا له آآ تقريبا عروة ابن الزبير يطلب ايد بنته. فعمر ابن عمر ما ردش عليه
لحد ما خلص طواف فقال ماذا تريد يا بني؟ فقال له كنت اريد ان اخطب ابنتك. قال اعذرني لقد كنا نطوف لقد كنا نطوف ونحن نتخايل الله بين اعيننا. انا كنت بطوف ما بفكرش في حاجة غير
جيتي ربنا سبحانه وتعالى يبقى الصلاة الصح. انت واقف بين ايدين ربنا. لا تزكر الا وجه الله. وجه الله بس. يبقى انت وجهتك ايه يا ربنا طيب لو الصلاة باظت هتخرج من الصلاة على وجوه الناس. يبقى اللي بيعالج تعظيم وجه الناس وتعظيم
الناس هو انك تقف بين ايدين ربنا يوميا كزا مرة تعظم نزر الله. نزر الله. فلما تعزم نزر الله في الصلاة ينعدم من قلبك تعظيم نزر الناس. طب لو صلاتك بايظة هتخرج من الصلاة زي ما دخلت. اهم حاجة عندك نزر الناس. عشان كده بعد ما الصلاة باظت الذين هم يراؤون
هو كل قضيته الناس شايفاني ولا لأ. الناس مش شايفاني اتحول لوحش. يتحول انسان بغيض اثيم. الناس شايفاني بروتوكولات بقى والايسيكس والاتيكيت والكلام الجميل ولمعاملة الفقير بالحسنى والزوق والاخلاق اول ما الناس مش شايفاه الوحش اللي جواه يطلع. طلع الوحش اللي جواك
الذين هم يراؤون ويمنعون الماعون. المشهد النهائي واحد بيمنع اي اعانة صغيرة مش لازم المعونة يا جماعة يبقى اللي الجيران البعض من امور صغيرة انك انت تساعد شاب انه يشتغل وانت عندك علاقات حلوة دا معقول انك انت تساعد انسان بنصيحة وانت
عندك خبرة كبيرة في الحياة ده معقول. انك انت تساعد زمايلك في في الدفعة بمزكرة ربنا من بها عليك ورتبتها او عرفت تجيبها. ده اي انك تدي اعانة شهرية لاسرة فقيرة مهما كانت صغيرة ده معون. ويمنعون الماعون. شف النفوس
بتوصل لدرجة ايه ؟ شف عشان كده اول ما البشر وصلوا للدرجة دي يمنعون المنزر القبيح ده. الجزء التلاتين اصلا مليان منازر صعب اوي ان الانسان لربه لكنود. يعني ايه كنود؟ الكنود ده الارض اللي مهما اديتها ما تطلعش حاجة. الانسان
اللي مهما ربنا ادى له نعم لا يمكن يثني على الله. يقول لك الكنود اللوام مهما ربنا ادى له يفضل يلوم ربنا. وما عملتليش ليه وما ادتنيش ليه ؟ انساه المرأة الكنود التي مهما تحبب اليها زوجها لا يصدر منها اي ود لك
الانسان الكنود اللي مهما ربنا ادى له ما فيش خير. ما بيشكرش. ما بيحسنش الزن. ما بيعبدش. شكرا لله على نعمه. فالجزء مليان صفات نفسية يعني بيحط الانسان قدام نفسه. ايه اللي وصلك لكده؟ البعد عن الدين. يبقى الحل ارجع للتين تاني. ويمنعون الماعون. كانت النتيجة بعدها
انا اعطيناك الكوثر فسورة الماعون بعدها سورة الكوثر. سورة الماعون العطاء القليل. من لما البشر تمنعه. الكوثر العطاء الكثير. لما ربنا فاذا منعك البشر سيعطيك الله. لو انت على صلة بربنا لو انت بينك وبين ربنا عمار. لو انت محافز على صلاتك وعبادتك ونص
اسرتك لكلمة الله في الارض الله سيعطيك الخير الكثير. مهما منعك الناس اقول قولي هذا واستغفر الله لي ولكم الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع
الامر كله لبيك يا ربنا وسعديك. والخير كل الخير في يديك. والشر ليس اليك. انا بك واليك تباركت وتعاليت استغفرك واتوب اليك. اللهم صل على الحبيب محمد. اللهم صل وسلم وزد وبارك على الحبيب محمد. عليه افضل الصلوات من رب العالمين
الى يوم الدين. سورة مهمة اوي يا جماعة صورة بتقول لك اوعى تستقل حاجة تعملها عشان ربنا. اقل حاجة بتعملها ممكن ربنا ينجيك بسببها. وممكن تنجو من مقت الله لرضا الله
سببها صورة بتقول لك قد ايه الصلاة دي مهمة. قد ايه الصلاة السليمة الصحيحة ممكن تغير حياتك كما قال حبيب الله محمد عليه الصلاة والسلام. ازا صلحت اي الصلاة صلح العمل كله. الحاجة الوحيدة اللي كل حاجة في حياتك هتتصلح. لو اتصلحت هي الصلاة. واذا
فسدت فسد العمل كله. لو صلاتك بايزة كل حاجة في حياتك هتبوظ لو صلاتك صح بتصلي في وقتها بتصلي في الجامع بتخشع في الصلاة في السجود قاعد تدعي بالحاجات اللي ربنا اللي انت تريدها من ربنا. صلاتك صح
صلاح حية صلاة عفية صلح كل شيء في حياتك. بعد هذه الصلاة فالصلاة هي اللي بتقود حياتك هي راس الحربة. بتاعة حياة كلها. قد ايه الصلاة مهمة في تغيير المجتمع. اه لو اي حد بيحارب الدين حاكم او اعلامي او محكوم. اه لو يعرف قد ايه
ايه الدين هو سبب الرحمة في المجتمع؟ قد ايه الدين هو سبب ان الناس يبقى عندها امانة وعندها شهامة وعندها رجولة. صورة بتقول لك ربنا رحمن رحيم قد ايه بتقول لك هو الرحمن الرحيم
هو يعني ربنا شف بيوصي الامة كلها باليتيم. يعني يعني كانك انت بتخير اليتيم ده ما بين ان يبقى له اب وما بين ان يبقى له مليار اب بتخار المسكين ما بين انت ربنا حول الامة كلها لاباء لهؤلاء المحبوبين. ربنا الحنان رحمة الله
الصورة دي بتحسسك دي رحمة ربنا ممكن اليتيم ده يكون ما بيصليش ممكن المسكين ده يكون اصلا ما بيلقحهاش. ولكن ربنا بيوصيك به يعني ربنا شف سورة النازعات ربنا ربى موسى عشان يوديه لفرعون داعية وطاغية طاغية اشد
مجرم على وجه الارض بعد ابليس ربنا بيربي اطهر اولياءه في تاريخ البشرية من من اولي العزم من الرسل عشان يروح يكلمه عن ربنا فرعون! اه فرعون. ربنا بيرحمه! وبيبعت له اللي يزكره بيرحمه ويبقى بيبعت له اكتر استاز في فن الدعوة على وجه الكرة الارضية كلها! عشان
اتكلموا عن ربنا بقمة اللطف وبقمة الفن وبقمة العلم وبقمة الرفق. ربنا ده رحمته بالطغاة. رحمته بالعصاة. ربنا سبحانه وتعالى يقول سواء منكم من اصر القول ومن جهر به ومن هو مستخف بالليل وشارب بالنهار
ربنا بيقول كلكم متساويين عندي. مستخف بالليل. مستخف ده بيعمل مصيبة. ما فيش واحد بيستخفي الا بيعمل مصيبة. والليل كده كده مصيبة يعني واحد بالليل عايز يعمل حاجة بيعين بقى الحاجة الايه اللي مش عايز حد يشوفها. وكمان الساعة اتنين بالليل ووالده ووالدته ناموا واخواته
البيت كله بقى بيغط في سبات عميق وقام داخل الاوضة بتاعته وقفل الاوضة عليه وقفلها بالمفتاح. يعني مش بنلاقي مستخف بالليل بالتأكيد هيعمل مصيبة هيعمل ايه يعني؟ هيعمل معصية سر تودي في داهية هيعمل كبيرة من الكبائر. فربنا بيقول له شايفك
يا اللي بتعمل معاصي السر بالليل شايفك شايفك وانت بتتفرج على ده ولا وانت بتعمل ده شايفك طيب بالليل لبخ بالنهار ده هيصحى انسان كويس وسارب بالنهار. سارب ماشي وسط السرب. لما يكون واحد مجرم كده وعايز يهرب يلاقي خمسين واحد بيجروا يقوم داخل وسط
وجاري وسطهم. يقوم ايه داخل وسط السرب عشان ما حدش يشوفه. ففي النهار تلاقيه متبرجة. يا بنتي انت رايحة الجامعة كده ازاي؟ ما كل البنات كده مش كان وسطهم تلاقيه بياخد رشوة في الشغل. يا عم حرام عليك! مال حرام! نقطة دم حرام تدخل كبدك ولا كبد عيالك مش هتخرج
سليم. لا لا كله بيرتشي. حد مش في حاجة تبان. سارب من نار. يعني ده يعصي الله بالليل والنهار يعني ده عاصي الليل والنهار. عاصي الليل والنهار ده كان متوقع ربنا بعدها يقول له ايه؟ يقول له انتقم منك. يقول له هوريك بعدها ربنا قال ايه؟ له
من بين يديه ومن خلفه يحفظونه. هو قاعد يعصي ليل نهار وربنا بيعاقب عليه ملايكة النهار تحفزه. شف معاصيه ورحمة ربنا به. هو الله الذي لا اله الا هو عالم الغيب والشهادة. عالم بكل مصايب الانسان اللي عملها في الدرا. هو الرحمة
الرحيم يا عم انا لو عرفت عن حد حاجة مش هرحمه المجتمع لما بيعرف عن حد فضيحة بيتحرق عند المجتمع. ربنا بيقول لك انا عارف كل مصايبك. عارف كل الملفات الخفية بتاعتك في حياتك. عارف
كل معاصي السر اللي انت عملتها في حياتك وانا برضو الرحمن الرحيم. هو الرحمن الرحيم. رحمة الله. قل من ينجيكم من ظلمات البر والبحر ظلمات البر والبحر يعني الايام السودة. الايام اللي الدنيا اسودت قدام عينيك من كتر الازمة المالية ولا مشكلتك مع مراتك. ولا ابنك
اللي كان ملطمك ايامها ولا كت هتترفد من الكلية واخر فرصة لك تدخل امتحان بعد تلات سنين سقوط. قل من يناجيكم من ظلمات البر والبحر الايام السودا فاكرها تدعونا تضرعا وخفية تضرع يعني جهرا. كنت واقف في الجامع وسط الناس تقول يا رب يا رب وما انت
مكسوف والناس قاعدة تبص لك تقول لا حول ولا قوة الا بالله. ده ما له ده! يا عيني! ربنا يا ابني يجبرك يا ابني! وانت مش مكسوف من كتر الهم اللي انت فيه
تدعونه تضرعا وخفية. لان انجانا من هذه لنكونن من الشاكرين. قل الله ينجيكم منها ومن كل كرب. ثم انتم تشركون  وبعد الازمة ترجع ريما لعادتها القديمة وبرضه يقف معك تاني
برحمته بالعاصي. ودي رحمته بالطغاة اللي زي فرعون. فما بالك برحمته بالمبتلين؟ ربنا اعتبر ان اللي مش هيرحم اهل البلاء مكذب بالدين. شف رحمة ربنا. تيأس بقى من رحمة هزا الاله
لو وقعت في معصية يجي لك احباط الشيطان يجي لك ويقول لك انت ضايع وربنا مش هيرضى عنك ارحم الراحمين. اوعى تقنط من رحمة الله اوعى مهما ازنبت اوعى مهما ضاقت بك. اوعى مهما الابتلاء ضاق عليك. اوعى تقنط من رحمة الله. لا تيأسوا من من رحمة الله. اوعى تيأس من
فرج ربنا ورزق ربنا وكرم ربنا ومدد ربنا وعطاء ربنا وشفاء ربنا. اوعى تيأس  قل يا عبادي الذين اسرفوا على انفسهم. اللي عملوا كل الكبائر وعصوا ربنا بكل الجوارح وعصوا ربنا ليل نهار. وما سابوش مكان ما عصوش فيه ربنا
ربنا لا تقنطوا من رحمة الله. رحمة ربنا مش بس الهداية. اوعى تيأس ان ربنا يصلحك. اوعى تيأس ان ربنا يرزقك جوزك ويديك الزرية. اوعى تقول انا ما استاهلش. اقول يا رب ازاي؟ ده الرحمن الرحيم. قل يا رب. كلمة يا رب نفسها عبادة. قل يا رب
قل يا رب من قلبك. قل يا رب وانت بتصلي ركعتين. قل يا رب وانت واقف قبل الفجر بنص ساعة. قل يا رب وانت صايم اتنين او خميس. قل يا رب وانت
اعبدوا ربنا سميع قريب. سورة جميلة اوي. سورة الماعون. سورة اليتيم. سورة الرحمة الصورة اللي ربنا سبحانه وتعالى بيقول لك اوعى يبقى قلبك قاسي على الناس. اوعى تبقى عندك لا مبالاة بمشاكل الناس اللي انت عارفها. ما عكشي
تساعدهم رح دور على اللي يساعدهم حض على طعام المسكين. سورة بتقول لك صلح صلاتك. فتش عن الصلاة هي دي السبب الجزري. سورة بتقول لك الرياء اللي جوة قلبك وتعظيم نزر الناس مش هيعالجوا غير
الصلاة الخاشعة اللي تعظم فيها نظر الله. سورة بتقول لك اوعى لو الناس منعتك تيأس او تقنط. لان لك رب بيعطي الخير الكثير فان منعك الناس سيعطيك الله سورة بتقول لكل حاكم اوعى تحارب الدين اوعى تحارب شريعة ربنا لان ما فيش سبب للرحمة على وجه الارض غير
فما يكذبك بعده بالدين. اللهم اهدنا وسددنا. اللهم اهد قلوبنا. اللهم تب علينا توبة ترضى بها عنا. اللهم تب علينا توبة نصوحا تب علينا توبة ترضيك. تب علينا توبة لا نرد على اعقابنا بعدها ابدا. اللهم انا نستغفرك من كل ذنب عصيناك به ونستغفر
من كل صلاة ضيعناها. ونستغفرك من كل امر فعلناه نظنه حلال وهو عندك حرام. ونستغفرك من كل ذنب تبنا اليك منه ثم عدنا فيه. يا من تبسط يدك بالليل ليتوب مسيء النهار. تب علينا يا ارحم الراحمين من ذنوب
الليل والنهار. اللهم لا نيأس من رحمتك. لا نقنط من فرجك. يا املنا الوحيد. ويا ركننا الشديد. اللهم فانت حسبنا ونعم الوكيل. اللهم اهدنا فيمن هديت. وعافنا فيمن عافيت. وتولنا فيمن توليت. وقنا
واصرف عنا شر ما قضيت. وبارك اللهم لنا فيما اعطيت. انه لا يذل من واليت. تباركت وتعاليت. اللهم اعاملنا ولا تستبدل بنا. اللهم استعملنا لنصرة دينك في الارض. اللهم استعملنا ولا تستبدل بنا. اللهم ارحم كل فقير
وارحم كل يتيم. اللهم اغفر للمؤمنين والمؤمنات والمسلمين والمسلمات. الاحياء منهم والاموات الى يوم الدين. واهد غير يا ارحم الراحمين كما هديت المسلمين. برحمتك يا رب العرش الكريم. سبحانك اللهم وبحمدك. اشهد ان لا اله الا انت. استغفرك واتوب اليك

