ان الحمد لله نحمده ونستعين به ونستهديه ونستغفره ونعوذ بالله من شرور انفسنا ومن سيئات اعمالنا. انه من يهده الله فلا مضل له. ومن يضلل فلن تجد له هاديا مرشدا
يا ايها الذين امنوا اتقوا الله حق تقاته. ولا تموتن الا وانتم مسلمون. يا ايها الناس اتقوا ربكم الذي خلقكم من نفس واحدة وخلق منها زوجها وبث منهما رجالا كثيرا
واتقوا الله الذي تساءلون به والارحام. ان الله كان عليكم رقيبا. يا ايها الذين امنوا اتقوا الله وقولوا قولا سديدا. يصلح لكم اعمالكم. ويغفر لكم ذنوبكم ومن يطع الله ورسوله فقد فاز فوزا عظيما. اللهم صل على الحبيب محمد وعلى ازواجه امهات
وعلى ذريته وال بيته انك حميد مجيد. اما بعد اخواني واحبابي في الله اول ما اتخرجنا من كلية طب واحنا في سنة امتياز رمونا في مستشفى الطوارئ رمونا في مستشفى الطوارئ نتعلم في الناس. اتعلم بقى وايه يعني يعني وربنا يعينك كده وما تموتش ناس كتير على ما تتعلم. لان
ابدا مرة احنا واقفين في استقبال مستشفى الطوارئ ولسه متخرجين من الكلية دخل واحد وراجل يعني رتبة كبيرة في البلد يعني يعني مدير حاجة كبيرة في البلد راجل مش قليل داخل وقعد يشتم في الناس كلها وقاعد يبرق للناس كلها نزرات مرعبة. الممرضة تقرب منه يقوم شاتمها وممكن يبصق عليها
قاعد طايح في الناس ويضرب الناس بالشلاليت فباقول لواحد من الناس الكبار اللي واقفين معنا باقول هو ده عنده ايه ؟ قال لي ده في غيبوبة. قلت له في غيبوبة ازاي ده
مفتح عينيه وبيتكلم وبيتحرك وداخل المستشفى على رجليه في غيبوبة ازاي ؟ قال لي اسأل الله ان يعافي المسلمين اجمعين. قال لي ده في غيبوبة كبدية. ده في غيبوبة وده بياخد شوية منشطات كده تنبه الدماغ ويرجع طبيعي بازن الله سبحانه وتعالى. ولكن دي غيبوبة كبدية. يعني بسبب تعب معين. فقلت سبحان الله! الواحد لما بيمشي
في الشوارع ويشوف الشباب ماشيين في الشوارع والناس والاباء والامهات والبنات وبنات اعدادي وبنات سانوي ويشوف المجتمع ماشي اللي مفتح عينيه الكل بيتحرك. الكل بيتكلم الكل بيضحك. الكل بيحزن. ولكن في النهاية معزم الناس عايش في غيبوبة. معظم الناس مش فايق
لما تيجي تشوف تصرفاته مع الله لما تشوف تشوف تصرفاته مع مصيره في الجنة او في النار تحس ان ناس كتير اوي عاملة زي مريض هذه الغيبوبة اللي مفتح عنيه ويتقال لك ان هو صاحي وهو عايز حد يصحيه. وهو زي مريض الغيبوبة الكبدية عايز ياخد حقن
تفويق عشان يفوق ويرجع تاني يسترد الوعي. كثير من الناس محتاج حقن ايقاظ. محتاج حقن ايقاظ اخروية وايمانية عشان يرجع يسترد الوعي تاني ويرجع يشوف هو حياته ماشية كده على مراد ربنا ولا كده هو بيخاطر بمصيره غيبوبة يا اخوانا
في غيبوبة غيبوبة الرزق. غيبوبة الرزق. ناس كتير عايزة الفلوس باي طريقة جري الوحوش. تلاقيه بيجري وخلاص طب فيه رزق دنيا وفيه رزق جنة كنت بتشتغل عشان رزق الدنيا اتناشر ساعة! طب رزق الجنة بقى! طب فيه رزق جسد! وفيه رزق روح! الناس اللي في الغرب خدوا رزق الجسد بس من غير رزق الروح
اربع تلاف واحد بينتحر يوميا غير اتناشر الف واحد بيحاولوا الانتحار وبيفشلوا. يبقى فكر في رزق قلبك من القرآن ايمان لأ فبجري عشان اجيب الجنيه بطلوع الروح. وفي النهاية اجيب الفلوس من حرام او حلال. يعني روتشيلد اغنى ملياردير في العالم. مات جوة الخزنة بتاعته. داخل يعد
الفلوس بتاعته مليارات بقى وسبايك دهب الخزنة اتقفلت عليه. وكان اهله متعودين انه بيقعد بالاسبوع ما حد ما يروحش وما يرجعش. حدش سأل عنه لحد ما مات من الجوع. وسط المليارات بتاعته مات من الجوع. وما اكتشفوه الجسة بتاعته ده بعد مدد وسنين اختفى وما حدش عارف ده راح فين
بعد مدد حينما فتحت الخزنة يوما ما وجدوه خلاص الجسة متحللة والدنيا يعني منزر كان رهيب مات وسط المليارات بتاعته يبقى فيه غيبوبة الرزق. ان ربنا بيقول وفي السماء رزقكم. لا في العيادة بتاعتي. لا في المكتب بتاعتي. يا ابني ده الحصالات
اللي رزق بينزل لك فيها. انما الرزق فوق. لأ الرزق تحت. في المكان اللي انا بجيب منه فلوس. يا ابني ما تضيقش افقك. في التعامل مع رزقك. غيبوبة الرزق. اتنين غيبوبة
الكورة زي فريق الوداد كده لما غلب الاهلي واحد من مشجعي الوداد من فرحته ان هم كسبوا جا له سكتة قلبية مات. يعني انت فرحان ينتبه لربنا ربنا يقول لك انت مت ليه؟ تقول له ايه؟ يعني سمية ماتت وهي بتدافع عن النبي قدام ابو جهل. مصعب مات وهو بيدافع عن النبي قدام تلت تلاف مش
في غزوة احد. انت مت ليه ؟ عشان جون. عشان فريقك جاب جون. غيبوبة الكورة. اللي تحس ان شباب لا عارف هيتجوز ايه. ولا عارف هيشتغل فين ولا عارف هيجيب شقة منين ولا عارف هيتقدم لعروسة يقول لابوها ايه وواقف جون وبعد ما الماتش ينتهي تلاقيه واقف
رجليه على ارض الواقع لسة في مكانه ما فيش اي مشكلة من مشاكله اتحلت. وكانه كان بيهرب وكانه كان هروب. غيبوبة غيبوبة غيبوبة الشهوات دلوقتي الاغنية الاسبانية اللي المجتمع كله بيغنيها. مجتمعات المسلمة زي المجتمعات الكافرة الكل بيغنيها. طب حفظ الاغنية الاسبانية ازاي؟ ده لو انجليزي هنقول
ازاي ؟ طب الاطفال اللي في تالتة ابتدائي حفزوا الاغاني الاسبانية ازاي ؟ سبحان الله الانسان ازا اراد استطاع ويجي في حفز القرآن اللي ربنا قال ونيسره كان اليسرى المفسرين قالوا اليسرى حفز القرآن مش قادر احفز قرآن. حفزوها ازاي؟ آآ حفلة الريمبو اللي حضر فيها عشرين الف شاب
معزمهم شباب اعدادي. معزمهم شباب اعدادي وبدايات سانوي. المجتمع غيبوبة شهوات. غيبوبة الشباب يا اخواننا. غيبوبة الشباب احد الشباب كان مع اصحابه كده في عربية وبيعملوا غرزة ما بين عربيتين نقل على يعني في مكان في المنصورة. وهو داخل الغرزة بيقول لهم في واحد بس نجى من العربية
فبيحكي الشاب وهو داخل بيقول لهم احتمال ما نخرجش من الغرزة دي. احتمال ما نخرجش احتمال ما نخرجش ازاي؟ يعني طب لما هو فعلا ما خرجوش هم فعلا ماتوا. الله
ارحمهم جميعا. طب انت عشان تعمل غرزة تخاطر بحياتك. فيه اللي اخطر من كده. لو جبت لك قفص جواه اسد ودخلته وجواه مليون جنيه. مليون جنيه تخيل انت لو شاب عايز تتجوز المليون جنيه هتعمل لك ايه ؟ يا نهار ابيض! ده انا اتجوز اربعة مرة واحدة. ده انا ده انا يا عم اروح اشوف آآ
شقة معقولة كويسة في مكان مليون جنيه شقة وعربية او يا عم خليهم عشرة مليون جنيه. هو احنا بندفع من جيبنا! عشرة مليون جنيه وفيه اسد في القفص. واللي هيدخل ياخدهم ها وجبنا كل شجعان السيمة بتوع بتوع المنصورة ووقفناهم قدام القفص. مين يدخل ياخدهم؟ ادخل يا فلان ليه
عمو انا اتجننت! اتجننت ليه! ده عشرة مليون جنيه! يا عم افرض الاسد كلني! افرض كلك ليه! على فكرة الاسد ده لسة واكل ليه من شوية! واكل آآ كت كده كبيرة كده وكمية لحم كبيرة. يعني يعني عايز ايه ؟ لا افرض كان لسة جعان. يا عم ما هوش جعان. طب افرض الاسد ما فيش افرض. لو واحد
واحد في المليون ما فيش يفرد يتاكل. الا امال التاني ده اللي بيقول لك احتمال ما نخرجش من الغرزة ديت! هو انت ما عملتش افرض ليه ؟ هو انت خاطرت ليه ؟ فيه ناس بتخاطر في اللقطة
من كده بتخاطر بمصيرها انا هكلم بنت ونعمل علاقة حب طب افرض ما خرجتش من الغرزة دي. افرض مت قبل ما تتوب. آآ لأ ان شاء الله هتعدي هتعدي في ايه
في مصيرك في جنة ابدا او نار ابدا. انا هشرب مخدرات. طب افرض ما خرجتش من الغرزة دي. افرض مت وانت بتاخد اوفر دوس. افرض لا لا ان شاء الله اخرج من
الغرزة دي! يا عم انت افرض مت زي اللي ماتوا! انا هدخل اتفرج على مواقع وحشة ومقاطع وحشة! يا عم افرض ما خرجتش من الغرزة دي! لا لا لا! يا ابني انت بتخاطر بمصيرك
انا مش هصلي الوقتي. انا مش هتحجب الوقتي. افرض ما خرجتش من الغرزة دي. غيبوبة يا اخواني في الله. سورة من سور القرآن بتوقظ المجتمع اللي عايش في الغيبوبة ناس غيبوبة الكورة وناس غيبوبة الرزق وناس غيبوبة المال الحرام من اي مصدر يجيب مال وخلاص وناس وشباب في غيبوبة
بتوقظ المجتمع والصورة على فكرة اسمها الغيبوبة. السورة اسمها كده اه السورة اسمها سورة الغيبوبة. ايه السورة اللي اسمها سورة الغيبوبة ديت سورة الغاشية الغاشية اسمها الغيبوبة ازاي ؟ الغاشية المفسرين قالوا من غشيان العقل. قالوا وهو بالزبط كده الكلمة دي من كتب التفسير. قالوا
الغاشية من غشيان العقل وهو غيبوبة العقل. غيبوبة العقل يعني السورة دي اسمها الغيبوبة. يعني خاشية ممكن تبقى يوم القيامة. الاهوال اللي بتحب الناس وتحاصر الناس وما حدش يعرف يفلت ولا يهرب. هل اتاك حديث الغاشية؟ وممكن الغاشية
تبقى الغيبوبة اللي طامسة على البصائر. النفس لما تعمل انسان ويلبس نضارة سودا وما عدش شايف حاجة. شايف الحق باطل والباطل حق. غيبوبة صورة بتوقظ الناس من الغيبوبة. سورة نازلة في عامل حزن. عامل حزن قمة تعزيب الصحابة. وقمة الايزاء بالنبي عليه الصلاة والسلام. وقمة الاستحلال
تل حدود الله سبحانه وتعالى وقمة الحرب الاعلامية ضد دين الله وضد رجال دين الله وقمة التضييق على الدعوة الى الله هزه السورة تنزل سورة سورة سورة سورة الغيبوبة تفوق الناس من الغيبوبة اللي هي فيها. الناس بتحارب الحق. كانها بتحارب الباطل. والناس بتنصر الباطل
بنفس القوة اللي اهل الحق بينصروا بها الحق. عايزين نفوق بقى. عايزين ناخد حقن ايقاز مفوقة من خلال هزه الشهرة عشان الغيبوبة التوبة دي تروح يا اخوانا هل اتاك حديث الغاشية؟ هل اتاك البداية سؤال؟ البداية ربنا بيسأل بيسأل يعني ايه هل اتاك حديس الغاشية؟ شاب ماشي في سكة شمال
ومش عايز يفرمل ومش عايز يعمل يوتيرن. وفجأة ربنا بيقول له انت مش عارف اخرة السكة دي ايه! انت مش عارف السكة اللي انت ماشي فيها لو فضلت مكمل فيها دي اخرها
واحد بياكل حرام واحد بياكل حرام واحد مشغول عن طاعة ربنا. واحد طلب الرزق شغله عن الرزاق. واحد اطلب الرزق بغضب الرزاق. وبتجاهل الرزاق. وربنا بيقول له انت مش عارف اخر السكة اللي انت ماشي فيها دي ايه. واحد من اهل الحق
اتبهدل من اهل الباطل. متشوه صورته. مأزي. محارب. فربنا بيقول له انت مش عارف اخرة اللي بيحاربوكم ايه. مش عارف اللي بيحاربوا دين ربنا ايه؟ هل اتاك حديث؟ الحديس ده يعني موضوع الناس كلها بتتكلم فيه. يعني موضوع كتير اوي اتكلموا فيه. هو مين اللي بيتكلم عن الجنة والنار يا رب؟ ملائكة السماوات
سبعة ملايكة السماوات بتتكلم مبهورة بنعين الجنة. مبهور مرعوبة من عساب النار. ملايكة السماوات بتتحدس عن مصيرك. وانت مش واخد بالك هل اتاك حديث الغاشية من غشيان العقل غيبوبة العقل عارف بقى الناس اللي عاشت لابسة نضارة سودا في الدنيا وعاشت في غيبوبة
طوبة عقلية في الدنيا يوم القيامة لما تغشاها اهوال القيامة وتسود الدنيا قدامها هيبقى احوالهم ايه؟ وجوه يومئذ خاشعة عاملة ناصبة. وجوه هو ربنا الاول اتكلم عن اهل النار. شوية ربنا يقول وجوه يومئذ ناعمة لسعيها راضية. هيتكلم عن اهل
الجنة. هو ربنا بيتكلم عن النار قبل الجنة ليه ؟ يعني ترهيب مسلا او بيدخل للناس الاول من الترهيب عشان الناس يتكسروا. وبعد كده ييجي الكلام الرقراق عن الجنة لأ مش بس كده. اومال ايه يا اخوانا لان عدد اللي هيدخلوا النار بالنسبة للي هيدخلوا الجنة تسعمية تسعة وتسعين في الالف. قال رسول الله صلى الله عليه وسلم يقول الله يوم
فالقيام لادم يا ادم اخرج ضعف النار. خرج من بني ادم الناس اللي هتدخل النار. فيقول ادم كم ضعف النار يا رب فيقول من كل الف تسعمائة تسعة وتسعين. طب ربنا اشمعنى قال يا ادم؟ لان ادم ابوهم. فربنا بيقول للاب هات ابنك انت اللي هتقبض
على ابنك. يعني الاب اللي هيقبض على ابنه يوم القيامة مش آآ مش الملايكة اللي هتقبض على الابن. القوة التنفيزية للقبض على بعث النار يوم القيامة ابوهم الاب طب ليه ؟ ده معناه ان العواطف البشرية بتنهار يوم القيامة. من كتر اهوال يوم القيامة العواطف البشرية بتنهار. عشان
ربنا سبحانه وتعالى بيقول يوم ترونها تذهل كل مرضعة عما ارضعت. الامهات ضناها اللي حاضناه وشالته في بطنها تسع شهور. وحاضناه وسايبة الدنيا كلها عشان ترضعه وهي بترضعه يقوم يوم القيامة ترميه. مش عارفة اللي في ايدها ده عيل ولا موبايل ولا طبق آآ من من اطباق البيت هي مش عارفة ده ايه
قط في البشرية تنهار تنهار ولا يسأل حميم حميمة. الاتنين الاصحاب اللي كان قلبهم مولع من الحب لبعض. ما حدش هيسأل في التاني. لو واحد منهم شاف بيقع من على الصراط التاني هيكمل ولا يسأل حميم حميما. يود المجرم لو يفتدي من عذاب يومئذ ببنيه. يعني الواحد يقول يا رب
انا مستعد اشيل ولادي ارميهم في النار بايديا بس النار لا تمسني يا رب. ايه يوم القيامة اللي هيخلي العواطف البشرية تنهار بالمنزر ده ؟ ايه يوم القيامة اللي هيخلي
البشرية تنهار بالمنزر ده وجوه يومئذ خاشعة. عاملة ناصبة. اشمعنى وجوه؟ ربنا ما قالش ناس يومئذ خاشعة ليه خاشعا ذليلا مكسورة مقهورة محصورة ذل والعياذ بالله طب ليه ربنا قال وجوه؟ ليه ما قالش
تام او اشخاص لان الوش ده فيه كل حواس الانسان. فمعناه ان فيه ناس كل حواسها بتتعزب بها يوم القيامة. زي ما كل حواسها عصت ربنا بها يوم القيامة ياما عصى ربنا بسمعه وعصى ربنا ببصره وعصى ربنا بلسانه. عصى ربنا بكل حواسه. ووجوه. يعني كانها دلالة ان كل انسان
اتحاسب على وجهته. على حسب وجهتك في الدنيا. كنت طالب دنيا ولا طالب اخرة. كنت طالب مال ولا طالب رضا الله؟ فكل واحد بيتحاسب على وجهته يوم القيامة وكأن وجوه القوم اللي هم السادة والقادة والنجوم الاعلامية ونجوم المجتمع كل دول السادة
كل دول كأن دول لو عصوا ربنا اول ناس هتذل امام البشرية كلها يوم القيامة. زي ما فتنوا الناس في الدنيا. ولان وش الانسان عليك كل حاجة. عضلات التعبير على الوش بتفضح الفرح والحزن يقول لك باين على وشك. انت مش عارف تخبي فكل العزاب او
تعين بيبان على وش الانسان وجوه يومئذ طول الخمسين الف سنة. يوم القيامة تمنتاشر مليون يوم ومتين وخمسين الف يوم. اطول من عمر من ايام الفراعنة دلوقتي حوالي عشر مرات. تخيلوا كده وجوه يومئذ خاشعة. عاملة ناصبة. عاملة الناصبة دي اية
يا جماعة يعني ايه عاملة ناصبة؟ عاملة ناصبة يعني اتقتلت في الشغل في الدنيا. يعني الناس دي مش كانت آآ مأنتخة في الدنيا الناس دي مش كانت آآ يعني في الدنيا ناس كسالى او ناس نايمين وبيصحوا العصر كل يوم وبعد كده زي كتير من الشباب ويسهر للفجر كده بقى
قدام مواقع وقدام حاجات وبعد كده ينام الساعة تمانية الصبح وبعد كده يصحى العصر او المغرب تاني يوم. لا لا لا الناس دي كانت نشيطة جدا. والناس دي كانت بتشتغل لحد ما بتتقتل
والناس دي كانت بتطلع روحها من الشغل ولكن في الاخر عاملة ناصبة تصلى نارا حامية. في الاخر راحت جهنم. ليه؟ عملته الناصبة في طلب المال الحرام عاملة ناصبة في طلب المال الحرام. عشان كده كان فيه رواية لواحد من الادباء اسمه حسين عبدالقدوس. كان اسمها الحلال ارخص من الحرام. زمان قرأتها كانت
فكرتها ان واحد هو ما عندوش مانع انه يقع في الزنا والعياز بالله. ولكن لما جه يحسبها بخبرة السنين لقى انه يتجوز ارخص من ان هو يقع في الحرام. فدايما بيدور على
قال ايه على الزواج بدل ما يدور على الحرام. فبالزبط كده يعني فيه ناس بتشقى هو المال الحرام اسهل من المال الحلال؟ ما هو ده شقى وده شقى الا ان ييسر الله سبحانه وتعالى
تعالى عاملة ناصبة في الشهوات. فيه شاب عشان يجيب تزكرة هيروين بتطلع روحه. عشان يجيب تلاتة جرام استروكس يضربهم بتطلع روحه. عاملة ناصبة في شهوات في طلب الشهوات. العاصي بيتعب والطاعة بيتعب. عشان كده ربنا لما اتكلم عن الطاعة والمعصية قال وهديناه النجدين. النجدين نجد الطاعة
ونجد المعصية. النجد ده اللي هو الجبل العالي. اللي هو الحاجة العالية. يعني الطاعة عايزة مجاهدة. والمعصية عايزة مجاهدة. الموضوع ما فيش فرق ما بين الاتنين قل هل ننبئكم بالاخسرين اعمالا؟ الذين ظل سعيهم ضل سعيهم يعني كانوا بيسعوا وكانوا بيعرقوا
لكن غلط ضل ساعيهم في الحياة الدنيا وهم يحسبون انهم يحسنون صنعا. في النهاية فلا نقيم لهم يوم القيامة وزنا. صفر ييجي يوم ياما صفر عابدة ناصبة. اية ترعبك. اية ترعب اهل الباطل. اللي قاعدين بالاعلام. وقاعدين بتغيير عقول الناس. وقاعدين
غسيل دماغ الناس ضد عقيدة الاسلام وضد دينهم وضد ثوابت دينهم. قاعدين شغالين ليل نهار عشان يحاربوا ثوابت الدين. وفي الاخر تصل نارا حامية ليه بيحارب دين الله؟ عاملة ناصبة؟ اي تذكرك بالاديان الباطلة اللي على وجه الارض؟ سيدنا عمر بن الخطاب كان فيه راهب قاعد يعبد ليل نهار ليل نهار
في عمر بن الخطاب جه وقف عند الصومعة بتاعته ونادى يا راهب يا راهب. فالراهب خرج له قرصه من برة كده عمر اول ما شاف وشه وشه ناحل وشكله متبهدل وشكله زاهد وشكله مطبق بقى له يومين قاعد يعبد على على الحاجات الباطلة اللي هو عليها
فبكى عمر بن الخطاب اجهش في البكاء ثم قال عاملة ناصبة تصلى نارا حامية. يعني فينا اوعى تمشي غلط اوعى الموضوع مش بكتر الجري. اوعى تمشي غلط وانت فاكر ان انت صح. فيه ناس يتبعوا بدع في الدين. ويروح لقبور ومدد يا قبر
مش عارف ايه اوعى تمشي غلط اسمع كلام العلماء. عشان ما تبقاش بتتعب وماشي ومجتهد وفي النهاية انت ماشي غلط. وفي النهاية انت مش ماشي صح. وانت مش بتاخد حسنات على مشيك بالعكس ممكن يكون الاخر يبقى الانسان الاية ديت بترعب لعناته الناصبة تصلى نارا الحمير. تصلى نارا حمية تصلى
واحد بيتشوي والعياز بالله. في تابوت من توبيت الجمر والعياذ بالله في جهنم. تصلى نارا. نار نكرة للتعظيم والتهويل. نارا حامية طب يا رب ما تكون النار حامية. هو فيه نار حامية ونار مش حامية! لا لا لا لا لأ. انت عارف يعني ايه نار حامية؟ كأن النار اللي في الدنيا اللي انتم فاكرينها حامية دي
ولا حاجة حامية السنة اللهب زي السكاكين بتقطع في اجساد المعذبين. والعياذ بالله. يبقى كأن نار الدنيا دي مش نار اصلا. تصل نارا حميدة هي دي قصة والدنيا بتاعتكم دي قصة تسقى من عين انية تسقى مبني للمجهول. بيشربوا غصب عنهم. ما هيموتوا بالعطش. يستغيثوا. الملايكة
تجيب لهم مية منين؟ من عين انية. هي هي جهنم فيها عيون ماية؟ اه فيها عيون ماية. وفيها اشجار. جهنم هنشوف اهو. تسقى من عين انية يعني دي مية بتغلي. يعني مية بلغت القدر الاعظم من الغليان. ليس لهم طعام الا من ضريح. ضريع ازاي
الضريع ده نبات كان في الجزيرة العربية. نبات كله شوك. النبات ده اصلا بيتغزى عليه الحمر الوحشية. الحمير الوحشية بتاكله. النبات ده لما بينشف بيبقى مسمم. بيبقى مسم بيبقى سم. يعني في جهنم هيعيشوا على السم والعياز بالله. بني ادم
بياكل سم اللي خد سم يقول لك آآ جسمه كله اتسمم كل زرة في جسمه بتألمه يبدأ ينزف من كل حتة في جسمه ربنا يحفزنا يا رب فيه سموم رهيبة
في التأسير المؤلم على الانسان تخيل بني ادم بقى هو اصلا اكله كله سم وسم مشوك كمان. سم بشوك ليس لهم طعام الا من ضريع اللي هو النبات ده اللي هو المسمم اللي كله شوك. تخيل انت كده فيه قول تاني ان الضريع ده شجرة في جهنم. شجرة! اه. قال لك دي شجرة هي اللي بينزل منها الغسلين
قضية اهل النار والعياذ بالله او شراب اهل النار. هي جهنم ينفع في شجر! ده الشجر يتحرق من النار! لأ جهنم فيها شجرة الزقوم وفيها شجرة الضريع! ازاي تخيل الشجر ده ايه بقى! تخيل طلعوها كانه رؤوس الشياطين. تخيل الشجر ده ايه بقى! وممكن ليس لهم طعام الا من ضريع اي من تضرع
انا هيموتوا من الجوع. يقعدوا يستغيثوا زي ما بعض اهل الباطل كان يجوع اهل الحق. زي ما في شعب ابي طالب جوعوا النبي والصحابة. ولم كل الصحابة طعام الا من ضريع. يستغيثوا باقاربهم في مكة عشان يهربوا لهم حاجة ياكلوها. زي ما عذبوا المؤمنين في اكلهم وشربهم
فهم وحاربوا المؤمنين في ارزاقهم يتعزبوا بالاكل والشرب في جهنم. يبقى الاكل والشرب هو هو عذابهم ليس لهم طعام الا من ضريع لا يسمن ولا يغني من جوع. يعني ياكلوا سم مشوك وياكلوا من شجر جهنم ويشربوا ميه
تغلي وفي الاخر لا يسمن ولا يغني من جوع. زي ما خده زي ما خدوش. انما هو تعزيب وخلاص. طب الكلام ده يعني الكلام ده في الغيبوبة. الكلام ده في ناس ماشية في الغيبوبة بيخاطب مين
الشاب اللي بينهش في اعراض المجتمع اللي بيمشي النهاردة بعديه ويمشي بعديه انت يا ابني عايش على طعام مسمم. يا ابني مراتك اللي انت متجوزها او اللي انت هتتجوزها في يوم من الايام بعد
في عشر سنين ممكن ماشية مع واحد بيقول لها نفس الكلام اللي انت بتقوله لواحدة تتعلق بعرض راجل غيرك. هو سلف ودين وهيترد من عرضك. فيه ناس عايشة حياة مسممة فيه ناس عايشة على المال الحرام مال مسمم زي عشان كده ده ييجي في الاخر ده الطعام بتاعه سم ليه هو في الدنيا كان بياكل
عايش على السم كان عايش حياة مسممة حياة كلها شوك. ربنا خلق له مليون نوع نبات. طيب ومصمم على النوع المسمى بالمشوك ده. هو مصمم على ده فيبقى جزاء من جنس العمل لا يسمن ولا يغني من جوع. بيجري جري الوحوش في الدنيا. ما بيشبعش. مهما كسب ما بيشبعش. مهما حصل شهوات ما بيشبعش
مهما اتفرج على افلام وحشة بالعكس اللي اللي بيشرب من شهوات الدنيا قم ان المال الحرام عامل بالزبط زي اللي بيشرب من البحر. كل ما اشرب بيعطش اكتر. كل ما يشرب يعطش اكتر اهو ده اللي بيحصل بالزبط كده. غيبوبة يا اخواني في الله. ناس عايشة في غيبوبة. طب والنص التاني وجوه يومئذ
لسعي راضية في جنة عالية لا تسمع فيها الا هي وجون يومئذ ناعمة. الجنة جت بقى بعد كده كلام الرقراق الطيب بقى وجوه خاشعة ووجوه ناعمة. كأن ده يوم وده يوم. كأن يوم القيامة ده مقسوم نصين. نص كله بهدلة وعذاب ونص كله نعيم. يومئذ نعيم
ايه ده! فيه مفسرين قالوا ناعمة من النعيم. من كتر النعم اللي ربنا يديها لهم. وناس قالوا ناعمة من النعومة. زي ولاد الملوك والامراء كده تلاقي جلده ناعم لبسه ناعم حياته كلها ناعمة حياته كلها ما فيش فيها خدش اصلا لا عربيته ولا لبسه ولا وشه ولا اجون
يومئذ ناعمة لسعيها راضية لسعيها. يعني المؤمنين تعبوا. يعني المؤمنين اشتغلوا. انت فين سعيك؟ يعني ربنا قال على اهل الباطل عاملة ناصبة بيشتغلوا وبيموتوا نفسهم ولكن في اتجاه شمال فيجي عليهم في الاخر. المؤمنين بقى ما كانوش بيشتغلوا لأ لسعيها. كانوا بيشتغلوا في الدعوة الى الله. وكانوا بيشتغلوا
شف عبادة ربنا وكانوا بيشتغلوا في طلب ارزاقهم من حلال. وكانوا بيشتغلوا في حضور دروس ايمانية تغزي قلوبهم بالنور والشحن الايماني. كانوا بيشتغلوا. يبقى ده اشتغل وده اشتغل وده تعب وده تعب ولكن شتان ما بين عاقبة ده وعاقبة ده وجوه يومئذ ناعمة. برضو يومئذ طول الخمسين الف سنة
نعيم في نعيم. ووجوه لان كل حاسة في جسمه بتتنعم. ووجوه لانهم بقوا القادة والسادة ووجوه الدنيا دلوقتي ووجوه العالم الان ووجوه لان وجهتهم كانت هي ربنا سبحانه وتعالى. ووجوه لان الناس دي لما توجهت
الى الله. الله سبحانه وتعالى غمرها بالنعيم. لما كانت وجهتها هي الدار الاخرة. وجهتها هي رضا الله سبحانه وتعالى. فكل حاسة من بتتنعم ووجوه لان باين على وشهم الفرحة الرهيبة. الناس ماشية بتصرخ وده بيدور على حسنة وده بيهرب بيحاول يجري من الملايكة. وده
خلاص مخه بيغلي من شمس القيامة وده ماشي بيضحك. الله! ده كأن ده عايش في دنيا ده في عالم وده في عالم. ايوة. ما هو على الصراط المؤمن والمنافق بيعدوا جنب بعض. المؤمن منور والمنافق الدنيا ضلمة. طب ازاي نور المؤمن ما نورش للمنافق؟ زي ما في الدنيا نور
الملتزم ما نورش للعاصي. كان يشوف الملتزم ماشي في نور الله. مش راضي ينتفع من نوره بحاجة. ولا راضي يستفيد منه ولا ولا يمشي معه. ففي الاخرة يشوفه ولا ينتفع بنوره. وجوه يومئذ ناعمة لسعيها راضية. في جنة عالية. لا تسمع فيها
فيها عين جارية فيها سرر مرفوعة اكوام موضوعة نمارك مصفوفة هو ايه ده في ايه؟ يا اخواننا المصايف انواع في مصايف معمولة لمحدود الدخل زي راس البر كده مسلا. لو انت راجل مسلا دخلك مسلا سبع تمن تلاف جنيه في الشهر. يعني ممكن تروح تصيف في راس البر. ده المحدود الدخل. هو ده
تمنتلاف مع اه ده في المجتمع بيقولوا كده. في مصايب بقى معمولة لمهدودي الدخل. زي دمياط الجديدة كده. يعني دخلك مسلا ايه تلات اربع تلاف جنيه رح صيف في دمياط الجديدة. في مصايف معمولة لمسدود الدخل. ها زي جمصة كده. انت راجل اخرك الفين جنيه ولا الف جنيه في الشهر ولا حاجة
عندك جمصة بقى رح ايه عش. طب انا عايز انطلق بقى رحت هناك. شايف الماية السودا اللي هناك دي ؟ اه هي دي الماية ، رح بقى انطلق فيها. قال لها طب ما فيش حاجة غير الماية السودا دي ؟ اه الرمل الاسود اللي
روح انت ما فيش حاجة تانية لأ ما فيش حاجة تانية. هو المية السودا والرمل الاسود. عيش حياتك بقى والله يعينك. بدأم يفكروا في الاغنيا. المليارديرات بدأوا يفكروا في الاغنيا. بدأوا يخترعوا
حاجة اسمها المنتجعات السياحية والقرى السياحية. يفكروا بقى في فكر تاني لان الناس دي بقى معها ملايين ومئات الملايين فبيفكروا لهم بطريقة تانية. قال لك احنا نشوف كل واعي النعيم البشري ونحطها في مكان واحد. انت حضرتك ايه؟ انا رومانسي. انا عايز انا ومراتي كده نقعد قعدة جميلة مع بعض وقاعدة خلوية حلوة خلاص هنعمل لك جو
ورومانسي في الشاليه بتاعك. انا بقى انا راجل اهم حاجة عندي الاكل. هنعمل لك اوبن بوفيه. انا بقى راجل اهم حاجة عندي الخصوصية. انا مش عايز حد يشوفني وانا بلعب مع عيالي وانا رايح البحر وانا نازل في البسين انا مش عايز حد يشوفني. هنعمل لحضرتك خصوصية ومش هيتدخل في القرية غير بالكارنيه. طب انا بقى
انا شبابي انا عايز اعداد شبابية. انا عايز انا واصحابي بقى نجري ونلعب وملاعب على البحر وبرجولات على البحر. هنعمل لحضرتك ده. انا بقى راجل دماغي بقى كلها في القعدات العربي الحلوة. نقعد قعدة عربي وخروفين بيتشووا جنبنا هنعمل لك اعداد عربي من الشاليه للبحر. انا بقى دماغي زي بتوع الخليج كده
الفيوم في مصر قاعدة صحاري سجادة كده في الصحرا كده في وسط الخلوة كده ونقعد بقى نبص للنجوم ونقعد مع بعض نتكلم وبرضو مشويات وكده هنعمل لك برضه ده على قد فلوسك بقى تعال خد. تعال شف بقى من الف وربعميت سنة. قبل ما البشرية تخترع فكرة المنتجعات السياحية. ولا حد كان يفهم الكلام ده
شف ربنا بيوصف مكان في الجنة فيه ايه ؟ ربنا بيقول لك وجوه يومئذ ناعمة لسعيها راضية. لسعيها راضية ازاي ؟ في الدنيا كانوا بيشككوه في سعيه. في الدنيا يا عم انت انت خانق نفسك ليه؟ يا عم انت عامل كده ليه؟ وانت محبكها كده ليه؟ يا عم بلاش اللي انت عامله ده. على فكرة انت
كده متشدد وانت كده كله بيشككه. كله بيقول له سب الطريق ده. كله بيقول له يا عم انت ما لك شغل في الدعوة وشاغل نفسك بناس. يا عم وانت ما لك! النهاردة قال
الحمد لله ان ربنا سبتني لسعيها راضيا. الحمد لله ان الناس كلها في اتجاه وانا في اتجاه وانا اللي طلعت صح. لا تسمع في عالية لا تسمع فيها لاغية. الخصوصية بقى. الخصوصية. في بعض الكرة كده في الساحل الشمالي بتمانين مليون الفيلا. ليه ؟ الخصوصية. ما حدش يقتحم عليك
حياتك لا تسمع فيها ما فيش حد هيقاطع النعيم في جنة عالية لا تسمع فيها لاغية فيها عين جارية. اه زي الوقتي القرية السياحية حمام السباحة بحر شلالات فيها عين جناية فيها سرر مرفوعة سرر هو ومراته بقى في الجنة بقى القعدة الرومانسية الجميلة
القعدة اللي هي هو وزوجته بس. ما حدش له دعوة بها. فيها سرر مرفوعة. واكواب موضوعة. اكواب موضوعة بقى القعدات الشبابية بقى. شباب داخلين المكان الكنزات محطوط اكواب موضوعة. العصاير والكنزات وكل اصناف النعيم محطوطة لهم جاهزة. وما حدش يرفعها من قدامهم لحد ما يخلصوا ويقوموا. واكواب
الموضوع اعداد معدة للشباب جاهزة. وانا مارق ومصفوفة. النمارك اللي هي الشلت. الشلت العربي دي يعني قعدات عربي زي فاتل عربي كده بتاعة ايه بتاعة آآ قعدات عرب يا اخوانا اللي زي وانت مسافر مسلا على طريق مطروح ولا حاجة تلاقي ناس عاملة خيم قعدات عربي ويجيبوا لك
مشويات فيها واللي عايز يدخل ياخد بقى قعدات عربي للي عايز القعدة العربي والجو بتاعها ونمارك ومصفوفة وزرابي مبثوثة. الزرابي السجاجيد ممسوسة يعني في كل مكان. دي عاملة زي قعدات الفيوم كده اللي السياح بييجوا من اوروبا وامريكا وروسيا عشان يروحوا هناك. وعاملة زي طلعات الخلايجة كده في الصحاري
يقول لك طالعة صحاري كده يطلع ويفرشوا السجاجيد ويقعدوا ويشوا وياكلوا يعني كل انواع العادات. كل اللي عايز مكان فيه ماية اللي عايز رومانسي اللي عايز قعدة شباب اللي عايز قعدة بدوي اللي عايز قعدة صحاري اللي عايز قعدة خلوي اللي عايز يقعد مع نفسه وفيها كل حاجة. افلا ينظرون! سورة
صورة النضارة السودا. ربنا بيقول في الاخر افلا ينظرون! انتم ما بتبصوش! هو انت مش شايف! افلا ينظرون! شيل النضارة السودا من على عينيك وبص شوية هيا افلا ينظرون الى الابل كيف خلقت؟ السماء كيف رفعت؟ الجبال كيف نصبت الارض؟ كيف سطحت؟ ما تبصوش ليه ؟ شكيت
ربنا ليه ؟ كل شوية تلاقي شاب يجي يقول لك انا متأسر بشبهات الملحدين ليه ؟ ما بتبصش ؟ ما بتبصش في الكون المزهل حواليك من الحاجات العجيبة هنا ان في اية ربنا اتكلم عن الابل الى الابل كيف خلقت. وفي اية اتكلم عن السماء كيف رفعت ده السماء دي شيء مذهل يا رب. والابل دي حتة ناقة ماشية
ده كائن كده ماشي في الصحراء ده معجزة وده معجزة. طب السما دي فوق والابل دي تحت. بص فوق بص تحت المعجزات في كل مكان بص في مخلوق كبير بص في مخلوق صغير المعجزات في كل حاجة. بص عشان توقن بوجود الله. وتوقن بعظمة الله. الملحدين او الشباب المتشكك
في وجود الله عامل زي واحد كده بيقول له ايه ؟ بيقول له العربية البي ام دي جبتها منين ؟ قال له ده كان فيه مصنع خردة ورانا هنا هوت مخزن خردة انفجر
فيه قنبلة قامت عاملة العربية البي ام دي. يا سلام! الكون ده اتعمل ازاي! البني ادم ده اتعمل ازاي! البني ادم ده اتكون ازاي! الاعجاب ده اتعمل ازاي ؟ افلا ينظرون الى الابل كيف خلقت والى السماء كيف رفعت، والى الجبال كيف نصبت، والى الارض كيف
ايقاظ من الغيبوبة بالنظر في الكون. بص في السما يا اللي بتاكل حرام. اللي خلق دي ما يقدرش يرزقك. اللي عنده مليارات النجوم ما يقدرش يرزقك. انا لو عندي برج ما اقدرش اديك شقة لو انا باحبك. اللي عنده الكون ده كله ما يقدرش يرزقك. بص في السما يا شاب يا اللي عايش في الشهوات المحرمة
اللي خلق السماء دي ينفع تعصيه؟ تجرؤ انك انت تعصيه وتتمرد عليه. بص في السما يا داعي الى الله. يا اللي اهل الباطل حاولوا يمنعوك ويحاولوا يأزوك ويحاولوا اللي خلق السما دي تخاف وانت معه ما يقدرش يحميك بص يا يا اللي
من ماتش لماتش ومن بص في السما دي. اللي خلق الكون ده خلقه ليه؟ خلقه عشان نلعب كورة في الاخر ولا الكرة دي نوع من انواع الترفيه. قد جعل الله لكل شيء قدره. ما تبقاش حياة البني ادم. والحاجة المسيطرة عليه. وسر افراح واحزانه. بصوا للكون. كل اللي في غيبوبة ممكن يفوقوا
توسمه عن النار او سمعه عن الجنة اوسمه عن الكون اقول قولي هذا واستغفر الله لي. الحمد لله وكفى وصلاة وسلاما على عباده الذين اصطفى. اللهم لك الحمد كله لك الملك كله وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم في الاولين والاخرين وفي كل وقت
اما بعد فذكر انما انت مذكر. جهود الناس اللي هتفوق الناس من الغيبوبة فذكر. اوعى بعد ما عرفت الكلام ده ما تسكت. اوعى بعد ما سمعت عن الجنة والنار وتصلى نارا حامية. تسقى من عين الانية. ترضى ان بنتك تسقى من عين انية
ان بنتك تقعد تتوسل في جهنم وفي الاخر ليس لهم طعام الا من ضريع. ترضى ده لأ امال سايبها نازلة بالمنزر اللي هي نازلة به ده ليه؟ امال سايبك يا سهرانة قدام السوشيال ميديا ما انتاش عارف هي بتعمل ايه ليه. ترضى ان ابنك يتحرم من الجنة اللي بالمنزر ده لأ. اومال سايبه
الصلاة ليه ؟ اومال ما بتاخدش بايديه واستنيته وسمرت لك خمس دقايق عشان يصحى وينزل يصلي معك الجمعة ليه ؟ ترضى ده لمراتك ؟ ترضى ده لحبايبك ترضى ده لصحابك؟ اومال لما انت عرفت ده ساكت ليه فذكر وفاء هنا لو فيها معنى السرعة؟ عارفين دكتور الطوارئ يا جماعة؟ لما
بيدخل حادسة وعربية الاسعاف السنية بتاعتها شغالة برة واول ما يدخلوا بقى الشيزلوجات اللي هي شايلة العيانين دول خترة الطوارئ تجري ليه ؟ لان عيان الطوارئ الحياة ما تلحقش فذكر. الناس في غيبوبة. يا تلحق تفوقها. يا الاجل يسبقك. يا تلحق يا ما تلحقش فذكر. انما انت مذكر انما
اقوى اداة حصر في اللغة انما انت مذكر انت وظيفتك يا مسلم انك بتتكلم عن ربنا في بيتك في شغلك لصاحبك للي انت راكب معه التاكسي انت وظيفتك انك بتتكلم عن ربنا في كل مكان. للشاب اللي واقف على ناصية الشارع قاعد بقى له سنتين تلاتة واقف هو واصحابه هيعاكسوا دي ويعاكسوا دي
انت بقى لك كزا سنة واقف الوقفة دي. حاجة من مشاكل حياتك اتحلت؟ لأ. اومال واقفة ليه ؟ عمرك عندك عمر بزيادة وقاعد تضيع فيه هتندم على كل ساعة من عمرك يوم القيامة. اعمل حاجة مفيدة. اطلع زاكر. يا عم رح جيم العب لك رياضة وصحي جسمك. بدل ما سن التلاتين
دلوقتي بقت الامراض بتمسكه زي سن الستين. يا عم اعمل حاجة مفيدة. مش لازم يا عم تروح تقعد تصلي في الجامع. صل الفريضة وبعد كده اعمل حاجة. رح ساعد ابوك يا عم. رح
اه يا عم قل له لوالدتك اللي طالع عينيها في تربيتك دي عن ايدك شوية. اساعدك في حاجة. اعمل حاجة مفيدة. رح زور واحد. رح احفظ قرآن في التحفيز من تحفيظ القرآن واحضر درس ايماني بدل ما احنا قاعدين نضيع عمرنا. كان العمر ده بعزقة. كأن العمر ده حاجة كده مثلها. كأنها مش فرصة واحدة
وتنتهي. فذكر انما انت مذكر. جهد الدعوة الى الله. ان لازم الامة دي تشتغل في الدعوة. سيدنا يونس ترك الدعوة مرة ربنا قال عليه فلولا ان انه كان من المسبحين للبث في بطنه الى يوم يبعثون. لولا ان هو استغاث بالله جوة بطن الحوت كان
ربنا حبسه جوة بطن الحوت ليوم القيامة. عايش محبوس ليوم الدين. ده قول بعض المفسرين. يعني عشان ترك الدعوة مرة! امال اللي ساب الدعوة على طول طول. ناس تقول لك الحل الاصطدام. والمش عارف ايه. يا ابني هو ده حل. انت عمرك شفت حد من الانبياء عمل كده لما لقى الناس حست ربنا. واحد يقول لك يا عم
تصدق ما فيش فيها فايدة والمجتمع ما فيش فيها فايدة والناس بازت والبنات متبرجة والاهالي ساكتة والناس هتعمل ايه يعني؟ انا هاقفل على نفسي باب بيتي وما ليش دعوة يا عم وما فيش فيها فايدة. وايه ده! يا واحد يخرج يصطدم ويخبط! يا واحد ييأس وينعزل! فذكر انما انت مذكر. انت ما لك
اشتغل في الدعوة الى الله حلول الانبياء لمشاكل الحياة. لست عليهم بمسيطر. انت ما تقدرش تجبر حد على حاجة. انما اللي لك عند ربنا ان لو اتكلمت في الدعوة الى الله في بيتك ووعظتهم وفي شغلك لما ربنا هيحاسبك يوم القيامة مش هيحاسبك على الفساد بتاعهم. انما لو سكت
تتحاسب معهم الا من تولى وكفر. اللي اعرض بقى وتولى بقى فيعذبه الله العذاب الاكبر. انا الينا ايابهم. ثم ان علينا سبهم جملتين في الاخر رشق جوة القلب. انا الينا ايابهم راجعين راجعين. ثم
فهنا في اللغة بيسموها تراخي رتبي. يعني ايه؟ يعني اللي بعدها اخطر من اللي قبلها. يعني انا الينا ايابهم. انتم راجعين راجعين. اه يعني يعني حاجة تخوف استنى بقى اللي بعدها اكتر. اللي بعدها تخوف اكتر. ثم ان علينا حسابهم. ده مش بس انتم راجعين واهوال قيامة وبعد. ده انتم
تتحاسبوا بين ايدين الله سبحانه وتعالى. هتعرف تتحاسب زي الجون اللي جه في العارضة بتاعة الاهلي مرة واحد من مشجعي الاهلي سكتة قلبية. لما ربنا يقول له انت يعني الصحابة كانوا بيموتوا عشان الاسلام ونشر الاسلام. انت ميت عشان جن؟ هتقول له ايه؟ لما ربنا يسألك عن
لولادك هتقول له ايه ؟ لما ربنا يسألك عن سمعك وبصرك هتقول له ايه ؟ لما ربنا يسألك عن كل نعمة ادها لك وعصيته بها هتقول له ايه ماذا ستقول لربك غدا؟ ثم انا علينا حسابهم. كنا في يوم عرفة من تلات اربع سنين كده
واحد من الناس اللي بتحج معي جه كده بيقول لي انا ابويا ميت بقى له تلات سنين. انا شفت النهاردة يعني شكله كده ايه انت عارف واحد آآ مستغرب هو اللي بيحصل ده جد ولا مش جد ولا ايه ؟ فبقول له شفت ايه ؟ قال لي شفت ابويا اللي ميت من تلات سنين. كنا في يوم عرفة. قال لي جا لي النهاردة في الرؤيا بيقول لي انا لسة
خلص حساب النهارده تلاتين سنة! اومال هو الحساب ايه! اومال يوم القيامة خمسين الف سنة! ده ده حساب القبر! امال حساب خمسين الف سنة يوم انت بلغت يوم ايه؟ يوم تلاتة اربعة الفين واتنين. طيب نزلت الصبح وكنت رايح المدرسة صحيت من غير ما اصلي الصبح ولا تتوضا
انزلت ها قولك ايه نزلت قابلت صحابك على باب المدرسة قعدتوا تشتموا بعض بالاب وبالام ايه قولك ايه دخلت المدرسة الاستاز اول ما ييجي يكتب على السبورة تتريق عليه وده راجل بقى هيه قولك ايه بعد كده روحت البيت لا صليت ولا عملت حاجة ابوك يكلمك شوحت
ايدك وعليت صوتك عليه ها قولك ايه وقعدت قدام الفيس وسهرت قدام المقطع الفلاني والمقطع الفلاني ودخلت على الانستجرام شفت الصورة الفلانية قولك ايه وانت بتنهج بقى ده ده تلاتة اربعة الفين وواحد اربعة اربعة الفين وواحد تاني تاني مين ده يوم يوم
انت عمرك كده. يوم يوم. فانت ممكن اطول من عمرك تتحاسب على عمرك اصلا. انتم عارفين يعني ايه ان علينا حسابا؟ انت عارف انت هتتحاسب على ايه؟ واحد ان والبصر والفؤاد كل اولئك كان عنه ايه ؟ مسؤولا هتتسأل عن كل اغنية سمعتها هتتسأل اديت ودنك لمين
حد بيضرب في الدين ولا حد بيشجعك على الدين. والبصر هتتسأل عن كل نزرة نزرتها. والفؤاد هتتسأل عن مشاعرك تجاه الدنيا جاه الاخرة وتيجي هتتسأل عن اولوياتك في الحياة. كلكم اتنين كلكم راع وكلكم مسؤول
عن رأيته هتسأل عن مراتك وبنتك وابنك ربتهم ولا لأ؟ وجهتهم ولا لأ؟ اكلتهم حلال ولا لأ؟ راقبت دينهم ولا لأ؟ هتتسأل تلاتة وانه لذكر لك ولقومك وسوف تسألون. هتتسأل عن المصحف. هتتسأل عن القرآن. قريت ولا لأ؟ تدبرت فيه ولا
ها تلاوته ولا لأ ؟ كان فيه علاقة بينك وبينه. هتتسأل عن النعم اللي ربنا اداها لك. قطعته بها ولا عصيته بها؟ هتتسأل عن الدعوة الى الله. لولا ينهاهم الربانيون
اما شفت الناس بتعصي ربنا اتكلمت ولا سكتت؟ غرت على حرمات ربنا ولا قلت وانا مالي؟ للدين رب يحميه. هتتسأل عن حاجات كتير ده عشان ان الينا ايابهم ثم بقى الاخطر من كده. ثم ان علينا حسابهم اخواني واحبابي في الله. الغيبوبة ناس كتير دلوقتي مفتحة عينيها
وبتتكلم وبتضحك ولكن هي في غيبوبة. عايزة حقن ايقاظ عايزة الوعي يرجع لها تاني. عايزة تفوق عايزة تصحى هو مش صاحي هو مش عارف يعني ايه جنة ويعني ايه نار ويعني ايه عظمة ربنا عايز حد يوقظه من يكون جنود هذه المعركة؟ الخطبة دي هو المفروض
اطلب منك كلمتين. رقم واحد التوبة. نتوب لربنا ونفوق. نتوب لربنا ونبتدر ما بقى من حياتنا. رقم اتنين الدعوة الى الله. كلم الناس اللي حواليك عن ربنا واوعى تشوف ربنا بيعصى وتسكت. اقول قولي هذا واستغفر الله لي ولكم. اللهم تب علينا توبة ترضى بها عنا. اللهم تب علينا توبة ترضى بها عنا
تب علينا توبة ترضيك. تب علينا توبة نصوحة. تب علينا توبة لا نرد على اعقابنا بعدها ابدا. اللهم انا نستغفرك من كل ذنب عظيم به ومن كل صلاة ضيعناها. ومن كل امر فعلناه نظنه حلال وهو عندك حرام. ومن كل ذنب تبنا اليك منه ثم عدنا فيه
اللهم تب علينا توبة ترضى بها عنا. تب علينا يا تواب. تب علينا يا تواب يا رحيم. اللهم اغفر لنا ذنوبنا كلها دقها وجلها قديمها وحديثها صغيرها وكبيرها يا ربنا نعوذ بك من شر ما صنعنا. اللهم انزل هدايتك على شباب الامة
وعلى بنات الامة اللهم انزل هدايتك على امة حبيبك. اللهم اغثنا فان الفتن قد احاطت بنا. اللهم يا ربنا ان اهل قد ارادوها جمرا لمن اراد التدين في هذه الايام. فاجعلها لنا بلطفك يا لطيف بردا وسلاما. اللهم اجعل
بردا وسلاما. اللهم وسع ارزاقنا. اللهم اشف امراضنا. اللهم ادم الديون عنا. اللهم فرج كرباتنا. اللهم اصلح احوالنا فما اللهم يا ربنا اهد لنا قلوبنا واهد لنا نفوسنا. اللهم اصلح احوالنا. اللهم اصلح ازواجنا. اللهم اصلح بناتنا
اللهم اصلح اولادنا. اللهم اصلحنا واصلح بنا. اللهم اهدنا واهد بنا. واجعلنا سببا لمن اهتدى. اللهم الف بين قلوب المسلمين اللهم وسع ارزاقنا على طاعتك. وسع ارزاقنا يا رب ولا تجعل عيشنا كدا كدا. وسع ارزاقنا يا ارحم الراحمين على طاعتك وابتغاء
سبحانك اللهم وبحمدك اشهد ان لا اله الا انت استغفرك واتوب اليك
